Ideea acestei lucrări şi concretizarea ei 
ulterioară se datorează dorinței şi cerințelor 
credincioşilor noştri de a avea la dispoziție 
o lucrare sistematică în care să se păsească 
informaţiile fundamentale despre viaţa 
Maicii Domnului şi despre rolul ei in 
lucrarea de mântuire a neamului omenesc. 
Aceste inlormaţii sunt prezentate în 
contextul istoric şi religios al timpului când a trăit Maica 
Sfântă, 

Pentru o mai bună prezentare a materialului, am împărțit 
această lucrare în două părți. Partea întâi. Piaţa Maicii 
Domnului. oteră o privire de ansamblu asupra evenimentelor 
esenţiale din viața Fecioarei Maria, nu izolate, ci strâns 
impletite cu evenimentele din viața şi activitatea publică a 
Mântuitorului lisus Hristos. În partea a doua, Cinstirea 
Maicii Domnului este descrisă în diteritele perioade istorice, 
incepând cu Biserica primară și până în zilele noastre, în 
lumina hotărârilor Sinocadelor ecumenice. De aceea. s-a 
impus explicarea formulărilar doctrinare ca «Fecioara Maria 
e Născătoare de Dumnezeu» şi «Maica Sfântă e Pururea 
Fecioară» însuşiri ce au dus în Biserica creştină la 
preacinstirea Marcu Domnului (mperdulia). A fost necesară 
de asemenea o analiză a modului cum a evolual cultul 
Fecioarei Mana şi cinstirea ei şi din punct de vedere 
inter-contesional, 

Maica Domnului este un personaj central în viața 
noastră religioasă, legătura noastră cu ea fiind una de mare 
intimitate. O simţim ca fiind foarte apropiată de noi, ca parte 
integrantă din familia noastră. De aceea o numim „Maica 
noastră, a tuturor”. 

Ea este percepută ca fiind „Ocrotitoarea noastră” şi 
„Mijlocitoarea noastră” în relația pe care o avem cu 
Dumnezeu, iar începând cu Sfinţii Apostoli şi continuând cu 
Sfinţii Părinţi şi cu creştinii de rând din toate generaţiile, în 
cadrul cultului creştin s-a dezvoltat un întreg ansamblu de 
rugăciuni pe care le închinăm şi le adresăm Fecioarei Maria. 
În formule liturgice, în imne şi cântări duhovniceşti, 
Fecioara Mania e numită „Născătoare de Dumnezeu” şi 
„Pururea Fecioară”, şi aceasta nu numai din secolul al V-lea, 
când s-a stabilit „doctrina mariologică”, ci de când a luat 
naştere Biserica lui Hristos. Este de remarcat însă că în 
aceste formulări liturgice, în aceste rugăciuni pe care le 
adresăm Maicii Sfinte, nu îi cerem acesteia „să ne 
mântuiască”, c1 „să ne miluiască”. Aceasta datorită faptului 
că mântuirea a fost realizată de Fiul lui Dumnezeu Întrupat, 
Dumnezeu adevărat şi om adevărat, şi numai lui Dumnezeu 
îi cerem în rugăciune „să ne mântuiască”. 

De ce avem o legătură atât de strânsă şi apropiată cu 
Maica Domnului? Deoarece o percepem nu numai ca fiind 
„Mama Fiului lui Dumnezeu Întrupat, Mântuitorul nostru 
lisus Hristos”, ci şi ca „Mamă a noastră”, care ne iubeşte şi 
care ne ajută cu rugăciunile sale pentru că „mult poate 
rugăciunea mamei spre îmblânzirea Stăpânului”. De aceea o 

numim în rugăciuni „nădejdea noastră, întărirea cea tare a 
mucenicilor, lauda cea  preamărită a Apostolilor, 
povăţuitoarea cea tare a călugărilor, înfrânarea cea tare a 
postitorilor, curăța şi mărirea fecioarelor, veselia cea lină a 
maicilor, înţelepciunea şi învăţătura pruncilor, cârmuitoarea 
săracilor şi a văduvelor; îmbrăcăminte celor goi, sănătate 
celor bolnavi, izbăvirea celor robiți; linişte celor de pe mare, 
liman bun celor înviforați, povăţuitoare neostenită celor 
rătăciți, mergere uşoară celor călători, odihnă bună celor 
osteniți, acoperământ şi scăpare celor asupriţi; celor săraci 
bogăție  neîmpuţinată, celor  întristaţi de-a pururea 
mângâiere, celor pe care nu-i iubeşte nimeni iubire cu 
smerenie; celor păcătoşi ajutor de mântuire către Dumnezeu; 
tuturor creştinilor îngrădire tare, ajutătoare nebiruită şi 
folositoare.” Pentru că „prin tine Cel nevăzut S-a făcut 
văzut, pentru care aducem rugăciune ţie, noi robii tăi, 
Doamna noastră” (Acatistul Bunei Vestiri). 

Cultul Maicii Domnului s-a dezvoltat pe parcursul 
timpului. Pornind de la rugăciuni mai simple, s-a ajuns la 
unele mai complexe, precum Acatistele şi Paraclisele, toate 
aceste rugăciuni relhefând legătura noastră sufletească cu 
Maica Sfântă şi încrederea noastră în ajutorul şi mijlocirea 
el către Dumnezeu. Aspectul negativ a fost că, în anumite 
timpuri şi locuri, au apărut exagerări în cultul şi cinstirea 
Maicii Domnului. Reversul la aceste exagerări a fost 
negarea rolului Maicii Domnului în procesul de mântuire, şi 
implicit anularea cultului închinat acesteia. În consecință, 
s-a creat o vastă literatură dedicată vieţii şi cinstirii Maicii 
Domnului, literatură care se va dezvolta în continuare. 

Poate se vor naşte întrebările: Mai era nevoie de 
prezenta lucrare? Ce aduce ea nou în literatura de 
specialitate? Ideea acestei lucrări şi concretizarea ei 
ulterioară se datorează dorinţei şi cerințelor credincioşilor 
noştri de a avea la dispoziţie o lucrare sistematică în care să 

se găsească informaţiile fundamentale despre viaţa Maicii 
Domnului şi despre rolul ei în lucrarea de mântuire a 
neamului omenesc. Aceste informaţii sunt prezentate în 
contextul istoric şi religios al timpului când a trăit Maica 
Domnului. 

Pentru o mai bună prezentare a materialului, am 
împărțit această lucrare în două părți. Partea întâi, Viața 
Maicii Domnului, oferă o privire de ansamblu asupra 
evenimentelor esențiale din viaţa Fecioarei Maria — nu 
izolate, ci strâns împletite cu evenimentele din viaţa şi 
activitatea publică a Mântuitorului lisus Hristos. În partea a 
doua, Cinstirea Maicii Domnului este descrisă în diferitele 
perioade istorice, începând cu Biserica primară şi până în 
zilele noastre, în lumina hotărârilor Sinoadelor ecumenice. 
De aceea, s-a impus explicarea formulărilor doctrinare ca 
«Fecioara Maria e Născătoare de Dumnezeu» şi «Maica 
Sfântă e Pururea Fecioară» — însuşiri ce au dus în Biserica 
creştină la preacinstirea Maicii Domnului (hiperdulia). A 
fost necesară de asemenea o analiză a modului cum a 
evoluat cultul Maicu Domnului şi cinstirea ei şi din punct de 
vedere inter-confesional. 

Alcătuirea părții întâi, Viața Maicii Domnului, are la 
bază relatănile Sfintelor Evanghelii după Matei şi Luca. 
Acolo unde acestea n-au acoperit paleta informaţiilor, am 
apelat la Protoevanghelia lui Iacov. Deşi aceasta din urmă 
este considerată şi declarată ca „scriere apocrifă”, faptul că 
ca a fost acceptată şi promovată de Sfinții Părinui m-a 
determinat să consider că poate fi folosită ca sursă 
informativă. Apoi, am apelat la scrierea Sfântului Maxim 
Mărturisitorul Viața Maicii Domnului, datorită renumelui 
acestui mare părinte bisericesc dar şi a faptului că el a trăit 
într-o perioadă mai apropiată de timpul vieţuirii Maicii 
Domnului — argumente care m-au determinat să citez destul 
de mult din lucrarea amintită. 

Partea întâi începe cu „Genealogia Maicii Domnului”, 
care a fost întocmită pe baza informațiilor scripturistice şi 
patristice. Scopul ei este de a aduce un plus de lămurire în 
ce priveşte „originea împărătească davidică a Mântuitorului” 
şi problema „delicată” a legăturilor de rudenie ale 
Mântuitorului cu loan Botezătorul, cu familia Zevedei şi, nu 
în ultimul rând, cu aşa-numiţii „fraţi ai Domnului”. Din 
genealogie reiese clar şi limpede legătura de rudenie între 
Maica Domnului şi dreptul Iosif, precum şi cea dintre acesta 
ŞI fratele său Cleopa, tatăl „fraţilor Domnului”. 

În continuare, am alcătuit pe baza aceloraşi surse o 
„Viaţă a Maicii Domnului” cursivă şi fără lacune majore. 
Izvoarele amintite le-am privit analitic şi critic uneori, ceea 
ce a permis formularea şi anumitor concluzii, pe care ne-am 
străduit să le păstrăm în linia normelor de credință ortodoxă. 

Viaţa Maicii Domnului până la momentul Bunei 
Vestiri a avut ca sursă de informații, pe lângă cele 
menţionate deja, şi scrierile Sfinților Părinui oglindite în 
imnele liturgice de la sărbătorile închinate Maicu Sfinte. 
Toată această perioadă din viaţa Fecioarei Maria a fost una 
de rugăciune permanentă şi de pregătire pentru marele 
moment al Bunei Vestiri. Acestui capitol i-am acordat un 
spaţiu mai mare, având în vedere că este momentul din viaţa 
Maicii Domnului şi din istoria mântuirii neamului omenesc 
căruia Sfinţii Părinţi şi teologii i-au consacrat cele mai multe 
studii, comentarii şi analize. Sfântul Maxim Mărturisitorul şi 
marii noştri teologi au încercat să pătrundă chiar dincolo de 
informațiile furnizate de Sfintele Evanghelii despre acest 
eveniment. 

Rolului dreptului Iosif în viaţa Maicii Domnului şi a 
Pruncului lisus i-am acordat importanţa cuvenită pentru că, 
din păcate, pe parcursul timpului şi mai ales în ultima 
perioadă, unii oameni care se definesc ca şi „creştini” au 
indus şi induc în continuare ideea că Maica Domnului ar fi 

avut cu dreptul Iosif, după naşterea Mântuitorului, o viaţă 
normală ca soţ şi soţie. Am considerat că este imperios 
necesar să răspund acestor enormități izvorâte din minţi 
bolnave. Toată lumea creştină trebuie să înțeleagă că „starea 
de sfințenie” este o stare ce te ridică deasupra unei vieți 
obişnuite, că ea exclude starea de păcat sau gândul păcătos. 
Starea de sfințenie este ieşirea din sfera patimilor; este 
starea de îndumnezeire a omului. A ne imagina că Maica 
Domnului a fost un om obişnuit, supus tentațiilor şi 
păcatelor, este o blasfemie. 

Viaţa Maicii Domnului, fiind o viaţă comună cu Fiul ei 
dumnezeiesc, nu poate fi deci descrisă şi analizată separat. 
Fecioara Maria, trăind cu Fiul ei şi pentru El, a trăit 
împreună cu El lucrarea Sa mântuitoare. A încercat mereu 
să-l fie de ajutor, slujindu-I. De aceea, viața Maicii Sfinte nu 
putea fi prezentată decât în strânsă corelație cu activitatea 
publică a Mântuitorului, inclusiv în perioada Pătimirilor şi 
Învierii din morţi a Domnului. 

Capitolele „Maica Domnului după Înălţarea Fiului său 
la cer” şi „Adormirea Maicii Domnului” vin să întregească 
imaginea de ansamblu a vieții Fecioarei Mania. 

Am evidențiat mereu modul în care Mântuitorul lisus 
Hristos a tratat-o pe distinsa Sa mamă, dragostea pe care 1-a 
purtat-o, grija şi protecţia cu care a înconjurat-o. În relaţia 
Sa cu Maica Sfântă, S-a comportat ca un Fiu iubitor, 
cinstind-o şi oferindu-i toată dragostea Sa — dragoste 
reliefată şi de modul în care EI i-a purtat de grijă atât în 
timpul vieții Sale pe pământ, cât şi după înălțarea Sa la cer. 

Partea a doua a lucrării, Cinstirea Maicii Domnului, are 
la bază hotărârile dogmatice ale Sinoadelor ecumenice III 
(Efes, 431) şi IV (Calcedon, 451), şi anume: „„Fecioara 
Maria este Născătoare de Dumnezeu” şi „Maica Domnului 
este Pururea Fecioară”. 

Primele capitole din partea a doua sunt dedicate 
prezentării şi analizei acestor hotărâri sinodale. Pe baza 
acestor dogme s-a structurat întreaga învăţătură creştină 
despre „Cinstirea Maicii Domnului” oglindită în cultul 
creştin. Totodată, am urmărit mereu să evidențiez că 
cinstirea Maicii Domnului şi cultul închinat ei nu trebuie 
privite separat de cinstirea Mântuitorului lisus Hristos, 
pentru că cinstindu-l pe El, cinstirea aceasta se răsfrânge şi 
asupra Maicii Sale, şi invers. Faptul că Mântuitorul a fost 
declarat „Dumnezeu adevărat din Dumnezeu adevărat” a 
însemnat extinderea acestei formulări şi asupra Fecioarei 
Mania: Ea find mama lui lisus Hristos, care e „„Dumnezeu 
adevărat”, implicit ea e „Născătoare de Dumnezeu”. 

„Pururea Fecionia Maicii Domnului” a suscitat mai 
multe păreri şi comentarii. Dacă ortodocşii şi catolicii nu 
contestă nicidecum această formulă doctrinară, protestanții 
se limitează în a rămâne la părerea că „Maria a fost fecioară 
înainte de naştere”, punând sub semnul întrebării fecioria 
Maicii Domnului atât în timpul naşterii, cât şi după naştere. 
Problema cea mai des adusă în discuţie de protestanți şi 
neoprotestanţi este cea a „fraţilor Domnului”, problematică 
căreia I-am acordat un spaţiu mai amplu. 

În continuare, în partea a doua, am abordat problema 
cinstirii Fecioarei Maria din punct de vedere 
inter-confesional. Un prim capitol este dedicat „Cinstirii 
Maicii Domnului în Ortodoxie”. Pentru început am făcut o 
prezentare istorică a modului în care Maica Domnului a fost 
cinstită în Biserica primară, cinstire care a îmbrăcat diferite 
forme. Apoi, în capitolele următoare, am prezentat aceste 
forme diverse de cinstire a Maicii Sfinte. 

Cinstirea Maicii Domnului în cult, în rugăciuni, în 
cântări comune şi individuale, a fost modul în care Sfinții 
Părinți, credincioşii şi Biserica întreagă au simțit şi trăit 
legătura lor spirituală cu Maica Domnului. Frumuseţea 

imnelor, şi mai ales mesajul pe care îl transmit, relevă 
legătura de mare intimitate dintre noi şi Maica Sfântă. 
Tocmai cinstind-o pe Fecioara Maria a apărut ca o 
necesitate instituirea unor sărbători religioase închinate 
anumitor evenimente din viaţa ei. 

Cinstirea Maicii Domnului a îmbrăcat şi o formă 
văzută, şi anume iconografia dedicată Maicii Sfinte. În 
picturi şi icoane, începând cu Sfântul Evanghelist Luca, 
creştinii au încercat ca, în forme văzute, palpabile, să aibă în 
mijlocul lor, în biserici şi case, pe Maica Sfântă, fie cu 
dumnezeiescul Prunc în braţe, fie în chip de „Orantă”, 
rugându-se cu noi — dar sugerându-ne mereu că, prin ea şi cu 
ca, lisus Hristos este o prezență reală şi permanentă în viaţa 
noastră. 

Cinstirea Fecioarei Mana de către noi a îmbrăcat şi alte 
forme, pe care le-am prezentat în rezumat în capitolul „Alte 
modalități de cinstire a Maicii Domnului”. Toate acestea, 
individual şi colectiv, relevă dragostea creştinilor pentru 
Maica Sfântă, recunoştiinţa noastră pentru că prin ea S-a 
coborât Dumnezeu pe pământ şi ne-a mântuit, încrederea 
noastră că „Ea” este mereu lângă noi, cu noi în rugăciuni, că 
ne ocroteşte ca o „Mamă bună”. 

Abordarea capitolului „Cinstirea Maicii Domnului la 
celelalte culte creştine” a devenit o necesitate în contextul 
convieţuirii noastre cu creştini din Biserica Romano- 
Catolică şi cultele protestante şi neoprotestante. Exagerările 
la care a ajuns cultul mariologic catolic, supralicitând 
„cinstirea Maicii Domnului”, ne-au determinat să formulăm 
răspunsuri prin care să ne ferim credincioşii de la alunecarea 
pe această pantă greşită, neconformă cu formulările 
dogmatice ale Sinoadelor ecumenice. Nu putem accepta 
„dogmele apusene” ale «Imaculatei concepţii», «Înălţarea 
Fecioarei cu trupul la cer», sau părerea teologică că Fecioara 
Maria e «împreună mântuitoare» cu Fiul său — teorii care o 

pun pe Maica Domnului într-un paralelism cu Mântuitorul — 
întrucât mântuirea a venit şi vine numai de la lisus Hristos şi 
prin lisus Hristos. 

Atitudinea protestanților şi mai ales a neoprotestanţilor 
față de Maica Domnului şi implicit faţă de cinstirea ei este 
una care aduce sminteală pentru credicioşii noştri. Nu vom 
înţelege niciodată „ce rău” le-a făcut Maica Sfântă de simt şi 
manifestă o atât de mare aversiune faţă de ea. Cum nu 
înţeleg că „Ea” este „Mama lui lisus Hristos” şi că dacă Îl 
cinstesc pe El, această cinstire trebuie să se extindă şi asupra 
mamei Sale? Că dacă n-o cinstesc pe ea nu-L cinstesc nici 
pe Fiul ei. Fi cum s-ar simți dacă cineva le-ar ponegri 
propria mamă? Cu ce ochi îl pot privi pe un astfel de om? 
Cum vor îndrăzni să se întâlnească cu „„Fiul Mariei” la 
dreapta judecată după ce l-au ponegrit şi batjocorit mama? 
Ce rău le-a făcut Maica Sfântă? Căci prin ea S-a întrupat 
Fiul lui Dumnezeu, şi fără Fiul ei nu putea să se înfăptuiască 
mântuirea lumii. „Cine aude să înţeleagă!” 

În prezentarea doctrinei ortodoxe despre cinstirea 
Maicii Domnului, precum şi a doctrinei celorlalte culte 
creştine, am apelat mereu la operele Sfinților Părinți şi la 
studiile marilor noştri teologi. În probleme esenţiale am citat 
din operele lor, şi chiar dacă unor cititori ai acestei cărți li se 
va părea că sunt citări mai extinse, le răspundem că am ales 
această soluție pentru că răspunsurile venite din partea 
Sfântului loan Damaschin, Sfântul Maxim Mărturisitorul 
sau a unor distinși teologi precum D. Stăniloae sunt mai 
elocvente şi mai competente. Citarea din Sfinţii Părinți vine 
să suplinească lipsa informaţiilor scripturistice referitoare la 
viaţa şi activitatea Maicii Domnului. În plus, în expunerea 
opiniilor teologilor pe parcursul întregii lucrări, am urmărit 
ca fiecare eveniment în parte, dar şi problemele de doctrină, 
să fie cât mai bine elucidate, astfel încât cititorii să-şi poată 
forma convingeri corecte şi ferme. 

Prefaţă 

Cinstirea Maicii Domnului este o datorie esențială a 
vieții de creştin. A cinstit-o Părintele ceresc, Dumnezeu 
Tatăl, când a ales-o pentru vrednicia ei să devină Maică 
Fiului Său Întrupat. A cinstit-o Duhul Sfânt care a coborât 
peste ea şi a umbrit-o de la Buna Vestire până la Adormirea 
el. A cinstit-o şi a iubit-o Fiul său care şi-a alcătuit trup din 
trupul şi suflet din sufletul ei, şi s-a hrănit la pieptul ei. Fiul 
Şi-a iubit mama pentru că aceasta L-a iubit cu toată fiinţa ei, 
sărutându-L, purtându-L în braţe şi ocrotindu-L. La o astfel 
de dragoste lisus Hristos a răspuns cu o dragoste şi mai 
mare. Au cinstit-o îngerii începând cu Arhanghelul Gavriil 
ŞI cu toți sfinţii îngeri care au ocrotit-o, care au întărit-o în 
momentele grele ale vieții, care s-au rugat şi se roagă 
împreună cu ea pentru noi oamenii şi pentru a noastră 
mântuire. Au cinstit-o Apostolii care au considerat-o „Maica 
lor ocrotitoare”. Au cinstit-o femeile mironosițe care îi 
slujeau ei şi Fiului său şi se rugau împreună cu ea. Au 
cinstit-o contemporanii, cinstire rezumată de o femeie din 
popor în cuvintele adresate lui lisus: „Fericit este pântecele 
care Te-a purtat şi sânii la care ai supt”. La aceste cuvinte 
Mântuitorul a răspuns: „Aşa este!” (Luca 11, 27-28). 

A cunstit-o şi o cinstește Biserica lui Hristos ca pe o 
Maică şi Fecioară, ca pe o „„Născătoare de Dumnezeu”, în 
imne şi cântări duhovniceşti, în rugăciuni şi în iconografie, 
icoana Maicii Sfinte cu pruncul lisus în braţe fiind prezentă 
în casa fiecărui creştin. 

O iubim şi o cinstim şi noi cu toată căldura credinţei 
sufletului nostru. O iubim pentru că este alături de noi ca o 
mare ocrotitoare. Îi adresăm rugăciuni şi o cinstim pentru că 
ne ocroteşte copiii şi familia întreagă. Una dintre minunile 
Maicii Domnului relevă şi acest aspect: „O mamă văduvă, 
cu doi copii mici, era obligată să meargă la lucru în fiecare 
ZI pentru a-şi câştiga pâinea cea de toate zilele şi cele 
necesare traiului. Nu avea cui să-şi lase copiii spre îngrijire. 

Avea însă în casă o icoană a Maicii Domnului cu Pruncul în 
braţe, icoană aşezată pe un perete. Înainte de a pleca la 
muncă se închina în fața acestei icoane şi zicea: «Maica 
Domnului, eu mă duc la lucru. Te rog să ai grijă de copiii 
mei.» Dar într-o zi, copiii au găsit nişte chibrituri, s-au jucat 
cu ele şi s-a aprins casa. Când s-a apropiat de casă mama 
acestor doi copii, a văzut fumul mare şi focul ce-i mistuia 
casa. În jurul casei erau strânşi oameni care se temeau din 
pricina flăcărilor să intre înăuntru să-i salveze pe cei doi 
copii. Atunci femeia, mânată de dragostea ei de mamă, a 
intrat în casă şi, deznădăjduită, a strigat: «Maica Domnului, 
te-am rugat să ai grijă de copiii mei cât timp sunt plecată la 
lucru, şi tu n-ai avut grijă de ei!» Prin fumul greu însă a 
observat atunci că, lângă un perete, icoana cu Maica 
Domnului era căzută jos, iar în spatele icoanei erau 
adăpostiți cei doi copii, teferi şi nevătămaţi. Mama 1-a luat 
în braţe şi a sărutat icoana Maicii Sfinte, zicând: «Maica 
Domnului, te rog să mă ierți că m-am îndoit de ajutorul şi 
ocrotirea ta! Te rog să mă ierți!»” 

În acest mod, creştinii cinstitori ai Maicii Domnului din 
toate timpurile şi-au încredinţat copiii şi familia purtării de 
grijă a Maicii Sfinte. Aşa am făcut şi facem şi noi. Ne-am 
încredinţat şi ne încredinţăm pe cei dragi ocrotirii Fecioarei 
Maria, căci ea este nu numai Maica lui Dumnezeu, ci şi 
Maică a noastră a tuturor. Pentru toate îi mulţumim şi îi 
închinăm cu smerenie această lucrare a noastră. 


A 5 

Partea intâi 


Genealogia Maicii Domnului 


Sfântul loan Damaschin a afirmat că „nu era obiceiul 
la evrei şi nici în dumnezeiasca Scriptură să se facă 
genealogia în linie feminină”, dar noi am considerat că este 
imperios necesar să încercăm alcătuirea unei genealogii a 
Maicii Domnului pentru a putea înțelege originea 
împărătească a Fecioarei Maria şi implicit a Fiului său, 
Domnul nostru lisus Hristos. 'Tot pe baza acestei genealogii 
vom înţelege şi legătura de rudenie a Maicii Domnului cu 
dreptul Iosif, dar şi cu celelalte personaje biblice din 
anturajul ei, ca Elisabeta şi loan Botezătorul, Salomea şi 
Zevedei — părinții Sfinţilor Apostoli Iacov şi loan 
Evanghelistul — şi nu în ultimul rând, cine erau „frații 
Domnului”. 

La baza alcătuirii acestei genealogii stau informaţiile 
furnizate de Sfinții Evanghelişti Matei şi Luca, cele din 
Sfânta Tradiţie, cărțile de slujbă şi operele Sfinților Părinți. 


! Sfântul loan Damaschin, Dogmatica, Edit. Institutului Biblic, 


Bucureşti, 2005, p. 205. 

Genealogia evanghelistului Matei, cap. 1, v. 15-16, 
consemnează: „„Matan a născut pe lacov; lacov a născut pe 
Iosif, logodnicul Mariei, din care S-a născut lisus, care se 
cheamă Hristos”, ceea ce ar lăsa impresia că Mântuitorul 
lisus Hristos ar avea legătură cu împăratul David pe cale 
genealogică prin Iosif Teslarul. Se ştie însă că rolul acestuia 
în viaţa Fecioarei Maria şi a pruncului lisus a fost acela de 
ocrotitor, şi nu cel de tată al lui Hristos. „Şi fără s-o fi 
cunoscut-o pe ea Iosif, Maria a născut pe Fiul Său cel Întâi 
Născut, căruia i-a pus numele lisus.”? Se naşte întrebarea 
dacă afirmaţia că „lisus este fiul lui David” e una reală, iar 
pentru a găsi un răspuns am apelat la informaţiile oferite de 
cărțile de cult, unde am găsit următoarea relatare: „Tatăl 
Sfintei Fecioare, Ioachim, se trăgea din neam împărătesc... 
lar Sfânta Ana se trăgea din Matan, al douăzeci şi treilea din 
neamul lui David şi al lui Solomon; acesta a luat pe Maria 
din neamul lui luda şi a născut pe lacob, tatăl lui Iosif 
Teslarul şi trei fete: pe Mania, Sovi şi Ana. Maria a născut 
pe Salomi moașşa; Sovi a născut pe Elisabeta, iar Ana pe 
Născătoarea de Dumnezeu. Deci Preasfânta este nepoata lui 
Matan şi a Mariei, femeia sa. lar Elisabeta şi Salomi erau 
nepoate ale Anei de surori şi verişoare cu Născătoarea de 
Dumnezeu.” 


* Matei 1, 25 
* Mineiul pe luna Septembrie, Edit. Institutului Biblic, Bucureşti, 2003, 
p. 124. 


Copyright 2 2012, Achim sărăsan 





15 
Genealogia Maicii Domnului 
Matan 
si Mana 
ra SI Ana | a 
Maria Sovi Capa: lacob 
si loachum | 
Salomu Elcabeta A AT 
a pie E Fecioara Maria losut Teslarul 
( Salomeea ) si Zahana 





Înrudirea Fecioarei Maria cu Elisabeta este 
confirmată şi de Evanghelia după Luca: „şi iată Elisabeta, 
rudenia ta, a zămislit şi ea fiu la bătrâneţe...” 

Pe baza acestor informaţii am alcătuit o schiță 
grafică din care se observă uşor originea comună a Fecioarei 
Maria cu Iosif, logodnicul ei, ei fiind de fapt veri primari. În 
plus, acest adevăr istoric este consemnat şi de Eusebiu de 
Cezareea. „Pornind de la acestă genealogie a lui Iosif 
urmeză că şi Mania apare din aceeşi seminție ca şi el, căci 
după legea lui Moise nu era îngăduit ca ea să se căsătorească 
cu cineva dintr-un neam străin, ci era rânduit să se mărite cu 
cineva din aceeaşi cetate şi din aceeaşi seminţie, pentru ca 
moştenirea familiei să nu treacă la altă seminţie.”” 

Deşi în genealogia Mântuitorului nu este trecut 
Ioachim, tatăl Fecioarei Maria, faptul că acesta era din 
neamul lui David nu poate fi contestat. Originea comună a 
lui Ioachim şi a Anei este afirmată şi de Sfântul Maxim 


* Luca 1, 36 
” Eusebiu de Cezareea, Istoria bisericească, |, VII, 17, Edit. Institutului 
Biblic, Bucureşti, 1987, p. 51. 

Mărturisitorul.” Acesta a spus că ambii părinţi erau din 
familia împăratului David şi că erau respectați de întreaga 
comunitate. În plus, Ioachim şi Ana făceau parte şi din 
familia lui Levi. Faptul că atât Ioachim cât şi losif, 
logodnicul Fecioarei Maria, proveneau deopotrivă din 
famila lui Iuda (davidică) şi din cea a lui Levi relevă că 
aceştia erau beneficiarii unei îndoite demnități: cea 
împărăteacă şi cea preoțească. Din aceleaşi ramuri se trăgea 
ŞI fericita Ana. 

Informaţii complementare la cele de mai sus şi care 
ne ajută să conturăm mai precis genealogia Maicii 
Domnului ne furnizează şi Sfântul loan Damaschin, care a 
spus: „Aşadar, că Iosif se trage din seminţia lui David au 
arătat precis preasfinții Evanghelişti Matei şi Luca. Matei 
coboară pe Iosif din David prin Solomon (Matei 1, 6-16), iar 
Luca prin Natan (Luca 3, 23-31). Amândoi însă au trecut 
sub tăcere genealogia Sfintei Fecioare. Trebuie însă să se 
ştie că nu era obiceiul la evrei şi nici în dumnezeiasca 
Scriptură să se facă genealogia în linie feminină; dar era 
Lege prin care se interziceau căsătoriile între seminții 
(Numeri 36, 6-9). 

Iosif se cobora din seminția davidică şi pentru că era 
drept (Matei 1, 19) nu s-ar fi logodit contra legii cu Sfânta 
Fecioară, afară numai de cazul în care nu se cobora din 
aceeaşi seminție. Aşadar, Evangheliştii s-au mulţumit să 
arate numai linia descendentă a lui losif. Trebuie să se ştie şi 
aceasta, că era lege ca atunci când murea un bărbat fără 
moştenitor, să se căsătorească fratele cu femeia celui răposat 
(căsătoria de levirat). Cel care se năştea era după fire fiul 
celui de-al doilea, adică al celui care l-a născut; după lege 
însă, a celui răposat. 


Sfântul Maxim Mărturisitorul, Viaţa Maicii Domnului, Edit. Deisis, 
Sibiu, 1998, p. 7-8. 

Din linia genealogică a lui Natan, fiul lui David, 
Levi a născut pe Melhi şi  Pantira (genealogia 
Evanghelistului Luca). Pantira a născut pe Barpantira, căci 
aşa se numea. Acest Barpantira a născut pe Ioachim, 
Ioachim a născut pe Sfânta Născătoare de Dumnezeu. 
Matan” a avut femeie din linia genealogică a lui Solomon, 
fiul lui David din care s-a născut Iacov. Dar când a murit 
Matan, Melhi, cel din seminţia lui Natan (fiul lui David), fiu 
al lui Levi, dar frate a lui Pantira, s-a căsătorit cu femeia lui 
Matan, mama lui lacov şi din ea a născut pe Il (El). 
Aşadar, lacov şi Ili au devenit frați din aceeaşi mamă: Iacov 
din seminția lui Solomon, iar Ili din seminţia lui Natan. Il, 
cel din seminția lui Natan, a murit fără copil, şi Iacov, 
fratele lui cel din seminția lui Solomon, a luat pe femeia lui 
ŞI a ridicat sămânță fratelui său şi a născut pe Iosif. Aşadar, 
Iosif prin fire este fiul lui lacov, care se coboară din 
Solomon, dar după lege a lui Ili, care se coboară din 
Natan.” 


” În Dogmatica Sfântului loan Damaschin, ediția EIBMBOR, Bucureşti, 
2005, p. 206 este trecut Natan; în celelalte izvoare genealogice e trecut 
Matan, şi în consecință, fiind vorba de aceeaşi persoană, am optat pentru 
Matan, pentru a se evita confuzia între Natan, fiul lui David, şi Matan, 
tatăl lui Iacov, Ana, Sovi şi Maria. 

* Sfântul Ioan Damaschin, Dogmatica..., p. 205-206. 

Completând cu aceste informaţii prima reprezentare 
grafică a arborelui genealogic al Maicii Domnului, se poate 
constata că: 

- lacob este fiul lui Matan şi al Mariei; 

- Maria se recăsătoreşte cu Melhi şi au copil pe Eli, 
deci Iacob şi Eli sunt frați după mamă; 

- Iacob are fiu pe Cleopa dintr-o primă căsătorie şi 
din căsătoria a doua cu văduva lui Eli, fratele sau, are fiu pe 
Iosif Teslarul; deci Cleopa şi Iosif Teslarul sunt frați după 
tată; 

- Cleopa are dintr-o primă căsătorie fu pe Simon şi 
pe luda, şi din căsătoria cu Maria pe lacob şi Iosif, toți patru 
fiind cunoscuţi ca „frații Domnului”, fiind de fapt veri ai 
doilea cu Mântuitorul pe linie maternă. Pe linie paternă 
„frați Domnului” erau considerați veri primari cu 
Mântuitorul şi, conform legilor familiei la evrei în vremea 
aceea, erau numiţi fraţi, termenul de „văr” nefiind cunoscut 
în legislaţia şi tradiția matrimonială de atunci. Erau numiţi 
frați pentru că Mântuitorul lisus Hristos era considerat fiul 
lui losif Teslarul; 

- Iosif Teslarul nu poate fi tatăl „fratilor Domnului”, 
pentru că Maria lui Cleopa, mama acestora, era în viaţă la 
aceea dată şi, în plus, făcea parte din grupul femeilor 
mironosiţe, deci în nici un caz Iosif Teslarul nu putea fi tatăl 
acestora; 

- Din tabel reiese că Mântuitorul era văr al doilea cu 
loan Botezătorul, cu Iacob şi loan, fii lui Zevedei, şi cu cei 
patru frați: Simon, luda, lacob şi Iosif; 

- Este puţin probabil ca Salomea, soția lui Zevedei şi 
mama apostolilor loan şi Iacov, să fie una din „surorile 
Domnului”, după cum susțin unii din Sfinţii Părinţi. 


? Matei 27, 56; Marcu 15, 47; 16, 1; Luca 24, 10; loan 19, 25. 

Naşterea Maicii Domnului 


Din Sfintele Evanghelii constatăm că referirile 
evanghelştilor la Maica Domnului sunt puţine, scurte şi 
numai tangențiale, fiind de regulă legate de relatarea unor 
evenimente din viața Mântuitorului. Dar având în vedere 
scopul acestora, scop rezumat de Sfântul Evanghelist Luca 
în Faptele Apostolilor 1, 1-2: „cuvântul cel dintâi l-am făcut 
0, Leofile, despre toate cele ce a început lisus a face şi a 
învăţa, până în ziua în care S-a înălţat la cer...”, înţelegem de 
ce s-a procedat aşa. 

În consecință, pentru a alcătui o biografie a Maicii 
Sfinte, apelăm la cel de-al doilea izvor al revelației, Sfânta 
Tradiţie, aşa cum au procedat şi Sfinţii Părinţi care au scris 
despre viaţa Maicii Domnului. Sfântul Maxim 
Mărturisitorul spune în acest sens: „Astfel, tot ceea ce vom 
scrie şi vom însemna sunt lucruri vrednice de crezare, 
venind de la martori adevăraţi din adunările oamenilor iubiți 
de Dumnezeu. Mai întâi de la Sfinții Părinţi cei de 
Dumnezeu purtători, ale căror cuvinte pline de toată 
înţelepciunea sunt scrise de harul Duhului Sfânt, iar faptele 
lor sunt frumoase şi plăcute lui Dumnezeu. Aceştia sunt 
Grigorie al Neocezareii, Făcătorul de minuni, Marele 
Atanasie al Alexandriei, Fericitul Grigorie al Nyssei şi 
Dionisie Areopagitul, şi alții asemenea lor. lar dacă vom 
spune unele lucruri care provin din cărți apocrife, chiar şi 
aceste lucruri vor fi adevărate şi lipsite de greşeală, fiind 
deja primite şi întărite de Sfinții Părinți pomeniţi mai sus. 
Căci aşa grăieşte Sfântul Grigorie al Nyssei: «După cum am 
citit într-o carte apocrifă că era cineva care se distingea în 

purtarea sa potrivit Legii, şi că părintele Preasfintei Fecioare 
Maria era renumit pentru milostenia sa.” 

„Scrierea apocrifă” de care aminteşte Sfântul Părinte 
este Protoevanghelia lui lacov.!! Aceasta este prima operă 
ce ne furnizează numele părinților Fecioarei Maria, 
dumnezeieştii părinți loachim şi Ana.!? 


10 Sfântul Maxim Mărturisitorul, Viaţa Maicii Domnului, Edit. Deisis, 
Sibiu, 1998, p. 7. 

!! S-a păstrat în mai mult de 30 de manuscrise greceşti şi versiuni 
egiptene, siriene şi latine. Titlul este variat. Origen o numeşte „cartea lui 
Iacov”. Uneori e numită povestire, istorie, relatare istorică. Sirienii o 
numesc „„Naşterea Domnului nostru şi a Doamnei Maria”. Primul editor, 
iezuitul Postel (71531), a numit-o „protoevanghelie”, adică prima 
Evanghelie. Este numită „a lui lacov” pentru că Orientul l-a dat ca autor 
al ei pe Iacov cel Mic, primul episcop al Ierusalimului. După stil şi 
cuprins această lucrare aparține secolului al II-lea, având asemănări de 
expresie cu Sfântul Iustin Martirul şi Sfântul Clement Alexandrinul. 
Izvoarele Protoevangheliei sunt Evangheliile după Matei şi Luca pe care 
autorul le foloseşte corect, şi două istorisiri: una a copilului — Maria intră 
în templu — şi alta a fucei lui David, care, ca logodnică a lui Iosif, ţese la 
templu. Protoevanghelia lui Iacov e scrisă în greaca populară şi e bine 
închegată. Este cea mai veche istorie a Sfintei Mania. Protoevanghelia 
este pandantul operei gnostice Nașterea Mariei (Epifaniu 26, 12) care pe 
lângă viaţa Fecioarei Maria se mai ocupă şi cu moartea lui Zaharia şi a 
lui loan Botezătorul. În limba română, Protoevanghelia lui Iacov se 
găseşte în lucrările: Și cuvântul trup s-a făcut a lui L.G. Coman, 
Timişoara, 1993, p. 314-327, şi în Evanghelii apocrife, edit. Strycker, 
trad. C. Bădilţă, Humanitas, Bucureşti, 1996, p. 45-59. 

!* Date despre Ioachim şi Ana nu avem decât din scrierile apocrife, care 
la rândul lor au fost preluate din tradiții anterioare. Abia din secolul al 
II-lea orientalii au început comemorarea dumnezeieştilor părinți loachim 
şi Ana în cadrul Sfintei Liturghii. În anul 550 împăratul Iustinian a 
construit la Constantinopol o biserică impunătoare cu hramul lor, după 
modelul celei existente la Ierusalim. Biserica a rânduit trei sărbători 
pentru ei: 9 septembrie, Sfinţii şi drepții dumnezeieşti părinți Ioachim şi 
Ana; 9 decembrie, Zămislirea Sfintei Ana; şi 25 iulie, Adormirea Sfintei 
Ana. În Apus, cultul părinţilor Maicii Domnului a fost introdus mai 
târziu, în secolul al VIII-lea (Biserica Sfânta Mania Antiqua din Roma, 

Originea lor era princiară: „loachim se trăgea din 
casa lui David, împăratul şi proorocul, iar numele femeii 
sale era Ana... erau cunoscuţi ca fiind din neamul lui luda şi 
David şi ca urmaşi ai împăraţilor lui Israel... Şi fericita Ana 
era o ramură fericită a aceleiaşi case.”!* 

Protoevanghelia lui lacov specitică că „loachim era 
foarte bogat şi se îngrijea să aducă darurile sale «ca jertfă 
Domnului», îndoite.”'* Dar ceilalţi biografi ai lui nu vorbesc 
de o stare materială deosebită a familiei lui loachim şi Ana. 
Marea lor supărare era faptul că nu aveau copii şi erau 
înaintați în vârstă, deşi toată viaţa s-au rugat lui Dumnezeu 
pentru ca să le dăruiască urmaşi. Sfântul Maxim 
Mărturisitorul le descrie starea sufletească astfel: „Dar lipsa 
copiilor întrista tare pe respectaţii şi cinstiții părinţi ai 
Fecioarei, din pricina Legii lui Moise, şi a flecărerilor din 
partea oamenilor lipsiţi de minte, pe când ei voiau să se 
nască din ei ceva nu numai pentru a şterge ocara lor, dar şi 
cea a întregii lumi, pentru a o duce la o slavă mai înaltă. 
Atunci, fericita Ana, asemenea întâiei Ana, maica lui 
Samuel (| Regi 1, 9), a plecat la Templu şi s-a rugat 
Ziditorului a toate să-i dea rodul naşterii, pentru ca la rândul 
său ea să-i închine în schimb darul primit de la El. De 
asemenea, vrednicul Ioachim n-a rămas mai prejos, ci cerea 
lui Dumnezeu să fie izbăvit de lipsa pruncilor.” 

Protoevanghelia lui Iacov vorbeşte şi de un incident 
ce s-a ivit în momentul în care loachim aducea la templu 
jertfă pentru păcate. „Venise marea zi a Domnului şi fiu lui 
Israel îşi aduceau darurile lor de jertfă. Rubin (preotul) veni 
în faţa lui Ioachim şi vorbi: «Nu ţi se cuvine ca să aduci 


pictată în timpul papei loan al VII-lea — 705-707 — care are şi trei picturi 
cu Sfânta Ana). 

5 Sfântul Maxim Mărturisitorul, op. cit., p. 7-8. 

+ 1.G. Coman, Și Cuvântul..., p. 314. 

! Sfântul Maxim Mărturisitorul, op. cit., p. 8. 

darurile tale întâi, pentru că tu n-ai lăsat urmaş lui Israel.» Şi 
se întristă Ioachim şi nu se arătă femeii sale, ci se duse în 
pustiu, îşi făcu acolo cort şi posti patruzeci de zile şi 
patruzeci de nopți. El îşi zicea: «Nu voi cobori nici pentru 
mâncare, nici pentru băutură, până ce Domnul Dumnezeul 
meu nu-şi va arunca privirea asupra mea; rugăciunea o 
să-mi fie mâncare şi băutură...» Dar şi soția sa Ana plângea 
cu bocet îndoit şi se jelea cu cântec de jale: «Vreau să jelesc 
a mea însingurare / De asemeni să plâng a mea sterpiciune... 
/ Vai mie, cine m-a născut / Și ce sân m-a adus pe lume? / 
Căci m-am născut ca un blestem în faţa fiilor lui Israel / Am 
fost defăimată şi m-au luat în batjocură cei de la templul 
Domnului».”!€ 
Atât Sfinți Părinţi amintiţi cât şi Protoevanghelia 
vorbesc apoi de „o vestire” pe care cei doi soți o primesc de 
la Dumnezeu prin înger. Îngerul se înfăţişează Anei şi îi 
spune că Dumnezeu i-a ascultat rugăciunile prin care ea Îi 
ceruse să se milostivească de ea şi să-i dăruiască bucuria 
naşterii de prunci. Domnul îi va dărui un copil ce va ajunge 
vestit în toată lumea. Reacţia Anei a fost una de bucurie şi 
recunoştiință profundă, ea făcând legământ în faţa lui 
Dumnezeu că dacă va naşte «fie parte bărbătească, fie parte 
femeiască, vreau să o aduc în faţa Domnului Dumnezeului 
meu şi îi voi face Lui slujire sfântă toate zilele vieţii mele.» 
Acelaşi înger, purtător de veste bună, 1 se arată apoi şi lui 
Ioachim când acesta se afla la rugăciune în munte şi îi relevă 
că Dumnezeu s-a milostivit de ei, şi soţia sa Ana va zămisli 
şi va naşte un copil. Bucuria şi recunoştiinţa lui Ioachim la 
primirea aceste veşti se materializează în darurile pe care el 
le aduce ca jertfă de mulţumire Domnului. „...Şi Ioachim 
cobori şi chemă pe păstori şi le zise: «Să-mi aduceţi zece 
miei curați şi fără pată şi ei vor fi pentru Domnul 


!* 1.G. Coman, Și Cuvântul... p. 315. 

Dumnezeul meu; şi să-mi aduceţi doisprezece viței cruzi şi 
aceştia vor fi pentru preoți şi pentru bătrâni; şi să-mi aduceţi 
o sută de ţapi pentru întregul popor».” 

După primirea mesajului de la înger, Ioachim se 
întoarce acasă. Ana îl întâmpină cu mare fericire, 
îmbrățişându-l, şi îi zice: «Acum ştiu că Domnul 
Dumnezeul meu m-a binecuvântat din belşug. Căci iată, cea 
însingurată nu mai e singură şi eu care eram fără copii, vol fi 
însărcinată.» 

Unii critici ai Protoevangheliei spun că „vestirea” 
adusă de înger lui loachim şi Anei, despre naşterea 
Fecioarei, ar fi o copiere a „Bunei Vestiri” aduse de 
Arhanghelul Gavriil Fecioarei Mania, şi nu un fapt real. 
Trebuie însă să avem în vedere că şi cu ocazia altor 
evenimente „deosebite”, Dumnezeu şi-a vestit voia Sa 
oamenilor prin intermediul unui înger (vezi vestirea adusă 
de înger lui Zaharia privind naşterea lui loan Botezătorul), 
deci e posibil ca acest eveniment să fi fost real. 

Mai trebuie să facem o precizare privind „vestirea 
îngerului” adusă lui Ioachim şi Anei. După această veste 
Ana a rămas însărcinată, în urma legăturii ei naturale cu 
Ioachim, ca soţ şi soţie — şi nu precum afirmă învăţătura 
romano-catolică a „Imaculatei concepţii”. Subliniez aceasta 
pentru a diferenția acest moment de cel al Bunei Vestiri, 
când Fecioara Maria a zămislit pe cale supranaturală 
(„Duhul Sfânt se va pogori peste tine şi puterea Celui 
Preaînalt te va umbri”!$). 

Un alt biograf al Maicii Domnului, Vasilios 
Bacoianis, spune că la zămislirea Fecioarei Maria loachim 
avea şaptezeci de ani, iar Ana şaizeci de ani, şi cei doi erau 


Ibidem, p. 316-317. 
5 Luca 1, 35 

căsătoriţi de patruzeci de ani.” Zămislirea Sfintei Ana este 
sărbătorită în calendarul creştin în data de 9 decembrie. 

Sfântul Maxim Mărturisitorul vine cu amănunte 
suplimentare despre vestirea îngerului adusă Anei şi despre 
perioada următoare: „Îngerul a venit la ea (Ana) şi i-a spus: 
«Dumnezeu a auzit rugăciunea ta şi vei naşte pe vestitoarea 
bucuriei şi vei pune numele ei Maria, căci prin ea se va face 
mântuirea întregii lumi! Vestirii 1-a urmat însărcinarea şi 
Ana a născut pe Maria, luminătoarea a toate, căci aşa se 
tălmăceşte numele Mariam: luminătoarea (fotizousa)”. 
Atunci cinstiţi părinți ai fericitului şi sfântului prunc au 
avut mare bucurie şi Ioachim a făcut ospăț şi a chemat pe 
toți vecinii, ştiutori de carte sau nu, şi toți au preamărit pe 
Dumnezeu care a făcut pentru ei o asemenea minune şi 
astfel chinul Anei s-a prefăcut într-o slavă mai înaltă, adică 
uşa uşii lui Dumnezeu, uşă a vieții şi început al petrecerii 
sale slăvite."”! 

Sfântul loan Damaschin sintetizează momentul 
zămislirii şi naşterii Fecioarei astfel: „„loachim s-a căsătorit 
cu cinstita şi vrednica de laudă Ana. După cum Ana cea de 
altădată fiind fără rod a născut pe Samuel, prin rugăciuni şi 
credință (| Regi 1, 10-11, 20-21), tot astfel şi aceasta, prin 
rugăciune şi făgăduință către Dumnezeu, primeşte pe 
Născătoarea de Dumnezeu, ca şi aceasta să nu rămână cu 
nimic în urma femeilor slăvite. Aşadar, harul — căci aşa se 
tălmăceşte Ana — naşte pe Doamna — căci aceasta înseamnă 
numele Maria — şi în adevăr a ajuns Doamna tuturor 
făpturilor, fiind Maica Creatorului. Se naşte în casa lui 
Ioachim, care se găsea lângă poarta oilor, şi este adusă la 
templu. Apoi în casa lui Dumnezeu, sădită şi îmbogăţită 


1? Vasilios Bacoianis, Viața Maicii Domnului, edit. Cartea Ortodoxă, 
Bucureşti, 2007, p. 11, 15. 

“ Onomastica sacra, ed. P. De Lagarde, Gâttingen, 1870, p. 175. 

“ Sfântul Maxim Mărturistorul, op. cit., p. 8-9. 

fiind de Duh, a ajuns ca un măslin încărcat de rod, locaşul 
oricărei virtuţi, depărtând mintea de orice dorinţă lumească 
ŞI trupească, păstrându-şi astfel feciorelnic sufletul împreună 
cu trupul, după cum trebuia, deoarece sânul ei avea să 
primească pe Dumnezeu. El sfânt fiind, întru sfinti se 
odihneşte (Isaia 57, 11). Stăruie, deci, în sfinţenie şi se arată 
templu sfânt, minunat şi vrednic al preaînaltului 
Dumnezeu.” 

Un alt sfânt părinte, Nicolae Cabasila, aduce un 
minunat elogiu lui Ioachim şi Anei — pe care îi numeşte 
colaboratori ai lui Dumnezeu: „Fericită pereche care v-aţi 
învrednicit ca Dumnezeu să se folosească de voi în lucrul 
cel mai înalt şi cel mai mare, cel mai uimitor şi mai de 
obştesc folos decât toate cele din veac: şi anume ca, luându- 
ȘI de la voi pe mama Sa, Dumnezeu să îmbrace trup şi să Se 
nască împreună cu oamenii”, şi în final îi declară superiori 
lui Moise, Noe şi Avraam, fiind împlinmtori exacți ai Legii: 
„Dar faptul că voi aţi arătat-o pe Fecioara şi aţi închegat în 
vol cartea vie care a avut în ea nu numai legea, ci pe 
Legiuitorul, era o dovadă limpede a virtuţii voastre 
supranaturale.”2 

Sublimitatea evenimentului naşterii Fecioarei Maria 
şi importanța lui în iconomia mântuirii noastre sunt 
magistral reflectate în cărțile de slujbă, din care cităm: 
„Naşterea ta, de Dumnezeu Născătoare Fecioară, bucurie a 
vestit la toată lumea. Că din tine a răsărit Soarele dreptăţii, 
Hristos Dumnezeul nostru...” (troparul sărbătorii). Sau 
„Aceasta este ziua Domnului; bucurați-vă popoare, că iată 
cămara luminii şi cartea Cuvântului vieţii din pântece sterp a 


“ Sfântul loan Damaschin, Dogmatica..., p. 206-207. 

* Nicolae Cabasila, Cuvânt la preaslăvita Naştere a Preaslăvitei 
Doamnei noastre de Dumnezeu Născătoarea, în loan I. Ică jr., Maica 
Domnului în teologia secolului XX şi în spiritualitatea isihastă a 
secolului XIV, edit. Deisis, Sibiu, 2008, p. 437, 441. 

ieşit. ȘI aceea care s-a născut uşa către răsărit este şi aşteaptă 
intrarea arhiereului celui mare: Una este cea care aduce pe 
unul Hristos în lume spre mântuirea sufletelor noastre.” 
(Mărire... la Hvalite) 

La nouă luni se naşte Fecioara Maria. Fericita Ana 
îşi cântă bucuria astfel: „Înălţat este sufletul meu astăzi... 
Bucuratu-s-a inima mea întru Domnul, înălţată a fost fruntea 
mea de Domnul Dumnezeul meu şi gura mea s-a deschis 
larg asupra duşmanilor mei, căci m-am bucurat de mântuirea 
ta”, cuvintele cântării fiind o paralelă la cântarea Anei, 
mama lui Samuel. 

Traducerea armeană a Protoevangheliei lui Iacov 
lasă să se întrevadă o undă de amărăciune a Anei şi a celor 
din anturajul ei, că pruncul născut nu a fost băiat. Moaşa 
zice Anei: „E fată, dar drăguță şi frumuşică la înfăţişare.” 

O altă scriere apocrifă, „Pseudo-Mater”, furnizează 
aceleaşi date ca şi Protoevanghelia lui Iacov, privitor la 
naşterea Fecioarei Maria. Aceste informaţii au fost acceptate 
atât de Sfinţii Părinți cât şi de scriitorii imnografi. Bunăoară 
Roman Melodul introduce informaţii din Protoevanghelie în 
condacul Naşterii: „loachim şi Ana din defăimarea 
nenaşterii de fii, şi Adam şi Eva din stricăciunea morții au 
scăpat, Preacurată, întru sfântă naşterea e Nae 

Pe parcursul timpului s-a încercat o armonizare între 
tradițiile locale şi informaţiile provenite din scrierile 
apocrife cu privire la localitatea unde s-a născut Maica 
Domnului. Sfântul loan Damaschin şi Sfântul Sofronie au 
spus că Fecioara Maria s-a născut la Ierusalim şi indică şi 
locul: „...lângă Poarta Oilor unde ulterior s-a construit 


“1 Regi 2,1 

2 A. Meyer, Protoevangelium des lakobus, în Handbuch zu den 
Neutastementlichen Apokryphen, J.k.B. Mohr, 1914, p. 113. 

* Condacul Naşterii Maicii Domnului în Octoihul Mic, Sibiu, 1999, p. 
194. 

biserica Probatica.”” Un alt grup, printre care amintim pe 
Sfântul Ciril al Alexandriei şi Sfântul loan Gură de Aur, 
într-o omilie din anul 396, susțin că s-ar fi născut la 
Betleem. O a treia grupare susține că Maria s-ar fi născut la 
Nazaret. 


*7 Sfântul loan Damaschin Dogmatica... p. 206. Biserica Probatica a 
fost construită în secolul al IV-lea în cinstea Naşterii Maicii Domnului şi 
este legată de amintirea unei „porți aurite şi a unui bazin al oilor”. 

Intrarea în templu 


„Aduce-se-vor Impăratului fecioare în urma ei, 


prietenele ei se vor aduce Ţic.” 
(Psalmul 44, 16) 


În timpul sarcinii, când fericita Ana a pregătit 
camera pentru copilul ce-l va naşte, ea a ridicat şi un altar, 
un loc sfânt care să ocrotească copilul şi apoi să devină loc 
de rugăciune pentru el. Referindu-se la acest aspect, L.G. 
Coman relevă că „acel loc de rugăciune” va avea un rol 
deosebit de important în viaţa pruncei Maria. Sanctuarul era 
forma văzută a prezenţei lui Dumnezeu în camera copilei, 
precum şi a legăturii acesteia cu Dumnezeu. Din fragedă 
pruncie, Mania se ruga Părintelui ceresc, trăind experiența 
unirii tainice cu Creatorul ei, obişnuindu-se de pe acum cu 
ceea ce va fi viaţa ei — o viaţă de rugăciune. 

Sanctuarul era şi simbolul purității casei în care 
viețuia prunca, şi a mediului în care a crescut, începând cu 
hrana pe care o primea, hrană ce trebuia să fie pură, până la 
prietenele de joacă ale Mariei, care trebuiau să fie curate, 
nepătate. Toată această puritate ce o înconjura pe Fecioara 
Maria o pregătea pentru marele moment al Întrupării, când 
trebuia să fie curată în gradul cel mai desăvârşit. 

Naşterea Mariei a fost prilej de mare bucurie nu 
numai pentru dumnezeieştii părinți, ci şi pentru rudele lor. 
Însă nu era obiceiul la evrei ca o astfel de bucurie să se 
manifeste într-un „ospăț al veseliei”. Acest ospăț va fi 
organizat mai târziu, cu ocazia împlinirii vârstei de un an a 
copilei, vârstă la care se înțărca prunca. O astfel de 

festivitate, de pildă, a organizat şi Avraam cu prilejul 
înţărcării lui Isaac (Facere 21, 8). La această sărbătoare, 
prunca Maria e binecuvântată de preoții participanţi. 
„Binecuvântarea pe care preoții o dau copilei prevesteşte 
viitorul ei, adică slăvirea ei de către toate neamurile prin 
Acela pe care-L va naşte. Invitaţii: preoții, cărturarii, 
bătrânu şi tot poporul lui Israel, arată participarea generală 
la acest praznic... Cântarea Anei din momentul înţărcării 
pruncei compensează formula ei scurtă din momentul 
naşterii. Ea înseamnă şi faptul că pruncia Sfintei Fecioare se 
isprăvise şi că acum începea o fază nouă, faza copilăriei.” 

Protoevanghelia lui lacov ne mai oferă câteva 
amănunte din acestă perioadă a vieții Fecioarei Maria: 
„Copilul creştea cu vârsta din lună în lună. Când ea avu doi 
ani, loachim zise Anei, femeia sa: «Să ducem copilul în 
templul Domnului, ca să împlinim făgăduinţa pe care am 
făcut-o, pentru ca nu cumva Atotputernicul să ne trimită 
ceva şi darul nostru să nu mai fie primit.» Și Ana zise: «Să 
aşteptăm al treilea an, pentru ca prunca să nu dorească după 
tată sau după mamă.» Şi loachim zise: «Să aşteptăm.» 

Referindu-se la momentul ducerii la templu a 
Fecioarei Mana, Sfântul Maxim Mărturisitorul a spus: 
„Când cea care avea să hrănescă pentru noi pe Hristos 
Dumnezeu ce urma să se nască din ea a trecut de vârsta 
prunciei şi a avut trei ani, fericiții ei părinți au dus-o la 
templu, la Templul lui Dumnezeu. Şi acolo au închinat-o lui 
Dumnezeu, aşa cum făgăduiseră înainte de naşterea ei. Au 
adus-o cu slavă şi cinste, după cum se cuvenea. Multe 
fecioare mergeau înainte însoțind-o cu făclii strălucitoare, 
după cum a vestit încă de la început împăratul şi proorocul, 
strămoşul neprihănitei fecioare, spunând: «Aduce-se-vor 


% 1.G. Coman, Și Cuvântul..., p. 333-334. 
“ Ibidem, p. 318. 

Împăratului fecioare în urma ei, prietenele ei se vor aduce 
Tie» (Psalmul 44, 16), căci Proorocul a spus aceasta de mai 
înainte cu privire la aducerea ei la Templu şi cu privire la 
fecioarele care mergeau înainte şi o însoțeau.” 

Cu mult mai multe amănunte despre acest eveniment 
vine Ilie Cleopa, care face şi o paralelă între drumul spre 
templu al Fecioarei Maria însoțită de un mare alai, şi 
aducerea chivotului legii la Ierusalim de regele David: 
„Căci şi Chivotul Legii Vechi, cum zice Sfânta Scriptură, 
l-au adus cu psalmi şi cu cântări frumoase, iar înaintea 
chivotului mergea, cântând şi dănțuind, împăratul David. 
Căci el era şi prooroc şi vedea că acest chivot, care poartă în 
sine mana, este preînchipuirea Preasfintei Maicii lui 
Dumnezeu, care va purta în sine mana cea dumnezeiască, pe 
purtătorul de mană, pe lisus Hristos.” 

Condacul sărbătorii Intrării în biserică a Maicii 
Domnului rezumă acest eveniment astfel: „Preacurată 
biserică a Mântuitorului, cămara cea de mult preţ şi 
Fecioara, sfințită vistierie a slavei lui Dumnezeu, astăzi se 
aduce în casa Domnului, împreună aducând darul Duhului 
lui Dumnezeu, pe care o laudă îngerii lui Dumnezeu; acesta 
este cortul cel ceresc.” 

Intrarea în templu a Fecioarei Maria este marcată de 
mai multe „semne”. În faţa templului erau cincisprezece 
trepte. La ceremoniile religioase, urcarea treptelor era 
însoțită de ritualul citirilor din cartea Psalmilor, preoții şi 
leviții rostind şi cântând cincisprezece psalmi numiţi „al 
treptelor”. Ajungând aici Fecioara Maria însoţită de întregul 
alai, se înfăptuieşte o primă minune. Părinți intenționau s-o 
ridice în braţe ca să urce treptele. Dar fiind întărită de harul 


“0 Sfântul Maxim Mărturisitorul, op cit., p. 9. 

"II Regi 6, 5-17. 

* Cleopa Ilie, Predici la Praznice împărăteşti şi la Sfinţii de peste an, 
Edit. Episc. Romanului 1996, p. 98-99. 

Duhului Sfânt, ea s-a desprins din braţele lor şi a început să 
urce ca într-o plutire, ca într-un zbor, ca o pasăre a cerului 
peste toate treptele. Ajungând la treapta de sus, ea era 
aşteptată de preoții templului, având în frunte pe arhiereul 
Zaharia. „Apoi luându-o în braţe marele prooroc Zaharia, 
care era şi arhiereu şi căruia i se descoperise de la 
Dumnezeu cine este această dumnezeiască pruncă, a dus-o 
în biserică şi, după ce a închinat-o, a făcut un lucru cu totul 
neobişnuit şi cu totul neîngăduit de Legea Veche. A dus-o 
pe Fecioara nu în Sfânta unde intrau preoții, ci după a doua 
catapeteasmă, în Sânta Sfintelor.” Se înfăptuia a doua 
minune, iar irmosul praznicului o descrie astfel: „Îngerii, 
intrarea celei preacurate văzând s-au mirat, cum Fecioara a 
intrat în Sfânta Sfintelor”. 

Ilie Cleopa comentează: „Zaharia ştia, ca prooroc, că 
acestă copilă este mai sfântă decît Sfânta Sfintelor, pentru că 
ca va purta în sine pe Acela care stă în Sfânta Sfintelor, cea 
nefăcută de mână, în ceruri, pe Arhiereul bunătăţilor celor 
viitoare, cum zice Sfântul Apostol Pavel. De aceea au adus- 
o în Sfânta Sfintelor. lar după ce s-a închinat, au luat-o şi au 
dus-o în casa fecioarelor şi a locuit împreună cu ele 
doisprezece ani. Numai rugăciunea o făcea în Sfânta 
Sfintelor." 

Ca să ne formăm o imagine despre modul cum se 
derula viaţa Fecioarei Maria la templu, facem următoarele 
precizări. Istoricul evreu Iosif Flaviu” a spus că în jurul 
templului erau nouăzeci de camere dispuse pe trei nivele. La 
nivelul întâi, în treizeci de încăperi, locuiau văduvele care 
îşi închinau viaţa slujirii lui Dumnezeu în curăţenie, post şi 
rugăciune, fără să părăsească incinta templului. Între ele, la 


* Ibidem, p. 100. 

* Ibidem, p. 101. 

* Tosif Flaviu, Antichitățile iudaice, XV, 11; ldem, Războiul iudaic, V, 
4. 

vremea respectivă, era şi văduva „Ana, fiica lui Fanuil, din 
neamul lui Aşer” (Luca 2, 36). La nivelul al doilea, în alte 
treizeci de camere, locuiau nazireii, care nu se căsătoreau 
niciodată, slujind întreaga viaţă lui Dumnezeu la templu. 
Erau un fel de călugări ai Vechiului Testament. Nivelul al 
treilea era destinat vieţuirii fecioarelor. Şi aici erau treizeci 
de camere. În acest loc a fost adusă Fecioara Maria de 
arhiereul şi proorocul Zaharia. Fiind atât de mică, ea a fost 
încredințată purtării de grijă fecioarelor mai mari. Aici a 
învăţat Maica Domnului ştiinţa cititului şi a scrisului, 
precum şi lucrul de mână, meşteşugul țesutului şi a cusutului 
în care a devenit neîntrecută, după cum mărturiseşte Sfântul 
Gherman al Constantinopolului.”* 

Despre modul de vieţuire al Fecioarei la templu 
vorbeşte şi Sfântul Maxim Mărturisitorul.” EI spune că 
viaţa Fecioarei Maria se derula sub directa supraveghere şi 
îngrijire a îngerului Domnului. EI îi aducea hrana din cer, el 
o însoțea în rugăciune, el o ajuta să deprindă învăţătura 
desăvârşirii. 

Acelaşi Sfânt Părinte descrie viața de zi cu zi a 
Maicii Domnului în Templu şi însuşirile sale alese, la ea 
totul fiind minunat, faimos şi vestit. Era ascultătoare, 
dornică să înveţe cât mai multe, îndemânatică la lucrul 
mâinilor, fiind o ucenică desăvârşită. Îşi petrecea mult timp 
ascultând cuvintele dumnezeieştilor Scripturi şi cugetând 
asupra înţelesului acestora. Deşi se afla la o vârstă fragedă, 
comportamentul ei era desăvârşit. Întreaga ei viaţă se 
desfăşura sub semnul echilibrului şi al unei mari înţelepciuni 
„căci urma să se facă Maică a Cuvântului şi Înţelepciunii lui 
Dumnezeu”. Sfântul Maxim relevă faptul că în atitudinea ei 


* Patrologiae cursus completus, Series graeca, ed. de J.P. Migne, Paris, 
(P.G.) 98, 316. 
“ Sfântul Maxim Mărturisitorul, op. cit., p. 12. 

se împlineau cuvintele Înţeleptului Solomon „deschis-a gura 
sa cu înţelepciune şi a pus rânduială limbii sale” (Pilde 29, 
43) şi că „a îmbrăcat tăria şi frumuseţea ta” (Pilde 29, 44). 
Harul lui Dumnezeu ce se revarsa necontenit asupra ei îi 
înfrumuseţa chipul şi mintea. Se întărea întru toate şi sporea 
cu credinţa, având vedenii dumnezeieşti. Erau departe de ea 
preocupările şi gândirea unui om de rând, ca vorbăriile 
necuviincioase sau mânia. „Era frumoasă la chip, la suflet şi 
la trup, şi potrivită la înălțimea staturii, plină de toate 
podoabele şi de toate faptele bune.” Nu era tulburată de 
gânduri rele sau închipuiri nepotrivite. Cugetarea ei era 
mereu îndreptată spre cele sfinte. Străduinţa ei era să devină 
mai bine plăcută lui Dumnezeu. Sufletul ei sfânt era plin de 
iubire faţă de oameni. Suferea cumplit când îi vedea pe 
semenii săi bolnavi în chinuri şi încercări şi încerca să-l 
ajute prin fapta bună şi prin rugăciune. Fra ascultătoare faţă 
de preoţi şi leviţi, căutând să fie de folos în toate lucrările de 
la templu atât cât îi permitea statutul, priceperea şi puterea 
el. Dumnezeu o împodobea cu toate darurile şi veghea 
asupra ei necontenit. Oamenii o preţuiau pentru viaţa şi 
purtarea ei aleasă, iar îngerii îi slujeau permanent. „Cu astfel 
de rânduială şi cu un astfel de chip petrecea ea înăuntrul 
Templului lui Dumnezeu ca o jertfă dumnezeiască şi icoană 
duhovnicească şi cu totul înţelegătoare, înfricoşătoare 
demonilor şi dorită îngerilor, ba chiar încă şi mai mult, 
minunată şi înfricoşătoare îngerilor, dar plăcută şi supusă 
Tatălui, Fiului şi Duhului Sfânt.5 

[lie Cleopa, pe baza scrierilor Sfinţilor Părinţi”, 
vorbind de viaţa îngerească a Fecioarei Maria în templu, a 
spus că ea „priveghea de seara până dimineaţa în Sfânta 


%% Ibidem, p. 12-14. 

* Teofilact al Ohridei (î cca. 1126), Omilie la aducerea Sfintei Fecioare 
la templu; Gherman al Constantinopolului (634-733), Omilii închinate 
Feciarei Maria; şi Leodoret de Cyr (ţ 458). 


Copyright O 2012, Achim sărăsan 
35 


Intrarea în templu 

Sfintelor, cugetând adânc şi rugându-se lui Dumnezeu, în 
răpire şi în extazul minţii. Acolo se ruga pentru mântuirea 
întregului neam omenesc. În zorii zilei adormea puţin, apoi 
iar se scula la rugăciune. Şi era pururea în genunchi de la 
ceasul al treilea până la al nouălea când se ducea la locaşul 
fecioarelor şi începea lucrul mâinilor. Însă, cum spun Sfinţii 
Părinți, pururea era în rugăciune şi cugetare la legea lui 
Dumnezeu, ziua şi noaptea. Seara, la ora şase, venea 
Arhanghelul Gavrul şi-i aducea Fecioarei Maria hrană 
îngerească din cer în Sfânta Sfintelor. Aşa s-a hrănit ea timp 
de doisprezece ani, nu cu hrană pământească, ci numai cu 
hrană cerească adusă de Arhanghelul Gavrul. Aşa a fost 
petrecerea Preasfintei Fecioare Maria în Sfânta Sfintelor. 
Era ca un heruvim plin de înţelepciune. Fra ca un serafim 
pentru că ardea cu dragoste necontenită pentru Dumnezeu, 
Ziditorul ei, care a zămislit-o în pântecele sterp al mamei 
sale. Inima ei era în cer, iar trupul ei curat era în Sfânta 
Sfintelor, ca un înger cuvântător şi dumnezeiesc căruia îi 
slujea. Fecioara Maria petrecea neîncetat în rugăciunea 
inimii şi Îl odihnea pe Dumnezeu în gândirea ei cu lacrimi şi 
cu extaz. Pentru aceea arhanghelul o slujea, o hrănea şi o 
păzea pentru că era biserică a Dumnezeului celui viu şi se 
pregătea să fie sălaş Măntuitorului lumii, pe care nu-L 
încape cerul şi pământul.”* 

Bacoianis a spus că în această perioadă de timp de 
doisprezece ani, cât a stat Fecioara la Templu, i-au murit 
părinţii: „Patru ani mai târziu, după închinarea ei la Templu, 
a murit tatăl copilei, Sfântul Ioachim. Micuța Maria a rămas 
orfană de tată. Avea şapte ani. Doi ani mai târziu a murit şi 
mama €i, Ana. La vârsta de nouă ani a rămas orfană şi de 
mamă, a rămas singură pe lume.” 


* Ilie Cleopa, op. cit., p. 101-102. 
*1 V. Bacoianis, op. cit., p. 22. 

La întrebarea: Cât timp a stat Fecioara Maria la 
Templu?, Protoevanghelia lui Iacov furnizează următoarele 
informaţii: „Maria rămăsese în Templul Domnului curată ca 
o porumbiţă şi primea hrană din palma unui înger, iar când a 
împlinit doisprezece ani s-au adunat preoții şi au zis: «lată, 
Maria a petrecut doisprezece ani în Templul Domnului. Ce 
facem cu ea, ca nu cumva să ne pângărească locul de 
rugăciune?y” 

Această informație este însă contradictorie: pe de o 
parte se spune „iar când a împlinit doisprezece ani...”, iar pe 
de altă parte „Maria a petrecut doisprezece ani în Templul 
Domnului”. Pornind de la această informaţie, s-au conturat 
două ipoteze: că Fecioara Maria ar fi ieşit din Templu la 
vârsta de doisprezece ani, vârstă la care se considera că 
poate începe ciclul menstrual, curgerea sângelui întinând 
Templul în viziunea preoţilor” „ ŞI respectiv, că Fecioara 
Maria ar fi stat doisprezece ani în Templu. 

Protoevanghelia relatează momentul ieşiri din 
Templu a Fecioarei Maria astfel: „Văzând preoţii că Sfânta 
copilă ducea o viaţă ascetică şi cu frică de Dumnezeu, s-au 
sfătuit între e1 şi au hotărât aşa: să căutăm un om de treabă şi 
să o logodim cu el până 1-a veni ceasul măritişului, ca nu 
cumva din delăsarea noastră să aibă prima scurgere în 
Templu. Căci am săvârşi cu toţii un mare păcat.”" 

Această ipoteză, în mod cu totul surprinzător, este 
îmbrățişată şi de Sfântul Maxim Mărturisitorul,” dar este 
combătută de Sfântul loan Damaschin, care susține cea de-a 


“ Protoevanghelia lui Iacov, VIII, 1, ed. Bădiliţă, p. 49 

% Această relatare este întâlnită într-o altă lucrare apocrifă, Viaţa lui 
Iosif Tâmplarul: „Împlinise doisprezece ani. Pe primii trei şi-i petrecuse 
în casa părinților, şi pe ceilalți nouă în Templul Domnului”. 

*“ Protoevanghelia lui lacov, ed. Bădiliţă, p. 77. 

” Sfântul Maxim Mărturisitorul, op. cit., p. 16. 

doua ipoteză, şi anume că Fecioara Maria a rămas în 
Templu până la vârsta de cincisprezece ani.“ 

Am insistat asupra acestui aspect pentru că este 
foarte greu de acceptat opinia că Fecioara a născut la 
cincisprezece ani, copilă fiind, pe Mântuitorul lisus 
Hristos." 

Pe baza mai multor studii, Petru Rezuş prezintă 
situația Fecioarei Maria la ieşirea din Templu astfel: „Ca şi 
celelalte Fecioare, crescute cu frica în Dumnezeu în aceasta 
fără de seamă şcoală a Templului, Maria trebuia să se 
căsătorească. Preacurata însă, are o cu totul altă soartă în 
planurile Dumnezeirii decât să-şi încheie viaţa sa ca oricare 
femeie din rândurile omenirii. Fa comunică preoților că este 
făgăduită de dinainte de zămislire de către părinții ei lui 
Dumnezeu, apoi mai adaugă că, îndrăgind slujba lui 
Dumnezeu, s-a închinat cu promisiune de feciorie 
neîntreruptă ea însăşi lui Dumnezeu, pentru tot restul zilelor 
sale.”% 

Maica Domnului nu putea să se întoarcă la părinţii ei 
la ieşirea din Templu, pentru că aceştia muriseră între timp — 
mama, când Maria avea şapte ani şi tatăl, la nouă ani. 
Singura posibilitate ca Fecioara Maria să-şi respecte 
legământul față de Dumnezeu, adică să nu se căsătorească 
după ieşirea din Templu, era încredințarea ei de către preoții 


* Tot pentru această ipoteză optează şi Petru Rezuş, Mariologia 
ortodoxă, în rev. Ortodoxia, II, nr. 4/1950, p. 526, nota 49; E. 
Popoviciu, Istoria bisericească, vol. I, Bucureşti, 1900, p. 167; şi V. 
Loichiţă, Doctrina Sfântului loan Damaschin despre Maica Preacurată, 
în rev. Candela, XLVIII, nr. 1-12, 1937, p. 257. 

ul, Viaţa lui Iosif Tâmplarul, V, 1, în ed. Bădiliţă..., p. 77 

%  Evanghelium  nativitatis Mariae, în Codex Apocryphus Novi 
Testamenti  Collectus,  castigatus testimoniisque, censuris et 
animadvenionibus  illustratus a Johanne Alberto Fabricio, P_I-ll, 
Hamburg, 1703-1719, p. 29. 

” V. Bacoianis, op. cit., p. 22 

Templului unui ocrotitor din familie, unei rude, căruia să-i 
fie atribuit titlu de logodnic. 

Sfântul Maxim Mărturisitorul, preluând informaţiile 
referitoare la acest moment din Protoevanghelia lui Iacov, a 
spus că preoţii au avut mari rețineri în a hotărî ieşirea din 
templu a Fecioarei Maria. Pe de o parte, datorită marii 
afinități sufleteşti ce îi lega de ea, nu se puteau decide spre 
un astfel de pas, pe de altă parte se confruntau însă cu 
rigorile legii Templului, lege care prevedea ca fecioarele la 
vârsta maturității să părăsească templul. Stăpâniţi de aceste 
îndoieli, preoţii în frunte cu arhiereul s-au adunat la sfat 
pentru a lua decizia cea mai bună. Împreună, au început să 
se roage lui Dumnezeu să le lumineze mintea. 

În mijlocul lor, era marele Zaharia, „tatăl lui loan 
Botezătorul, îmbrăcat cu sarcina arhmeriei. El a fost martorul 
vieții dumnezeieşti şi al ostenelilor mai adânci decât 
cunoştinţa săvârşite de Preabinecuvântata Fecioară. În 
vremea petrecerii sale la Templu, Zaharia a ocrotit-o pe 
Sfânta Fecioară nu doar pentru că era din casa sa... ci şi din 
pricina femeii sale Elisabeta, pentru că era învăţat din alte 
Scripturi despre faptul că Maria şi Elisabeta erau copiii a 
două surori.” În final, preoţii au hotărât s-o logodească pe 
Fecioară cu un bărbat bătrân, care să nu-i mai fie potrivit 
pentru căsătorie şi care să fie „păzitorul fecioriei er”. 


* Sfântul Maxim Mărturisitorul, op. cit., p. 16-17. 

Alegerea lui losif 


Urmând sfatul preoților, arhiereul Zaharia a intrat în 
altar să se roage pentru ca Dumnezeu să-l lumineze în 
privința Mariei. l-a apărut un înger care 1-a descoperit voinţa 
divină: „Zaharia, Zaharia, mergi şi cheamă pe tou bărbaţi 
care au rămas văduvi; spune-le să vină fiecare cu câte o nuia 
în mână, iar cel căruia Domnul îi va arăta vreun semn, acela 
o va primi pe fată de soţie." 

La alegerea ocrotitorului Fecioarei Maria au 
participat mai mulți bărbaţi. Scrierea apocrifă Viaţa lui Iosif 
Tâmplarul specitică: „Chemară aşadar tot tribul lui Iuda şi 
aleseseră doisprezece bărbaţi cu numele celor douăsprezece 
triburi. Toţi aveau câte o nuia în mână. Marele preot a strâns 
nuielele, a intrat cu ele în Sfânta Sfintelor şi s-a rugat. După 
ce a terminat rugăciunea, a luat nuielele şi le-a dat fiecăruia 
înapoi. Dar niciuna nu avea vreun semn. Pe cea din urmă o 
luă Iosif. Şi iată o porumbiţă zvâcni din nuiaua lui, zbură 
puțin şi i se aşeză pe creştet. Atunci preotul îi zise: «ţie ţi-a 
fost sortit să ai grijă de fecioara Domnului.» 

Iosif răspunse: «Dar ştii că eu am fii şi sunt bătrân, 
în vreme ce Maria e de-abia o copilă. Am să ajung de râsul 
fiilor lui Israel." 

La acest pasaj, Cristian Bădiliță a făcut următoarea 
remarcă: „„losif intră în scenă direct, fără nici o introducere. 
Autorul Protoevangheliei consideră că personajul este mult 
prea bine cunoscut pentru a-i mai prezenta biografia. 


d Protoevanghelia lui Iacov, VIII, 3, ed. Bădiliţă, p. 50. 
” Viaţa Iui Iosif Tâmplarul, IV, 1, ed. Bădiliţă, p. 77; Protoevanghelia 
lui Iacov, LX, 1-2, ed. Bădihţă, p. 50. 

Răspunzând la chemarea marelui preot, losif acţionează 
instinctiv, dar numai în aparenţă, căci în realitate el 
acționează sub inspirația Duhului Sfânt. Episodul tragerii la 
sorți este reprodus după cartea Numeri 17, 7. Există totuşi o 
diferență: Minunea nu constă în înflorirea spontană a nuieliu, 
ci în apariția neaşteptată a unei porumbiţe. Autorul a 
combinat aşadar trei motive preluate din tot atâtea locuri ale 
Scripturii: episodul tragerii la sorți din Numeri 17, 2; 
episodul botezului lui loan Botezătorul din Marcu 1, 10; şi 
oracolul din Isaia 11, 1. Meyer sugerează că porumbiţa n-ar 
fi aici simbolul Duhului Sfânt, ci al Mariei. Pe de altă parte, 
Saintyves dă următoarea explicaţie miracolului în Essais de 
Folklore Biblique, Paris, 1923, p. 93: «Dacă ne amintim că 
porumbelul era o pasăre venerată nu doar în Palestina, ci şi 
în Siria, şi probabil în toate regiunile vecine, nu ne putem 
abține să tragem concluzia că nuiaua Sfântului Iosif era de 
fapt un toiag păstoresc, un sceptru străvechi din Siria, care 
avea în vârf un porumbel sculptat. Astfel, miracolul 
porumbiţei anulează miracolul din Numeri 17.» 

Sfântul Maxim Mărturisitorul relatează procesul de 
alegere a lui Iosif astfel: „Atunci Dumnezeu a dat un gând 
lui Zaharia, iar el a împărțit douăsprezece rămurele 
bătrânilor propuşi pentru logodna cu Sfânta Fecioară şi le-a 
aşezat pe altarul lăcaşului sfânt. Iar el împreună cu ceilalți 
preoți au rostit rugăciuni şi cereri către Dumnezeu cu 
lacrimi îndurerate şi au cerut să săvârşească o minune, dacă 
s-ar potrivi ca unul din ei să o primească pe fecioară. ŞI 
Domnul a dat un semn minunat, şi ramura lui losif a înflorit 
şi a rodit ca odinioară toiagul lui Aaron." 


* Evanghelii apocrife, trad. Cristian Bădiliţă, Bucureşti, 1996, p. 64, 
nota 25. 

* Sfântul Maxim Mărturisitorul, op. cit., p. 17 (În cartea Numeri 16 este 
relatată răzvrătirea unui grup din poporul lui Israel în frunte cu Core, 
Datan şi Abiron, împotriva lui Moise şi Aaron, constestându-le acestora 

Comentând proba toiegelor, I.G. Coman a spus: 
„Alegerea ocrotitorului Mariei în persoana lui Iosif, prin 
proba toiegelor, e o paralelă la proba toiegelor pentru 
confirmarea lui Aaron ca Mare Preot. Nu toate variantele 
vorbesc de văduvi ca persoane candidate pentru a-şi lua 
asupră-şi ocrotirea Mariei; o variantă spune că aceste 
persoane erau doisprezece bătrâni; o alta că erau toți cei 
capabili de însurătoare din luda, iar o a treia că erau toți cei 
capabili de însurătoare din casa lui David. Sunt note 
gnostice, lipsite de deferență faţă de personajul Sfânta 
Mania. Unele manuscrise pomenesc chiar de o căsătorie 
anterioară a lui losif, de acord în aceasta cu textul 
Protoevangheliei lui lacov, cum se poate vedea mai sus, dar 
care se mulţumeşte să pomenească doar de copii. Versiunea 
canonică din Luca şi Matei a suprimat orice aluzie la o 
căsătorie sau la copii dintr-o căsătorie anterioară a lui Iosif. 
Noutatea în proba toiegelor, faţă de cazul lui Aaron, este 
apariția porumbelului alb din toiagul lui Iosif. Proba 
toiegelor în cazul lui Iosif este mai minunată decât în cazul 
lui Aaron, căci în timp ce toiagul lui Aaron a odrăslit ramuri 
verzi, adică a fost supus unui fenomen pe linia naturii sale, 


dreptul de a le fi conducători. Urmarea a fost venirea unei pedepse a lui 
Dumnezeu asupra acestora, pământul înghiţindu-i de vii. În capitului 17 
este relatată proba toiegelor. S-au luat douăsprezece toiege, având 
înscrise pe ele numele semințiilor lui Israel. Pe cel care se cuvenea 
semninției lui Levi s-a scris numele lui Aaron. Toiegele au fost puse în 
cortul adunării, înaintea Chivotului Legii. A doua zi, Moise a intrat în 
cortul adunării şi toiagul lui Aaron înmugurise, înflorise şi făcuse 
migdale, Numeri 17, 8. După ce Moise a arătat toiegele mulțimii, 
dovedindu-se prin această minune că Dumnezeu i-a rânduit pe Moise şi 
Aaron conducătorii poporului, Moise a primit poruncă de la Dumnezeu 
să aşeze toiagul lui Aaron în Chivotul Legii alături de tablele cu cele 
zece porunci.) 

toiagul lui Iosif a dat din el un porumbel, adică o fiinţă vie, 
mai mult decât nişte simplii lăstari.” 

Afirmația din Protoevanghelia lui Iacov „dar ştii că 
cu am fii şi sunt bătrân...” a fost preluată de mai mulți 
Părinţi şi scriitori bisericeşti (Clement Alexandrinul, Origen, 
Sfântul Efrem Sirul, Epifanie de Salamina, iar în Apus 
Sfântul Ilarie de Poitiers). Această afirmație nu prezintă 
garanții pentru adevărul istoric în ceea ce priveşte statutul 
familial al lui losif — văduv cu copii — şi în acelaşi timp vine 
în contradicție cu cele relatate de Sfinții Evanghelişti Matei 
cap. 1-2 şi Luca 1-2. 

În contradicţie cu opinia acestor Sfinţi Părinţi, 
Sfântul loan Damaschin, care se baza pe Tradiția din 
Ierusalim şi pe afirmaţia «bărbat drept» (Matei 1, 19), 
susține că dreptul Iosif nu a mai fost căsătorit înainte, ci şi-a 
petrecut viaţa în feciorie până la o vârstă înaintată, şi că a 
acceptat să se logodească cu Preasfânta Fecioară la 
îndemnul preoţilor de la Templu. „Dar cum Fecioara Maria 
ajungea la vârsta maturității şi întrucât Legea o oprea să mai 
rămână la curtea Templului, este dată de către preoţi în 
mâinile unui mire ca unui păzitor al fecioriei ei, lui Iosif, 
care până la această vârstă înaintată a păzit mai bine decât 
oricare altul legea fecioriei sale.” Această afirmaţie a 
Sfântului loan Damaschin este în deplină concordanţă cu 
Sfânta Scriptură (Matei 1, 19 — «bărbat drept»), dar şi cu 
locurile din Sfintele Evanghelii care nu-i numesc niciodată 
pe „frații Domnului” fiii lui Iosif cum s-ar cuveni într-un 
astfel de caz, ci doar „fraţii lui lisus”. În plus, remarcăm că 
Sfintele Evanghelii îl numesc numai pe lisus „fiul lui Iosif” 


* 1.G. Coman, Și Cuvântul..., p. 337. 
* Sfântul loan Damaschin, Homelies sur la nativite et la dormition, |, 6, 
trad. Pierre Voulet, în Sources chretiennes, nr. 80, Paris, 1961, p. 97. 

— Luca 3, 23; 4, 22; sau „fiul lui Iosif din Nazaret” — loan 6, 
42; sau „fiul Teslarului” — Matei 13, 56. 

În concluzie, afirmăm cu toată convingerea că 
dreptul Iosif n-a mai fost căsătorit, deci n-a mai avut copii şi 
s-a pregătit şi el pentru misiunea şi demnitatea ce-i va fi 
încredințată, aceea de ocrotitor al Fecioarei Maria şi al 
pruncului lisus. 

I.G. Coman, analizând «logodna Fecioarei Maria cu 
Iosif», spunea: „Încredinţarea de către Marele Preot a Sfintei 
Fecioare lui Iosif spre a fi păzită e cheia întregii povestiri a 
Protoevangheliei lui lacov, e vorba de paza fecioriei ei. Nu 
se pot stabili cu precizie elementele juridice care au stat la 
baza încredințării Sfintei Fecioare lui Iosif. Textele din 
Evanghelie vorbesc când de Maria cea logodită cu Iosif, 
când de Maria, femeia acestuia, când de Iosif, bărbatul ei 
(Matei 1, 16; 18-20; 24-25; Luca 2, 5); Iosif şi Maria sunt 
numiţi «părinții» lui lisus, iar Iosif e considerat tatăl lui 
lisus, chiar de Sfânta Maria (Luca 2, 25; 41; 48). Când Iosif 
ia pe Sfânta Maria şi merg acasă, Sfânta Fecioară e soția sau 
logodnica omului căruia îi fusese încredinţată? Textul din 
Matei 1, 18 vorbeşte de «Maria, mama Lui, fiind logodită cu 
losif, atestând logodna, iar Matei 1, 20, vorbind de 
«logodnica ta», pare a sugera perspectiva unei căsătorii — 
«nu te teme a lua pe Maria, logodnica ta». 

Făcând o incursiune în «Dreptul matrimonial 
iudaic», legat de situația Fecioarei Maria şi a dreptului Iosif, 
desprindem următoarele: „La evrei, căsătoria nu are un 
caracter religios şi ea constă din două momente: logodna 
(eres) şi cununia (chatuna). Actul logodnei constă dintr-un 
contract încheiat între părinți sau fratele mai mare al 
logodnicei şi părintele logodnicului, în prezenţa martorilor, 
şi uneori se întărea prin legământ (lezechuil, 16, 8; Maleahi 


”1.G. Coman, Și Cuvântul..., p. 340-341. 

2, 14). De aceea se numea şi «legământul lui Dumnezeu», 
întrucât se invoca numele lui Dumnezeu. În vechime, 
contractul făcut prin jurământ era oral, după aceea se 
redacta, devenind un act formal. * În urma încheierii 
contractului întărit prin jurământ, viitorul soț plătea preţul 
de răscumpărare (mochar) de cincizeci sicli părinților 
logodnicei (Deuteronom 22, 29). Preţul de răscumpărare 
putea să fie înlocuit în cazuri rare prin muncă (lacob — 
Facere 29, 20-27). 

După încheierea logodnei, viitorii soţi purtau numele 
de mire şi mirească. Mireasa însă nu părăsea casa 
părintească până la căsătorie şi era îndatorată să păstreze 
castitatea. Deşi era numai logodită, era considerată drept 
soția logodnicului şi în caz că încălca contractul încheiat era 
ucisă cu pietre (Deuteronom 22, 23-24). Logodnicul avea 
dreptul să desfacă contractul încheiat şi pentru aceasta 
trebuia să dea carte de despărțire. 

După un interval de timp de la oficierea logodnei 
(care putea dura până la doi ani) urma căsătoria, când 
mireasa se împodobea cu vălul de nuntă — de aceea se 
numea şi cea încununată (Kalla) — şi aştepta sosirea mirelui 
însoțit de prietenii săi. La despărțire, părinții miresei o 
binecuvântau, şi aceasta era condusă de mire la casa sa cu 
cântece, jocuri şi muzică, unde avea loc ospăţul de şapte zile 
(Facere, 29, PĂrĂ batu 

În privinţa vârstei la care se putea încheia căsătoria, 
Vechiul Testament nu face o determinare precisă. Talmudul 
precizează totuşi că un băiat nu se poate căsători înainte de 
optsprezece ani, iar o fată înainte de vârsta de doisprezece 
ani. 


5 Iosif Flaviu, Antichități iudaice, |, 4, 8, 23; Vasile Tarnavschi, 
Arheologia biblică, Cernăuţi, 1930, p. 176. 

” Dumitru Abrudan şi Emilian Corniţescu, Arheologie biblică, 
Bucureşti, 1994, p. 127-128. 

Pentru fetele unui israelit care, neavând fraţi, 
moşteneau după moartea părinților averea acestora, Legea 
prevedea obligaţia lor de a se căsători cu bărbaţi nu numai 
din seminţia lor, ci şi din familiile lor, pentru ca astfel 
averea unei familii sau seminții să nu treacă la altă seminție 
ori familie.” 

Încălcarea legământului logodnei sau căsătoriei era 
numită adulter. De altfel, păcatul adulterului cuprindea o 
sferă mult mai mare. „Drept adulter se socotea relația pe 
care un bărbat o întreținea cu o femeie măritată, cu una 
logodită sau cu văduva care aştepta să fie luată în căsătorie 
de levirat. În cazul dovedirii adulterului, ambii parteneri 
erau pasibili de a suporta pedeapsa cu moartea prin 
lapidare.”! 

Aplicând aceste prevederi la logodna Fecioarei 
Mania cu losif, remarcăm că Sfânta Maria, neavând familie 
— părinţi, fraţi —, încredințarea sau logodirea ei cu Iosif a fost 
făcută de preoții Templului. Iosif a fost ales ca şi logodnic 
datorită legăturii de rudenie, fiind văr primar cu Fecioara 
Maria. De asemenea, dreapta Ana, mama Fecioarei, a fost 
soră cu Iacov, tatăl lui Iosif. 


“0 Jbidem, p. 167. 
S! Jbidem, p. 169 

Buna Vestire 


După oficierea logodnei, dreptul Iosif a dus-o pe 
Fecioara Maria în Nazaret, stabilindu-se aici. Apoi Iosif în 
spune: „Le-am luat din Templul Domnului, dar acum te las 
singură. Căci eu trebuie să plec la treburile mele. Până mă 
întorc eu, Domnul va avea grijă de tine.” 

Unii teologi susțin că losif a plecat de lângă 
logodnica sa, lăsând-o singură din următoarele motive: 

- să nu existe dubu în privinţa relațiilor sale cu 
Fecioara Maria; 

- ca să poată să fie posibilă vizita Mariei la Elisabeta; 

- pentru ca Fecioara Maria să fie singură în 
momentul Bunei Vestiri.% 

După plecarea lui Iosif la muncă, Fecioara Maria 
este solicitată de preoții Templului să participe la țesutul 
pânzei catapetesmei templului, ei revenindu-i îndatorirea de 
a ţese cu porfiră şi purpură. Perdeaua catapetesmei era un 
văl foarte preţios care despărțea sanctuarul, templul propriu 
Zis, de Sfânta Sfintelor. După Talmud, în fiecare an se 
confecționau două asemenea văluri. 

În această perioadă de singurătate are loc 
evenimentul Bunei Vestiri. D. Stăniloae spune următoarele 
despre acest moment: „Sunt două veşti bune trimise 
făpturilor umane de Dumnezeu: vestea cea bună a naşterii 
Fiului lui Dumnezeu ca om (evanghelismos în limba greacă) 
şi vestea cea bună a învierii Domnului (evanghelion). În 


“ Protoevanghelia lui Iacov, LX, 3, edit. Bădiliţă p. 50. 
“ Bădiliţă în Evanghelii apocrife, edit. cit. nota 28, p. 64. 

limba română, «evanghelismosy» e tradus cu Buna Vestire, 
iar cel de-al doilea a fost lăsat netradus.”** 

Marele teolog evidențiază strânsa corelaţie între 
aceste două evenimente biblice: „dacă n-ar fi fost întruparea, 
n-ar fi fost nici Învierea; dacă n-ar fi fost Învierea, 
întruparea Fiului lui Dumnezeu ca om ar fi fost de scurtă 
durată şi n-ar fi schimbat nimic în existența noastră. Prin 
amândouă se împlineşte un singur plan al lui Dumnezeu: 
înveşnicirea omului într-o existență fericită, de strânsă unire 
cu Dumnezeu.” 

În continuare, renumitul teolog individualizează 
aceste două evenimente: „Dar cu toată legătura între cele 
două veşti bune, este şi o deosebire între vestirea întrupării 
Fiului lui Dumnezeu şi a Învierii Lui ca om. Ultima nu se 
deosebeşte de cea de-a doua numai prin calitatea de bază a 
celei de-a doua, ci şi prin faptul că a fost vestită numai 
Fecioarei Maria de un înger, pe când cea de-a doua a fost 
vestită de Apostoli tuturor, iar prin aceasta s-a confirmat 
pentru cei ce au crezut şi prima veste bună, comunicată 
numai Sfintei Fecioare şi făcută cunoscută doar dreptului 
Iosif şi încă câtorva persoane." 

Protoevanghelia prezintă Buna Vestire ca 
derulându-se în două etape: 

Îngerul Domnului se arată Fecioarei Maria la izvor. 
„Într-o zi a luat ulciorul şi s-a dus la apă. Când, iată, o voce 
îi spune «Bucură-te cea plină de har, Domnul este cu tine, 
binecuvântată eşti între femei.» Ea se tot uita în dreapta şi în 
stânga să vadă de unde vine glasul acela. Apoi, tremurând 
de spaimă, se întoarse acasă.” 


s* D. Stăniloae, Maica Domnului în prologul Evangheliei de la Luca, în 
rev. Ortodoxia, XXXII, nr. 3/1980, p. 443. 

S Ibidem, p. 443. 

s Jbidem, p. 443. 


Copyright 2 2012, Achim sărăsan 
48 
Viaţa şi cinstirea Maicii Domnului 

Îngerul Domnului se arată Fecioarei Maria în timp ce 
se afla în casă. „Apoi tremurând de spaimă, se întoarse 
acasă. Puse ulciorul jos, luă porfirul, se aşeză pe scaun şi 
începu să coasă. Când, iată, un înger al Domnului apăru în 
fața ei şi-i zise: «Nu te teme, Maria, căci ai găsit har la 
Atotstăpânitorul şi vei rămâne însărcinată de la Cuvântul 
Lui”. 

Relatarea  Protoevangheliei privitoare la Buna 
Vestire se regăseşte în iconografia creştină. Două icoane 
fidele credințelor populare o reprezintă pe Sfânta Fecioară 
aducând apă de la izvor cu ulciorul şi respectiv torcând, 1ar 
acestea sunt anterioare icoanei ce o zugrăveşte pe Fecioara 
Maria rugându-se deasupra unei cărți deschise în camera ei. 
Uneori Fecioara este zugrăvită la izvor cu ulciorul în mână, 
în genunchi, alteori coborând ulciorul cu o frânghie în 
fântână, lar de foarte multe ori Maica Domnului este 
reprezentată având un caier de lână purpurie sau o furcă în 
mână.“ 

În mod surprinzător, şi Sfântul Maxim Mărturisitorul 
localizează arătarea îngerului la Buna Vestire tot la izvor.” 
Noi însă vom relata acest eveniment aşa cum ni-l prezintă 
Sfântul Evanghelist Luca, cap. 1, v. 26-38. „lar în luna a 
şasea, a fost trimis îngerul Gavriil de la Dumnezeu, într-o 
cetate din Galileea, al cărei nume era Nazaret, către o 
fecioară logodită cu un bărbat care se chema Iosif, din casa 
lui David; iar numele fecioarei era Mania. ŞI intrând îngerul 
la ea, a zis: «Bucură-te, cea plină de har, Domnul este cu 
tine. Binecuvântată eşti tu între femei.» lar ea, văzându-l, 
s-a tulburat de cuvântul lui şi cugeta în sine: «Ce fel de 
închinăciune poate să fie acesta?» şi îngerul 1-a zis: «Nu te 


s Protoevanghelia lui Iacov, XI, ediţia Bădiliţă, p. 51. 
s% Scene din Biserica Sfânta Maria Maggiore — Roma 
“ Sfântul Maxim Mărturisitorul, op. cit., p. 19. 

teme, Marie, căci a aflat har la Dumnezeu. Şi iată vei lua în 
pântece şi vei naşte fiu şi vei chema numele lui lisus. Acesta 
va fi mare şi Fiul Celui Preaînalt se va chema şi Domnul 
Dumnezeu Îi va da Lui tronul lui David, părintele Său. Şi va 
împărăți peste casa lui Iacov în veci şi împărăția Lui nu va 
avea sfârşit.» 

Și a zis Maria către înger: «Cum va fi aceasta, de 
vreme ce eu nu ştiu de bărbat?» 

Și răspunzând, îngerul 1-a zis: «Duhul Sfânt Se va 
pogori peste tine şi puterea Celui Preaînalt te va umbri; 
pentru aceea şi Sfântul care Se va naşte din tine, Fiul lui 
Dumnezeu se va chema. Şi iată Elisabeta, rudenia ta, a 
zămislit şi ea fiu la bătrâneţea ei şi aceasta este a şasea lună 
pentru ea, cea numită stearpă. Că la Dumnezeu nimic nu 
este cu neputinţă.» 

Și a zis Maria: «lată roaba Domnului. Fie mie după 
cuvântul tău!» Şi îngerul a plecat de la ea.” 

Bacoianis afirmă că la momentul Bunei Vestiri 
Fecioara Maria avea şaisprezece ani şi era duminică, 25 
martie.” 

Făcând o analiză a modului cum Sfinții Părinți au 
comentat Buna Vestire, |. G. Coman subliniază că problema 
zămislrii Fiului Celui Prea în sânul Fecioarei prin puterea 
Duhului Sfânt a fost înţelească şi explicată diferit. E de 
remarcat afirmația Sfântului Iustin Martirul şi Filozoful, 
care a spus că dacă unii oameni nu înţeleg proorocia lui 
Isaia (7, 14), asta nu le conferă dreptul să critice zămislirea 
Domnului. Cuvintele «lată, Fecioara va lua în pântece» nu 
sugerează ideea că ea va naşte în urma unui act de zămislire 
naturală. Îngerul Domnului i-a vestit Fecioarei «Iată, vei lua 
în pântece din Duhul Sfânt şi vei naşte Fiu şi se va numi 
Fiul Celui Prea Înalt şi vei chema numele lui Iisus, căci EI 


9 V. Bacoianis, op. cit., p. 33. 

va mântui pe poporul Său de păcatele lor» (Luca, 1, 3lu). 
Sfântul Iustin insistă foarte mult asupra aspectului că Duhul 
a venit asupra Fecioarei şi umbrind-o, ea a luat sarcină prin 
puterea lui Dumnezeu şi nicidecum prin împreunare 
trupească (Sfântul Iustin, Apologia 1, 33, 4-6). „Dumnezeu 
lucrează, în acest caz... dinamic, rodind prin Logosul şi 
Puterea Sa. Lucrând în spațiul creatural, Dumnezeu se 
foloseşte nu de mijloace omeneşti, ci de ceea ce s-a folosit la 
creațiune, adică de Logosul Său. Prin aceasta Dumnezeu 
inaugurează o nouă creaţiune, ceea ce începe prin întruparea 
Fiului lui Dumnezeu. Actul zămislirii, deşi e provocat de 
puterea supranaturală a Logosului, are efect natural: apariția 
unei ființe trupeşti. Deşi actul în sine e supranatural, efectul 
e natural dar şi supranatural: natural pentru că lisus e om 
adevărat şi supranatural pentru că El e în acelaşi timp şi 
Dumnezeu adevărat. Zămishrea în Maria e, deci un act de 
unire a supranaturalului cu naturalul.””! 

Sfântul Maxim Mărturisitorul, analizând mesajul 
arhanghelului Gavriil, evidențiază că salutul îngerului, 
«Bucură-te, cea plină de har!, exprimă nu numai bucuria şi 
fericirea pe care o va trăi Fecioara Maria în urma aflării 
veştii celei mari — că «Domnul a căutat spre smerenia ei, că 
«Puterea Celui Preaînalt o va umbrb», şi că ea «va naşte Fiu 
Care va fi Fiul lui Dumnezeu Întrupat» —, ci şi nimicirea 
întristării «dintâw. Această întristare a fost pricinuită de 
căderea Evei, şi Naşterea Domnului urma să desfacă 
blestemul căzut asupra lui Adam şi a Evei, şi asupra 
întregului neam omenesc. 

Apoi, Sfântul Părinte menţionează faptul că, după ce 
îngerul i-a zis Fecioarei «Domnul este cu tine!», Însuşi 
Cuvântul lui Dumnezeu a intrat în pântecele Fecioarei Maria 
ŞI s-a unit cu firea omenească, nu printr-un act trupesc, ci 


7! 1.G.Coman, Și cuvântul..., p. 344-345. 

prin Puterea Celui Preaînalt şi umbrirea Duhului Sfânt. 
Încheierea cuvântului arhanghelului din salutul adus Maicii 
Domnului e limpede: «Binecuvântată eşti tu între femei!». 
Adică, eşti binecuvântată mai mult decât toate femeile, iar 
prin tine se vor binecuvânta toate aceste femei, căci dacă 
printr-o femeie a venit păcatul în lume, prin Cel ce se va 
naşte din tine se va ridica blestemul, suferința şi întristarea 

venite prin Adam.'7 
Sfântul Părinte evidențiază în continuare atitudinea 
şi răspunsul Fecioarei la vestea adusă de înger. Ea „nu s-a 
tulburat la vederea arhanghelului”, pentru că nu-l vedea 
pentru prima dată; îl vedea zilnic atunci când o hrănea cu 
hrana cea cerească. Se rugau împreună când ea intra în 
Sfânta Sfintelor. Prezenţa lui era una obişnuită pentru ea, 
dar mesajul adus de el acum a tulburat-o: „lar ea s-a tulburat 
de cuvântul lui şi cugeta în sine ce fel de salutare poate să 
fie aceasta” (Luca 1, 29). Atitudinea arhanghelului de data 
aceasta era diferită. El „1-a adus din cer închinăciune” şi 
Fecioara se întreba: „Ce fel de închinăciune poate să fie 
aceasta?” Gavriil îi transmitea Fecioarei „un mesaj divin”, 
mesaj care depăşea puterea ei de înţelegere. Ea a devenit 
temătoare şi arhanghelul a încercat să o liniştească spunând: 
„Nu te teme Marie, căci ai aflat har la Dumnezeu!” (Luca |, 
30). Adică 1-a spus că vrednicia ei L-a determinat pe 
Dumnezeu s-o aleagă să fie „Născătoare de Dumnezeu”. 
Dumnezeu îi dăruia harul cel mai presus de toate harurile, 
mai presus de minte şi orice pricepere. Şi tocmai pentru că 
Fecioara nu înțelegea cu ce mare vrednicie o investeşte 
Dumnezeu, îngerul i-a detaliat: „lată vei lua în pântece şi vei 
naşte fiu şi vei chema numele lui lisus! Acesta va fi mare şi 
Fiul Celui Preaînalt se va chema şi Domnul Dumnezeu Îi va 
da tronul lui David, părintele Său” (Luca 1, 31-32). Dar 


” Sfântul Maxim Mărturisitorul, op. cit., p. 19u. 

Fecioara nu putea cuprinde cu mintea cum Îl va naşte ea pe 
Fiul lui Dumnezeu. Cum să nască ea care era fecioară şi care 
îi făgăduise lui Dumnezeu că-şi va păstra fecioria toată 
viața? 

În mijlocul acestor frământări sufleteşti, în marea ei 
înţelepciune, Maica Sfântă îl întreabă pe arhanghel: «Cum 
va fi aceasta, de vreme ce eu nu ştiu de bărbat?» (Luca |, 
34). Sfântul Maxim a spus că atitudinea Fecioarei şi 
curăţenia sufletului ei „a plăcut Împăratului ŞI Ziditorului a 
toate, Care vede gândurile şi cercetează inimile şi rărunchiu” 
(Psalm 7, 9-10). El a făcut sfânt locaşul său şi a socotit 
potrivit să se sălăşluiască în el şi să îmbrace din el firea 
noastră. Cu multă răbdare, îngerul îi răspunde Fecioarei la 
toate întrebările: «Cum voi naşte de vreme ce eu nu ştiu de 
bărbat? Ce se va întâmpla cu starea mea de feciorie dacă voi 
naşte? Cum îmi mai pot respecta făgăduinţa mea de feciorie 
făcută lu Dumnezeu dacă voi zămisli şi voi naşte?y 
Răspunsurile îngerului sunt explicate de Sfântul Maxim 
astfel: „Zămislirea ta nu va trebui să dezlege fecioria ta, ci 
va fi mai degrabă o pecete şi o chezăşie a lipsei oricărei 
prihane şi un răsad al sfinţeniei. Căci Duhul Sfânt va veni 
peste tine... Şi de îndată Mirele nemuritor şi Fiul tău care 
este puterea Celui Preatnalt te va adumbri, căci Hristos este 
puterea şi înţelepciunea lui Dumnezeu. El Însuşi te va umbri 
ŞI îşi va zidi înăuntrul tău templul trupului Său cu totul 
sfânt. Și cel Nematerial şi Netrupesc va îmbrăca un trup 
văzut şi material din tine, puterea şi strălucirea Tatălui te va 
umbri ființial, şi Cuvântul Tatălui se va întrupa din tine, 
Dumnezeul nevăzut şi se va arăta văzut ca om, şi Fiul lui 
Dumnezeu se va face şi va fi chemat pentru tine Fiul 
Tatălui, iar fiul tău se va numi fiul Celui Preaînalt, căci 


Sa i SA die sacii ee ala a o 
fecioria ta va rămâne fără prihană şi neatinsă.” 


" Sfântul Maxim Mărturisitorul, op. cit., p. 19-24. 

Pentru ca Buna Vestire să fie înţeleasă şi acceptată 
de Fecioara Maria, arhanghelul Gavrul aduce un ultim 
argument: „Şi iată Elisabeta, rudenia ta, a zămislit şi ea fiu 
la bătrânețea ei şi aceasta este a şasea lună pentru ea, cea 
numită stearpă” (Luca 1, 36). Şi pentru a-i întări şi mai mult 
credinţa că această veste bună se va împlini, dacă îşi dă 
consimțământul,  arhanghelul Gavriil spune: „Că la 
Dumnezeu nimic nu este cu neputinţă.” (Luca 1, 37). 

Fecioara Mania a înţeles Taina Întrupării. „Atunci 
când arhanghelul a înştiinţat-o că Duhul Sfânt va veni şi că 
o va adumbri puterea Celui Preaîinalt, el a bucurat-o şi a 
convins-o că nimic nu e cu neputinţă la Dumnezeu. Fa nu 
s-a trufit, nici nu s-a înălţat în mintea ei, ci s-a îmbrăcat 
într-o smerenie şi zdrobire de inimă încă şi mai mare, şi 
plină de respect Maria a spus: «lată roaba Domnului! Fie 
mie după cuvântul tău». (Luca 1,38) Şi îngerul a lăsat-o căci 
şi-a împlinit slujirea ce-i fusese poruncită şi s-a minunat de 
frumuseţea fecioriei sale. Însă Fecioara sfântă trebuia să ţină 
această mare taină ascunsă în inima €1 căci era plină de 
înţelepciune ca o Maică a Înţelepciunii.”* 

Petru Rezuş rezumă şi el momentul Bunei Vestiri şi 
urmările sale, dar subliniază în plus că Fecioara Maria, ,....ca 
fostă mireasă a templului, binecunoscătoare în toate tainele 
religioase, ... cunoştea destul de bine aspiraţiile poporului 
iudeu, cât şi moştenirea prețioasă ce cuprindea ea în carnea 
şi sângele său din strămoșul împărat David. Preacurata 
Fecioară cunoştea astfel şi profețiile mesianice şi faptul că 
ele se apropiaseră de împlinirea lor. Cu sensibilitatea fină ce 
i-a fost caracteristică toată viaţa şi cu ajutorul căreia a 
luminat cele mai grele clipe din existenţa sa, Preacurata 
Fecioară intuieşte extraordinarul fapt că «ea este aceea care 
a a fost aleasă pentru îndeplinirea profeţiilor.» De aceea, 


”* Ibidem, p. 24-25. 

vedem că fără alte întrebări indiscrete sau comentarii 
nedumerite, Preacurata Fecioara Maria primeşte preasfânta 
sarcină de a fi mama Dumnezeului şi Mântuitorului nostru: 
«lată roaba Domnului, fie mie după cuvântul tău» (Luca 1, 
38). Îngerul Gavriil, care şi-a îndeplinit aşa de strălucit 
misiunea sa, se îndepărtează de la faţa sa.” 

Apoi, teologul amintit detaliază taina întrupării, 
reliefând că această „Veste Bună” este vestea cea mai mare 
adusă vreodată de îngerul Domnului pe pământ. Apoi el 
încearcă să defineacă şi partea de contribuţie a Fecioarei în 
actul de întrupare a Fiului lui Dumnezeu. „Trupul ei îndată 
resimte modificările adânci ce le aduce după sine 
maternitatea, deoarece îndată după acceptarea sa formală de 
a fi mamă, «Duhul Sfânt s-a pogorât peste ea şi puterea 
Celui Preaînalt a umbrit-o». Preacurata mireasă a Duhului 
Sfânt dă sânge din sângele său şi carne din carnea sa pentru 
zămislirea prin puterea şi lucrarea Duhului Sfânt a firu 
omeneşti din ipostasul Logosului... Logosul se întrupează în 
carnea Preacuratei Fecioarei Maria, prin lucrarea Duhului 
Sfânt; în această carne şi în acest sân îşi află loc ipostasul 
din două firi al Dumnezeu-Omului. Natura divină nu aduce 
carne străină în sânul Preacuratei Fecioară Maria, de aceea 
şi carnea Mariei, cosângeană cu aceea a Dumnezeu-Omului, 
este carne şi sânge sau trup preacurat.”/€ 

Referindu-se la actul Bunei Vestiri, D. Stăniloae, cu 
profunzimea sa caracteristică, exemplifică actul Întrupării şi 
evidențiază libertatea de voinţă a Fecioarei în acceptarea 
rolului ei de Maică a Domnului: „Al doilea Adam 
(Mântuitorul lisus Hristos) vine la existenţă cu voia celui ce 
acceptă să se facă Om. EI e produsul libertăţii Sale. El nu se 
pomeneşte fără voia Sa Om. Dar Nicolae Cabasila observă 


” Petru Rezuş, Mariologia..., p. 528. 
'9 Ibidem, p. 529. 

că dacă la crearea primului Adam, Tatăl se sfătuieşte cu Fiul 
şi cu Duhul Sfânt, venirea la existență a Fiului lui 
Dumnezeu ca om are loc după obţinerea consimțământului 
cu totul liber al Sfintei Fecioare. Cel ce se naşte din ea nu 
vine la existenţă printr-un proces natural, inițiat de un act 
din care nu lipseşte pasiunea ce îngustează libertatea, ci cu 
totul liber. Iar cea care-L naşte nu e folosită nici ea ca mijloc 
al venirii Lui la existență ca Om, fără voia ei. Se întâlnesc 
două libertăţi: a lui Dumnezeu şi a făpturi care se ridică din 
păcatul ce o robeşte. Nicolae Cabasila spune: «Procedând la 
zămislirea noului Adam (Mântuitorul) a înştiinţat-o mai 
înainte pe Fecioara şi a aşteptat credinţa şi învoirea el... la ca 
părtaşă la împlinirea hotărârii Sale pe Fecioara şi această 
mare hotărâre, cum zice Isaia (Isaia 9, 6) a aprobat-o 
Fecioara, şi astfel întruparea Cuvântului a fost nu numai 
opera Tatălui, care a binevoit să se împlinească şi a Puterii 
Lui care a venit în lume, şi a Duhului care a umbrit pe 
Fecioara, Cl şi a voinţei şi credinţei Fecioarei...” 

Vorbind de libertatea Fecioarei în acceptarea 
conlucrării cu Dumnezeu în taina întrupării, marele teolog a 
spus că Maria, după dialogul cu îngerul, a decis „să se ofere 
ca însăşi pe sine şi să se facă împreună lucrătoare a lui 
Dumnezeu în pronia Lui pentru neamul omenesc. Apoi, 
deoarece Mântuitorul a fost Om şi fiu al omului nu numai 
pentru că avea un trup, ci pentru că a avut şi suflet şi minte 
ŞI voinţă şi tot ce e omenesc, era de trebuință să aibă şi o 
Maică desăvârşită, care să slujească naşterii Lui, nu numai 
cu firea trupului ci şi cu mintea şi cu voinţa şi cu toate cele 
ce le avea; să fie Maică şi după trup şi după suflet, să aducă 
la naşterea negrăită Omul întreg.” Cuvintele cheie prin care 
Maica Domnului a acceptat să conclucreze cu Dumnezeu 


1 D. Stăniloae, Maica Domnului... în rev. Ortodoxia, XXXII, nr. 
3/1980, p. 444u. 

pentru mântuirea neamului omenesc au fost: «lată roaba 
Domnului; fie mie după cuvântul tău» (Luca 1, 38). Prin 
aceste cuvinte, Fecioara Maria şi-a descoperit totala ei 
încredere în cuvintele îngerului, marea ei credinţă în 
Dumnezeu şi întreaga ei disponibilitate pentru înfăptuirea 
marelui miracol. „Nu o învoire obişnuită a dat Fiului lui 
Dumnezeu putinţa să se facă Om, să unească firea 
omenească cu firea sa dumnezeiască, ci o credință cum n-a 
mai fost alta, manifestată de o persoană feminină purtătoare 
a firii omeneşti, căci din trupul femeii se formează un alt 
om, în El. Credinţa în cineva, ca încredere în el, înseamnă o 
unire spirituală cu acela. Credinţa totală a Sfintei Fecioare în 
vestirea ei de Fiul lui Dumnezeu prin înger a însemnat o 
unire spirituală cu El, cum n-a mai fost şi nu mai poate fi 
alta, căci nimeni n-a mai fost pus şi nu va mai fi pus într-o 
astfel de situație. Credinţa ei a fost biruinţa spiritului asupra 
legilor naturii, cum n-a mai fost alta şi prin aceasta cea mai 
mare libertate faţă de ele. În acest sens se poate spune că 
Dumnezeu, Care are suprema libertate şi putere asupra 
legilor, s-a întâlnit cu cea mai mare libertate atinsă de om 
asupra aceloraşi legi. lar întrucât libertatea omului — 
hbertate ce ţine de spirit — nu-şi poate avea originea decât în 
lbertatea lui Dumnezeu, Spiritul suprem şi Atotputernic, în 
Sfânta Fecioară s-a realizat, prin libertatea spiritului uman, 
cea mai deplină unire spirituală cu Dumnezeu.”"* 

Este foarte important de semnalat că Fecioara Maria 
„a fost aleasă” pentru a deveni Maica Domnului avându-se 
în vedere, de către Dumnezeu, vieţuirea ei aleasă, puritatea 
ŞI frumuseţea ei spirituală. Unii Sfin Părinți spun că de fapt 
momentul Întrupării a fost decis tocmai de sfinţenia ei. Ea 
era eliberată de ispitele înrobitoare ale păcatelor. Trăia 
numai prin rugăciune, iar dorinţa ei nu era alta decât aceea 


'5 Ibidem, p. 445-446. 

de a-l sluji lui Dumnezeu. Fa s-a făgăduit lui Dumnezeu, 
oferindu-l Acestuia viaţa ei, fecioria ei şi întreaga ei fiinţă. 
Era unită cu Dumnezeu permanent printr-o rugăciune 
neîncetată care a înălţat-o şi care a apropiat-o atât de mult de 
Dumnezeu. De fapt, Sfântul Efrem Sirul a spus că „Buna 
Vestire a fost un răspuns la rugăciunea ei”. 

Darul lui Dumnezeu provoacă rugăciunea de 
mulţumire şi de laudă către Dumnezeu, iar rugăciunea aduce 
un şi mai mare dar. De fapt, darul şi rugăciunea se 
alimentează reciproc. Sfântul Efrem Sirul a cântat într-unul 
din imnele sale: „Ce făcea Curata în timpul când Gavriil a 
zburat Jos la ea? EI i-a apărut ei în rugăciune, căci în Daniil 
(9, 21) a văzut pe Gavriil. Se cuvine ca rugăciunea şi 
rudenia ei, vestea cea bună să se bucure una de alta, ca 
Maria şi Elisabeta, rudenia sa.””” 

Modul în care arhanghelul Gavriil s-a apropiat de 
cea care urma să devină Maica Domnului, aducându-i 
închinăciune, ilustrează felul în care Dumnezeu aprecia 
viaţa curată a Fecioarei, marea ei credință şi puterea ei de 
rugăciune. De aceea, îngerul i-a adresat cuvintele 
«Bucură-te ceea ce eşti plină de har, Domnul este cu tine!» 
(Luca 1, 28). „Cuvântul grecesc «cheharitomeni» (în limba 
română ceea ce eşti plină de har), o arată ca străbătută, 
imprimată, transformată în întregime de har, ridicată la o 
stare harică, mai presus de fire; învăluită, străbătută de 
prezenţa lucrătoare a lui Dumnezeu. E ceea ce spune şi 
cuvântul: «Domnul este cu tine!». Nici unei femei nu 1 s-au 
mai atribuit asemenea caracteristici,"“ a spus D. Stăniloae. 

În momentul în care Fecioara Maria a înţeles ce se 
va întâmpla cu ea, că Fiul lui Dumnezeu se vă sălăşlui în 
pântecele ei, ea a ajuns la cea mai mare înălțime spirituală. 


” Cf. Ibidem, p. 446. 
“0 Jbidem, p. 446u. 

A rămas însă în continuare în starea ei de smerenie. Nu a 
considerat că „taina” ce se petrecea cu ea era sau putea să fie 
un prilej de mândrie. Întrebările ce le-a adresat Maria 
îngerului ilustrează dorinţa ei de a înţelege cum se va realiza 
minunea: «Cum va fi aceasta, deoarece eu nu ştiu de 
bărbat?» (Luca 1, 34). Dar această întrebare arată şi faptul 
că ea era hotărâtă să nu ştie de bărbat niciodată. După ce 
îngerul 1-a clarificat toate nelămuririle, Fecioara nu s-a mai 
îndoit de nimic. „Faptul că se declară gata să împlinească 
aceasta slujire, după ce i se comunică modul minunat cum 
se va înfăptui, arată că întrebarea ei n-a fost o întrebare din 
îndoială... Întrebarea ei a fost numai din dorinţa de a 
cunoaşte modul minunat al acestei lucrări a lui Dumnezeu 
Cuvântul. Răspunsul ei: «Iată roaba Domnului. Fie mie după 
cuvântul tău» arată încrederea ei nu numai în faptul că din 
ca se va naşte Fiul Celui Preaînalt, ci şi în faptul minunat 
cum se va sfârşi. 

Ea primeşte să fie Maică, deşi era hotărâtă să rămână 
fecioară. Primeşte să fie Maică, cu riscul de a nu mai părea 
oamenilor fecioară, până când se vor convinge, măcar unii 
din ei, prin Învierea Lui, că EL e cu adevărat Fiul lui 
Dumnezeu, deci că s-a născut din ea pe cale mai presus de 
fire, păzindu-i fecioria... Ea primeşte ceea ce-i cere 
Dumnezeu cu o încredere totală, dar şi cu o smerenie care o 
face să se supună fără clintire voii Domnului." 

O întrebare ce se naşte în mintea noastră este 
următoarea: Care a fost momentul zămisliri? D. Stămloae 
răspunde: „În aceeaşi clipă în care ea declară că se încrede 
cu desăvârşire în minunea ce se va săvârşi în ea, Fiul lui 
Dumnezeu se şi sălăşluieşte în ea, zămislindu-se ca om.” 
lar Sfântul loan Damaschin, răspunzând la întrebarea: Cum 


1 Jbidem, p. 447. 
“ Ibidem, p. 447. 

s-a făcut? detaliază: „Deci, după asentimentul Sfintei 
Fecioare, Duhul cel Sfânt s-a pogorât peste ea potrivit 
cuvântului Domnului, pe care l-a spus îngerul, curățind-o şi 
dându-i în acelaşi timp şi puterea de a primi Dumnezeirea 
Cuvântului şi puterea de a naşte. Atunci a umbrit-o 
înţelepciunea  enipostatică şi puterea  preaînaltului 
Dumnezeu, adică Fiul lui Dumnezeu, cel de o fiinţă cu 
Tatăl, ca o sămânță dumnezeiască, şi şi-a alcătuit Luişi, din 
sângiuirile ei sfinte şi preacurate, trup însuflețit cu suflet 
rațional şi cugetător, pârga frământăturii noastre. Nu şi-a 
alcătuit corpul pe cale seminală, ci pe cale suprafirească, 
prin Duhul Sfânt... Căci Cuvântul dumnezeiesc nu s-a unit 
cu un trup care exista aparte mai dinainte, ci locuind în 
pântecele Sfintei Fecioare, şi-a construit, fără ca să fie 
circumscris în ipostasa Lui, din sângiuirile curate ale 
pururea Fecioarei, trup însuflețit cu suflet rațional şi 
cugetător, luând pârga frământăturii omeneşti, şi însuşi 
Cuvântul s-a făcut ipostas trupului. În chipul acesta este 
simultan şi trup: trup al Cuvântului lui Dumnezeu şi trup 
însuflețit, rațional şi cugetător. Pentru aceea nu vorbim de 
om îndumnezeit, ci de Dumnezeu întrupat. Căci fiind prin 
fire Dumnezeu desăvârşit, Acelaşi s-a făcut prin fire om 
desăvârşit.” 

Dimensiunile actului Întrupării sunt redate magistral 
în Acatistul Bunei Vesturi, cosul |: „Îngerul cel mai întâi 
stătător din cer a fost trimis să zică Născătoarei de 
Dumnezeu: Bucură-te! Şi împreună cu grasul cel netrupesc, 
văzându-te pe Tine, Doamne, întrupat, s-a spăimântat şi a 
stat strigând către dânsa unele ca acestea: Bucură-te cea prin 
care răsare bucuria...” 

Consecințele Întrupării Fiului lui Dumnezeu pentru 
Fecioara Maria, în plan personal, sunt surprinse de acelaşi 


% Sfântul loan Damaschin, op. cit., p. 116-117. 

imn Acatist: „În Maria şi-a luat locuință Lumina ca în ochi, 
şi a curățit duhul ei şi a limpezit gândirea, a sfințit simţirea 
e1 şi a înălţat fecioria ei.” 

Sfântul Maxim Mărturisitorul remarcă atitudinea de 
profundă ascultare a Maicii Sfinte în momentul Bunei 
Vestiri: „Ea nu s-a trufit, nici nu s-a înălţat în mintea ei, ci 
s-a îmbrăcat într-o smerenie şi zdrobire de inimă încă şi mai 
mare şi plină de respect.” 

După plecarea îngerului, Maica Domnului trăia 
bucuria vestirii minunate a îngerului şi zămislirii în 
pântecele ei a «Pruncului ceresc», iar pe de altă parte, toate 
aceste întâmplări le păstra în inima ei. Acelaşi Sfânt Părinte 
Maxim a spus: „Însă Fecioara Sfântă trebuia să țină această 
mare taină ascunsă în inima ei, căci era plină de înţelepciune 
ca o Maică a Înţelepciunii. Ea n-a împărtăşit nici măcar lui 
Iosif vestirea îngerului, nici nimănui altcuiva în zilele 
acelea. De aceea, unii părinți tâlcuiesc astfel cuvântul 
Evanghelistului care spune despre Iosif că nu a cunoscut-o 
până ce a născut pe Fiul său cel Întâi-născut, cum că el nu 
ştia această taină, nici vestirea îngerului, nici zămislirea mai 
presus de fire. Dacă ar fi ştiut, cum 1 s-ar mai fi strecurat 
atunci în suflet îndoiala nepotrivită că sarcina ei ar fi o 
ruşine pentru el? Cum ar mai fi cugetat să o părăsească în 
ascuns până ce a văzut arătarea îngerului?" 

Buna Vestire adusă de arhanghelul Gavrul şi 
acceptarea Fecioarei Maria de a deveni Mamă a 
Mântuitorului lisus Hristos au avut ca rezultat actul 
Zămislirii, act care deşi a fost provocat de Sfânta Treime 
(„Duhul Sfânt se va pogori peste tine, Puterea Celui 
Preaînalt te va umbri şi Sfântul ce se va naşte din tine va fi 
Fiul lui Dumnezeu”), ca un act supranatural, a avut un efect 
natural, şi anume apariţia unei fiinţe trupeşti. Deci actul de 


“ Sfântul Maxim Mărturisitorul, op. cit. p. 25 

zămislire în Fecioara Maria a fost un act de unire a 
supranaturalului cu naturalul. 

Din perioada în care Fecioarei Maria a fost 
însărcinată, Sfintele Evanghelii ne relatează două 
evenimente importante: vizita Maicii Domnului la Elisabeta 
ŞI întâlmrea cu dreptul Iosif, care stupefiat constată că 
logodnica lui era însărcinată. 

Vizita la Elisabeta 


De ce a plecat Fecioara Maria la Elisabeta după 
momentul Bunei Vestiri? Sfântul Maxim Mărturisitorul 
explică: „Or, în clipa în care vestirea a fost făcută de îngeri, 
nimeni nu a ştiut-o, şi ea a plecat la Elisabeta, vara sa, care o 
imita prin podoaba purtării sale, pentru ca să cunoască 
adevărul cuvintelor îngerului ce fuseseră spuse cu privire la 
Elisabeta, cum că şi aceasta era însărcinată”. 

La acest argument, după părerea noastră, trebuie să 
mai adăugăm unul. În perioada în care Fecioara Maria a trăit 
la templu, legătura ei cu verişoara sa Elisabeta s-a întărit 
foarte mult. Pe de-o parte, Elisabeta fiind mai în vârstă s-a 
considerat obligată să poarte de grijă verişoarei sale mai 
MICI, mai ales după ce acesteia i-au murit părinţii. Pe de altă 
parte, Elisabeta neavând copii la vremea aceea, toate 
sentimentele ei materne le-a revărsat asupra Mariei. În felul 
acesta legătura dintre cele două verişoare a devenit una 
deosebit de puternică. 

Sufletul Fecioarei Maria era plin de sentimente de 
fericire, împlinire şi de mulțumire sufletească. Îngerul îi 
vestise că ea este cea aleasă, că ea va deveni Mama lui lisus 
Hristos, Fiul lui Dumnezeu Întrupat. Cui să-i spună bucuria 
sufletului său? Cu cine să împărtăşească bucuria ce-l 
stăpânea întreaga ființă? Nu avea pe nimeni mai apropiat 
sufleteşte ca Elisabeta, pe care o considera ca pe o a doua 
mamă. 


“ Ibidem, p. 25. 

Protoevanghelia lui lacov afirmă că vizita Fecioarei 
la Elisabeta a fost legată de drumul pe care l-a făcut aceasta 
la Ierusalim după ce a terminat de cusut perdeaua 
catapetesmei. „După ce a terminat de lucrat porfirul şi 
purpura, le-a dus marelui preot. El a binecuvântat-o şi 1-a 
Zis: «Maria, Domnul Dumnezeu a preamărit numele tău; 
Binecuvântată vei fi în toți vecii pe pământ». Apoi Maria se 
duse plină de bucurie la Elisabeta, ruda sa." 

Întâlnirea Fecioarei Maria cu Elisabeta este relatată 
amănunțit de Sfântul Evanghelist Luca (1, 40-56). „Și a 
intrat în casa lui Zaharia şi a salutat pe Elisabeta. Iar când a 
auzit Elisabeta salutarea Mariei pruncul a săltat în pântecele 
cl şi Elisabeta s-a umplut de Duhul Sfânt.” Cel ce urma să 
fie Înainte Mergător şi Botezător al Domnului l-a recunoscut 
pe Stăpânul său şi 1 s-a închinat. Prima consecință a acestei 
întâlniri a fost că Elisabeta s-a umplut de Duhul Sfânt şi în 
acelaşi timp şi pruncul ce era în pântecele ei. Luminată fiind 
de Duhul, Elisabeta cunoaşte şi înțelege taina ce s-a petrecut 
cu Maria, „laina întrupării Fiului lui Dumnezeu în 
pântecele er”. O numeşte „Maica Domnului meu” şi o mai 
numeşte cea „„Binecuvântată” de Dumnezeu şi o fericeşte 
pentru că ea este cea aleasă, că ea a primit în pântece pe Cel 
Neîncăput, că a crezut că cele vestite de înger se vor împlini 
întocmai. 

Închinarea Elisabetei a fost o pornire lăuntrică pe 
care a simţit-o, iar cuvintele rostite de ea erau cuvintele 
Duhului Sfânt, care a luminat-o. „Și cu glas mare a strigat şi 
a zis: «Binecuvântată eşti tu între femei şi binecuvântat este 
rodul pântecelui tău. Şi de unde mie aceasta, ca să vină la 
mine Maica Domnului meu? Că iată, cum veni la urechile 
mele glasul salutării tale, pruncul a săltat de bucurie în 


iii Protoevanghelia lui Iacov, XII, 1, edit. Bădiliţă, p. 51-52 

pântecele meu. Şi fericită este aceea care a crezut că se vor 
împlini cele spuse ei de la Domnul.»” (Luca 1, 42-45). 

„După aceasta — spune Sfântul Maxim Mărturisitorul 
— ea a povestit toate despre sine Maicii Domnului, necinstea 
sterpiciunii sale, arhieria şi tămâierea bărbatului ei Zaharia, 
vestirea îngerului şi muţenia care nu 1-a îngăduit lui Zaharia 
să vorbească, ci doar să dea în scris Elisabetei, femeia lui. 
Or, cuvintele Elisabetei 1 s-au părut Fecioarei cu adevărat de 
la Duhul Sfânt, cum spune şi Sfântul Evanghelist: Elisabeta 
s-a umplut de Duhul Sfânt şi a strigat cu glas mare şi a zis: 
«Binecuvântată eşti tu între femei şi binecuvântat este rodul 
pântecelui tău» (Luca 1, 42), căci îi fusese împărtăşit de 
către Duhul Sfânt că EI era sămânţa şi zămislirea fără de 
bărbat. De aceea L-a şi numit rodul pântecelui său, căci 
ființa trupului sfânt era numai din pântecele său, iar nu 
dintr-o sămânță străină. Binecuvântat este rodul pântecelui 
tău, căci acesta e adevăratul rod, hrană a lumii, după cum dă 
mărturie David: «Ochii tuturor spre Tine nădăjduiesc şi Tu 
le dai lor hrană la bună vreme. Deschizi Tu mâna Ta şi de 
bunăvoință saturi pe toţi cei vi. (Psalm 144, 15-16). După 
care El Însuşi ne-a dat deopotrivă hrana duhovnicească, 
cinstit Trupul Său şi preasfânt Sângele Său. Cu adevărat 
binecuvântat este Rodul pântecelui tău, Fecioară fără 
prihană, care a nimicit blestemul venit peste noi începând cu 
rodul neascultării. Acest rod ne-a izgonit din rai, dar Rodul 
binecuvântat ivit din pântecele tău ne-a deschis uşa raiului şi 
ne-a hărăzit drept moştenire raiul.” 

Întâlnirea Fecioarei Maria cu Elisabeta este analizată 
mult mai profund de D. Stăniloae care evidențiază şi 
consecinţele afirmațiilor Elisabetei. „După dreptul Iosif, cea 
dintâi ființă omenească care înțelege, luminată de Duhul 
Sfânt, marea taină ce se petrecea cu Maria, a fost Elisabeta, 


* Sfântul Maxim Mărturisitorul, op. cit, p. 25-26. 

A . . 38 
care purta în a şasea lună pe loan Botezătorul. ' Pruncul 


acesteia însuşi a săltat în pântecele Elisabetei când a auzit 
glasul Mariei. Căci el a simțit în glasul Sfintei Fecioare 
rezonanţa Celui al cărui glas omenesc va avea să semene cu 
glasul ei. «Lăudat să fie Cel ce cu limba noastră (cu glasul 
luat din Maria) a lămurit tainele Sale» (Imnele Naşterii ale 
Sfântului Efrem Sirul). Dar în glasul Mariei a simțit şi 
Elisabeta glasul virtual al Cuvântului dumnezeiesc. «ŞI cu 
glas puternic a strigat şi a zis: Binecuvântată ești tu între 
femei şi binecuvântat este rodul pântecelui tău. Și de unde 
mie aceasta ca să vină la mine Maica Domnului meu». Cu 
acest cuvânt «Maica Domnului» o numeşte Biserica 
Ortodoxă până astăzi pe Sfânta Fecioară... Urmând 
Elisabetei până azi, Biserica Ortodoxă îi cântă Sfintei 
fecioare: «Cuvine-se cu adevărat să te fericim pe tine, 
Născătoare de Dumnezeu».”* 

Răspunsul Mariei la salutul Elisabetei a fost un imn 
de slavă adus lui Dumnezeu, un imn de-o frumuseţe lterar- 
religioasă fără seamăn. Un imn prin care Fecioara Maria 
laudă slava lu Dumnezeu şi iubirea Sa de oameni, 
concretizată în Întruparea în pântecele ei a lui «Dumnezeu, 
Mântuitorul meu». Fecioara Maria se poziţionează, ca şi în 
dialogul cu arhanghelul Gavriil, într-o stare de profundă 
smerenie, definindu-se ca roabă a lui Dumnezeu, dar nu una 
oarecare, cl una care „de acum mă vor ferici toate 
neamurile, pentru că mi-a făcut mie mărire Cel Puternic.” 
(Luca 1,47). 

Dar iată cântarea Mariei: 


*% Conform relatării Sfintelor Evanghelii, Elisabeta a fost prima, în 
ordine cronologică, care a înţeles taina Mariei, luminată fiind de Duhul 
Sfânt. Abia după întoarcerea Fecioarei de la Elisabeta, Iosif ia act de 
sarcina Mariei şi îngerul Domnului îi lămureşte în vis taina Întrupării. 
 D. Stăniloae, Maica Domnului... p. 450-451. 

„Măreşte sufletul meu pe Domnul, şi s-a bucurat 

duhul meu de Dumnezeu, Mântuitorul meu. 

Că a căutat spre smerenia roabei sale, că iată, de 

acum mă vor ferici toate neamurile. 

Că mi-a făcut mie mărire Cel Puternic şi sfânt este 

numele Lui. 

ȘI mila Lui în neam şi în neam spre cei ce se tem de 

El. 

Făcut-a tărie cu braţul Său, risipit-a pe cei mândri în 

cugetul inimii lor. 

Coborât-a pe cei puternici de pe tronuri şi a înălţat pe 

cei smeriţi, 

Pe cei flămânzi i-a umplut de bunătăți şi pe cei 

bogaţi 1-a scos afară, deşerți. 

A sprijinit pe Israel, slujitorul Său, ca să-Şi aducă 

aminte de mila Sa, 

Precum a grăit către părinții noştri, lui Avraam şi 

seminţiei lui, în veac.” 

(Luca 1, 46-55). 

Sfântul Maxim Mărturisitorul, analizează prima 
parte al acestui imn de slavă al Fecioarei astfel: „Sufletul 
său era plin de toată smerenia, liniştea şi evlavia, şi pentru 
aceasta Dumnezeu, Mântuitorul său, a privit-o cum este spus 
prin Proorocul: «Peste cine îmi voi arunca ochii mei, decât 
peste cel smerit, paşnic şi care tremură în faţa cuvintelor 
Mele» (Isaia 66, 2). Astfel a aflat-o pe Maria binecuvântată 
ŞI a privit-o şi a văzut că nu are asemănare în neamul 
oamenilor. De aceea a socotit potrivit să se sălăşluiască întru 
ea şi a primit de la ea trup omenesc... Şi pricina Întrupării 
Lui e sălăşluirea dumnezeirii Sale. Cel Preaînalt a făcut-o 
sfântă şi fericită pentru toate neamurile. De aceea cea care a 
primit harul a mulțumit lui Dumnezeu şi a slăvit Sfânt 
numele Său şi s-a numit pe ea însăşi smerită şi roabă, şi a 

rostit întru proorocie: «Că iată de acum mă vor ferici toate 
neamurile.» 

Partea a doua a imnului reflectă bogăţia interioară a 
Fecioarei Maria, dar şi implicarea ei în tragedia neamului 
său pe care îl compătimeşte, reuşind să unifice magistral 
înălțimea cugetării ei dumnezeieşti cu iubirea şi purtarea de 
grijă față de neamul ei. 

Frumuseţea imnului Mariei era o consecinţă a unirii 
duhului ei cu Duhul Sfânt, care îi descoperea cuvânt din 
Dumnezeu Cuvântul. Izvorul inspirauiei era în ea însăşi — 
Hristos. 

D. Stăniloae, referindu-se la cântarea Mariei, 
evidențiază cinstea pe care 1-a făcut-o Dumnezeu Fecioarei 
alegând-o pe ea, o roabă smerită, pentru a sluji tainei 
minunate a Întrupării Lui, slujire care-i va aduce pe de-o 
parte, o stare de fericire lăuntrică şi de împlinire, iar pe de 
altă parte şi cinstirea pe care 1-0 vor acorda toate neamurile 
pământului. Şi spune: „Nu cugeta Fecioara că se vor găsi 
minţi care să poată pune între Maică şi Fiu un zid atât de 
mare, încât să nu vadă slava Lui răsfrângându-se asupra ei. 
Orice om cu inimă adevărată ţine la cinstirea mamei lui mai 
mult decât la cinstirea sa. Și nimeni nu socoteşte că cinsteşte 
pe cineva cu adevărat, dispreţuindu-i mama... Cele mai mari 
lucruri le-a făcut, sau le-a dăruit ei. A făcut-o Marcă a Lui, 
cu puterea Lui. Şi a făcut-o să-L zămislească păstrându-i 
fecioria. A făcut-o din roabă, Împărăteasă; s-a unit cu ea mal 
mult decât cu Serafimii şi Heruvimii. lar prin toate acestea a 
umplut-o de sfinţenie, căci Sfânt este şi El. Şi apoi arată 
urmările minunate: Lui întrupări prin mijlocirea ei: a risipit 
pe cei mândri, a răsturnat pe cei puternici şi a ales pe cei 
smeriţi. A umplut de bunătăţi veşnice pe cei flămânzi şi i-a 
alungat de la sine deşerți pe cei bogaţi. Şi-a împlinit 


” Sfântul Maxim Mărturisitorul, op. cit., p. 27. 

făgăduinţele Sale date lui Avraam sau planul mântuirii Sale. 
A pus în lumină adevăratele valori şi le-a demascat pe cele 
mincinoase.” 

După reproducerea Imnului Mariei, Sfântul 
Evanghelist Luca consemnează: „Și a rămas Maria 
împreună cu ea (Elisabeta) ca la trei luni; şi s-a înapoiat la 
casa sa.” (Luca 1, 56). Protoevanghelia vine cu informaţii 
suplimentare: „A rămas trei luni în casa Elisabetei. 
Pântecele începu să-i crească. Înfricoşându-se a venit în 
Nazaret şi tot încerca să se ascundă de fiii lui Israel. Avea 
şaisprezece ani când 1 s-au întâmplat aceste lucruri 
tainice.” 


7! D. Stăniloae, Maica Domnului... p. 451-452. 
d: Protoevanghelia lui Iacov, XII, 3, edit. Bădiliţă, p. 52. 

Intoarcerea acasă. Dilema lui losif 


La scurt timp după întoarcerea în Nazaret, Fecioara 
Maria s-a confruntat cu o situație deosebit de delicată şi 
gravă. Sarcina ei era tot mai vizibilă. Maria se afla în 
această situație când logodnicul ei Iosif s-a întors acasă. 
Văzând starea Mariei, el s-a tulburat foarte mult. Era uimit 
că logodnica lui era însărcinată şi întrebarea ce îl obseda era 
cum este posibil aşa ceva — cum a putut Maria, pe care o 
credea neprihănită, să-şi încalce legământul cu Dumnezeu în 
primul rând, când ea făgăduise că va rămâne fecioară? lar în 
al doilea rând se întreba cum a fost posibil ca ea să-şi 
încalce legământul logodnei? Cine putea fi tatăl pruncului 
din pântecele ei? Era înspăimântat pentru că cea pe care o 
crezuse pură, curată, s-a întinat şi a păcătuit atât de grav! Ce 
crede Dumnezeu despre el, care s-a legat cu jurământ că o 
va ocroti şi nu a reuşit să se achite de această datorie? Ce 
vor zice oamenii văzând-o pe Maria însărcinată? Loată 
lumea îl va ocări, acuzându-l că „a furat nunta”, adică a 
călcat Legea trăind cu logodnica sa înainte de a primi 
binecuvântarea nunţii de la preot. Dar în sufletul lui ce era? 
Nici nu se gândise să încalce legea sfântă a logodnei, şi cu 
atât mai puțin să înfăptuiască aceast păcat! El este 
nevinovat, dar toată lumea îl va acuza pe el. Drama 
sufletească cumplită în care se găsea dreptul losif este 
reliefată de mulți scriitori patristici, şi în special de Sfântul 
Gherman al Constantinopolului (7733). 

Lupta şi zbuciumul sufletesc al dreptului Iosif nu 
sunt prezentate de Sfintele Evanghelii. Sfântul Evanghelist 
Matei aminteşte succint: „Maria, fiind logodită cu Iosif, fără 

să fi fost e1 înainte împreună, s-a aflat având în pântece de la 
Duhul Sfânt. Iosif, logodnicul ei, drept fiind şi nevrând s-o 
vădească, a voit s-o lase în ascuns.” (Luca 1, 18-19). 

Protoevanghelia lui lacov ne prezintă un dialog al 
lui Iosif cu Maria, legat de această situație. „Apoi Iosif se 
ridică de jos, o chemă la el pe Maria şi-i zise: «De ce-ai 
făcut asta când ştiai că eşti hărăzită lui Dumnezeu? Ai uitat 
de Domnul Dumnezeul tău? Tu care ai primit mâncarea în 
Sfânta Sfintelor din palma unui înger, de ce ţi-ai întinat 
sufletul?» Ea însă izbucni în plâns amarnic şi-i zise: «Crede- 
mă, sunt curată şi nu cunosc bărbat.» Iosif o întrebă: 
«Atunci de unde-i pruncul din pântecele tău?» Şi ea a zis: 
«Să trăiască Domnul Dumnezeul meu, nu ştiu de unde 
este!» 

Protoevanghelia prezintă dialogul în forma aceasta 
căutând să scuze lipsa de încredere a lui Iosif în cuvântul 
Mariei. În realitate însă, noi credem că Fecioara Maria i-a 
relatat logodnicului său întâlmrea cu arhanghelul Gavriil, 
care 1-a descoperit că „ce s-a zămislit în pântecele ei este de 
la Duhul Sfânt,” dar îndoiala din sufletul lui Iosif n-a fost 
ştearsă. De aceea, după o îndelungată chibzuire, Iosif s-a 
hotărât s-o părăsească pe Fecioara însărcinată. De ce a luat 
această hotărâre? El nu putea să mai rămână cu o logodnică 
pe care o bănuia de infidelitate. Dar fiindcă era „drept” şi 
bun, n-a vrut să facă publică această îndoială a sa, întrucât 
denunţând faptul că logodnica sa şi-a încălcat legământul, o 
expunea pe aceasta unei pedepse groaznice din partea 
comunităţii, şi anume uciderea cu pietre. (Deuteronom 22, 
13-21). Deci nevoind să trăiască cu ea, dar nevrând nici să 
fie omorâtă, dreptul Iosif a hotărât s-o lase „în ascuns”, s-o 
părăsească. Astfel el şi-ar fi liniştit conştiinţa, întrucât nu 
putea tolera călcarea Legii Domnului, dar totodată dorea 


di Protoevanghelia lui Iacov, XIII, 2-3, edit. Bădiliţă, p. 52. 


Copyright 2 2012, Achim sărăsan 
7] 


Întoarcerea acasă. Dilema lui losif 
să-şi salveze logodnica de la condamnarea la moarte, chiar 
dacă ulterior cunoscuţii lui îl vor acuza pe el că a încălcat 
legământul logodnei şi că a fugit datorită vinovăţiei lui. 

În această situaţie aflându-se Iosif, în timpul nopţii i 
s-a arătat îngerul Domnului şi i-a spus: „losife, fiul lui 
David, nu te teme a lua pe Maria, logodnica ta, căci ce s-a 
zămislit întrânsa este de la Duhul Sfânt. Ea va naşte Fiu şi 
vei chema numele Lui lisus, căci El va mântui poporul Său 
de păcatele lor... Şi deşteptându-se din somn, Iosif a făcut 
precum 1-a poruncit îngerul Domnului şi a luat la el pe 
logodnica sa.” (Matei 1, 20-21, 24). 

Evanghelistul Matei sugerează prin acest text că 
„visul lui Iosif” a rezolvat toate îndoielile acestuia şi 
problemele iscate de aceste îndoieli. Iosif şi Maria au locuit 
din acel moment împreună, dar tot Sfântul Matei 
evidențiază: „ȘI fără să fi cunoscut-o pe ea Iosif, Maria a 
născut pe Fiul său Cel Unul Născut, Căruia I-a pus numele 
lisus.” (Matei 1, 25) 

Sfântul Maxim Mărturisitorul prezintă zbuciumul 
sufletesc al lui Iosif astfel: „Or, atunci când Iosif şi-a dat 
seama de sarcina ei, s-a întristat, căci nu fusese înştiinţat de 
marea taină. De aceea s-a umplut de mâhnire, pentru că era 
un bărbat drept, şi socotea un chin a vedea legea răsturnată 
în casa sa şi să atragă asupra sa îndoiala, dar, pe de altă 
parte, îi era greu să o vădească şi să o dea pe mâna 
arhiereilor. Din pricina marii podoabe a vieţii sale 
dumnezeieşti, se simţea tulburat şi îi era milă. De aceea, s-a 
gândit s-o lase în ascuns şi cugetând el acestea iată îngerul 
Domnului 1 s-a arătat în vis grăind: «losife, fiul lui David nu 
te teme pentru aceasta nici de Dumnezeu, nici de pedepsele 
Legii şi nu te îndoi de Maria cea logodită cu tine... căci Cel 
ce s-a zămislit într-însa este de la Duhul Sfânt...» prin aceste 
cuvinte îngerul a nimicit teama de care suferea Iosif, dar în 
schimb a strecurat în sufletul său altă teamă, aceea de a se 


Copyright 2 2012, Achim sărăsan 
72 


Viaţa şi cinstirea Maicii Domnului 

teme încă şi mai mult şi de a cinsti pe Sfânta Fecioară cea 
plină de Duhul Sfânt şi Născătoare după trup a unui fiu de 
nerostit şi de nepătruns, născut mai înainte de toţi vecii, 
care urma să mântuiască pe poporul Său de păcatele sale, 
căci pentru aceasta S-a pogorât din cer pe pământ Împăratul 
milostiv ca să ne mântuiască pe credincioşii şi închinătorii 
Săi, din robia păcatului şi din puterea demonilor celor răi.” 

Pentru a elimina orice suspiciune legată de 
Paternitatea divină a lui lisus Hristos, Protoevanghelia lui 
Iacov vorbeşte de supunerea celor doi logodnici, Iosif şi 
Maria, de către preotul Hannas, la proba apei — Ordalia,”? 
însă într-o formă modificată. Este eliminată jertfa de tămâie, 
apoi sunt supuşi probei atât Iosif cât şi Maria, care după ce 
beau din apa amară sunt trimişi în munţi, locul unde 
Dumnezeu îşi manifestă puterea cel mai pregnant. 
Logodnicii se întorc însă amândoi sănătoşi din munţi. 

De ce prezintă Protoevanghelia lui lacov proba apei 
aplicată Fecioarei Maria şi lui Iosif? Unii cercetători spun că 


” Sfântul Maxim Mărturisitorul, op. cit., p. 30. 

% Ordalia a fost o practică generală în Istoria religiilor prin care se 
verifica sinceritatea şi fidelitatea raporturilor dintre oameni, implicit şi al 
fidelității dintre soţi. De obicei, se recurgea la „proba apei” la cererea 
soţului care-şi bănuia soţia de infidelitate. La evrei e prezentată în cartea 
Numeri 5, 11-31, dar şi la Iosif Flaviu în Antichitățile iudaice, 3, 11, 6; 
sau Talmud, Sota 6, 1. Pe scurt, ceremonia se desfăşura aşa: Soţul gelos 
aducea jertfă de făină la sinagogă, iar preotul punea jertfa inaintea 
altarului Domnului. Apoi preotul aducea apă curată în vas de lut, lua 
țărână din curtea templului şi o punea în apă. Apoi preotul punea femeia 
să jure că nu şi-a încălcat legământul căsătoriei. Blestemul era crunt: „să 
fii de ocară în poporul tău; să facă Domnul ca sânul tău să cadă şi să se 
umfle pântecele tău...” lar femeia zicea: Amin. Jurământul era scris pe 
hârtie şi această hârtie cu jurăminte se înmuia în apa cea amară şi apoi se 
dădea femeii să bea din această apă. Dacă femeia a păcătuit blestemul 
urma să se împlinească, iar dacă era nevinovată rămânea nevătămată şi 
putea naşte copii. 

pentru a atesta oficial virginitatea Mariei,” iar alții pentru a 
justifica faptul că Iosif şi Maria nu au fost pedepsiți de 
comunitate, având în vedere faptul că Fecioara Maria era 
însărcinată în perioada de logodnă. 


% C. Bădiliţă, op. cit., nota 42, p. 66. 

Naşterea Domnului 


După ce îngerul Domnului i-a lămurit taina 
maternității Fecioarei Maria, dreptul Iosif s-a liniştit, 
alungându-şi din minte toate îndoielile. Fecioara Maria şi-a 
petrecut următoarele luni de sarcină în Nazaret, în linişte şi 
rugăciune continuă, fiind ocrotită de dreptul Iosif. 
Atitudinea acestuia față de Fecioara Maria s-a schimbat 
totalmente după ce a înţeles minunea ce se înfăptuia sub 
ochii săi şi rolul „logodnicei sale” în împlinirea „tainei 
naşterii Fiului lui Dumnezeu”. El a înțeles totodată şi 
responsabilitatea cu care l-a învrednicit Dumnezeu — aceea 
de a fi ocrotitorul Maicii Domnului şi a Fiului său 
dumnezeiesc. „Sufletul său se umplu de cea mai arzătoare şi 
curată dragoste pentru mamă şi Copil, pe care atunci când 
va fi nevoie îi va păzi cu toate sacrificiile pe care le mai 
permiteau bătrâneţele sale.” 

Apropierea momentului naşterii Pruncului 
dumnezeiesc este legată de Ordinul de recensământ emis de 
împăratul roman Octavianus Augustus (27 î.d.Hr. - 14 
d.Hr.). Acest eveniment este menţionat şi de istoricii Tacit şi 
Iosif Flaviu. Sfântul evanghelist Luca consemnează cu 
rigurozitate ştiinţifică ordinul de recensământ. „În zilele 
acelea a ieşit poruncă de la Cezarul August să se înscrie 
toată lumea. Această înscriere s-a făcut întâi pe când 
Quirinius ocârmuia Siria.” (Luca 2, 1-2) Quirinius, cu 
numele complet Publius Sulpicius Quirinius, a condus Siria 


” Petru Rezuş, Mariologia..., p. 531. 

ca proconsul în două rânduri, începând cu anul 10 î.d.Hr. 
până în anul 9 d.Hr. A murit în anul 21 d.Hr. 

Evanghelistul Matei completează tabloul istoric 
informativ spunând: „lar dacă S-a născut lisus în Betleemul 
Iudeii, în zilele lui Irod regele...” (Matei 2, 1) 

Recensămintele la vremea respectivă se derulau după 
nişte reguli foarte stricte. Toată lumea era obligată să se 
înscrie în localitatea de origine, de unde 1 se trăgea neamul. 
Recensământul era obligatoriu; nimeni nu se putea sustrage 
acestui ordin decât expunându-se unor pedepse foarte mari. 

Datorită faptului că atât Fecioara Maria cât şi dreptul 
Iosif erau din neamul lui David, cu obârşia în Betleem, 
aceştia erau obligați de legea recensământului să meargă din 
Nazaretul Galilei, aflat în partea de nord a Ţării Sfinte, la 
Betleemul Iudeii, 5 un orăşel aflat la aproximativ 9 km de 
Ierusalim. 


% Vechea numire a localității a fost Efrata. „lar dacă Rahela a murit a 
fost îngropată lângă calea ce duce la Efrata, adică la Betleem.” (Facere 
35, 19) La profetul Miheia îl găsim cu ambele numiri în profeția legată 
de locul naşterii lui Mesia: „şi tu Betleeme Efrata, deşi eşti mic între 
miile lui luda, din tine va ieşi Stăpânitor peste Israel, iar obârşia Lui este 
dintru început, din zilele veşniciei.” (Mihesa 5, 1) 

Betleemul a fost prima reşedinţă a împăratului David. Betleem 
înseamnă Casa Pâinii. Şi numirea Efrata înseamnă roditor. Este numit 
Betleemul Iudeii sau Betleem Efrata pentru a-l diferenția de o altă 
localitate cu numele de Betleem ce se afla în partea de nord a Ţării 
Sfinte, în teritoriul lui Zabulon, la 1l km NV de Nazaret. (losua Navi 
19, 15) 

În timpul celei de-a doua revolte evreieşti împotriva Imperiului 
Roman, în anul 135 d. Hr., aici a fost aşezată o garnizoană romană. Se 
pare că în acestă perioadă împăratul roman Adrian (117-138) a construit 
un templu deasupra peşterii unde s-a născut Mântuitorul lisus Hristos. 
Împărăteasa Elena a poruncit ca templul să fie dărâmat şi a construit 
prima Biserică a Naşterii Domnului, care a fost sfiinţită în mai anul 329. 
Împăratul Teodosie cel Mare (379-395) a adăugat în anul 390 pe tavanul 
bisericii nişte plăci cu mozaic. În anul 522, în urma unei răscoale a 

Călătoria din Nazaret la Betleem n-a fost tocmai 
uşoară pentru Fecioara Maria, „căreia 1 se apropiaseră zilele 
naşterii.” Ea şi Iosif au ajuns la Betleem după întâmpinarea 
pe drum a mai multor dificultăţi: vremea rece a anotimpului 
ploios, găsirea unui loc pentru odihnă, ş.a. Aici însă s-au 
lovit de greutăți şi mai mari, întrucât n-au găsit loc de 
găzduire, oraşul fiind foarte aglomerat din cauza sosirii 
atâtor oameni pentru recensământ. De bună seamă refuzul 
localnicilor de a-i găzdui era legat şi de starea Mariei care 
era pe cale să nască. Ori naşterea unui copil într-o casă 
aducea respectivei locuințe statutul de „casă necurată”. 
Potrivit Legii mozaice, femeia care năştea era necurată şapte 
zile după naşterea unui fiu şi paisprezece zile dacă era fată. 
În plus, Fecioara Maria nu ar fi putut părăsi locuinţa treizeci 
ŞI trei de zile de la împlinirea celor şapte zile (în caz că ar fi 
născut o fată, interdicția de părăsire a casei era de şaizeci şi 
şase de zile). După trecerea acelor zile, părinţii erau obligați 
să se prezinte la locaşul sfânt ca să aducă jertfă un miel ca 
ardere de tot şi un pui de porumbel sau turturea pentru păcat. 
Femeilor sărace li se admitea aducerea ca jertfă a doi pui de 


samaritenilor, Biserica Naşterii din Betleem a fost avariată. În anul 527 
împăratul Justinian (527-565) a reconstruit această biserică şi a 
împodobit-o cu lucrări în mozaic ce reprezentau Naşterea Domnului, 
închinarea păstorilor şi închinarea magilor. Tradiția spune că din cauza 
mozaicului care îi reprezenta pe cei trei crai — Gaşpar, Baltazar şi 
Melhior, îmbrăcaţi în haine persane — în anul 614 când perşii au devastat 
țara şi au dărâmat multe biserici, ei au lăsat Biserica Naşterii neatinsă. 
Ulterior în secolul al XI-lea, cruciații au renovat biserica, adăugând 
elemente artistice. 

În perioada 1923-1948, Betleemul a făcut parte din Palestina, 
care se afla sub mandat britanic. În urma războiului arabo-palestinian 
(1948-1949), în anul 1950 Betleemul a fost anexat Iordaniei. După 
Războiul de Şase zile (1967) a devenit parte a Cisiordaniei sub 
administrație israeliană. În anul 1995, în urma unui acord, Israelul a 
cedat controlul administrației oraşului autorității palestiniene. 
Actualmente oraşul are în jur de 40.000 de locuitori. 


Copyright 2 2012, Achim sărăsan 
ÎI 


Naşterea Domnului 
porumbel sau de turturea.” Necurăţia lăuzei transmitea 
starea ei de necurăţie casei unde se năştea copilul şi tuturor 
obiectelor ce veneau în contact cu ea.'% Iată de ce, pe lângă 
motivul aglomerației din oraş, şi această stare de iminentă 
naştere a Fecioarei Maria a determinat refuzul oamenilor de 
a-l primi în găzduire. 

Nefiind primiţi în nici o casă, Fecioara Maria şi 
dreptul Iosif au ieşit din oraş şi au fost primiţi în găzduire de 
nişte păstori care le-au oferit staulul animalelor lor dintr-o 
peşteră. Aici, Preacurata Fecioară a născut pe Fiul lui 
Dumnezeu. 

Evanghelistul Matei, relatând Naşterea Domnului, 
face dese trimiteri la scrierile vechi-testamentare ale 
profeților, urmărind să argumenteze scripturistic că toate 
aceste profeţii s-au împlinit în persoana Domnului nostru 
lisus Hristos. De ce această insistență? Pentru că primii 
destinatari ai Evangheliei sale erau creştinii proveniţi dintre 
iudei, care trebuiau convinşi că lisus Hristos, fiul Mariei, 
este Mesia cel aşteptat. 

Profețile din Vechiul Testament, numite mesianice, 
prezintă anticipat atât naşterea cât şi viața Mântuitorului 
lisus Hristos, tocmai pentru ca oamenii să-L recunoască ca 
Mesia, să-L asculte şi să-L urmeze. Începând de la prima 
veste bună — Facere 3, 15, aceste profeţii se succed aproape 
permanent în scrierile Vechiului Testament. Profetul Moise 
ne-a lăsat mai multe indicii, precum că Mesia se va naşte din 
neamul lui Iuda: „Nu va lipsi sceptrul din luda nici toiag de 
cârmuitor din coapsele sale până ce va veni Făcătorul de 
pace, căruia 1 se vor supune toate popoarele” (Facere 49, 
10). Tot profetul Moise Îl prezintă pe Mântuitorul ca pe un 
cunoscut: „Îl văd dar, acum încă nu este, îl privesc, dar nu 


” Levitic, 12, 2-8; Arheologie biblică, edit. cit. p. 128. 
1% Arheologie biblică, edit. cit., p. 299. 


Copyright 2 2012, Achim sărăsan 
78 

Viaţa şi cinstirea Maicii Domnului 
este aproape, o stea răsare din Iacov, un toiag se ridică din 
Israel” (Numeri 24, 17), sau mai precis: „Prooroc din 
mijlocul tău şi din fraţii tăi, ca şi mine, îţi va ridica Domnul 
Dumnezeul tău; pe Acela să-L ascultați” (Deuteronom 18, 
15). 

Evanghelistul Vechiului Testament, marele prooroc 
Isaia, precizează cu mare clarviziune că Mesia se va naşte 
dintr-o fecioară: „lată fecioara va lua în pântece şi va naşte 
fiu şi vor chema numele lui Emanuil” (Isaia 7, 14). 
Evanghelistul Matei preia această profeție, tâlcuind numele 
Emanuil „cu noi este Dumnezeu” (Matei 1, 23). 

Tot profetul Isaia prezintă şi starea religios-morală a 
evreilor la naşterea lui Mesia: „Poporul care locuia întru 
întuneric va vedea lumină mare şi voi cei ce locuiaţi în 
latura umbrei morții lumină va străluci peste voi... Căci 
Prunc s-a născut nou, un Fiu s-a dat nouă, a Cărui stăpânire 
e pe umărul Lui şi se cheamă numele Lui: Înger de mare 
sfat, Sfetnic luminat, Dumnezeu tare, biruitor, Domn al 
păcii, Părinte al veacului ce va să fie. Şi mare va fi 
stăpânirea Lui şi pacea Lui nu va avea hotar” (Isaia 9, |; 
9,5-6; Matei 4, 16). 

Proorocul Miheia precizează locul unde se va naşte 
Mântuitorul: „Și tu Betleeme Efrata, deşi eşti mic între mule 
lui luda, din tine va ieşi Stăpânitor peste Israel” (Miheia 5, 
1). 

Evanghelistul Matei leagă drama uciderii pruncilor 
din Betleem şi împrejurimi de profeția lui Ieremia: „Atunci 
s-a împlinit ceea ce se spusese prin leremia proorocul: Glas 
în Rama s-a auzit, plângere şi tânguire multă; Rahela îşi 
plânge copiii şi nu voieşte să fie mângâiată pentru că nu mai 
sunt” (Matei 2, 17-18; Ieremia 31, 15). Tot Sfântul Matei 
relatează fuga în Egipt a Fecioarei Maria cu Pruncul, unde 
vor rămâne până după moartea lui Irod, ca să se împlinească 
profeția: „Din Egipt am chemat pe Fiul Meu” (Osea Il, |; 

Matei 2, 13u), şi stabilirea lor ulterioară la întoarcerea din 
Egipt în Nazaret ca să se împlinească profeția că 
„Nazarinean se va chema” (Matei 2, 22-23). 

Sfântul Evanghelist Luca relatează Naşterea 
Domnului mai simplu: „Dar pe când erau ei acolo (în 
Betleem), s-au împlinit zilele ca ea să nască, şi a născut pe 
Fiul său, Cel Unul-Născut şi L-a înfăşat şi L-a culcat în 
iesle, căci nu mai era loc de găzduire pentru er” (Luca 2, 6- 
7). În continuare, Sfântul Luca relatează venirea păstorilor la 
îndemnul îngerului ca să se închine Pruncului dumnezeiesc. 
Tabloul prezentat era divin: Îngerii urcau şi coborau din cer 
cântând: „Slavă întru cei de sus lui Dumnezeu şi pe pământ 
pace, între oameni bunăvoire!” (Luca 2, 14). Martori ai 
Naşterii Domnului vor fi şi magii despre care vorbeşte 
Sfântul Evanghelist Matei. Fi au ajuns mai târziu, când 
„intrând în casă au văzut pe Prunc împreună cu Maria, 
mama Lui şi căzând la pământ, s-au închinat Lui; şi 
deschizând visterule lor, I-au adus Lui daruri: aur, tămâle şi 
smirnă” (Matei 2, 11). 

Informaţii despre Naşterea Domnului ne oferă atât 
Sfânta Scriptură cât şi izvoarele istorice. În acest context, 
aminteam de informațiile istorice legate de recensământul 
populației din Imperiul Roman în timpul împăratului 
August, pe când Quirinius ocârmuia Siria. De asemenea, 
apariţia stelei la Naşterea Domnului a fost consemnată pe o 
tăbliță de lut descoperită la Sippar.'9! 

Observarea stelei de cei trei regi astronomi, al căror 
nume ni-l furnizează tradiția — Melchior, Baltazar şi Gaşpar 
— a fost un fapt real. Ei cunoşteau scrierile profetice ale 
evreilor, scrieri ce-au rămas la Babilon din timpul robiei 
babilonice, 606 - 536 î.d.Hr. Ştiau că apariția acestei stele 


19! Horea Matei, Enigmele Terrei, Il, Bucureşti 1983, p.122-124 

vestea Naşterea Împăratului celui Mare din Israel şi au venit 
să 1 se închine. 

Istoricul latin Macrobius a consemnat tragedia 
uciderii pruncilor din ordinul lui Irod cel Mare, după ce 
acesta fusese „păcălit de magi."% Cruzimea lui Irod a fost 
consemnată în scris atât de contemporani, ca de exemplu 
istoricul iudeu Iosif Flavius (100 d.Hr.), cât şi de cei de 
mai târziu. Istoricul evreu modern loseph Klausner a 
caracterizat domnia lui Irod ca fund „un fluviu de sânge”.!% 
Tot el a caracterizat domnia lui Irod astfel: „Irod s-a suit pe 
tron ca o vulpe, a domnit ca un tigru şi a murit ca un 
câine.”1% 

În perioada de timp în care Fecioara Maria cu 
Pruncul lisus şi dreptul Iosif au stat în Egipt, ei s-au stabilit 
în localitatea Matarea, situată între Heliopolis şi Cairo, o 
localitate în care trăia o puternică comunitate de evrei. 

Am făcut această prezentare a evenimentului 
Naşterii Domnului pentru că acest praznic este deopotrivă o 
sărbătoare a Domnului nostru lisus Hristos cât şi a Maicii 
Sfinte. „Maternitatea divină a Preasfintei Marci a Domnului 
(AFiroekiji — naşterea şi creşterea lui Dumnezeu - Dei 


'% Ibidem, p. 123 

1% Irod şi-a ucis o parte din membrii familiei: soţia Mariamne şi pe 
mama acesteia, Alexandra; şi-a ucis cumnatul, fratele soției sale, 
Aristobul, în vârstă de 17 ani, şi pe alți doi cumnaţi, Josif şi Castobar. 
Şi-a ucis trei din proprii lui copii, pe Alexandru, Aristobul şi Antipater, 
pe care i-a bănuit că vor să-i fure tronul. Crimele lui au culminat cu 
uciderea pruncilor din Betleem, sperând ca între ei să fie şi Pruncul Isus. 
De pe patul de moarte a ordonat surorii sale Salomea ca în ziua în care 
va muri el să fie ucişi pe hipodromul din Ierihon 500 de fruntaşi ai 
evreilor, pentru ca familiile acestora şi poporul plângându-i pe ei, să 
creeze impresia că deplâng moartea lui Irod, dorinţă care din fericire nu 
1-a fost îndeplinită. 

1% Klausner Ioseph, Jesus de Nazareth, Paris, 1933, p. 216. 

1% Petru Rezuş, Mariologia..., p. 538. 

genitrix, Dei para) este epoca cea mai importantă din 
«biografia» Mariei, ea este apoi şi cea mai mare minune şi 
taină a Creştinătății (| Timotei, 3, 16), cât şi cel mai 
important act, care preschimbă complet persoana şi viaţa 
Preacuratei Fecioarei Maria, îndreptând-o înspre cu totul 
altă menire şi acordându-i neaşteptate şi nepreţuite privilegii 
fizice şi morale. 

Maternitatea divină a Precuratei Fecioarei Maria este 
o consecinţă a unirii ipostatice a celor două firi din ipostasul 
Logosului, chiar de la zămislire, la sânul său preanevinovat 
şi neprihănit. La acest sân primeşte viață, în mod 
supranatural, lisus Hristos după firea sa omenească; la acest 
sân însă se adăposteşte şi firea cea dumnezeiască a lui 
Hristos, unită ipostatic cu cea omenească. Precurata ţine 
astfel nouă luni la sân prunc omenesc şi dumnezeiesc; 
Preacurata Fecioară naşte după aceste nouă luni de sfântă 
sarcină, pe Dumnezeu Omul lisus Hristos. Ea este maica 
naturală, după trup, a Omului lisus. Ea este însă şi Maică, 
după ipostas, a Dumnezeului Hristos.”1% 

Oare realiza Maica Domnului în momentul Naşterii 
ce se petrecea cu ea? Oare înțelegea evenimentele ce 
însoțeau Naşterea Pruncului său? Răspunsul ni-l dă Sfântul 
Evanghelist Luca: „lar Mania păstra toate aceste cuvinte, 
punându-le în inima sa” (Luca 2, 19). 


1% Jbidem, p. 54. 

Maica Domnului în perioada 
copilăriei lui lisus 


Sfintele Evanghelii ne furnizează puţine informaţii 
din perioada de timp de la Naşterea Domnului până la 
începutul activității Sale publice. Doar trei evenimente 
beneficiază de o prezentare puțin mai amplă din acest 
interval de timp: Tăierea împrejur, Întâmpinarea Domului şi 
lisus la doisprezece ani. 


Tăierea împrejur 


Sfântul Evanghelist Matei prezintă evenimentul 
Naşterii Domnului destul de sumar. Venirea magilor, 
întâlmrea lor cu Irod şi închinarea lor în faţa Pruncului 
dumnezeiesc sunt prezentate puţin mai amplu (Matei 2, I- 
12). Trebuie însă să semnalăm faptul că în momentul în care 
magii s-au închinat pruncului lisus, Acesta era „într-o casă” 
(Matei 2, 11). 

La fel de succint, pe parcursul doar a câtorva versete, 
Evanghelistul Matei prezintă şi evenimentele ulterioare 
Naşterii: Fuga în Egipt (Matei 2, 13-15), Uciderea pruncilor 
din Betleem şi împrejurimi (Matei 2, 16-18), Întoarcerea din 
Egipt şi stabihrea familiei sfinte în Nazaret (Matei 2, 19-23). 


1% O tăbliță de lut descoperită la Centrul astrologic de la Sippar 
menţionează că durata observării Stelei ce anunţa Naşterea Domnului ar 
fi fost de cinci luni. (vezi Matei Horea, Eniomele Terrei, Il, Bucureşti 
1983, p. 122-124) 

Sfântul Evanghelist Luca furnizează alte amănunte 
de după Naşterea Domnului. În capitolul doi al Evangheliei 
sale, foarte pe scurt, prezintă Tăierea împrejur a Domnului. 
„ȘI când s-au împlinit opt zile ca sa-L taie împrejur, l-au pus 
numele lisus, cum a fost numit de îngeri mai înainte de a se 
zămisli (Luca 2, 21).” 

Tăierea împrejur (Mula în ebraică şi Peritomi în 
greacă) la opt zile a copiilor de parte bărbătească are la bază 
„Legământul lui Avraam cu Dumnezeu”. „Eu sunt 
Dumnezeul cel Atotputernic; fă ce-i plăcut înaintea Mea şi 
fii fără prihană; şi voi încheia legamânt cu tine şi te voi 
înmulți foarte, foarte tare... Eu sunt şi iată care-i legământul 
Meu cu tine: vei fi tată a mulțime de popoare, şi nu te vei 
mai numi Avram, Cl Avraam va fi numele tău... Voi pune 
legământul Meu între Mine şi între tine şi urmaşii tăi, din 
neam în neam, să fie legământ veşnic, aşa că Eu voi fi 
Dumnezeul tău şi al urmaşilor tăi de după tine. 

Și-ţi voi da ţie şi urmaşilor tăi pământul în care 
pribegeşti acum ca străin, tot pământul Canaanului ca 
moştenire veşnică şi vă voi fi Dumnezeu... lar tu şi urmaşii 
tăi din neam în neam să păziți legământul Meu... lar 
legământul dintre Mine şi tine şi urmaşii tăi... este acesta: 
toți cei de parte bărbătească ai voştri să se taie împrejur.!% 
Să vă tăiați împrejur şi acesta va fi semnul legământului 
dintre Mine şi vol... iar cel ce de parte bărbătescă, netărat 
împrejur, care nu se va tăia împrejur în ziua a opta, sufletul 
acela se va stârpi din poporul său, căci a călcat legământul 
Meu” (Facere 17, 1-14). 

Partea a doua a Legământului cuprinde promisiunea 
lui Dumnezeu făcută lui Avraam conform căreia acestuia 1 


1% Tăierea împrejur, semnul Legământului lui Dumnezeu cu Avraam, 
consta din îndepărtarea prepuţului cu un cuțit de către un specialist — 
mohel. 

se va naşte un fiu. „„Pe Sarai, femeia ta, să nu o mai numești 
Sarai, ci Sarra să-i fie numele. Și o voi binecuvânta şi-ţi voi 
da din ea un fiu; o voi binecuvânta şi va fi mamă de popoare 
ŞI regi peste popoare se vor ridica dintr-însa” (Facere 17, 15- 
16). „Şi era Avraam de nouăzeci şi nouă de ani, când s-a 
tăiat împrejur” (Facere 17, 24). 

Această făgăduință a lui Dumnezeu făcută lui 
Avraam este repetată după testarea credinţei acestuia, când 
Dumnezeu i-a cerut să-i aducă jertfă pe fiul său Isaac. 
„Juratu-M-am pe Mine Însumi, zice Domnul, că de vreme 
ce ai făcut aceasta şi n-ai cruțat nici pe singurul tău fiu, 
pentru Mine, de aceea te voi binecuvânta cu binecuvântarea 
Mea şi voi înmulți foarte neamul tău, ca să fie ca stelele 
cerului şi ca nisipul de pe țărmul mării şi va stăpâni neamul 
tău cetățile duşmanilor tăi” (Facere 22, 16-17). De data 
aceasta însă partea finală a Legământului conţine o profeție 
mesianică: „Și se vor binecuvânta prin neamul tău toate 
popoarele pământului, pentru că ai ascultat glasul Meu” 
(Facere 22, 18).1% 


1% Patriarhul Avraam a trăit în perioada 2150-2000 î.d.Hr. A fost de 
origine din Urul Caldeenilor — azi Mughair (Ur Caşdim), la cca. 350 km 
de Bagdad. Tatăl său Terah a iesit din acestă regiune ca să meargă în 
Tara Canaanului, dar s-a oprit în Haran (Facere 11, 3lu). După moartea 
tatălui său, Avraam şi-a continuat călătoria şi s-a stabilit în Canaan. La 
moartea soției sale Sarra, care a trăit 127 de ani, Avraam a cumpărat 
peştera Macpela de la Efron Heteanul cu suma de 400 sicli de argint 
(Facere, 23). Unii istorici biblici spun că aceasta e prima dovadă că 
Avraam a avut proprietăți în Canaan. Tot în peştera Macpela, alături de 
soția sa, a fost înmormântat şi Avraam, care a murit la vârsta de 175 de 
ani. 

Cartea Facerii îl prezintă pe Avraam ca pe un om drept şi bun, 
total dedicat credinţei în Dumnezeu. Deosebit de milos, a căutat la 
stejarul Mamwvri să-L înduplece pe Dumnezeu să nu piardă cetățile 
Sodoma şi Gomora (Facere 18, 20u). Lui Avraam 1 s-a arătat Sfânta 
Treime la stejarul Mamvri, sub forma a trei tineri. 

Tăierea împrejur a fost un act de smerenie a 
Domnului lisus Hristos şi de supunere la tradițiile iudaice, 
„EI, dătătorul Legii, se supune legilor”. Ilie Cleopa încearcă 
să răspundă la întrebarea „pentru care pricină a primit 
tăierea împrejur cea trupească a Legii Vechi, Domnul nostru 
lisus Hristos”, enumerând mai multe motive: 

„Cel dintâi a fost să se arate Hristos la toată lumea că 
S-a întrupat pe pământ şi că într-adevăr a avut trup omenesc; 

Ca să plinească Legea Veche dată de Dumnezeu lui 
Avraam, ca să nu creadă cineva că a venit în lume să strice 
legea, aşa cum ulterior le va spune cărturarilor şi fariseilor 
«Să nu socotiți că am venit să stric Legea sau proorocii; 
n-am venit să stric, ci să împlinesc» (Matei 5, 17); 

A treia pricină a fost ca să ne elibereze pe noi din 
robia Legii şi de tăierea împrejur cea după trup. A venit 
însuşi Cel fără de păcate şi a primit tăierea împrejur, ca pe 
noi, fii Săi după har, să ne elibereze, adică se ne aducă altă 
tăiere împrejur, mult mai sfântă şi mai curată decât Legea 
Veche; 

Tăierea împrejur a Domnului a fost pecetluirea şi 
sfârşitul botezului Legii Vechi a tăierii împrejur, şi în locul 
el ne-a lăsat botezul creştin prin apă şi Duh... De aceea 
Apostolul Pavel zice: «În Hristos Iisus, nici tăierea împrejur, 
nici netăierea împrejur, ci făptura cea nouă». Dar care 
făptură nouă? Când ne-am făcut noi făptură nouă? Prin 
dumnezeiescul Botez. El este tăierea împrejur cea 


Patriarhul Avraam este cinstit şi de creştini, Apostolul Pavel 
lăudându-i puterea credinţei (Romani 4, 3). Tot Apostolul Pavel îl 
prezintă ca un model de credință şi vieţuire, ca pe un model şi pentru 
creştini (Evrei 11, lu). 

Patriarhul Avraam este deosebit de prețuit şi de lumea islamică, 
care ca şi evreul, îl consideră „Părintele lor”. În Coran, numele lui 
Avraam este menţionat de 60 de ori şi este prezentat ca un mare profet. 


Copyright 2 2012, Achim sărăsan 
86 

Viaţa şi cinstirea Maicii Domnului 
duhovnicească, prin care ne-am făcut şi făptură nouă prin 
lisus Hristos.”!19 


Intâmpinarea Domnului 


Conformându-se Legii Vechi, Fecioara Maria şi 
dreptul Iosif L-au dus pe pruncul lisus, la patruzeci de zile 
de la naştere, la Ierusalim, să-L închine lui Dumnezeu în 
templu. Sfântul evanghelist Luca relatează: „Și când s-au 
împlinit zilele curăţirii lor, după Legea lui Moise, L-au adus 
pe Prunc la Ierusalim, ca să-L pună înaintea Domnului, 
precum este scris în Legea Domnului, că orice întâi-născut 
de parte bărbătească să fie închinat Domnului şi să dea 
jertfă, precum s-a scris în Legea Domnului, o pereche de 
turturele sau doi pui de porumbel” (Luca 2,22-24; Levitic 
12,2-8; leşire 13,2-12; Numerii 3,13; 8,16). 

Prezentarea la Templul din Ierusalim a mamelor şi a 
copiilor după naştere era o obligaţie religios-morală nu 
numai pentru evreii din Ierusalim şi împrejurimi, ci pentru 
tot poporul evreu, indiferent în ce zonă a ţării ar fi locuit. 
Toată lumea „urca”!!! la Ierusalim, la Templu, locul slavei 
lui Dumnezeu. Pentru evrei era locul sfânt, Unicul loc în 
care prezenţa lui Dumnezeu era una reală şi permanentă. 
Aici veneau părinții să-şi închine întâi-născuţii de parte 
bărbătească, convinşi fiind că aceşti copii sunt darul lui 
Dumnezeu, că au venit în familia lor de la Dumnezeu şi că 
aceşti copii trebuie să fie încredințaţi prin acest ritual în 


"9 Ilie Cleopa, Predică la Tăierea împrejur a Domnului, în Predici la 


Praznice Împărăteşti, edit. Episc. Romanului, 1996, p. 135-137. 

1! Din punct de vedere geografic, Ierusalimul este aşezat în partea de 
jos a Ţării Sfinte. Datorită importanţei spirituale a oraşului şi a datorită 
faptului că el era era construit pe muntele Sionului, pelerinii care se 
duceau în oraşul sfânt spuneau că «urcă la Ierusalim». 

purtarea de grijă a lui Dumnezeu. Credeau că aceşti copii 
trebuie să-i slujească lui Dumnezeu toată viaţa, întrucât 
„toată partea bărbătească ce deschide pântecele, sfânt al lui 
Dumnezeu este.”!12 

Sfântul Maxim Mărturisitorul a spus despre acest 
moment: „Ci una este Odrasla şi Întâiul-născut ŞI Sfântul lui 
Dumnezeu, Cel a Cărui zămislire n-a fost prin pofta şi 
sămânţa bărbătească — să nu fie! —, ci prin harul şi venirea 
Duhului Sfânt, iar naşterea n-a fost prin stricăciunea şi 
durerea femeii, ci prin puterea şi înţelepciunea Dumnezeului 
Celui Preaînalt. De aceea odrasla sfântă e născută sfântă, şi 
sfânt al sfinților după cuvântul lui Isaia (Isaia 6, 3). lar dacă 
în naştere pântecele sfinţit a fost deschis, totuşi el a rămas şi 
închis, cum spune lezechiel, văzătorul celor nevăzute: «Uşa 
aceasta încuiată va fi şi nu se va deschide, şi nimeni nu va 
1eşi prin ea decât Domnul Dumnezeul lui Israel, El singur va 
intra şi va ieşi şi poarta va rămâne închisă» (lezechiel 44, 2). 
Prin urmare, această uşă a fost închisă cu adevărat în 
amândouă cazurile şi pecetluită înainte de zămislire, în 
zămislire şi după naştere. Dar cum a fost închisă şi deschisă, 
după cum o spune, ca toată odrasla ce deschide pântecele să 
fie numit Sfânt al Domnului? Prin firea fecioriei, pântecele a 
fost închis şi nu deschis, dar prin chipul celui născut, orice 
închidere a firii înaintea Lui e deschisă şi supusă. Cine 
altcineva ar fi deschis pentru sine pântecele maicii sale şi 
i-ar fi păstrat închiderea decât numai Acela a Cărui 
zămislire şi naştere sunt negrăite şi mai înalte decât firile şi 
mai adânci decât cunoştinţa. Vedeţi, aşadar, adevărul 
proorociei, că nu s-a spus doar că se va chema sfânt, ci Sfânt 
al Domnului. Despre cine altcineva s-a spus, aşadar, că se va 
chema Sfânt al Domnului încă de la naştere, dacă nu despre 
Cel a Cărui naştere dintâi a fost vestită de înger de la 


112 SRI Si 
Irmosul Intâmpinărui Domnului. 

Domnul « Şi Cel care se va naşte se va numi sfânt şi Fiu al 
Celui Preaînalt» (Luca 1, 35). Cât despre ceea ce s-a spus că 
orice odraslă ce deschide pântecele se va numi Sfânt al 
Domnului, aceasta e pentru a ascunde în acelaşi timp în 
cuvântul rostit puterea cuvântului, căci într-adevăr această 
taină e cea mai ascunsă dintre taine.” 

De aceea a venit Maica Domnului cu pruncul lisus în 
braţe, însoţită de dreptul Iosif «ca să împlinească toată 
legea». Şi s-ar fi putut ca totul să se petreacă normal, fără 
nici o întâmplare deosebită. Dar n-a fost aşa. A apărut un 
bătrân, pe care-l chema Simeon, un om sfânt, un preot. 
Relatând evenimentul, Sfântul  evanghelist Luca a 
consemnat: «Și iată, era un om în Ierusalim, cu numele 
Simeon; şi omul acesta era drept şi temător de Dumnezeu, 
așteptând mângâierea lui Israel, şi Duhul Sfânt era asupra 
lui. Şi lui 1 se vestise de Duhul Sfânt că nu va vedea moartea 
până ce nu va vedea pe Hristosul Dumnului» (Luca 2, 25- 
26). 

Dreptul Simeon!! avea o viață aleasă, slujind lui 
Dumnezeu în calitate de preot în toate zilele vieţii lui. În 
fiecare zi cerceta Sfintele Scripturi şi credea cu toată fiinţa 
lui în mântuirea lui Israel. Înaintat în vârstă, a trăit alături de 
poporul său atâtea momente dramatice. Suferea alături de 
conaționalii săi toate durerile, privaţiunile şi înjosirea la care 
erau supuşi de stăpânitorii romani. Îl durea şi starea de 
decădere religioasă şi morală a conaţionalilor săi. Se ruga 
mult pentru izbăvirea lor din toate aceste necazuri. Aştepta 
mângâierea lui Israel şi Duhul Sfânt era asupra lui. Avea 
convingerea fermă că Dumnezeu se va milostivi de poporul 
Său şi că Mesia va veni. „ŞI lui 1 se vestise de către Duhul 


115 Sfântul Maxim Mărturisitorul, op. cit., p. 45. 
114 A fost canonizat şi se serbează alături de proorociţa Ana în 3 
februarie. 

Sfânt că nu va vedea moartea până ce nu va vedea pe 
Hristosul Domnului.” (Luca 2, 26). Aşteptarea lui era 
aşteptarea întregului popor. „loţi suspinau aşteptând 
mântuirea.” „Şi din îndemnul Duhului a venit la Templu; şi 
când părinții au dus înăuntru pe Pruncul lisus, ca să facă cu 
EI după obiceiul Legii, el L-a primit în braţele sale şi L-a 
binecuvântat pe Dumnezeu” (Luca 2, 27-28). 

Cât de bineplăcut era în fața lui Dumnezeu dreptul 
Simeon, încât 1 s-a îngăduit să-L ţină în braţe pe Cel ce toate 
le ține. Ce binecuvântare din partea lui Dumnezeu ca el, 
preotul Simeon, să-l primească în brațe pe Hristosul 
Domnului şi să oficieze ritualul liturgic al Legii Vechi, 
închinându-L în faţa sfântului jertfelnic. Sfântul Maxim 
Mărturisitorul a spus: „....întărit de Duhul Sfânt ca să-l ţină 
în braţe pe Cel lubit şi să primească de la EI cinstea acestei 
vieţi trecătoare, plină de silă şi apăsătoare. Fericitul bătrân 
era slăbit şi întristat de adâncile sale bătrâneți, dar în acea 
clipă s-a întărit şi cu un mers uşor L-a primit pe Domnul în 
braţele sale, desprins de această viaţă trecătoare şi chinuită, 
chip al îmbătrânirii şi slăbiciuni firii noastre care a primit 
pe Mântuitorul şi Slobozitorul nostru venit din milostivire 
ca să caute pe cei rătăciţi. ŞI s-a slobozit de vechea robie a 
durerilor şi de stăpânirea demonilor, a zecilor de mii de 
amăgiri, şi s-a făcut vrednic de harul Duhului Sfânt.” "> 

Bunul şi blândul Simeon era mai mult decât un 
împlinitor al Legii, mai mult decât un drept; era şi vestitorul 
voii lui Dumnezeu, un profet. Luându-L în braţe pe „Cel ce 
toate le ține cu palma”, Simeon a spus: „Acum slobozeşte pe 
robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei 
tuturor popoarelor, lumină spre descoperirea neamurilor şi 
slavă poporului Tău Israel.” (Luca 2, 29-32) Reflectând 


"15 Sfântul Maxim Mărturisitorul, op. cit., p. 46. 

asupra acestor cuvinte, sfântul Maxim Mărturisitorul a spus: 
„Era cu adevărat plin de harul Duhului Sfânt, şi inima sa 
strălucea de harul care îl primea în braţe. Mai întâi a 
mulțumit pentru bunătatea pe care a întâlnit-o, după care a 
rostit o proorocie potrivită ieşirii sale din această lume, 
pentru că ochii săi Îl vedeau aievea pe Mântuitorul lui, Iisus, 
pe care Îl văzuse mai înainte cu mintea şi cu numele care-i 
fusese gătit înainte de veci. Însă fusese ascuns ca o taină 
mare, iar acum s-a gătit înaintea întregului popor, nu numai 
al iudeilor, dar şi a tuturor popoarelor, o lumină spre 
descoperirea neamurilor (păgâne) şi slava poporului Lău 
Israel. Căci EI Însuşi era Cel care a făcut să strălucească 
lumină pentru cei ce şedeau în întuneric. Şi EI Însuşi era 
lumina, Dumnezeu şi Împărat şi Ziditor a toate şi Slavă a 
poporului Tău Israel, cei care te-au primit şi au fost făcuţi 
vrednici să fie numiţi Israel.”'!* În continuare, Sfântul 
evanghelist Luca relatează: „Iosif şi mama Lui se mirau de 
ceea ce se vorbea despre Prunc” (Luca 2,33). Erau copleșiți 
de prorocia dreptului Simeon. Apoi bătrânul preot 1-a 
binecuvântat şi s-a adresat Fecioarei Maria: „lată, Acesta 
este pus spre căderea şi ridicarea multora din Israel, şi ca un 
semn care va stârni împotriviri, şi prin sufletul tău va trece 
sabie, ca să se descopere gândurile din multe inimi” (Luca 2, 
34-35). 

Sfântul Maxim Mărturisitorul a spus că Simeon „n-a 
înştiinţat-o pe Maica Domnului numai de cele fericite, ci şi 
de cele nefericite, pentru ca, atunci când acestea vor veni, 
Fericita Maică să-şi aducă aminte de această proorocie şi să 
se mângâie. De aceea spune: «Şi prin sufletul tău va trece 
sabie», căci în momentul patimii o sabie de întristare a 
străbătut sufletul Maicii celei fără prihană. Căci întristare a 


'1* jbidem, p. 47. 

fost în inima ei când a văzut patima Fiului şi Împăratului 
ej pnl? 

Alături de dreptul Simeon, evanghelistul Luca o 
prezintă şi pe proorociţa Ana, fiica lui Fanuel, din seminția 
lui Aşer, care a venit şi ea în acel ceas în templu şi „lăuda pe 
Dumnezeu şi vorbea despre Prunc tuturor celor ce aşteptau 
mântuirea în Israel.” (Luca 2, 38). 

După prezentarea acestui tablou care reliefează 
dumnezeirea Pruncului lisus, Sfântul evanghelist Luca în 
prezintă şi latura Sa umană. „lar copilul creştea şi se întărea 
cu Duhul, umplându-se de înțelepciune, şi harul lui 
Dumnezeu era asupa Lui” (Luca 2, 40). Şi Maxim 
Mărturisitorul face următoarele precizări, referindu-se la 
acest moment din viaţa Mântuitorului: „Aceste cuvinte nu 
vorbesc despre Dumnezeire, căci cum ar putea fi 
nedesăvârşit şi neîntărit încă de la început Cel ce e 
desăvârşit şi mai desăvârşit decât orice e desăvârşit şi mai 
întărit decât cei întăriți... dar Evanghelistul vorbeşte despre 
statura firii sale omeneşti, de creşterea şi de întărirea el... 
Creşterea trebuie luată omeneşte, în înţelesul că firea sa 
omenească era întărită tot mai mult şi copleşită de Duhul 
Sfânt care locuia în ea, căci încă de la bun început harul se 
sălăşluise în ea în cel mai înalt grad... Dar chiar şi acest 
cuvânt: «Creştea şi se întărea în înțelepciune şi în har», 
învaţă că încă de la început sălăşluirea unită în El a 
Dumnezeirii şi umanității,  deplinătatea harului şi 
înțelepciunii se arăta şi strălucea tot mai mult odată cu 
creşterea staturii şi a trupului; El nu primea în chip nou un 
har şi o înţelepciune prisositoare, ci plinătatea harului şi a 
înţelepciunii se arăta în EI prin faptele Sale slăvite... Însă nu 
se cuvenea ca arătarea înţelepciunii Sale să se facă fără 
vârstă, ci, după cum rânduiala firii noastre este să aştepte 


1” Ibidem, p. 49. 

plinătatea minţii până la doisprezece ani, aşa a socotit să 
aştepte şi El până în cel de al doisprezecelea an al vârstei 
sale trupeşti.”!15 


lisus la doisprezece ani. Ingrijorarea Maicii 
Domnului 


Din perioada copilăriei şi adolescenţei 
Mântuitorului, Sfintele Evanghelii ne transmit puţine 
informaţii. Din ce cauză? Pentru că Evangheliştii s-au axat 
pe consemnarea în scris a activității publice a Mântuitorului. 
Astfel că după relatarea Bunei Vestiri, a Naşterii Domnului 
şI a evenimentelor din pruncia Domnului, evangheliştii fac 
un salt în timp până la vârsta de treizeci de ani a lui lisus 
Hristos, cu o singură excepție: Sfântul evanghelist Luca a 
consemnat în scris o călătorie a Maicii Domnului cu dreptul 
Iosif şi Copilul lisus, care avea vârsta de doisprezece ani, la 
Ierusalim de praznicul Paştilor.!!? 

Evanghelistul Luca specifică că „părinți Lui, în 
fiecare an se duceau la sărbătoarea Paştilor, la Ierusalim” 


115 Jbidem, p. 56 — 57. 

119 Sărbătoarea Paştilor este cea mai mare sărbătoare a evreilor şi se 
prăznuieşte la 14 Nisan (aprilie) în fiecare an, în amintirea 1eşirii 
poporului evreu din robia egipteană şi ca simbol al renaşterii poporului 
lui Israel la o nouă viată spirituală. Sărbătoarea Paştilor se numeşte 
„sărbătoarea Domnului — chag layachve” (Ieşire 12, 14). Termenul 
general de Paşti derivă de la verbul „„pasach” care se traduce prin „a 
trece” şi ca substantiv indică trecerea Domnului la miezul nopţii când 
îngerul morţii a lovit pe cei întâi născuţi ai Egiptului şi i-a cruțat pe întâi 
născuţii din Israel (Ieşire 12, 23). 

E vorba de ultima pedeapsă din cele zece abătute asupra 
Egiptului, pedepse care au avut drept scop determinarea lui Faraon să-i 
elibereze pe evrei din robia egipteană. Pentru amănunte vezi: Arheologia 
biblică, edit. cit., p. 313-318. 

(Luca 2, 41). Apoi relatează evenimentele deosebite ce s-au 
petrecut cu Familia Sfântă cu prilejul călătoriei la Ierusalim. 
„lar când a fost El de doisprezece ani s-au suit la Ierusalim, 
după obiceiul sărbătorii. Și sfârşindu-se zilele, pe când se 
întorceau ei, Copilul lisus a rămas în Ierusalim şi părinții 
Lui nu ştiau.” (Luca 2, 42-43). 

Ce se întâmplase de fapt? Călătoriile la Ierusalim, cu 
prilejul marilor sărbători iudaice, se făceau în grup. Aceasta 
pentru ca oamenii să se ajute reciproc pe parcursul 
drumului, dar şi pentru a se putea apăra de primeţii, precum 
atacurile bandelor de tâlhari,“ mai ales pe porțiunea de 
drum între Ierihon şi Ierusalim. Grupurile se constituiau la 
plecare în cadrul familulor, pe baza legăturii de rudenie, şi 
se mențineau şi la întoarcere. Sărbătoarea Paştilor dura şapte 
zile, la care se adăugau încă alte zece zile pentru călătorie, 
în funcţie de distanța între localitatea de domiciliu şi 
Ierusalim. 

Drumul spre Ierusalim şi sărbătorirea Paştilor au 
decurs normal. La întoarcere însă, „Copilul lisus a rămas în 
Ierusalim şi părinţii lui nu ştiau” (Luca 2, 43). Neobservarea 
lipsei din grup a lui lisus pe parcursul zilei era într-un fel de 
înţeles. Copiii călătoreau împreună şi reunirea cu părinţii se 
făcea de multe ori abia seara, pentru ca familiile să mânânce 
şi să se pregătească de odihna nopţii. Astfel, Maica 
Domnului şi losif au constatat abia târziu că lisus nu era cu 
el. Neliniştea, spaima şi apoi panica au cuprins-o pe Maica 
Sfântă. Fără să mai țină cont de oboseală, ea s-a întors cu 
Iosif la Ierusalim să-L caute pe lisus. „lar după trei zile L-au 
aflat în templu, şezând în mijlocul învăţătorilor, ascultându-i 
şi întrebându-i. Şi toţi care Îl auzeau se minunau de 
priceperea şi de răspunsurile Lui” (Luca 2, 46-47). 


1% Vezi Samarineanul milostiv, Luca 10, 30-35. 

Prima reacție a Maicii Domnului a fost de uimire, 
dar apoi i-a adresat următoarele cuvinte: „Fiule, de ce ne-ai 
făcut nouă aşa? lată, tatăl Tău şi eu Te-am căutat îngrijoraţi” 
(Luca 2, 48). Cu toată bucuria regăsirii, Fecioara Maria şi-a 
mustrat blând dumnezeiescul Fiu. Cuvintele „de ce ne-ai 
făcut nouă aşa” exprimă toată drama trăită de Maica Sfântă 
pe parcursul celor trei zile de căutări. Cuvintele „îngrijorați 
Te căutam” exprimă pe de altă parte credința mamei că 
Tatăl ceresc îi ocrotea Copilul. 

Răspunsul Copilului lisus îi surprinde: „de ce era să 
Mă căutaţi? Oare, nu ştiaţi că în cele ale Tatălui Meu trebuie 
să fiu?” (Luca 2, 49). Sfântul Maxim Mărturisitorul a 
comentat acest răspuns astfel: „Însă Domnul Cel milostiv ŞI 
blând a făcut-o pe fericita Sa Maică să înţeleagă adevărul, şi 
a făcut cunoscut cine este adevăratul Său Tată, şi le-a spus 
aceasta ca ei să nu-L vadă doar ca om, ci ca un Dumnezeu 
întrupat, iar casa Tatălui, care este Templul, este şi a Lui, 
după cum tot ceea ce este a Tatălui este şi a Fiului, de aceea 
a trebuit să-i supere pe cei ce nu ştiau toate acestea şi nu 
puteau aştepta înţelegerea desăvârşită a adevărului... Acum, 
pentru întâia dată a vorbit în chip limpede cu o 
dumnezeiască eleganță de Tatăl Său adevărat, ca ei să 
înţeleagă Dumnezeirea Sa şi să ştie că dacă Dumnezeu este 
Tatăl Său, trebuie ca Fiul să fie de aceeaşi fire cu Tatăl, căci 
una este firea Tatălui şi a Fiului... 

Aceasta a fost cea dintâi învățătură, dumnezeiesc de 
frumoasă, a înţelepciunii şi puterii din partea copilului lisus, 
Care 1-a uimit pe Mama Sa, pe Iosif şi pe toţi cei ce erau de 
față, deşi aceştia nu puteau înțelege în adânc puterea 
cuvintelor Lui.”!7! 

Finalul acestui episod din viaţa Copilului lisus îl 
prezintă sfântul evanghelist Luca: „Dar ei n-au înţeles 


'! Sfântul Maxim Mărturisitorul, op.cit., p. 58-59. 


Copyright 2 2012, Achim sărăsan 
95 


Maica Domnului în perioada copilăriei lui lisus 
cuvântul pe care l-a spus lor. Şi a coborât cu ei şi a venit în 
Nazaret şi le era supus. lar mama Lui păstra în inima ei toate 
aceste cuvinte” (Luca 2, 50-51). 

Alte relatări ale sfinților evanghelişti despre Domnul 
nostru lisus Hristos după acest eveniment nu mai avem, 
până la Botezul Domnului. Apocrifele copilăriei lui lisus: 
„Evanghelia lui Pseudo-Toma”, „Evanghelia arabă a 
copilăriei Mântuitorului” şi „Evanghelia lui Pseudo- 
Matei”!” nu sunt demne de luat în seamă, tocmai datorită 
conținutului lor. Sfântul Maxim a spus în acest sens: „Cartea 
ce se numeşte «Copilăria lui Hristos» nu trebuie primită, 
fiindcă este în afara canonului Bisericii şi potrivnică 
spuselor Sfinţilor Evanghelşti, şi combate adevărul, fiind 
scrisă de un oarecare povestitor închipuit.”!2 

Sfinții Părinţi însă au încercat să umple acest gol de 
informaţii din viaţa Mântuitorului, rezumând: „Și tot acest 
răstimp, de acum şi până la botez, EI l-a petrecut astfel, fără 
a lăsa să se vadă nimic din puterea Sa minunată... Or, 
adevărul propovăduirii Evangheliei l-a rezumat pe scurt 
Evanghelistul Luca, spunând că «lisus sporea cu 
înțelepciunea şi cu vârsta în fața lui Dumnezeu şi a 
oamenilor» (Luca 2, 52). Şi era cu adevărat plin de toată 
înţelepciunea şi harul, izvorul înțelepciunii şi a harului dorit 
de toți oamenii înţelepţi şi chibzuiţi, fiindcă era frumos la 
chipul trupului «împodobit cu frumuseţe mai mult decât fiu 
oamenilor» (Psalm 44, 3), cum spune Proorocul, minunat în 
proporții şi elegant prin măsura staturii, înalt şi zvelt după 
cum se cuvine, blând şi senin în cuvânt. Şi întreaga Sa viaţă 
era plină de har şi de Duhul Sfânt, şi, ca să fiu scurt, ca şi în 
toate celelalte virtuţi, tot astfel şi prin cuvânt şi prin statura 
omenească era modelul şi definiția oricărei bune podoabe, 


122 3 


In lucrarea Evanghelii apocrife, ediția C. Bădiliţă, p. 97-188. 
1% Sfântul Maxim Mărturisitorul, op.cit., p. 59. 

iar pacea şi bunătatea Sa erau nepătrunse şi nerostite între 
toate... Dar, în fapt, prin purtarea Sa, prin întreaga Sa viaţă 
şi prin chipul Său, era o pildă şi o învăţătură a virtuţii, căci 
ceea ce mai apoi, la sfârşit, învăţa în cuvinte şi prin botez 
ucenicilor Săi şi poporului, pe toate acestea EI le săvârşise 
întru totul din copilărie şi până la moarte, şi mai apoi i-a 
învăţat şi pe alţii... Dar, după firea omenească şi ipostasul 
îmbrăcat cu trup din Fecioara Maria, El a săvârşit toate 
faptele plăcute şi toate poruncile Legii date prin gura lui 
Moise, pe care nimeni altul nu le-a putut săvârşi întru totul 
şi neabătut, decât numai lisus Cel Unul întrupat pentru 
mântuirea noastră, adică iubirea de Dumnezeu şi de oameni, 
mila, bunătatea şi blândeţea, pacea, smerenia şi răbdarea, 
respectul şi ascultarea de părinți, postul, rugăciunea şi toată 
fapta bună. Toate acestea Cel Milostiv le învață mai întâi 
oamenilor în fapte şi apoi în cuvânt.”!** 

Dar cum a petrecut Fecioara Maria acest interval de 
timp de optsprezece ani, de la episodul „lisus la doisprezece 
ani” şi până la Botezul Domnului? Îl lăsăm tot pe Sfântul 
Maxim să răspundă: „Începând de atunci, Sfânta Maică s-a 
făcut ucenică blândului său Fiu, adevărată Mamă a 
Înţelepciunii şi fiică a Înţelepciunii, căci nu-L mai vedea în 
chip omenesc sau doar ca un om, ci Îi slujea cu evlavie ca 
unui Dumnezeu şi primea cuvintele Sale ca pe cuvintele lui 
Dumnezeu. De aceea, ea nu uita nimic din cuvintele şi 
faptele Sale, după cum spune Evanghelistul că «mama Sa 
păstra aceste cuvinte în inima sa» (Luca 2, 51), şi aştepta 
sorocul arătării lor vădite. Pe de o parte, ea avea cuvintele şi 
faptele sale în rânduiala şi legea mântuirii ei, iar, pe de altă 
parte, ca pildă şi vestire a tainelor şi minunilor negrăite ce 
aveau să vină. Dar tot ceea ce urmează şi cele pe care 
Evanghelistul le-a trecut sub tăcere le vom trece sub tăcere 


24 Jbidem, p. 59-60. 

şi noi, şi aşa cum Însuşi Cuvântul lui Dumnezeu întrupat 
pentru mântuirea noastră n-a descoperit nici un semn şi nici 
o putere a dumnezeirii Sale până ce n-a ajuns cu totul la 
statura omenească, şi a venit ceasul providenţei şi 
descoperirii Sale, acela de a arăta minunile și Patima 
făcătoare de viaţă, pe care EI Însuşi, Cel cu totul unic, le-a 
primit de la o singură pricină. Căci minunile ce chezăşuiesc 
învățătura Sa, şi învăţătura Sa ce vesteşte minunile, adunau 
amândouă mulțimi nenumărate ce se strângeau să vadă 
minunile şi să audă învăţătura Sa. Din această pricină, s-a 
iscat pizma arhiereilor şi fariseilor, şi de aceea I s-au făcut 
duşmani, şi L-au predat Patimii, şi aşa s-au săvârşit toate 
tainele.” 


1% Ibidem p. 60 

Maica Domnului în timpul activităţii 
publice a Mântuitorului 


Sfintele Evanghelii nu ne oferă prea multe amănunte 
despre viaţa Maicii Domnului din această perioadă. Sfântul 
Maxim Mărturisitorul a spus că Fecioara Maria îl însoțea pe 
Mântuitorul permanent: „.... iar Maica Sa era pretutindeni 
împreună cu El, privind şi ascultând minunile şi învăţăturile 
marii Sale bunătăţi.”!*€ Dar tot el a spus şi că: „De aici (din 
Capernaum, după tămăduirea soacrei lui Petru) Domnul 
lisus a plecat din nou în Nazaret împreună cu Sfânta Sa 
Mamă, pentru că Iosif, logodnicul Sfintei Fecioare, copleşit 
de zile, atinsese vârsta de o sută zece ani."!77 Rezultă că 
Maica Domnului, în această perioadă, rămânea şi cu dreptul 
Iosif, îngrijindu-l.'% 

După Botez şi ispitirea Sa în pustia Quarantaniei, 
Mântuitorul şi-a început activitatea Sa publică. În 
cuvântările Sale îşi expunea învăţătura Sa dumnezeiască 
(„niciodată n-a vorbit cineva ca Omul acesta”), iar prin 
minunile ce le-a săvârşit alina suferinţele oamenilor, 
manifestându-şi puterea Sa dumnezeiască. Totuşi, 
Mântuitorul nu s-a depărtat de Mama Sa, după cum nu S-a 
rupt nici de familia Sa. O exemplificare în acest sens este 
participarea Mântuitorului, alături de Mama Sa şi împreună 
cu ucenicii Săi, la Nunta din Cana Galileii.” 


2 Ibidem, p. 67. 

2! Ibidem, p. 65-66. 

1% Conform aceloraşi surse, dreptul Iosif a murit la vârsta de 111 ani. 
12 Localitate situată la 8 km de Nazaret. 

Sfântul Evanghelist loan relatează acest eveniment 
în Evanghelia sa cap. 2, 1-11. Aici, Mântuitorul a săvârşit 
prima Sa minune, prefacerea apei în vin, la rugămintea 
Mamei Sale. Din dialogul Fecioarei Mania cu Fiul său 
dumnezeiesc, legat de impasul în care se aflau mirii şi 
părinții lor — li se terminase vinul la jumătatea nunţii — s-ar 
putea înţelege că pe Mântuitorul nu-L interesa acest lucru şi 
chiar că ar fi refuzat să-i ajute, neascultându-şi Mama. În 
realitate însă, atitudinea Mântuitorului era una de temperare 
a elanului Mamei Sale, care dorea ca Fiul său să-i ajute pe 
cei în strâmtorare. Desfăşurarea ulterioară a evenimentelor 
arată că de fapt Fiul îşi asculta Mama când aceasta Îl ruga 
ceva. Formula cu care 1 se adresează Mamei Sale „Ce ne 
priveşte pe mine şi pe tine femeie?” (loan 2, 4) este 
interpretată de unii exegeți biblici ca o detaşare a 
Mântuitorului de Mama Sa şi de problemele celor cu nunta. 
Se uită că formula de adresare „„Femeire” era una uzuală atât 
în familie cât şi între cei apropiaţi, şi că o regăsim şi cu alte 
prilejuri: „Femeie, iată fiul tău” (loan 19, 26); sau „Femeie 
de ce plângi, pe cine cauţi” (loan 20, 15) — adresându-i-se 
Mariei Magdalena după Învierea Sa. 

Sfântul Maxim Mărturisitorul descrie Nunta din 
Cana Galileni şi implicarea Fecioarei Maria în acest 
eveniment astfel: „Preacurata şi Preasfânta Sa Maică a fost 
şi ea acolo, martor al minunilor şi ascultătoare a 
învățăturilor Domnului. Mijlocitoarea tuturor celor bune s-a 
făcut mijlocitoare şi a acestei minuni.” De aceea, cu evlavie 
şi chibzuinţă ea I-a atras luarea-aminte, şi fără să-L silească 
prin nici o poruncă să facă o minune, l-a făcut doar 
cunoscută cu chibzuinţă nevoia împrejurării, şi l-a spus: 
«Nu mai au vin» (loan 2, 3). Şi dorința inimii sale 
descoperea că dorea să vadă săvârşirea minunilor, căci ştia 
că El era Ziditorul a toate şi înnoitorul şi strămutătorul 
firilor după cum voia EI, care se sălăşluise în pântecele său 

mai înalt decât firile şi păstrase fecioria ei nestricată, şi 
ieşise din pântecele său după cum voise, şi păstrase 
pântecele ei pecetluit şi nedeschis. Ea învățase că El putea 
să facă tot ceea ce voia, şi de aceea I-a atras cu chibzuinţă 
luarea-aminte asupra împrejurărilor. Însă milostivul Domn 
şi Fiul ei, pentru a o învăţa o smerenie încă şi mai mare şi 
chibzuința Sa, pentru că ar fi început să-şi descopere prea 
mult puterea dumnezeirii Sale, a mustrat-o numai prin 
cuvânt: «Ce-ţi este ție şi mie, femeie? Ceasul Meu n-a sosit 
încă!» (loan 2, 4). Dar, de fapt, a consimțit şi a împlinit 
cererea ei. A cinstit-o ca pe o maică şi a împlinit dorinţa 
inimii ei. Însă Fericita şi Preasfânta era conştientă de 
bunătatea şi purtarea Sa. «Şi a spus slugilor: Faceţi tot ceea 
ce vă va spune El!» (loan 4, 5). Şi asfel puterea negrăită a 
Domnului a preschimbat apa în vin ales." 

Îndemnul Maicii Domnului adresat slugilor: „Să 
faceţi ce vă va spune!” este perceput ca un îndemn adresat 
nu numai slujitorilor de la nuntă, ci tuturor creştinilor. 
Cuvintele: „Să faceţi ce vă va spune!” sunt de fapt Predica 
Maicii Domnului, pentru că ascultarea cuvintelor Fiului Său 
şi împlinirea lor este viața noastră în Hristos şi cheia 
înţelegerii vieţii veşnice. 

V. Mihoc, comentând episodul «Nunta din Cana 
Galileii», a spus despre Maica Domnului: „Când intuieşte 
încurcătura jenantă în care se află cei ce-i invitaseră la 
nuntă, Sfânta Fecioară Maria pur şi simplu Îl informează pe 
Mântuitorul: «nu mai au vin» (loan 2, 3). Ştia, în primul 
rând, din lunga sa experienţă de viaţă alături de Fiul ei, că 
Acesta nu poate rămâne indiferent la necazul cuiva, că este 
oricând gata să-şi asume durerile şi necazurile tuturor... De 
aceea, deşi Domnul răspunde că problema nu este a Sa şi a 
Maicii Sale, fără a aştepta vreun alt cuvânt din gura Lui — 


15 Sfântul Maxim Mărturisitorul, op. cit., p.65 


Copyright 2 2012, Achim sărăsan 
101 


Maica Domnului în timpul activității publice a Mântuitorului 
vreun «totuşi, să vedem ce se poate face» — zice slujitorilor: 
Faceţi orice vă va spune (lisus) — (loan 2,5). Maica 
Domnului dovedeşte cu acest prilej o cunoaştere adâncă a 
tainei Fiului ei, o încredere absolută în bunătatea Sa, în 
compasiunea Sa faţă de suferinţele altora, ca şi în puterea Sa 
dumnezeiască... 

În Cana, Maica Domnului se poartă faţă de Fiul ei cu 
încrederea neclintită ce s-a deprins s-o aibă în El; apelează 
instinctiv la EI, sigură că EI vrea şi poate să prefacă necazul 
în bucurie. Putem spune că, prin persoana Maicii Domnului, 
înainte de oricine altcineva, se manifestă cea dintâi virtute 
creştină, credinţa în Mântuitorul Hristos... 

Am relevat, din episodul de la Cana, compasiunea 
Mântuitorului pentru oameni. Compasiunea Sa este şi a 
Maicii Preacurate. Fa nu poate rămâne indiferentă faţă de 
situaţia neplăcută în care se află gazdele lor din Cana. Ea îşi 
asumă tulburarea lor. Putem spune, deci, că Maica şi Fiul se 
aseamănă. Astfel încât, episodul de la Cana Galileii este 
adânc grăitor nu numai cu privire la anii «tăcuți» (de la 
Naştere la Botez) ai lui lisus, ci şi cu privire la Maica Sa, 
înfăişându-ne-o suferind pentru durerile altora şi 
rugându-se Fiului ei pentru alinarea lor... 

La Nunta din Cana a fost chemat nu numai 
Mântuitorul, ci şi Maica Sa. lar minunea de acolo a 
săvârşit-o lisus prin Maica Sa. Învăţăm din aceasta că nu se 
cuvine a-l. despărți pe pe Mântuitorul de Maica Sa, a-L 
chema pe EI şi a o respinge pe Maica Sa.”!"! 

Analizând Predica Maicii Domnului, C. Galeriu a 
spus: „„Maica Domnului, martoră a iconomiei tainei lui 
Hristos, chiar înainte de a vedea alte «semne» ale 


5! Mihoc Vasile, Șapte tâlcuiri biblice despre Maica Domnului, Edit. 
Cristiana, Bucureşti, 1996, p. 43- 
47. 

mesianității Domnului — căci la Cana prin ruga ei s-a făcut 
«început minunilor» (loan 2, 11) — în conştiinţa dumnezeirii 
Lui şi ştiind că această cerere a iubirii va fi ascultată, 
rosteşte către cei ce slujeau: «Faceţi tot ce vă va spune» 
(loan 2, 5). Era de faţă Biserica în nucleu: Hristos, ucenicii, 
nuntaşi. În această comunitate, de acum eclezială, Maica 
Domnului rosteşte un cuvânt, şi cel dintâi, care condensează 
întreaga cherigma Bisericii. Maică a Cuvântului, cu 
încredințarea ei fermă, ne învaţă să împlinim întreg cuvântul 
dumnezeiesc al Fiului. Predica ei este EI, călăuzire spre EL. 
Nici nu este propovăduire mai completă, deşi atât de simplă, 
ca aceasta. lar lisus Hristos, deşi «nu-i sosise ceasul», dar 
Celui Veşnic totdeauna îi sunt «gata» toate, şi «mult poate 
rugăciunea dreptului», cu cât mai mult a Sfintei Mame a 
Celui drept, ascultă, primeşte rugăciunea smerită a Maicii 
pentru lumea ce stă înainte, pentru Biserică... 

Propovăduirea Preacuratei «faceţi ce vă va spune!» 
ne-o arată ca pe o mamă povăţuitoare a Bisericii ce se naşte, 
ca pe o slujitoare a Cuvântului.”!"7 

Sfântul Maxim Mărturisitorul sintetizează viaţa şi 
preocupările Maicii Sfinte în perioada vieţii publice a Fiului 
său astfel: „...pe cât 1-a fost cu putinţă, Preasfânta Fecioară 
şi Maica Domnului a rămas nedespărțită de Domnul ei 
milostiv şi de Fiul ei dorit. Oriunde mergea Acesta, ea Îl 
însoțea şi socotea ca pe mântuirea şi lumina ochilor şi 
sufletului ei a-l urma şi a-l asculta cuvintele.”!55 

Fecioara Maria îşi însoțea dumnezeiescul Fiu şi în 
călătoriile la Ierusalim, cu prilejul marilor sărbători: Paşti, 
Cincizecime şi Sărbătoarea Corturilor. În situaţia în care 
rămânea la Nazaret câte o perioadă de timp, şi Mântuitorul 


I5 Galeriu Constantin, Maica Domnului «Povăţuitoarea», în rev. 
Ortodoxia, XXXII, nr. 3/1980, 

p. 465-466. 
15 Sfântul Maxim Mărturisitorul, op. cit., p. 65. 

Maica Domnului în timpul activității publice a Mântuitorului 
era în misiunea de propovăduire, Maica Domnului, când se 
elibera de celelalte obligaţii, Îl căuta şi revenea în grupul 
ce-L însoțea. „Și au venit mama Lui şi frații Lui şi stând 
afară, au trimis la El ca să-L cheme. lar mulțimea şedea 
împrejurul Lui. Şi I-au zis unii: lată mama Ta şi frații Tăi şi 
surorile Tale sunt afară, Te caută” (Marcu 3, 31-32). 

În jurul Fecioarei Maria s-a constituit un grup de 
femei care Îl însoțeau pe Mântuitorul în călătoriile Sale şi 
care Îi slujeau, împărtăşindu-se de cuvintele învățăturii Sale 
şi de minunile înfăptuite de El, după cum mărturisesc 
Sfintele Evanghelii: „Şi era multe femei, privind de departe, 
care urmaseră din Galilea pe lisus, slujindu-lI” (Matei 27, 
55). 

Cine erau aceste femei? Sfântul evanghelist Luca ne 
furnizează numele unora dintre ele, indicând şi rolul lor în 
activitatea publică a Mântuitorului. „Și unele femei care 
fuseseră vindecate de duhuri rele şi de boli: Maria, numită 
Magdalena, din care ieşiseră şapte demoni, şi loana, femeia 
lui Huza, un iconom al lui Irod, şi Susana (sora lui 
Gamaliel?) şi multe altele care le slujeau din avutul lor” 
(Luca 8, 2-3). Cu alte cuvinte, contribuiau financiar la 
întreținerea grupului de ucenici şi ucenițe din preajma 
Mântuitorului. O altă parte din femeile ce însoțeau pe 
Mântuitorul erau rude cu Maica Domnului. „Și stăteau, 
lângă crucea lui lisus, mama Lui şi sora mamei Lui, Maria 
lui Cleopa şi Maria Magdalena” (loan 19, 25). 

Cine era „sora mamei Lui?” Virgula aşezată în fraza 
„sora mamei Lui, Maria lui Cleopa” i-a determinat pe unii 
exegeți să spună că „Maria lui Cleopa” ar fi numită „sora” 
Maicu Domnului. Noi însă nu împărtăşim această părere 
pentru că Maria lui Cleopa era cumnata Maicii Domnului, 
căsătorită fiind cu Cleopa ce era frate cu Iosif, logodnicul 
Mariei. Cine era numită atunci „sora mamei Lui?” Noi 
credem că este vorba de mama fulor lui Zevedei, Salomea, 

care era verişoară primară cu Maica Domnului. Că este 
vorba de două persoane distincte reiese din următorul text 
evanghelic: „Și erau şi femei care priveau de departe, între 
ele: Maria Magdalena, Maria, mama lui Iacob cel Mic şi a 
lui Iosif (Maria lui Cleopa) şi Salomea, care, pe când era EI 
în Galileea, mergeau după EI şi Îi slujeau şi multe altele care 
se suiseră cu El la Ierusalim” (Marcu 15, 40-41). Dacă 
evanghelistul Matei o numeşte „mama fulor lui Zevedei” 
(Matei 27, 56), evanghelistul Marcu îi menționează numele, 
Salomea. 

Sfântul Maxim Mărturisitorul oferă următoarele 
informaţii despre familia Zevedei. După începutul activităţi 
publice a Mântuitorului şi alegerea celor doisprezece 
Apostoli, „Zevedei, tatăl lui loan şi Iacob, a murit, iar ei au 
cerut voie Domnului să meargă să-şi îngroape tatăl (Matei 8, 
21-22), dar Milostivul nu le-a îngăduit, pentru ca ei să nu 
socotească nimic mai de dorit decât să rămână împreună cu 
El. lar după porunca Sa, ei şi-au tăiat voia proprie. După 
aceasta le-a dat poruncă să meargă să poarte de griţă de casa 
lor şi de mama lor. lar ei s-au dus şi au făcut tot felul de 
lucruri bune, şi au atras-o pe mama lor, adăugând-o 
slujitoarelor Sfintei Născătoare de Dumnezeu, ca să 
slujească Domnului împreună cu ea pentru totdeauna. Or, 
prin porunca Domnului, din averile însemnate ale tatălui şi 
ale mamei, ei au împărțit o parte săracilor, o parte au dat-o 
spre folosul ucenicilor, iar restul l-au vândut şi au cumpărat 
casa din Sion ce avea să devină casa Maicii Domnului după 
răstignirea şi înălţarea lui Hristos, acolo unde ucenicul cel 
iubit, când a primit-o de la Domnul în chpa patimii, a dus-o 
ŞI i-a slujit după porunca blândului Împărat.” 


15% Ibidem, p. 67; Sfântul loan Damaschin, în lucrarea Omilie la 
Adormirea Maicii Domnului, afirmă că Sfântul Evanghelist loan, 
împreună cu Sfântul Iacob cel Mic, episcopul Ierusalimului, a cumpărat 

Despre loana, Sfântul Maxim Mărturisitorul a spus: 
„După Galileea, şi Iudeea a fost umplută de minunile şi 
semnele minunate ale lui Hristos, iar Maica Sa era 
pretutindeni împreună cu El, privind şi ascultând minunile şi 
învăţăturile marii Sale bunătăţi. Într-o zi a fost de faţă şi 
Ioana, o femeie bogată şi cinstită (Luca 8, 3). Şi când a auzit 
învățătura Domnului, căci cel ce vrea să fie desăvârşit să-şi 
vândă averile şi să le dea săracilor, să-şi ia crucea sa şi să-i 
urmeze (Matei 19, 21), s-a lepădat de toate, şi-a lăsat soţul şi 
COpiii, casa, câmpurile şi toate averile, şi a urmat Domnului, 
rămânând tot timpul de atunci încolo împreună cu Sfânta Sa 
Maică.” 

Despre Mania Magdalena, acelaşi Sfânt Părinte ne 
transmite următoarele informaţii: „Mântuitorul, după ce a 
propovăduit şi a făcut minuni în ludeea, s-a întors iarăşi în 
Galileea. S-a dus în oraşul Magdala, de unde I-a urmat 
Maria Magdalena, din care Domnul scosese şapte demoni 
(Luca 8, 2). Ea era deosebită prin bogăţia şi prin neamul bun 
al naşterii ei, iar la vederea Domnului a arătat râvnă şi l-a 
slujit lui Hristos cu credinţă, ca şi Maica Sa cea fără prihană. 
ȘI ea era semnul firii omeneşti, căci fusese lovită de şapte 
duhuri rele, care se împotrivesc celor şapte daruri 
dumnezeieşti, şi astfel firea omenească era chinuită de şapte 
neputinţe. Magdalena L-a găsit pe Doctorul şi Curăţitorul 
firii noastre, pe Cel ce risipeşte toată boala şi toată 
neputinţa. Şi nu numai că a fost izbăvită de toţi demonii prin 
harul lui Hristos, dar a fost umplută de tot harul, şi s-a arătat 
deosebit de zeloasă în credinţă, milostenie şi gânduri bune. 
A urmat Domnului în toate zilele ce i-au rămas şederii ei pe 
pământ. Uceniţă şi slujitoare, ea a fost însoțitoare supusă a 


istorica „încăpere de sus” cu daniile creştinilor, şi au dat-o Născătoarei 
de Dumnezeu spre a-i fi locuinţă. 

l , 

* Ibidem, p. 61-68. 

Împărătesei, a Sfintei Născătoare de Dumnezeu, şi a rămas 
împreună cu ea. A fost făcută vrednică de harul ultim al 
apostoliei, mergând din ţară în ţară pentru Hristos şi s-a dus 
până la Roma, primind cununa muceniciei, îndurând 
încercarea cea bună, până la vărsarea sângelui.”!5 

Toate aceste femei, şi altele împreună cu ele, ce au 
devenit  uceniţe ale Domnului, erau însoțitoare şi 
ascultătoare ale Maicii Sfinte, slujind deopotrivă Domnului 
şi comunității apostolilor, însoțind pe Domnul, pe cât era cu 
putință, întărindu-şi credinţa din vederea minunilor Sale şi 
ascultându-i învăţăturile Sale dumnezeieşti. 


5 Jbidem, p. 68. 

Maica Domnului alături de Fiul său 
în perioada Patimilor Sale 


După perioada de inițiere în învăţătura Sa 
dumnezeiască a ucenicilor şi a ucenițelor, Mântuitorul îi 
pregăteşte pe aceştia şi pentru perioada finală a activității 
Sale publice, şi anume perioada Patimilor, morții, dar şi a 
Învierii Sale din morţi. În acest sens, Domnul nostru lisus 
Hristos îşi vesteşte Patimile Sale mântuitoare în trei rânduri: 
Matei 16, 21; 17, 12; 20, 18-19; Marcu 8, 31; 9, 31; 10, 33- 
34; Luca 9, 22; 18, 31-33. „De atunci a început lisus să arate 
ucenicilor Lui că El trebuie să meargă la Ierusalim şi să 
pătimească multe de la bătrâni şi de la arhierei şi de la 
cărturari şi să fie ucis şi a treia zi să învieze” (Matei 16, 21). 
Conştientizând ce se va întâmpla cu Învățătorul lor cu 
prilejul participări la Ierusalim la sărbătoarea Paştilor 
Evreilor, apostolul Petru a încercat să-l determine pe 
Mântuitorul să nu facă această călătorie (Matei 16, 22-23), 
fapt pentru care a fost mustrat de Acesta. 

Dar oare Maica Sfântă ştia ce se va întâmpla cu Fiul 
său dumnezeiesc în această călătorie la Ierusalim? Ştia. 
Toată această perioadă, de la Naşterea Domnului la 
Răstignirea Sa, Fecioara Maria a petrecut-o cu sabia durerii 
în inimă, după cum 1-a profeţit dreptul Simeon: „ȘI prin 
sufletul său va trece sabie, ca să se descopere gândurile din 
multe inimi” (Luca 2, 35). 

Deşi Sfintele Evanghelii nu fac menţiuni în acest 
sens, Mântuitorul nostru lisus Hristos a fost tot timpul foare 
apropiat de Maica Sa, relația Mama-Fiu fiind una reală, 
autentică. Fecioara Maria a privit întotdeauna activitatea 

publică a Fiului ei ca pe o lucrare dumnezeiască, şi L-a 
susținut şi ajutat în această lucrare. Cu câtă bucurie îşi 
privea Fiul vorbindu-le mulțimilor, deschizându-le mintea 
pentru primirea luminii învățăturilor Sale, şi cu câtă 
mulțumire sufletească îi privea pe numeroşii bolnavi ce se 
tămăduiau! Îi era plin sufletul de o bucurie sfântă. Însă cu 
trecerea timpului observa şi atitudinea duşmănoasă a 
cărturarilor şi fariseilor faţă de Fiul său. Ea nu înţelegea de 
ce neamul ei nu-L recunoştea şi nu-L. mărturisea pe Fiul ei 
ca fund Fiul lui Dumnezeu. Acest adevăr pe care şi l-a 
asumat Mântuitorul şi l-a mărturisit oamenilor avea să-l 
aducă răstignitrea pe Cruce (Luca 4, 18). 

Intrarea în Ierusalim a Domnului a fost momentul în 
care oamenii L-au primit în oraşul lor şi L-au mărturisit pe 
lisus Hristos ca Mesia (Matei 21, 1-11; Marcu Il, 1-10; 
Luca 19, 29-44; loan 12, 12-19). „lar mulțimile care 
mergeau înaintea Lui şi care veneau după EI strigau zicând: 
Osana, Fiul lui David; binecuvâtat este Cel ce vine întru 
numele Domnului! Osana întru cei de sus!” (Matei 21, 9). 
Mai mult, evanghelistul loan completează această 
mărturisire a mulțimilor — că Hristos este Mesia — şi cu 
aceea că este „Împăratul lui Israel!” (loan 12,13). Deşi „la 
intrarea triumfală în Ierusalim” era o bucurie generală, 
Mântuitorul şi Sfânta Sa Maică erau trişti. Știau că o parte 
din cei ce-L aclamă acum pe Domnul, peste câteva zile vor 
striga: „Răstigneşte-L!” 

Din alaiul Mântuitorului făceau parte, pe lângă 
apostoli, şi grupul de femei „care urmaseră din Galileea pe 
lisus, slujindu-I” (Matei 27, 55), grup care s-a constituit în 
jurul Fecioarei Maria, ca fiindu-le călăuzitoare şi 
povăţuitoare. 

Deşi Sfintele Evanghelii nu fac nici o menţiune din 
care să reiasă că Maica Domnului ar fi participat la „Cina 
cea de Taină”, Sfântul Maxim Mărturisitorul afirmă că erau 

de față pentru slujire atât Fecioara Maria cât şi femeile ce o 
însoțeau.” ' „Domnul a încredinţat Maicii Sale neliniştile şi 
descurajarea femeilor care-L însoțeau, ca ele să o cinstească 
ŞI să o preamărească, şi ea să le mângâie şi să fie pentru ele 
înlocuitorul ostenelilor şi slujirui lor.” 

Prinderea Mântuitorului în grădina Ghetsimani, şi 
judecarea Lui în sinedriu şi apoi în pretoriu de către Pilat, a 
însemnat nu numai începutul pătimirilor Domnului, dar şi 
începutul durerilor Maicii Sfinte. Aceste dureri sunt descrise 
de Sfântul Maxim Mărturisitorul astfel: „Atunci Pilat a 
poruncit să fie răstignit. Această judecată a fost adusă la 
ştirea Maicii fără prihană. Înţelegeţi aici nepătrunsul 
sfinţeniei şi fecioriei sale, dar şi cel al iubirii sale pentru Fiul 
său şi deplina măsură a sfinţeniei sale, căci dintre toţi ceilalți 
ucenici şi femei şi prieteni şi cunoştinţe care Îl urmaseră în 
suferință, unii L-au părăsit şi au fugit în clipa în care a fost 
prins, alții s-au despărțit de El după cum este scris: «şi toți 
cunoscuţii Lui şi femeile care-L însoţiseră din Galileea, 
stăteau departe» (Luca 23, 49), alţii L-au însoțit până la o 
vreme, după care s-au lepădat de EI cu jurământ, ca apoi să 
plângă cu amar (Matei 26, 75). Însă slăvita şi binecuvântata 
şi adevărata Sa Maică... a arătat măreţia puterii şi a 
înţelepciunii sale, şi a acoperit toată înţelepciunea şi puterea 
nu numai a bărbaţilor şi a femeilor ce erau de față, ci şi a 
bărbaţilor şi femeilor din toată firea, din trecut şi din viitor... 

Deşi nu era obişnuită cu zarva poporului... singura 
femeie fecioară, umbla însă pretutindeni fără teamă şi nu se 
despărţea nici măcar o singură clhpă de Domnul preadorit şi 
Fiul său iubit, fiind legată trup şi suflet de El. Astfel, ea I-a 
urmat Lui încă de la începutul prinderii şi până la isprăvirea 
Patimui. A văzut totul şi a auzit cuvintele Sale. De aceea, 
cele mai multe din cuvintele rostite atunci şi din faptele 


5 Jbidem, p. Tl. 

săvârşite înainte şi după  Răstignire, Fericita şi 
Preabinecuvântata le-a povestit Apostolilor şi celorlalți 
ucenici.” Într-un lirism impresionant, folosind multe 
metafore, Sfântul Maxim încearcă să ilustreze modul în care 
Maica Domnului a trăit alături de Fiul ei drama Pătimirilor. 
Ea a căutat să-i fie mereu alături, să fie prezentă la toate 
etapele procesului la care a fost supus Fiul ei. Însă nu i s-a 
permis să fie de față nici când Mântuitorul a fost judecat de 
Ana şi Caiafa, şi nici în faţa lui Ponţiu Pilat. „Dar cu mintea 
era înlănţuită de dulcele său Fiu şi de tot ceea ce EI suferea. 
Inima ei era împovărată de faptul că toată lumea se întorcea 
într-un gând de la EI, şi se făcea nefolositoare. Cei ce 
săvârşeau nedreptatea nu cugetau, şi au osândit la moarte 
Viaţa a toate... Atunci Împăratul şi Atotputernicul a fost 
socotit cu cei robiți, Cel Neatins a fost prins în legături şi 
din nou Maica Fecioară a rămas împreună cu Fiul şi Domnul 
lisus, fiind chinuită şi răstignită împreună cu EI în gândul ei. 
Cât de multe dureri şi suferinţe nu s-au abătut atunci în 
inima ta pentru Fiul tău, Maică a lui Hristos! Câte lacrimi 
n-au căzut din ochii tăi când L-ai văzut pe Mântuitorul a 
toate cu mâinile legate la spate ca un răufăcător, pe 
slobozitorul celor duşi în robie... Și pentru toate acestea 
inima Preacuratei Marci era amarnic frământată de val, căci 
aşa cum naşterea ei a fost mai presus de fire, aşa şi iubirea şi 
suferinţa ei erau negrăite şi nerostite.”* 

Sfântul Maxim Mărturisitorul creionează tabloul 
Răstignirii Domnului, reliefând pe de-o parte că Cel 
răstignit era Fiul lui Dumnezeu, pe de altă parte reuşind să 
redea dimensiunile suferinței lui lisus ca om. Aceste 
suferințe au uimit Puterile cerurilor, pe heruvimi, serafimi şi 
pe toți îngerii, dar au arătat şi răutatea oamenilor şi ura lor 


5% Jbidem, p. T2u. 
'5 Ibidem, p. 72-14. 

nemărginită împotriva Celui ce a venit spre mântuirea 
noastră. „A sosit şi ceasul chinului celui mare şi s-a înălţat 
crucea pentru a răstigni pe Împăratul îngerilor şi L-au 
răstignit pe Ziditorul oamenilor şi a toate, pe Stăpânul ce 
ține cele văzute şi cele nevăzute. Ah! Cum de a suferit 
aceasta pământul şi nu s-a prăbuşit? Cum a văzut aceasta 
cerul şi nu s-a ruşinat, când Cel ce şade pe scaunul 
heruvimilor şi e preamărit de serafimi, şi ale Cărui mâini 
sunt cerurile cerurilor, a fost spânzurat pe lemn între 
făcătorii de rele! Cel ce şade împreună cu Tatăl şi cu Duhul 
Sfânt a fost răstignit cu josnicie, Cel ce a îmbrăcat lumina ca 
o haină a fost țintuit gol pe cruce, iar pentru veşmântul ţesut 
de mâinile Sfintei şi Preacuratei Maici, ucigașii au aruncat 
sorţi.”1* 

Implicarea Maicii Domnului în drama Răstignirii, în 
suferințele Fiului său, a fost una totală şi e descrisă ca atare 
de Sfântul Maxim Mărturisitorul. „Atunci, 0, Maică a 
Domnului, în inima ta a pătruns sabia cum ţi-a spus 
odinioară dreptul Simeon. Atunci au străbătut în inima ta 
piroanele bătute în mâinile Domnului, suferințele acestea te 
stăpâneau chiar mai mult decât pe Fiul tău Cel puternic între 
toţi, căci El suferea de bună voie şi vestise tot ceea ce se va 
întâmpla cu EI, şi dorea toate acestea tot atât de mult pe cât 
le voia atotputernicia Sa. El trebuia să-şi dea sufletul şi 
puterea Sa ca să le primească iarăşi înapoi cum spune 
Evanghelia (loan 10, 17), dar tu sufereai neasemănat, şi nu 
erai înştiinţată neapărat de taina Patimii, şi mulțimea 
suferințelor şi rănilor treceau prin inima ta. Din rănile Sale 
nestricăcioase coborau picături de sânge, iar din ochii tăi 
coborau izvoare de lacrimi. Cum ai putut suferi vederea unui 
lucru atât de îngrozitor, dacă nu te-ar fi întărit harul şi 


'* Jbidem, p. 74. 

puterea Domnului şi Fiului tău, încredinţându-ţi slava în 
milostivirea Sa... 

Atunci toate făpturile uluite s-au cutremurat, dar 
Preasfânta Maică se tânguia încă şi mai mult de toate 
acestea şi nu se mângâia, ci ca în noaptea dintru începuturi 
era înconjurată de întristare şi de jale, şi dorea apropierea 
cuvântului Domnului ei milostiv şi smerit. Dar, din pricina 
mulțimii gloatei care o înconjura, ea nu se putea apropia şi 
stătea de-o parte şi se tânguia, îşi întindea mâinile, îşi lovea 
pieptul şi suspina din adâncul inimii şi încerca chinuri şi 
stropea pământul cu lacrimile.”!*! 

Deşi Sfintele Evanghelii n-au încercat să ne 
transmită sentimentele de durere ale Maicii Domnului, care 
suferea alături de Fiul său, nu este greu să înțelegem trăirile 
Maicii Sfinte în momentele acelea. Maica îndurerată 
plângea suferințele Fiului său, asistând neputincioasă la 
toate încercările prin care trecea Acesta: scuipări, batjocuri, 
loviri cu biciul, pălmurri, pironirea pe cruce şi multe alte 
chinuri. lar fiecare chin în parte era resimțit şi de Maica 
Domnului. Într-o formă crescândă, proporțional cu durerile 
Mântuitorului, creșteau şi durerile Maicii, pe care acelaşi 
Sfânt Părinte le descrie astfel: „iar când cei ce L-au răstignit 
şi au arătat toată răutatea ţintuindu-L pe cruce şi luptătorii 
împotriva lui Dumnezeu s-au risipit, atunci Maica Sa 
îndoliată s-a apropiat de Fiul său cel dorit, dar ce limbă va 
putea rosti ceea ce a spus şi cum anume a stat în faţa Lui? 
Cuvintele ei erau înecate în lacrimi şi înțelepciune, căci era 
Maică a Înţelepciunii, şi nu i-ar fi fost dat să spună sau să 
arate vreun lucru nepotrivit ci ea şi-a păstrat în rânduială, 
calm şi vrednicie, doliul ei atât de întemeiat. Se jelea cu 
amar pentru suferinţele şi rănile dulcelui ei Împărat şi Fiu, şi 
slăvea îndelungă răbdarea Celui ce a suferit pentru noi şi S-a 


+! Jbidem, p. 74-16. 

răstignit pentru noi, uimindu-se de toate acestea. Simţea 
nerecunoştinţa şi îndrăsneala omorâtorilor de Dumnezeu şi 
aş spune că plângea pentru pierzania lor şi spunea 
Domnului: «Ce este aceasta, Împăratul meu, Fiul meu şi 
Dumnezeul meu, ce este această îndelungă răbdare a Ta? 
Cum le-ai numărat lu, Cel fără de păcat, printre cei 
fărădelege? Cum porți păcatele lumii împreună cu cei 
osândiţi, Tu, judecătorul viilor şi al morților? Care e adâncul 
unei asemenea smerenii, al unei asemenea neţineri de minte 
a răului şi al unei asemenea iubiri de oameni ca a tale? N-a 
fost de ajuns că, Dumnezeu fiind, Te-ai făcut om pentru noi? 
Atâtea osteneli, necazuri, încercări, prigoniri, pizmuiri, 
vrăjmăşii, mărturii mincinoase şi ocări, pe care de la 
naşterea Ta şi până acum le-ai suferit din partea evreilor 
spre izbăvirea oamenilor, nu erau oare de ajuns! Dar acum 
iată că Te-au pironit pe lemn!... O înfricoşătoare vedenie, 
cum pământul tremură şi nu le mai ţine pe cele de jos, cum 
luminătorii se întunecă şi nu mai ard, cum cerul se frământă 
ŞI aproape a căzut, cum îngerii tremură şi se supun şi nu 
răstoarnă lumea! Dar e vădit că toate acestea se întâmplă din 
milostivirea şi îndelunga Ta răbdare, Fiul meu şi Dumnezeul 
Meu, şi că totul e sub puterea Ta şi că Tu nu îngădui să vină 
asupra lumii ceea ce a venit în timpul lui Noe (Facere 8, 21). 
Fiul meu, nu se poate să sufăr eu în locul Tău chinurile 
Tale? Vai, de s-ar putea ca rănile Tale să fie asupra mea? 
Vai, ca în locul Tău să primesc moartea?! 

Zbuciumul Fecioarei Maria era mare. Ea nu plângea 
deznădăjduită că Fiul său murea în chinuri pe cruce, ci 
plângea durerile Lui cele mari. Ea ştia mai dinainte că toate 
acestea urma să le pătimească iubitul său Fiu, fiindcă Acesta 
îi prezise tot ce avea să I se întâmple. Ea nu plângea moartea 
Fiului său ca pe o moarte obişnuită, fiindcă ştia că Fiul ei va 


'* Ibidem, p. 77-18. 

învia ca un Dumnezeu. Ea plângea pentru că Fiul său 
suferea şi pe ea o durea sufletul de durerile iubitului său Fiu. 

În acest imens ocean de suferință a venit şi o 
mângâiere: purtarea de grijă a Fiului pentru mama Sa, după 
ce El va învia şi se va înălța la ceruri. „În timp ce 
neprihănita şi nefericita Maică jelea în astfel de tânguiri, 
Domnul Cel milostiv şi bogat în milă o privea cu blândeţe 
ŞI, văzându-l lângă EI pe ucenicul cel iubit şi plin de iubire 
faţă de Domnul şi Învățătorul său, El, Înţelepciunea Însăşi, 
şi-a deschis gura şi El, milostivirea, a spus câteva cuvinte 
cum îi îngăduia clipa aceea, şi a privit la ucenicul cel iubit, 
care mai mult decât toți ceilalți ucenici a arătat credincioşie 
şi iubire pentru Împăratul şi Domnul său, şi tăria şi duioşia 
inimii. Căci toţi ceilalţi fugiseră, el singur stătea lângă cruce 
fără a se putea despărți de ea. De aceea, Domnul a spus 
Maicii Sale binecuvântate: «Femeie, iată Fiul tău! Apoi a 
spus ucenicului Său: lată mama ta!» (loan 19, 26-27). 
Maicii Sale fecioare îi dă în dar din nou un fiu feciorelnic, şi 
l-a dat în locul Său, nu ca să se lepede EI Însuşi de grija 
Maicii Sale preacurate — să nu fie! — , ci ca să o mângâie pe 
mama Sa cu o mângâiere văzută. Dar, în chip nevăzut, El 
Însuşi se îngrijea de mama şi de ucenicul Său şi de toţi cei 
ce nădăjduiau în El, şi a dat-o pe aceasta ucenicului în 
schimbul iubirii şi sincerității sale, pentru că el era acolo în 
ceasul patimii Sale... şi i-a aşezat ca mamă pe sfânta Sa 
Maică şi Împărăteasă. Când ucenicul a auzit acesta, a dus-o 
în casa sa din Sion, despre care s-a scris aici, şi o slujea 
după cuviinţă cu harul lui Hristos.” 

Deşi chinurile şi moartea Fiului său i-au pricinuit 
atâtea dureri, „căci acum era şi ea aproape moartă, 
văzându-şi Fiul mort”, Maica s-a întărit şi s-a ocupat de cele 
de îngropare. „Și gemând puţin, cum se cuvenea, a rostit 


'% Ibidem, p. 78-19. 

cuvintele tânguirii sale. Şi numaidecât întreaga sa grijă a 
fost atunci îngroparea trupului Celui de viaţă făcător, căci nu 
putea suferi ca El să rămână spânzurat astfel sub loviturile, 
ocările şi chinurile vrăşmaşilor Săi. Ea a dorit să-l găsească 
un adăpost potrivit, pentru trupul dătător de viaţă. De aceea 
a străbătut tot locul căpăţânii (Golgota), întărită de harul 
trupului mort al Celui de viață făcător... Sub călăuzirea 
harului, a găsit, aşadar, destul de aproape de cruce, un 
mormânt frumos şi în jurul său o grădină roditoare. 
«Mormântul era gol şi nou», şi de curând săpat în stâncă, 
după cum ne învaţă Sfânta Evanghelie, «în care nu mai 
fusese nimeni îngropat» (loan 19, 41), şi aştepta trupul nou, 
pe Domnul şi Dumnezeul a toate... 

Când Sfânta Maică a Domnului a văzut locul 
apropiat şi potrivit şi mormântul frumos şi nou în care se 
putea păstra în chip cuviuincios trupul nestricăcios, ea a 
întrebat şi a aflat că era al lui «Iosif, el însuşi ucenic al lui 
lisus, dar în ascuns de frica iudeilor» (loan 19, 38)."1* 

Deşi Sfântul Evanghelist loan a fost martor al 
acestor evenimente, el le relatează foarte sumar: „După 
acestea losif din Arimateea, fiind ucenic al lui lisus, dar 
într-ascuns, de frica iudeilor, a rugat pe Pilat ca să ridice 
trupul lui lisus. Şi Pilat i-a dat voie. Deci a venit şi a ridicat 
trupul Lui. Şi a venit şi Nicodim, cel care venise la El mai 
înainte noaptea, aducând ca la o sută de litre de amestec de 
smirnă şi aloe. Au luat deci trupul lui lisus şi l-au înfăşurat 
în giulgiu cu miresme precum este obiceiul de înmormântare 
la iudei” (loan 19, 38-40). 

Însă Sfântul Maxim Mărturisitorul completează 
aceste informaţii menționând că Maica Domnului i-a cerut 
lui Iosif din Arimateea mormântul pentru Fiul său şi tot ea 
l-a trimis pe Iosif la Pilat să ceară trupul Domnului lisus. 


'* Ibidem, p. 81-82. 

„Printr-un singur cuvânt ea l-a făcut pe losif să afle cât de 
mult 1 se potrivea Maicii Cuvântului să fie şi Mamă a 
Înţelepciunii. Ea nu a cerut numai mormântul lui Losif, 
pentru că ştia că acest lucru îi era uşor şi chiar plăcut să-şi 
dea mormântul său Învăţătorului iubit, şi să-l ţină ca pe o 
comoară, dar l-a înștiințat să meargă el însuşi să-L preia şi 
să-L păzească, fiindcă acest lucru era cu anevoie atunci, şi 
cerea mare îndrăzneală. Dar Iosif era un om bogat şi cinstit, 
cunoscut al lui Pilat. Sfânta Născătoare de Dumnezeu l-a 
chemat şi i-a spus: «Prietene, iată că ura şi nebunia strânsă a 
duşmanilor şi iscoditorilor faţă de Dumnezeu şi Împăratul 
Hristos, Fiul meu, au ajuns la capătul lor!... Arată acum 
slujirea ta faţă de Dumnezeu şi iubirea şi sinceritatea față de 
Învățătorul şi Împăratul tău, precum şi mângâiere tânguirii şi 
dolhului meu! Intră la Pilat şi cere trupul ce spânzură pe 
cruce şi păzeşte cu de la tine putere mormântul care este al 
tău, şi cu puţină îndrăzneală vei strânge Comoara lumii!... 
Fii acum mai tare decât ceilalți ucenici şi mai adânc! Căci 
unii dintre ei s-au rupt cu totul, iar alții au fugit şi stau 
departe. Numai eu, cea slabă şi străină, cu un singur ucenic, 
am rămas strâmtorată în mijlocul unor asemenea fiare... Fie 
ca Însuşi Împăratul şi Fiul meu să-ţi slujească drept 
călăuză». 

Aşa înţeleapta şi binecuvântata între femei l-a întărit 
pe losif şi l-a trimis la Pilat. El a intrat la Pilat, și 
îndrăzneala şi înţelegerea i-au fost date de către Domnul, iar 
el a cerut trupul lui Hristos. Nu s-a mai temut nici de putere, 
nici de mânia iudeilor. De aceea a dobândit dorirea inimi 
sale, a cerut şi a primit.”1* 


'% Ibidem, p. 83-84. 

Coborârea de pe cruce a 
Mântuitorului şi punerea în mormânt 


Sfântul evanghelist Matei relatează foarte sumar în 
Evanghelia sa (27, 59-61) cum Iosif din Arimateea a coborât 
trupul Domnului lisus de pe cruce, l-a înfăşurat în giulgiu de 
in şi l-a pus în mormânt. Erau de față, pe lângă Maica 
Domnului şi evanghelistul loan, şi Maria Magdalena şi 
cealaltă Marie. Sfântul evanghelist Marcu, în Evanghelia sa 
(15, 47), specifică că „cealaltă Marie” era „Maria, mama lui 
Iosif”, deci Maria lui Cleopa. Sfântul evanghelist Ioan, în 
Evanghelia sa (19, 38-42), în calitate de martor ocular, ne 
furnizează mai multe amănunte despre coborârea de pe 
cruce a Mântuitorului şi punerea în mormânt. El semnalează 
prezența la aceste evenimente şi a lui Nicodim „cel care 
venise la El mai înainte noaptea (loan 3, lu), aducând ca la 
o sută de litre de amestec de smirnă şi aloe”. Trupul 
Domnului lisus a fost luat de pe cruce şi aşezat pe o piatră şi 
uns cu miresme. “Apoi a fost înfăşurat în giulgiu „precum 
este obiceiul de înmormântare la iudei” (loan 19, 40) şi 
aşezat în mormânt. 

Sfântul Maxim Mărturisitorul întregeşte tabloul 
îngropării Domnului redând şi durerea şi plângerea Maicii 
Sfinte. „Atunci Maica binecuvântată a suferit împreună cu 


1% Piatra ungerii se găseşte şi azi în faţa mormântului Mântuitorului. 
Este în permanență umedă de mirul ce izvoreşte din ea. Pelerinii se 
închină şi sărută această piatră, apoi îşi ating degetele de ea şi se 
miruiesc pe faţă şi pe mâini. 

Iosif în clipa coborârii de pe cruce a Împăratului şi Fiului ei. 
A umplut pământul cu lacrimi şi a primit în mâinile sale pe 
Cel ce fusese coborât... a îmbrăţişat mădularele rănite cu 
milă, a vărsat lacrimi şi cu ele a spălat sângele de pe răni şi a 
plâns cu durere dulceaţa dorită a îngerilor şi a oamenilor. 
Dar atunci când a fost dat jos de pe lemn şi trupul cel mai 
înalt decât cerurile a atins pământul, atunci a căzut la 
pământ şi L-a spălat cu lacrimile sale cele mai arzătoare, 
arătând în cuvinte dumnezeieşti lauda îngropării. «O, 
săvârşire a tainei celei înfricoşătoare! O, descoperire a 
sfaturilor din veac ascunse! O, moarte mai minunată decât 
întruparea! Fără suflet zace Ziditorul sufletelor, ca un mort 
odihneşte  Dăruitorul mântuirii tuturor, fără cuvânt e 
Cuvântul Tatălui Care a zidit toată firea cuvântătoare, fără 
mişcare sunt ochii stinşi ai Celui care prin cuvântul şi mâna 
Sa a pus în mişcare tot ce se mişcă, la vederea căruia se 
topesc munţii... Vai, unde e frumuseţea Ta, Fiul meu şi 
Dumnezeul meu? Unde e înfăţişarea Ta mai frumoasă decât 
a tuturor fiilor oamenilor, Care ai aşezat orice frumuseţe pe 
pământ, Tu Care eşti dulceaţa dorită de toţi... Arată acum 
puterea Ta, grăbeşte-Te şi vino în ajutorul nostru! Ştiu cu 
adevărat că vei învia şi vei avea milă întâi de Maica Ta, apoi 
de acest Sion şi Ierusalim, care a păcătuit atât de tare, în care 
vei chema toate neamurile păgâne şi vei zidi templul 
Bisericii celei vii, din păgâni. Dar fericită va fi ziua în care 
mă vei face să aud din nou glasul Tău dulce, în care voi 
vedea chipul Tău dumnezeiesc de frumos şi în care mă voi 
umple de harul Tău dorit. Fericită va fi clipa în care Te voi 
vedea limpede, Dumnezeu adevărat şi Domn al celor vii şi 
al celor morţi.» 

Sfântul Maxim afirmă apoi că după ce „lositf şi 
Nicodim au împlinit după cuviinţă această slujire, au părăsit 


+ Ibidem, p. 84-85. 

mormântul, ei şi cu ceilalţi ce erau împreună cu ei. Însă 
Sfânta şi Precurata Maică a Domnului a rămas singură 
acolo, şi ea vedea cu ochiul treaz al sufletului şi al trupului, 
şi-a plecat genunchii şi se ruga neîncetat, chemând şi 
aşteptând strălucirea cea dulce a luminii Învierii.”!% 


'% Ibidem p. 86. 

Invierea Domnului 


În mod cu totul surprinzător, Sfintele Evanghelii nu 
ne furnizează nici o informație despre Maica Domnului din 
timpul Învierii, şi nici din perioada imediat următoare. După 
cum ne-a transmis Sfântul Maxim Mărturisitorul, Fecioara 
Mania a rămas permanent alături de Fiul său pe parcursul 
pătimurilor, morții şi îngropării Sale. 

Ce-a făcut Maica Sfântă după punerea în mormânt a 
Mântuitorului? Răspunsul ni-l dă acelaşi Sfânt Părinte: „Dar 
Maica fără prihană nu se despărţea de mormânt... A văzut 
marele cutremur care 1-a trezit pe cei ce dormeau dintru 
început şi a rostogolit piatra şi mai apoi din nou trezirea 
străjilor şi intrarea lor în cetate. Toate acestea n-au putut să 
le vadă femeile care s-au dus şi care s-au întors mai apoi, 
dar Fericita Maică a Domnului, robită de dragostea Fiului ei, 
şi care a rămas fără să se despartă de mormânt, a fost 
martorul ocular la toate acestea şi a văzut şi slăvita Sa 
Înviere. Căci celelalte femei au văzut şi ele piatra rostogolită 
ŞI îngerul aşezat pe ea, dar când şi cum anume a avut loc 
aceasta n-au ştiut. Singură Maica preacurată a Domnului, ce 
a stat acolo, a ştiut toate. De aceea, înaintea tuturor, ea a 
primit vestea Învierii şi a fost socotită vrednică să vadă 
înaintea tuturor pe Domnul şi Fiul ei, vedere dumnezeiesc 
de frumoasă şi înălțimea tuturor bunătăților dorite, şi a auzit 
vocea Sa dulce şi a crezut tuturor tainelor providenţei Sale, 
mai întâi pe cele ale Întrupării Sale, iar acum pe cele ale 
Învierii Lui. Nu numai pentru că a fost Maica preacurată şi 
sfântă, ci şi pentru că a rămas cu sârguinţă împreună cu El în 
ceasul pătimirii şi a suferit alături de EI şi a primit apoi de la 

El puterea sufletească de a nu muri împreună cu El. De 
aceea, ea este vie împreună cu EI şi preamărită cu El. Astfel, 
deci, preasfânta Maică a Domnului a văzut înaintea tuturor 
Învierea Fiului său. Ea a făcut-o cunoscută ucenicilor Săi, 
vestindu-o mai întâi mironosiţelor.”!"? 

Se naşte o altă întrebare: De ce autorii Sfintelor 
Evanghelii n-au menţionat acest lucru? De ce n-au adăugat 
mărturia Maicii Sfinte despre Învierea Domnului celorlalte 
mărturii ale apostolilor şi femeilor mironosiţe? Sfântul 
Maxim Mărturisitorul răspunde: „Dacă în istoria Învierii 
evangheliştii n-au pomenit nimic de aceasta, anume ei au 
lăsat deoparte în scris mărturia Maicii pentru crezare, şi ca 
nimeni să nu scoată un pretext de necredinţă din vederea 
Învierii rostită de către mamă. Pentru toate acestea, ei n-au 
pomenit nimic despre aceasta, ci au istorisit cele spuse de 
celelalte mironosiţe.”! 

ȘI atunci, ca şi acum, o mărturie venită din partea 
unei mame într-un miracol de asemenea dimensiune — 
Învierea Fiului său — ar fi fost privită cu neîncredere şi ar fi 
fost considerată mai mult decât părtinitoare. Mai mult, s-ar 
fi creat suspiciunea că mărturiile apostolilor, mironosiţelor 
şi celorlalți ucenici ar fi fost influențate de Maica Domnului. 
De aceea, evangheliştii au păstrat sub tăcere mărturia Maicii 
Sfinte despre Învierea Fiului ei. 


' Ibidem, p. 88. 
15 Jbidem, p. 88. 

Maica Domnului după Inălţarea 
Fiului său la ceruri 


Ce s-a întâmplat cu Maica Sfântă după Înviere? S-a 
liniştit deplin. Făgăduinţa pe care i-a făcut-o Fiul său că „a 
treia zi va învia” (Matei 16, 21) s-a împlinit şi în plus, ea a 
fost martoră la acest mare eveniment. „Astfel, Sfânta 
Născătoare de Dumnezeu a văzut cu ochii săi Învierea Fiului 
şi Împăratului ei şi s-a umplut de bucurie şi a plecat de aici 
la casa ucenicului iubit, aşteptând ceasul înălțării lui Hristos. 
Or, această casă era Sionul, căci Evanghelistul loan şi-a 
vândut partea părintească şi averile pe care le avea în 
Galileea după moartea lui Zevedei, tatăl său, şi a cumpărat 
la Ierusalim casa din Sion, în care a primit-o pe Sfânta 
Născătoare de Dumnezeu după porunca Domnului și 
Învăţătorului său, şi i-a slujit. Din pricina acestei case a 
ajuns cunoscut arhiereului (loan 18, 15), cum se spune în 
Evanghelie, şi ucenicii erau adunaţi în această casă de frica 
iudeilor. Aici s-a arătat Domnul intrând prin uşile încuiate 
după Înviere (loan 20, 19). Tot aici, după opt zile, l-a 
mulțumit şi pe Toma arătându-i urmele cuielor (loan 20, 
27). Aici ucenicii au săvârşit după Înălţarea Domnului cele 
dintâi taine ale sfintei mese şi aici Sfânta Născătoare de 
Dumnezeu locuia ... şi aştepta Înălţarea Lui, căci aceasta era 
încheierea Iconomiei şi vieţii Sale pe pământ. Or, de la 
Înviere şi până la Înălţare, Domnul S-a arătat de mai multe 
ori preasfintei Sale Maici atunci când a voit, mângâind-o nu 
doar o dată, după cum a binevoit.”!”! 


5! Ibidem, p. 88-89. 

La Înălţarea la cer a Domnului pe muntele 
Eleonului, alături de ucenici a fost de față şi Fecioara Maria. 
„După ce 1-a dus afară până spre Betania şi, ridicându-şi 
mâinile, i-a binecuvântat (Luca 24, 50). Acolo era şi Sfânta 
Născătoare de Dumnezeu, căci se cuvenea întru totul ca şi 
ca să fie acolo, pentru că aşa cum în vremea Patimii inima 
sa fusese zdrobită mai mult decât a tuturor celorlalți, dar 
rămăsese în picioare nedespărțită de EI, tot aşa să vadă şi 
slăvita Sa Înviere şi să se umple de bucurie.”!"7 

Sfântul Evanghelist Luca, în a doua sa carte, 
Faptele Apostolilor, ne mai furnizează, din perioada de după 
Înălţarea Domnului, două informaţii privitoare la Maica 
Sfântă, care-şi petrecea viața în rugăciune împreună cu 
ucenicii Domnului: „Toţi aceştia, într-un cuget, stăruiau în 
rugăciune împreună cu femeile şi cu Maria, mama lui lisus 
ŞI cu frații Lui” (F. Ap. 1,14). 

Cea de-a doua informație e legată de 
momentul Pogorârii Sfântului Duh peste apostoli: „Şi când a 
sosit ziua cincizecimii, erau toți împreună în acelaşi loc. Şi 
din cer, fără de veste, s-a făcut un vuiet, ca de suflare de 
vânt ce vine repede, şi a umplut toată casa unde şedeau ei. Și 
li s-au arătat, împărţite limbi ca de foc şi au şezut pe fiecare 
dintre ei” (F. Ap. 2, 1-3). În mijlocul lor era Maica 
Domnului. 

Sfântul Maxim completează aceste informaţii 
spunând: „După Înălţarea lui Hristos, ea a fost cea care 
săvârşea tot binele, comoara tuturor celor bune. Şi aşa cum 
ca însăşi era pilda şi călăuza celor bune, tot astfel, după 
înălţare, Sfânta Mamă a lui Hristos a fost pildă bărbaţilor şi 
femeilor şi călăuza oricărui lucru bun, cu harul şi ajutorul 
slăvitului ei Împărat şi Fiu. De aceea, ea le-a rânduit atunci 
Sfinților Apostoli postul şi rugăciunea, iar ei s-au întărit în 


1 Ibidem, p. 89. 

post şi rugăciune şi cerere până când s-au împlinit cincizeci 
de zile şi s-au umplut de harul Duhului Sfânt, Mângâietorul 
sufletului. De atunci aceşti vrednici Apostoli au 1eșit 
propovăduind Evanghelia şi răspândind cuvântul vieţi în 
Ierusalim şi în toată Iudeea, iar după puţină vreme până la 
marginile pământului, unde le poruncea lor Duhul Sfânt.” 

Ce s-a întâmplat cu Maica Domnului după 

înălțarea Fiului său la ceruri şi după Pogorârea Duhului 
Sfânt? Sfântul Maxim răspunde: „...atunci când Apostolii 
s-au împrăştiat în lumea întreagă, Sfânta Maică a lui Hristos, 
ca Împărăteasă a tututor, în mijlocul lumii întregi, în 
Ierusalim, locuia în Sion împreună cu Apostolul iubit, care-i 
fusese dat drept fiu din partea Domnului lisus Hristos. 

Ea a trimis pe ceilalți ucenici ca să propovăduiască 
celor de departe şi celor de aproape. Însă ea, rămânând în 
cetatea împărătească din Sion, singură suferea din nou 
necazuri şi atacuri din pricina Fiului 1... şi sporea 
încercările postului şi rugăciunea. Nu se despărțea de 
mormântul Domnului, ci acesta era locul său de căpătâi, 
perna ei era piatra, alergările ei erau rugăciunile şi vedeniile 
Fiului ei, masa ei erau laudele Lui, hrana ei erau istoriile, 
povăţuirile şi învăţămintele patimiui Domnului, băutura şi 
baia ei erau lacrimile, odihna şi desfătările ei erau 
îngenuncherile; căci se spune de către povăţuitori adevăraţi, 
şi a ajuns până la noi, că din pricina neîncetatelor ei 
îngenunchieri mâinile sale sfinte, mâinile cu care odinioară 
primise în braţe pe Domnul născut din ea mai presus de fire, 
se făcuseră deosebit de aspre. Acum ea se ruga şi cerea din 
nou... în urma Împăratului, Fiului ei, ea a rămas prin El 
lucrătoarea, călăuza şi împărăteasa tuturor credincioşilor şi 
celor ce nădăjduiesc în numele său... Ea le era o mângâiere 
şi un imbold în înfăptuire, în încercări şi în dărnicia față de 


155 Ibidem, p. 90. 

toţi... Dar nu era numai un îndemn şi o povăţuitoare în 
răbdare şi îndurare pentru fericiţi Apostoli şi pentru ceilalți 
credincioşi, ci ea era părtaşă cu gândul la hpsurile, chinurile 
ŞI robia ucenicilor Domnului. Și suferea împreună cu ei aşa 
cum luase parte la patima Fiului său prin junghiurile inimii. 
Tot aşa şi acum, ea mângâia prin lucrarea ei pe ucenicii săi 
vrednici, tot atât cât în întărea prin cuvânt, dându-le lor drept 
exemplu patima Împăratului şi Fiului ei.”1* 

La puțin timp după ieşirea Apostolilor la 
propovăduire, evreii au început să-i persecute pe aceştia, 
aruncându-i în închisoare (F. Ap. 4, lu). Apoi persecuțiile 
s-au înăsprit şi evreii l-au ucis cu pietre pe arhidiaconul 
Ştefan în anul 36 (F. Ap. 7, 59) şi apoi pe apostolul Iacob al 
lui Zevedei, fratele lui loan, în anul 44 (F. Ap. 12, 2). Toate 
aceste suferințe şi chinuri au „străpuns inima Sfintei 
Născătoare de Dumnezeu. Și ea a fost martirizată împreună 
cu ei prin durerea inimii şi plânsul lacrimilor sale.” 

Duşmanii lui Hristos şi ai credinței creştine au 
încercat de bună seamă s-o persecute şi pe Fecioara Maria, 
pentru că au observat că ea era în mijlocul creştinilor, 
întărindu-i în aceste vremuri tulburi. Sfântul Maxim ne-a 
transmis nişte amănunte legate de o tentativă de persecuție 
împotriva Maicii Domnului. „Adeseori (iudeii) se adunau și 
voiau să arunce cu pietre în casa în care locuia Sfânta Maică 
a Domnului, dar puterea lui Hristos le strica planurile. Odată 
însă, fiii mâniei au strâns o adunare a pierzaniei... aceşti 
omorâtori al lui Dumnezeu necredincioşi au hotărât să dea 
foc casei în care locuia comoara vieţii, Maica Domnului 
lisus Hristos, şi să o radă de pe faţa pământului. Au luat în 
mâini foc, pietre, răngi de fier smulse din ziduri. Au 
înconjurat cetatea lui Dumnezeu cu gloata lor şi cu urletele 


154 Jbidem, p. 92-93. 
15 Ibidem, p. 93. 

lor, dar n-au putut să o atingă căci sfânta cetate se făcea încă 
ŞI mai puternică, căci despre ea a spus Proorocul: «Lucruri 
preaslăvite s-au grăit despre tine, cetatea lui Dumnezeu» 
(Psalm 86, 3). Căci focul s-a întors împotriva lor şi a ars pe 
mulți dintre cei necredincioşi, ciocanele şi răngile au căzut 
în ţărână şi planul lor ticălos s-a nimicit. Durerea s-a întors 
asupra lor şi minciuna lor a căzut asupra capului lor, şi sabia 
le-a străpuns inima şi a zdrobit arcul lor după cum iadul a 
înghițit de vii cu furie un mare număr dintre ei. Toţi 
credincioşii au văzut acesta şi au lăudat pe Hristos... atunci 
au avut loc asemenea minuni şi duşmanii şi potrivnicii lui 
Hristos şi ai Maicii Sale au fost după dreptate loviți, 
necredincioşii n-au mai îndrăznit să uneltească aşa ceva, şi 
Sfânta Fecioară şi Maica Domnului n-a mai fost dispreţuită 
de ei, ci o priveau cu respect şi de departe i se închinau cu 
frică. Au uitat nebunia lor lipsită de rânduială, nu numai din 
pricina minunilor săvârşite atunci, şi a loviturilor aduse pe 
drept cuvânt împotriva lor, ci, din zi în zi, din pricina 
minunilor săvârşite de harul şi mijlocirea ei. Căci demonii 
erau alungaţi, bolnavii de nevindecat erau vindecaţi, şi zeci 
de mii de semne şi minuni se săvârşeau prin ea. Cu toate 
aceste minuni, de pe faţa ei strălucea lumina şi slava şi harul 
se revărsa asupra credincioşilor, iar asupra vrăjmaşilor frica 
ŞI teama, căci Hristos şi Împăratul a toate, Fiul er, o 
preamărea pe Maica Sa fără prihană şi sfântă şi făcea casa ei 
de neatins pentru toți vrăjmaşii şi atacatorii, iar prin harul şi 
mijlocirea Preasfintei Născătoare de Dumnezeu, poporul 
celor credincioşi sporea şi se înmulţea, iar credinţa 
creştinilor se întărea.” 

După Pogorârea Sfântului Duh, Apostolu „s-au 
întărit cu putere de sus” şi au început să vestească cuvântul 
Evangheliei în toată lumea, conformându-se poruncii 


5 Jbidem, p. 96-97. 

Mântuitorului: „Mergând, învăţaţi toate neamurile, 
botezându-le în numele Tatălui şi al Fiului şi al Sfântului 
Duh, învăţându-le să păzească toate câte v-am poruncit 
vouă” (Matei 28, 18-20). 

Istoricul bisericesc Eusebiu de Cezareea ştie de la 
Origen, iar acesta ştia din tradiție, că Apostolii şi ucenicii lor 
s-au împrăştiat în toată lumea, răspândind credinţa creştină. 
Prezentând aria de misiune a Apostolilor în lumea păgână, |. 
Rămureanu a spus despre apostolul loan al lui Zevedei: „Se 
crede că loan a trebuit să rămână în lerusalim până la 
moartea Sfintei Fecioare Maria, pe care Mântuitorul a 
lăsat-o în grija lui, sau poate chiar până la începutul 
războiului iudaic în anul 66.”! 

O veche Tradiţie bisericească spune că înainte de a 
se răspândi la propovăduire în lume, Apostolii au tras sorți, 
ŞI împreună cu ei şi Maica Domnului, ca să ştie fiecare unde 
vor vesti cuvântul Evangheliei. Maicii Domnului 1-au căzut 
sorţi să propovăduiască în Țara Ivirului,”* iar apostolului 
loan în Asia Proconsulară, îndeosebi în capitala acesteia, 
Efes. Se naşte întrebarea: a ieşit Maica Domnului la 
propovăduire în afara perimetrului Ţării Sfinte? Sau l-a 
însoțit pe Evanghelistul loan în misiunea de apostolat în 
Asia? Sfântul Maxim Mărturisitorul a spus în acest sens: 
„Atunci Sfânta Împărăteasă i-a spus prin harul lui Hristos 
(lui loan): «Nu mi se pare cuvenit, fiule, ca prietenii şi frați 
tăi să meargă să propovăduiască numele lui Hristos, Fiul şi 
Dumnezeul meu, şi să facă ucenici printre neamurile 
păgâne, iar tu să rămâi fără să faci nimic din pricina grijii 
tale faţă de mine. De altfel eu şovăi să mă despart de tine 
altfel decât prin bunăvoirea Domnului, care a poruncit să 


15 1. Rămureanu, Întemeierea Bisericii. Activitatea Sfinților Apostoli şi a 
ucenicilor lor, în Istoria Bisericească Universală, manual, vol. |, 
Bucureşti, 1975, p. 47. 

15 V. Bacoianis, op. cit., p. 73. 

fim împreună. Acum însă, du-te, pleacă şi tu în ţara care ţi-a 
fost poruncită şi eu voi veni împreună cu tine, ca să se 
împlinească şi una şi cealaltă, propovăduirea ta şi locuirea 
mea nedespărțită de tine!» Aşa a poruncit ea ucenicului iubit 
şi a plecat împreună cu el să meargă şi să propovăduiască, 
iar Maria Magdalena şi celelalte mironosiţe au plecat şi ele 
împreună cu ea. 

Atunci Domnul şi Fiul Cel milostiv S-a arătat într-o 
vedenie şi i-a poruncit să schimbe drumul. Totuşi, pentru 
ucenicul iubit a poruncit ca el să se ducă, dar să meargă şi 
mironosiţele împreună cu el ca sprijin şi ca să slujească... 
Iar, în al doilea rând, a poruncit (ca Maica Domnului) să se 
întoarcă, pentru ca cinstea ei să fie deosebită, şi nu unită de 
cea a Apostolilor, şi pentru ca să conducă poporul credincios 
şi Biserica din Ierusalim, de care s-a îngriţit împreună cu 
Iacov, fratele Domnului, ce fusese aşezat acolo episcop... Și 
aşa a venit din nou la Ierusalim şi locuia în casa lui loan. 
Însă Teologul şi Evanghelistul a plecat după porunca 
Domnului spre Efes, cetatea pământului Asiei.” Tot în 
acest paragraf, Sfântul Maxim precizează gradul de rudenie 
al Fecioarei Maria cu Iacob, fratele Domnului: „Însă după 
plecarea lui loan Evanghelistul, fericitul Iacob, fiul lui Iosif, 
numit şi fratele Domnului, a purtat de grijă şi a slujit-o pe 
Sfânta Maică a lui Hristos, dată fiind marea sa bunăvoință... 
ȘI a ajuns întâiul episcop al Ierusalimului. El a purtat de 
grijă şi a slujit-o pe Sfânta Născătoare de Dumnezeu în locul 
lui loan Evanghelistul.”!% 

Noi ne raliem însă părerii lui |. Rămureanu care a 
spus că loan Evanghelistul n-a plecat din Ierusalim până la 
Adormirea Maicu Sfinte, având în vedere porunca pe care 
1-a dat-o Mântuitorul când se afla pe cruce: „„Fiule, iată 


15 Sfântul Maxim Mărturisitorul, op. cit., p. 93-94. 
'% Ibidem, p. 94. 

mama ta!” (loan 19, 27), cu alte cuvinte să aibă grijă de ea. 
Sfântul loan nu putea să rişte nici s-o ia pe Maica Domnului 
ca însoţitoare în misiunea de apostolat, având în vedere 
primejdiile cu care se confruntau Apostolii în lucrarea de 
propovăduire. 

Dar cum a ajuns Maica Domnului pe muntele Athos? 
Sau altă întrebare: a locuit Maica Domnului în Efes? Într-un 
articol apărut în anul 1926 în „Noua revistă bisericească”!€l, 
cu titlul „Primele aşezări la Athos”, Stoica Nicolaescu 
vorbeşte şi despre venirea Maicii Domnului în muntele 
Sfânt. „În ce priveşte începutul creştinismului pe Athos, se 
păstrează într-un vechi manuscris aflat în biblioteca 
Mănăstitrii Sfântul Pavel următoarea minunată şi prea 
frumoasă legendă care spune: 

După Înălţarea Domnului la ceruri, Apostolii se 
găseau pe Sion, adunaţi laolaltă cu Maica Domnului, în 
ascultare, după cuvântul Mântuitorului!“ care le zisese să 
aştepte şi să nu se depărteze de Ierusalim. Stând astfel, e1 au 
tras la sorți, ca să vadă cui şi în ce parte sau ţară îi va cădea 
să propovăduiască cuvântul Domnului. Sorţul era tras de 
însăşi preacurata, preacinstita şi nevinovata Născătoare de 
Dumnezeu, Maria. La urmă, Maica Domnului a tras la sorţ 
ŞI pentru sine şi i-a căzut să predice în ţara Ivirului (Gruzia). 
Dar, pe când cugeta să plece acolo, i s-a arătat îngerul 
Domnului şi i-a zis: Bucură-te, Fecioară Marie! Ţara aceasta 
se va sfinți şi ea mai apoi, însă, pentru moment, ai o altă 
chemare pe care Însuşi Domnul ţi-o va arăta ţie. Între timp, 
Preasfânta află că Lazăr, cel înviat a patra zi din morți, acum 
episcop în insula Cipru, doreşte mult s-o vadă, dar că el se 


9! Noua revistă bisericească, Anul 7, nr. 10-12 ian.-mar., 1926. 

1% Considerăm că „ipoteza” conform căreia Maica Domnului ar fi locuit 
la Efes este legată de faptul că aici în cadrul Sinodului III ecumenic 
Fecioara Mania a fost proclamată „„Născătoare de Dumnezeu” şi 
„Pururea Fecioară”. 

teme să vină la Ierusalim din pricina prigoanei din partea 
evreilor. Dacă auzi de aceasta, Maica Domnului îl vesti ca 
să nu încerce acest lucru, ci mai degrabă să caute a-i trimite 
o corabie, căci ea se va duce la dânsul să-l vadă. Primind 
această ştire, cu mare bucurie Lazăr a şi trimis corabia 
dorită. Şi Maica Domnului, luând cu sine pe unul dintre 
apostoli, pe loan cel fără de prihană, a mers pe mare şi a 
schimbat calea corabiei, mânând-o în portul lui Climent din 
Athos. 

Pe atunci, în Athos trăiau mulți locuitori din părțile 
Macedoniei, aşa-numiţii taconi, veniţi aici din părțile 
Tesaliei, apoi tracieni şi eleni. Toţi aceştia se închinau la 
idoli. Corabia oprindu-se la țărm cu preacinstita, precurata şi 
nevinovata Născătoare de Dumnezeu, o straşnică detunătură 
s-a produs, zguduind muntele, în semn de prevestire, dar şi 
frumoasă primire a ei. Atunci toți idolii de acolo s-au 
prăbuşit la pământ şi s-au sfărâmat, iar oracolele lor au 
pierit. O voce puternică s-a auzit în tot muntele, glăsuind: 
leşiți, voi oameni din Athos, la ţărmul mării întru 
întâmpinarea împărătesei cerului şi a pământului şi vă 
închinați ei de aici înainte. Apoi, cu toții, numai ce zburară 
ca roiul de albine în portul lui Climent şi au întâmpinat pe 
Maica Domnului, căzând în genunchi şi închinându-se ei... 
Iar preacurata, povestindu-le cu drag de preiubitul său Fiu şi 
Dumnezeu, de naşterea Lui, de viața şi patimile câte a 
pătimit pentru mântuirea lumii, de sfânta Lui înviere şi 
înălțare la ceruri şi de toată bună lucrarea întru fericirea 
lumii, crezură cu toţii şi se rugară să fie botezați şi ei într-un 
sfânt numele Lui. Şi Maica Domnului i-a botezat şi 1-a 
binecuvântat cu drag şi le-a zis lor: acesta e locul ce mi l-a 
ales drag Fiul şi Dumnezeul meu Hristos şi va fi de-a 
pururea al meu de aici înainte, iar eu voi fi apărătoare şi 
fierbinte mijlocitoare pentru cei ce vor crede şi se vor 

povăţui de Duhul Sfânt, întru iertarea greşelilor lor faţă de 
Dumnezeul cel prea puternic." 

Alte surse atonite menționează că în aceste 
împrejurări Maica Domnului a rostit următoarea rugăciune: 
„Fiule şi Dumnezeul meu, binecuvintează locul acesta pe 
care mi l-ai dat ca moştenire! Varsă-ţi mila Ta peste el şi-l 
păzeşte nevătămat până la sfârşitul veacurilor, precum şi pe 
cel ce se vor sălăşlui în el, pentru numele Tău cel Sfânt şi al 
meu. Și le iartă lor păcatele pentru mica osteneală și 
nevoinţă ce o vor face, umple-i pe ei de toate bunătăţile în 
veacul acesta, iar în cel ce va să fie viață veşnică 
dăruindu-le. Preaslăveşte acest Munte mai mult decât 
oricare alt loc şi fă-l să strălucească prin tot felul de minuni. 
Umple-l pe el cu nevoitori din toate neamurile de sub cer 
care cheamă numele tău, şi înmulţeşte lăcaşurile lor de la un 
capăt până la celălalt. Izbăveşte-i pe ei de munca cea 
veşnică şi păzeşte-i de toate ispitele văzuților şi nevăzuţilor 
vrăjmaşi, de toate eresurile şi întăreşte-i în credința 
ortodoxă. 

Și astfel rugându-se Preasfânta Născătoare de 
Dumnezeu, a auzit din cer un glas spunându-i: «Toate câte 
Mi le-ai cerut, Maica Mea, ţi le voi împlini întotdeauna, 
dacă şi aceştia vor păzi poruncile Mele. De acum înainte 
locul acesta va fi moştenirea şi Grădina ta, rai şi liman de 
mântuire tuturor celor care vor să se mântuiască, precum şi 
loc de scăpare şi de pocăință pentru cei împovăraţi cu multe 
păcatey.”1% 

Acelaşi autor, Stoica Nicolaescu, continuă 
prezentarea „Legendei Muntelui Athos” spunând că, după 
oprirea Fecioarei Maria pe Sfântul Munte, aceasta a plecat 


1% Stoica Nicolaescu, Românii şi Muntele Athos, vol. L., Edit. Lucman, 
Bucureşti, 2007, p. 24-25 
'% În Sfântul Munte Athos, Antologie realizată de Ieromonahul Ştefan 


Nuţescu, Edit. Evanghelismos, 2011, p. 5. 

apoi mai departe în Cipru unde l-a întâlnit pe fericitul Lazăr, 
după care s-a întors la Ierusalim. Autorul încheie cu 
următoarea precizare: „Aceasta-i legenda în care călugării 
din Athos cred cu tărie.” 

O altă tradiție a Muntelui Athos spune că la cererea 
locuitorilor de aici de a cunoaşte credinţa creştină şi ulterior 
de a se încreştina, episcopul Ierusalimului „le-a trimis pe 
episcopul Climent care a luat cu sine icoana Maicii 
Domnului şi a lui loan Bogoslovul, şi în cale a cercetat 
mormântul lui Lazăr din insula Cipru. După o călătorie pe o 
mare furtunoasă, a sosit la Athos. Aici, în portul Cleone, 
unde-i mănăstirea de azi Ivirul, l-au întâmpinat creştinii, 
care au prins a striga: mergeţi de vedeţi, a venit la noi Maica 
noului Dumnezeu, Hristos. 

Episcopul Climent, venind în Athos, s-a aşezat în 
cetatea Cleone. Cu cuvântul lui Dumnezeu şi cu harul 
căpătat, el a luminat şi a botezat aici mulți țaconi, ca şi în 
cetatea mai apropiată Careia şi la Vatopedion. A întemeiat 
cu timpul, în aceste localităţi, comunități de dreptmăritori 
creştini. Pe urma lui, ţaconii, care se convertiseră întru 
Domnul, au povestit acest fapt din neam în neam şi au numit 
porturile lor Cleone şi Vatoped cu numele acestui episcop, 
ce sălăşluise odinioară printre dânşii şi-i încreştinase, şi au 
arătat urmaşilor lor şi locul în care a stat icoana Sfintei 
Fecioare. 

Tradiția aceasta s-a îmbrăcat cu vremea în haina 
frumoasă a legendei despre venirea Maicii Domnulului la 
Athos în persoană, când, de fapt, Preacurata n-a venit în 
persoană, ci numai icoana ei a fost adusă de mai sus-zisul 
episcop Climent, care în drumul său de la Ierusalim spre 
Athos s-a abătut puţin şi în insula Cipru. Iată dar, lămurirea 
firească a tradiției împodobită cu noua ei haină. Adevărul e, 


1% Stoica Nicolaescu, op. cit., p. 26. 

cum aflăm din viaţa primului şi marelui isihast cunoscut 
Petru Athonitul, că Maica Domnului 1 s-a arătat acolo 
acestui sfânt şi 1-a zis: Muntele acesta este locul meu ales, 
plăcuta mea grădină, şi eu sunt apărătoarea celor ce se 
nevoiesc şi viețuiesc aici, propovăduind şi păzind cu 
sfințenie cuvântul Domnului lisus Hristos. Maica Domnului 
s-a arătat apoi şi Sfântului Athanasie din Athos.”1% 

La întrebarea dacă Maica Domnului a ajuns la Efes, 
şi a locuit aici, cum spune tradiţia locală, părerile sunt 
împărțite. O primă opinie este că Maica Domnului n-a fost 
la Efes, şi este susținută de mai mulţi teologi.” Pentru 
cealaltă opinie, că Maica Domnului a fost la Efes, amintim 
pe P. Rezuş care a spus: „După Cincizecime, Sfânta 
Scriptură nu ne mai vorbeşte deloc despre Preasfânta Maică 
a Domnului. Nici patristica primelor trei secole nu ne 
relatează nimic, afară de câteva scrieri apocrife ca: De 
trasitu  Virginis  Mariae, Historia  dormitionis et 
assumptionis B.M.V, şi Dormitio Sanctae Virginis. După 
ştirile ce le avem,“ Maica Domnului abia după zece ani 
părăseşte Ierusalimul devenit periculos pentru creştini şi 
pleacă, împreună cu loan, la Efes (pe la anul 43). În tot acest 
timp de zece ani, Maica Domnului este lumina şi inima 
tinerei comunităţi creştine.”!* 

Sintetizând informaţile de mai sus, putem conchide 
că e foarte posibil ca Maica Domnului să fi făcut o călătorie 


1% Stoica Nicolaescu, op. cit., p. 27-28. 

1* 3. Marta, Ni Ephese, ni Panaghia Capouli, mais Jerusalem. Etude 
historique sir le lieu de la mort de la S. Vierge, 1910; 1. Nicorescu, 
Casa Preacuratei Fecioare Maria, în rev. Foaia Diecezană, LV, nr. 1-2, 
Caransebeş 1942, p. 6; Vasilios Bacoianis, op. cit, nota 18, p. 75;1. 
Rămureanu, op. cit., |.B.U., p. 47. 

98 Bellamy, Assomption de la Sainte Vierge, în Dic. Theol. Cath., t. |., 
part. 2, col. 2129; Mommert, Die Dormitio, Leipzig, 1889, p. 3u; etc. 

1% Petru Rezuş, Mariologia..., p. 550. 

în Cipru, călătorie în timpul căreia să fi fost şi la Athos şi la 
Efes, fără însă să rămână mai mult timp într-un loc. E foarte 
probabil că această călătorie a fost făcută în timpul 
persecuției iudeilor împotriva creştinilor, persecuție în care a 
murit şi apostolul Iacob al lui Zevedei, anul 43-44. 

Tradițiile amintite de bună seamă s-au clădit pe un 
adevăr istoric. E puţin probabil însă ca Maica Domnului să-l 
fi însoţit pe apostolul Ioan în misiunea sa de propovăduire a 
Evangheliei, datorită primejdulor la care ar fi urmat să fie 
expusă Maica Sfântă, şi tot aşa e puţin probabil ca Maica 
Domnului să fi locuit efectiv în Efes cu apostolul Ioan. În 
plus, Sfântul Apostol Pavel, în a doua Epistolă către Timotei 
(care era episcop în Efes), scrisă în jurul anului 65-66, nu 
aminteşte de o posibilă activitate misionară a Sfântului 
Evanghelist loan în Efes până la acea dată, şi cu atât mai 
puțin că Maica Domnului ar fi locuit în Efes. 

Adormirea Maicii Domnului 


Câţi ani a trăit Maica Domnului? După unii, 
Adormirea Maicii Domnului s-ar fi petrecut în anul = still 
iar după alți pe la anul 48.1"! Mai sunt şi alte versiuni 
asupra anului Adormirii Maicii Domnului.''* Conform 
acestor informaţii, vârsta la care a adormit Maica Domnului 
a fost între 60-70 de ani. Doar Sfântul Maxim Mărturisitorul 
vorbeşte de o vârstă mai înaintată a Maicii Domnului — 80 
de ani..* 

Evenimentul Adormirii Maicii Domnului nu îl găsim 
prezentat în lucrările Sfinților Părinti din primele cinci 
secole. Scrierile apocrife au încercat să suplinească această 
lipsă de informaţii, însă nu le vom acorda importanţă. Abia 
din secolul al VI-lea, Grigorie de Tours (538-594) în Apus, 
ŞI patriarhul Modest al Ierusalimului (631-634) în Răsărit, 
au acordat spaţii mai ample momentului Adormirii Maicii 
Domnului şi evenimentelor ce l-au însoțit. 

Adormirea Maicii Domnului este tratată pe larg de 
mai mulți Sfinţi Părinți din secolele VI-VIII: Sfântul Maxim 
Mărturisitorul (580-662), în lucrarea Viața Maicii 
Domnului; Modest al Ierusalimului (631-634), o Omilie; 
Gherman al Constantinopolului (634-733), trei Omilii; 


Ip, Popoviciu, Istoria bisericească, trad. de Atanasie şi Gherasim, vol. 
I, Bucureşti, 1900, p. 168; V. Loichiţă, Doctrina Sfântului loan 
Damaschin..., p. 234. 

7! 3. Bellamy, Assomption..., col. 2129. 

172 Vezi D. I. Belu, Maica Domnului în lumina imnelor liturgice, 
Caransebeş, 1941, p. 63, nota 4. 

1% Sfântul Maxim Mărturisitorul, op. cit., p. 97. 

Andrei Criteanul (660-740), trei Omilu; şi Sfântul loan 
Damaschin (675-749), trei Omilii. În operele amintite, 
Sfinții Părinți relatează evenimentele istorice mai sumar, 
punând accent pe latura sentimentală, căutând să creeze în 
sufletele credincioşilor o caldă evlavie sufletească față de 
Maica Sfântă şi să fundamenteze o doctrină numită ulterior 
mariologică, învăţătură privind rolul Macii Domnului în 
procesul de mântuire a lumii, şi cinstirea ei de către toată 
lumea creştină. 

Momentul Adormirii Maicii Domnului a fost 
precedat de venirea arhanghelului Gavriil, care 1-a vestit 
mutarea ei de pe pământ. Îngerul i-a transmis mesajul 
Mântuitorului cu aceste cuvinte: „E timpul să te iau la Mine, 
mamă! Aşa cum ai umplut de bucurie pământul şi pe cei de 
pe pământ, tu, cea cu dar dăruită, tot aşa bucură acum şi pe 
cele cereşti! Fă să strălucească sălaşurile Tatălui Meu! Fă 
bucurie şi duhurilor sfinților!... Vino cu veselie! Bucură-te şi 
acum, aşa cum te-ai bucurat şi mai înainte. Faţă de toți şi 
faţă de toate, ai vrednicia titlului «Cea plină de dar». Aşa 
cum în clipa când aveai să mă zămisleşti ai fost vestită să te 
bucuri, bucură-te şi acum când eşti invitată să fi luată la 
Mine! Să nu te tulburi că părăseşti lumea cea pieritoare cu 
poftele ei... Nu te va tulbura grija de trup. Te vei întoarce la 
o viață mai vie, la liniştea bucuriei, la pacea netulburată, la 
existența fără griji, la desfătarea nepărtinitoare, la o 
permanenţă neîntreruptă, la bucuria nemuritoare, la lumina 
neapusă, la ziua cea fără de seară, la Mine însumi... 
Încredinţează-Mi Mie trupul tău, pentru că şi Eu am pus 
dumnezeirea Mea în pântecele tău. Dumnezeiescul tău suflet 
va vedea slava Tatălui Meu. Trupul tău neîntinat va vedea 
slava Unuia-Născut Fiului Său. Duhul tău pur va vedea 
slava prea Sfântului Duh. Moartea nu se va lăuda cu privire 
la tine, căci tu ai purtat în tine Viaţa, te-ai făcut vasul 
Meu:;...Vino cu râvnă la Cel născut de tine. Vreau ca tu să te 

veseleşti de interesul ce-ţi poartă Fiul tău, să-ţi răsplătesc 
pentru a fi fost sălăşluit în pântecele tău matern, pentru a mă 
fi hrămt cu lapte, pentru a mă fi crescut... Eu pe tine, 
Fecioară, te-am făcut mamă. Voi face ţie, mamă, să te 
bucuri de Fiul tău. Voi face ca lumea să-ţi fie datoare şi voi 
slăvi numele tău şi mai mult, odată mutată. Voi face din tine 
zid al lumii, pod al celor bătuţi de valuri, corabie pentru cei 
scăpaţi, toiag pentru cei ce sunt duşi de mână, apărătoarea 
păcătoşilor, scară care poate să ridice pe oameni la cer. Vino 
veselă! Deschide raiul pe care l-a închis ruda ta şi cea de o 
fire cu tine, Eva. Intră înăuntru, bucuria Fiului Tău. Lasă 
Ierusalimul cel de jos; urcă la cetatea cerească... Întinde-te 
numai de formă în mormântul din Ghetsimani. Nu te voi 
lăsa multă vreme în el. Voi veni îndată la tine, ca să te lau să 
sălăşluieşti cu Mine. Aşează-ţi trupul tău cu încredere în 
locul Ghetsimani, aşa cum Eu, înainte de Patimă, am 
îngenunchiat acolo după obiceiul oamenilor să mă rog... 
lată, ucenicii Mei vin la tine; ei te vor înmormânta cu cinste 
ŞI evlavie, căci sunt fui duhovniceşti ai lumini Mele. 
Precum tu însăți ştii, lor le-am dăruit harul înfierii. 
Înmormântată de ei, să socoteşti că înmormântarea a fost 
făcută ca de mâinile Mele. Nu se cuvine ca tu să fii 
înmormântată de altcineva decât de apostolii Mei, în care 
sălăşluieşte şi Duhul Sfânt. Pentru cinstea înmormântării 
tale, ei ţin locul Meu, Prea Curată.”!74 

Și Sfântul Maxim Mărturisitorul prezintă venirea 
arhanghelului Gavrul la Maica Domnului să-i anunţe 
plecarea ei din această lume. „Arhanghelul a venit deci şi a 
întins ramura de finic, care era semnul biruinţei... şi i-a spus: 
«Fiul şi Dumnezeul tău te cheamă: E ceasul venirii la Mine 


174 Sfântul Gherman, Patriarh al Constantinopolului, Laudă la adormirea 
Doamnei noastre, Născătoarea de Dumnezeu şi pururea Fecioarei 
Maria, UL, Migne, P.G. XCVIII, col. 360 B.C.D.; 361 ABCD, 364 AB — 
selecții din I.G. Coman, Și Cuvântul..., p. 415-418. 

a Maicii Mele! De aceea m-a trimis să-ți vestesc din nou, 
binecuvântată între femei! Astăzi, aşa cum ai umplut de 
bucurie pe locuitorii pământului, aşa vei bucura oştirile 
cereşti prin urcarea ta, tu cea binecuvântată care ai făcut să 
strălucească încă şi mai mult sufletele sfinților... Bucură-te, 
cea plină de har, Domnul este cu tine!» 

Când Sfânta Născătoare de Dumnezeu Maria a auzit 
aceasta, s-a umplut de bucurie şi a dat îngerului răspunsul ei 
dintâi: «lată roaba ta! Fie mie după cuvântul tău.» Şi îngerul 
a plecat.” 

Atitudinea Fecioarei Maria în fața vestirii adusă de 
arhanghelul Gavriil a fost una de acceptare cu bucurie a 
plecării sale din această lume. Dar n-a rămas pasivă, 
aşteptând momentul adormirii. Sfântul Maxim 
Mărturisitorul a spus că „atunci Preabinecuvântata şi slăvita 
Născătoare de Dumnezeu Maria s-a ridicat, şi plină de 
bucurie s-a dus în Muntele Măslinilor, ca să aducă 
Domnului în linişte şi în lucrarea harului mulţumirea şi 
cererile ei pentru sine şi pentru lumea întreagă. Urcându-se 
în munte, şi-a înălțat mâinile şi şi-a închinat rugăciunile şi 
mulțumirile lui Hristos, Fiul său. Atunci s-a întâmplat o 
minune mare, pe care au ştiut-o cei ce s-au învrednicit de o 
astfel de cunoştinţă, şi acest lucru a ajuns prin ei până la noi. 
În timp ce se ruga şi îşi aducea cererea ei Domnului într-o 
închinare, toți pomii ce se aflau acolo s-au închinat până la 
pământ,  cinstind-o. Când şi-a sfârşit rugăciunea şi 
mulţumirea, copleşită de Domnul, s-a întors în Sion. 
Rugăciunea şi-a continuat-o şi acasă, iar după rugăciune l-a 
înştiințat pe loan şi pe celelalte fecioare ce se aflau acolo, de 
vestea primită de la înger cu privire la mutarea ei, şi le-a 
arătat ramura de finic pe care i-o adusese îngerul. A poruncit 
să pregătească casa, să aprindă candelele şi căţuia cu tămâie, 


17 Sfântul Maxim Mărturisitorul, op. cit., p. 98-99. 

căci ea şi-a împodobit casa ca o cămară de nuntă să-L 
primească pe Mirele Cel nemuritor, Fiul ei mult milostiv, 
căci Îl aştepta cu o nădejde neclintită. 

Când acestea au fost săvârşite, ea a făcut cunoscut 
tovarăşelor şi cunoştinţelor ei taina mutării ei, iar ele s-au 
adunat la ea. Plângeau şi se tânguiau de despărțirea sa de ei, 
căci după Dumnezeu pe ea o aveau drept nădejde şi ajutor... 

După aceasta, a rânduit şi a poruncit cum anume să 
fie îmbălsămat şi unde să fie păstrat trupul ei preasfânt şi 
preacurat.”!/€ 

Sfântul Gherman relatează în omilia sa miracolul 
venirii apostolilor de la marginile lumii pentru îngroparea 
Maicii Sfinte. „După aceste cuvinte se produce deodată un 
sunet de tunet puternic şi irumpe furtuna unui nor jos care se 
opreşte şi din care, ca nişte picături cu ochişori de rouă, 
ucenicii lui Hristos strânşi la un loc, se opresc la casa 
Fecioarei. Văzând-o, ei 1 se închinară cu dragoste şi află de 
la ea cauza venirii lor.” 

Sfântul loan Damaschin completează acest minunat 
tablou cu informaţii suplimentare, menționând în omilia sa 
că în momentul sosirii apostolilor s-a aratat şi Mântuitorul 
lisus Hristos mamei Sale. El specifică că nu era văzut decât 
de mama Sa, de Sfinții Apostoli şi de cei ce erau vrednici 
prin sfinţenie să-L vadă. Împăratul cerurilor a venit să 
primească în mâinile Sale dumnezeieşti sufletul pur şi 
neîntinat, sufletul sfânt al mamei Sale. Când L-a văzut 
Fecioara l-a spus: „Copilul meu, în mâinile Tale îmi dau 
duhul meu. Primeşte sufletul meu, drag Ție şi pe care l-ai 


7% Jbidem, p. 99-100. 

7! Sfântul Gherman, op. cit., col. 365 CD şi 368 A.B. Şi luminânda de 
la Adormirea Maicii Domnului relatează acest miracol: „Apostoli de la 
margini, adunându-vă aici, îngropați trupul meu, şi Tu, Fiule şi 
Dumnezeul meu, primeşte duhul meu.” (Octoihul mic, Sibiu, 1999, p. 
192) 

păstrat fără vină.Ție îți încredințez trupul meu şi nu 
pământului... Mută-mă la Tine, unde eşti Iu, rod al 
pântecelui meu, să fiu şi cu în acelaşi cămin cu Tine. Mă 
grăbesc spre Tine, care ai pogorât la mine... Ridicându-şi 
apoi mâinile, Sfânta Maică a binecuvântat pe cei adunaţi şi a 
auzit cuvintele: «Vino, binecuvântata Mea Maică, în pacea 
Mea. Scoală, vino, draga Mea, cea mai frumoasă între 
femei, că întruparea a trecut şi timpul altoirii a venit. 
Frumoasă eşti, draga Mea şi nici o pată nu este în tine. 
Mireasma ta este mai plăcută decât orice mir.y”!75 

Sfântul loan Damaschin, prin cuvinte emoţionante, 
reuşeşte să redea scena adormirii Maicii Domnului făcând o 
paralelă cu momentul morții Mântuitorului: „Copilul Meu, 
în mâinile Tale îmi dau duhul meu; — „Părinte, în mâinile 
Tale îmi dau sufletul Meu” (Luca 23, 46). E impresionantă 
ŞI readucerea în prim plan a imaginilor poetice din Cântarea 
Cântărilor: „Vino draga mea, cea mai frumoasă între femei... 
Frumoasă eşti draga Mea (mamă) şi nici o pată nu este în 
tine” (Cântarea Cântărilor, 2, 10-11; 4, 7-10). 

Analizând şi combinând informaţiile furnizate de 
Sfinții Gherman al Constantinopolului şi loan Damaschin, 
I.G. Coman a spus: „Sfântul Gherman ne spune că Maica se 
aşează pe patul întins de ea, îşi potriveşte poziția 
neîntinatului ei trup aşa cum a voit şi îşi dă duhul ca în 
somn, ba chiar se desparte de trup în trezvie, întrucât ca 
eliberase de stricăciune trupul ei. Era o adormire, nu o 
moarte. Sfântul loan Damaschin descrie cu lux de amănunte 
participarea cosmică şi cerească la eveniment: elementele 
lumii se zbuciumă şi se schimbă, se aud glasuri, sunete, 
zgomote mari şi cântece îngereşti. Sunt îngeri care merg în 
fruntea cortegiului, sunt îngeri care însoțesc cortegiul, sunt 


175 Citatele din omiliile Sfântului Gherman şi Sfântului loan Damaschin 
sunt preluate din I.G. Coman, Și Cuvântul..., p. 414u. 

îngeri care urmează cortegiul. Unu fac oficiul de gardă 
pentru preasfântul şi neîntinatul suflet al Adormitei şi o 
întovărăşesc în suirea ei la cer până ce aşează pe 
împărăteasă pe tronul împărătesc; alții înconjoară sfântul şi 
dumnezeiescul ei trup şi slăvesc pe Născătoarea de 
Dumnezeu în cântări îngereşti. La locul adormirii, cei de 
față înconjurau cu teamă, cu dragoste şi cu lacrimi de 
bucurie dumnezeiescul preafericitul tabernacol 
îmbrățişându-l şi sărutându-l şi umplându-se de sfinţenie şi 
binecuvântare. Atunci bolile au fugit, mulțimea demonilor a 
fost alungată de pretutindeni în cele mai de jos ale 
pământului, aerul şi cerul s-au sfinţit de înălțarea duhului 
Mariei prin ele, aşa cum pământul s-a sfințit prin aşezarea 
trupului ei în el... În fine, trupul curat al Fecioarei Sfinte e 
înfăşurat în giulgiuri şi împărăteasa e aşezată din nou pe pat. 
Se aprind, apoi, făclii, se răspândesc miruri, se cântă imne 
frumoase de însoţire, îngerii melodiază în limba lor. 
Apostolii şi Părinţii insuflați de Dumnezeu, intonează şi ei 
cântări divine, insuflate de Sfântul Duh... Petru (apostolul) 
face rugăciunea. Apostolii iau pe umeri patul mortuar cu 
trupul Fecioarei şi se îndreaptă cu el spre mormânt în imne 
şi între făclii. Se adunase o lume  nesfârşită la 
înmormântarea Prea Curatei. Toţi se mirau de moartea ei aşa 
de repede şi de venirea prin aer a apostolilor din locurile pe 
unde erau răspândiţi.”!? 

Sfântul loan Damaschin ne-a transmis amănunte 
privitoare la ritualul de înmormântare a Maicii Domnului. 
„Dusă pe umerii Apostolilor, arca Domnului pornea din 
Muntele Sionului spre templul ceresc, trecând prin 
mormânt. Cortegiul Sfintei Fecioare mergea prin mijlocul 
cetății Ierusalimului, de parcă era o mireasă prea frumoasă, 
împodobită cu strălucirea Duhului celui neapropiat şi se 


19 1.G. Coman, Și cuvântul..., p. 421-422. 

îndrepta spre locul prea sfânt — Ghetsimani — precedată şi 
însoțită de îngeri, care o acopereau cu aripile lor şi de toată 
biserica.”15 

Și Sfântul Maxim Mărturisitorul redă acest moment, 
cu aceleaşi amănunte: „Fericitul Petru a ascultat cuvintele 
lor cum se cuvenea în ceasul tainei. S-a rugat şi de îndată au 
înfăşurat în fâşii sfinte şi au uns trupul ce cuprinsese pe Cel 
Necuprins, pe Împăratul şi Ziditorul celor văzute şi 
nevăzute, şi l-au aşezat pe sicriu. Şi din nou Petru a început 
o laudă şi toată mulțimea Apostolilor a răspuns, şi puterile 
cerurilor psalmodiau împreună cu ei, iar din pricina 
lămpilor, sfeşnicelor şi căţuilor, aerul strălucea înmiresmat. 
Apoi Sfinții Apostoli au ridicat pe umeri sicriul cinstit şi, la 
porunca Duhului Sfânt, au plecat în țarina Ghetsimanilor, 
cum le fusese poruncit de dinainte de Sfânta Născătoare de 
Dumnezeu.”!8! 

Sfinţii Părinţi amintiţi mai înainte, care au descris 
momentul adormirii şi înmormântării Maicii Domnului, fac 
o paralelă între aducerea Chivotului Legii şi aşezarea lui în 
Templu de regele Solomon, şi aducerea la mormânt a 
Chivotului Sfânt, trupul Maicii Domnului. Aceiaşi Sfinți 
Părinți, Gherman, Maxim Mărturisitorul şi loan Damaschin, 
relatează şi un incident petrecut în timpul derulării 
procesiunii de înmormântare a Maicii Domnului. „Atunci 
unul dintre necredincioşi, cu statura mai înaltă decât ceilalți, 
ticălos şi neruşinat, a despicat cu îndrăzneală poporul 
credincioşilor ce urma Chivotul sfinţeniei. A ajuns la Sfinți 
Apostoli ce purtau comoara cerească ce cuprinsese pe Cel 
Necuprins şi firea cea necuprinsă, şi-a întins mâinile sale 
necurate şi a apucat sicriul pe care odihnea trupul neprihănit 


15 Sfântul loan Damaschin, Omilia, II, 10, La Adormirea Prea Sfintei 
Născătoare de Dumnezeu şi pururea Fecioara Maria, Migne, P. G. 
XCVI, col. 736 BCD. 

5! Sfântul Maxim Mărturisitorul, op. cit., p. 105-106. 

al Preabinecuvântatei Împărătese... Cutezătorul şi smintitul a 
apucat sicriul ca să-l arunce la pământ. O, tu, suflet de fiară? 
Vânt nesăbuit! Dar de îndată a văzut dreapta răsplătire a 
faptelor sale, căci tocmai în clipa în care mâinile sale 
atingeau sicriul sfânt, amândouă i-au fost tăiate din umeri 
când a îndrăznit să se apropie de ceea ce nu era vrednic să 
urmărească nici măcar cu ochii. Mânia lui Dumnezeu s-a 
abătut asupra lui şi el striga şi urla. Plâns şi deznădejde au 
căzut asupra lui ca şi asupra celorlalți iudei ce se adunaseră 
împreună cu el. Ei s-au retras şi au fost ruşinaţi şi îngerul 
Domnului i-a urmărit. Această minune a avut loc pentru 
ruşinarea iudeilor şi a-i face să se teamă, dar şi pentru 
credincioşi a fost mai mult pricină de mândrie şi slavă.” 

Atitudinea acestui iudeu, pe care unele tradiții îl 
numesc Atonie'“, exprima atitudinea evreilor faţă de 
creştini, pe care au început să-i persecute şi chiar să-i 
omoare, dar prefigura şi pe „creştinii” care se vor ridica 
împotriva cinstirii Maicii Domnului. Consecința îndrăznelii 
lui Atonie a fost pedepsirea lui drastică, îngerul Domnului 
tăindu-i mâinile. De fapt, iconografia Bisericii noastre 
surprinde în icoana Adormirii şi acest eveniment, mâinile 
tăiate ale pângăritorului rămânând lhpite de sicriu. 

Sfinţii Părinţi relatează apoi şi urmarea acestei 
pedepse. Păcătosul s-a căit, a cerut iertare Maicii Sfinte şi a 
primit vindecarea. „Apoi, i-a vindecat cu milostivire rana 
mâinilor sale, căci atunci când iudeul, pe drept lovit, şi-a 
recunoscut greşeala, a început să se căiască şi să ceară cu 
lacrimă arzătoare iertare şi a chemat cu durere numele lui 
Hristos şi al Sfintei sale Maici, Maria... Sfântul Apostol 
Petru a dat porunca de a opri sicriul sfânt şi au adus înaintea 
lui pe vinovatul rănit, zdrobit de căință prin sângele vărsat şi 


'5 Ibidem, p. 106-107. 
155 Acatistul Adormirii Maicii Domnului, Condacul al 4-lea. 

udat cu lacrimile ochilor săi. Atunci, el a atins sfântul sicriu, 
nu ca mai înainte, ci s-a rugat cu frică şi cutremur şi fericitul 
Petru 1-a aşezat mâinile tăiate la locul lor, şi de îndată, prin 
harul lui Hristos şi al Preasfintei Sale Maici, mâinile tăiate 
s-au lipit din nou de trupul lor, şi nu numai că au pierit 
junghiurile durerii, dar chiar şi urma rănii nu s-a mai văzut. 
Din clipa aceea omul acela a crezut în Hristos, a fost botezat 


ŞI s-a alăturat numărului credincioşilor, şi slăvea pe Hristos 


şi pe Preasfânta şi Slăvita Sa Maică.”!%* 


Trupul Maicii Domnului a fost aşezat în mormânt, 
care era săpat alături de mormintele sfinților şi 
dumnezeieştilor săi părinți, loachim şi Ana, şi alături de 
mormântului dreptului losif.!* 


15% Sfântul Maxim Mărturisitorul, op. cit., p. 107-108. 

'5 Mormântul era — aşa cum s-a arătat — pe muntele Măslinilor, în 
grădina Ghetsimani., pe valea pârâului Cedron, vale numită a lui Iosafat, 
loc unde se va derula Înfricoşătoarea Judecată la a doua venire a 
Domnului. Pe locul mormântului Maicii Domnului, patriarhul Iuvenal 
(422-458), primul patriarh al Ierusalimului, numit prin canonul 28 al 
Sinodului al IV-lea ecumenic (Calcedon, 451), a construit o capelă. În 
timpul împăratului Mauriciu (582- 602) s-a construit bazilica superioară, 
vechiul sanctuar — capela — devenind cripă subterană. În timpul invaziei 
perşilor din anul 614, acestă biserică a fost parțial distrusă. A fost 
refăcută destul de repede, căci în anul 670 pelerinul Arculf a găsit-o 
întreagă. De-a lungul timpului biserica a fost distrusă şi refăcută de mai 
multe ori, dar de fiecare dată când a fost distrusă, cripta inferioară a fost 
cruțată, chiar şi de musulmani, care au o venerație deosebită față de 
„mama profetului lisus”. Biserica a fost restaurată de cruciați şi a 
devenit abație benedictină; a fost distrusă de sultanul Saladin la sfârşitul 
secolului al XII-lea, apoi reconstruită de franciscani. Din 1757 a revenit 
Bisericii ortodoxe Greceşti. Actualmente slujesc în această biserică 
creştini greci, evrei, sirieni, copți, armeni, şi de trei ori pe an romano- 
catolicii. În biserica mormântului Maicii Domnului ard circa 500 de 
candele. În anul 1972 săpăturile arheologice din zonă au confirmat 
faptul că mormântul Fecioarei Maria s-a aflat în perimetrul unui cimitir 
creştin din secolul al II-lea. 

Tradiția bisericească spune că apostolul Toma n-a 
fost de faţă la înmormântarea Maicii Domnului. 
Desfăşurându-şi activitatea de propovăduire în îndepărtata 
Indie, Toma a ajuns după înmormântarea Maicii Sfinte la 
Ierusalim. „A treia zi însă a sosit şi Apostolul acesta şi 1-a 
găsit pe ceilalți prieteni ai săi pregătiţi să cânte psalmi în 
fața mormântului sfânt. A auzit şi el psalmodia dulce a 
îngerilor şi i-a rugat pe Sfinții Apostoli să deschidă 
mormântul cinstit pentru a vedea trupul slăvit al Preasfintei 
Născătoare de Dumnezeu. Fericiţii Apostoli au ascultat 
cererea fratelui lor prin porunca Duhului Sfânt şi au deschis 
mormântul cu frică, şi când l-au deschis, n-au mai găsit 
trupul slăvit al Sfintei Maici a lui Hristos, căci fusese mutat 
acolo unde voise Fiul şi Dumnezeul ei... Aşadar, mormântul 
s-a găsit gol. Dar fâşiile şi giulgiul în care au aşezat-o le-au 
aflat, însă trupul Fecioarei nu mai era, ci fusese înălțat la 
Fiul şi Dumnezeul ei, ca să viețuiască împreună cu EI şi să 
împărăţească împreună cu El şi aşa a făcut să urce firea 
noastră în Împărăţia cea veşnică, nu numai prin Fiul său, ci 
şi prin Maica Sa. 

Atunci, fericiții Apostoli s-au umplut de uimire şi de 
bucurie şi au ştiut că întârzierea unuia dintre Apostoli s-a 
întâmplat prin voia providenţei pentru descoperirea acestei 
taine... Și au lăudat pe Hristos care a cinstit-o pe Preasfânta 
şi Preacurata Sa Maică, căci erau plini de lumină şi 
mireasma mormântului sfânt în care fusese aşezat trupul 
Sfintei Fecioare cel mai desăvârşit decât cerurile. Şi-n tot 
ținutul Ghetsimanilor s-a revărsat strălucirea şi mireasma. 
Au închis deci din nou sfântul mormânt, lar slăvita mutare a 
Sfintei Născătoare de Dumnezeu a fost propovăduită în 
lumea întreagă. S-a spus şi a ajuns până la urechile noastre 

cuvântul că Apostolul care a venit a treia zi era Toma, sosit 
din India.”!%€ 

Sfântul Gherman al Constantinopolui ne prezintă o 
altă versiune a înmormântării Fecioare Maria. „Apostolii 
hotărâseră ca Petru şi Pavel să săvârşească ultimile îndatoriri 
faţă de trupul Sfintei. De aceea cei doi preaslăviţi şi 
preaevlavioşi apostoli iau de pe patul mortuar trupul cu 
linţoliul în care era înfăşurat spre a-l aşeza în mormânt, 
atingându-se numai de linţoliu, nu şi de trup. Dar în timp 
ce-l coborâră trupul în mormânt, acest trup e răpit din 
mâinile lor în văzul tuturor. Însă Acela care a răpit trupul a 
rămas nevăzut tuturor. EI era Dumnezeu cel nevăzut.”!5 

Analizând cele două versiuni — cea a înălțării 
trupului Fecioarei din chiar mâinile Apostolilor şi cea a 
înălțării trupului ei după punerea în mormânt — I.G. Coman 
a spus: „Credinţa în înălțarea Mariei la cer trebuia apărată 
prin dispariția ei din chiar mâinile acelora care o 
înmormântau şi a martorilor care asistaseră la eveniment. 
Acestă versiune pare mai veche şi mai verosimilă decât 
cealaltă, deşi este de origine târzie. Cealaltă versiune a 
dispariției trupului după trei zile de şedere în mormânt e o 
paralelă la găsirea mormântului Mântuitorului gol a treia zi 
de la înmormântare, aşa cum relevă însuşi loan Damaschin. 
Dar Damaschin simte nevoia să-şi întemeieze versiunea sa 
nu numai pe o paralelă biblică, ci pe un fapt precis din 
tradiție. El găseşte acest fapt în Istoria lui Eftimie, Cartea 
III, cap. 40, unde arhiepiscopul luvenalie al Ierusalimului 
relatează împăratului Marcian şi împărătesei Pulheria, 
printre altele, că după ce trupul Mariei a fost pus în 
mormântul din Ghetsimani, trei zile au durat cântările 


'5 Sfântul Maxim Mărturisitorul, op. cit., p. 109-110. 
5 Sfântul Gherman al Constantinopolului, op. cit., col. 369 ABCD; 372 
AB. 

îngerilor în prezența apostolilor. După trei zile au încetat 
cântările, iar apostolii erau toţi prezenţi afară de Toma. În 
acest moment, la sfârşitul celor trei zile, soseşte şi el şi 
doreşte să adore trupul Mariei. În acest scop ei deschid 
mormântul, dar nu mai găsesc trupul Mariei acolo, ci numai 
giulgiurile zăcând şi exalând parfum de negrăit. Ei au închis 
mormântul şi au socotit că dispariția trupului Fecioarei nu se 
poate explica decât prin voinţa Logosului şi a Domnului 
slavei, de a cinsti acest trup şi după moarte prin mutarea lui 
de aici, înainte de învierea obştească. Împreună cu Apostolii 
se aflau încă şi Timotei, apostol şi prim episcop al Efesului, 
precum şi Dionisie Areopagitul, aşa cum acesta atestă în 
cartea sa Despre fericitul lerotei, adresată pomenitului 
Timotei.”15% 

Pe parcursul timpului s-au ivit mai multe discuţii şi 
controverse legate de realitatea morții Fecioarei Maria şi 
strămutarea ei cu trupul la cer. D. Stăniloae a analizat aceste 
neînțelegeri astfel: „După ortodocşi, Fecioara moare 
supunându-se legii generale omeneşti, deci ca oamenii care 
suportă urmările căderii în păcat, dar s-au ridicat prin 
Hristos la o suportare uşoară şi trecătoare a ei. A murit în 
virtutea legii generale omeneşti şi s-a înălţat prin Hristos... 
Maria rămâne prin moarte în cadrul ordinei generale a 
oamenilor, care suportă moartea, dar învie prin Hristos; 
moare din motivul din care mor oamenii, dar e mântuită de 
moarte mai total şi mai repede ca ei, însă tot prin Hristos; 
pentru că unirea ei cu Hristos e desăvârşită. Hristos e cu ea 
în moartea ei, mai mult decât cu toţi drepți, de aceea învie 
şi se înalță prin El, biruindu-se desăvârşit efectele morții, 
înainte ce vor fi biruite la ceilalți oameni. Ea moare, învie şi 
se înalță prin Hristos, cu Hristos şi în Hristos, nu autonom 


15 1.G. Coman, Și Cuvântul..., p. 425-426. 

de EI. Cel ce vieţuieşte în Hristos nu ocoleşte moartea, dar o 
calcă cu EI, trecând prin ea...”1% 

Marele teolog evidențiază că Maica Domnului cea 
atotcurată a fost unită în moarte ca şi în viaţă cu Fiul ei. De 
aceea, trupul ei n-a putut fi reținut de mormânt, supus 
stricăciuni, întrucât era un trup îndumnezeit. Pentru a lua 
sufletul Maicii Sale, lisus Hristos nu a trimis un înger, ci a 
venit personal. Tot aşa, personal, i-a înălţat şi trupul la cer. 
„De aceea înălțarea ei e un act al Fiului, nu s-a făcut cu 
puterile ei. Maica Domnului nu s-a înălțat prin sine, ca Fiul 
el. Puterea Lui dumnezeiască s-a concentrat şi mai deplin în 
trupul ei, readucându-l la viaţă, la o viaţă nespus de 
superioară faţă de cea pământească. Învierea şi înălţarea 
reprezintă suprema înduhovnicire, îndumnezeire a trupului, 
ridicarea în cea mai adâncă intimitate dumnezeiască. De 
aceea trupul înviat nu se mai vede. Actul învierii nu mai € 
un act vizibil, la fel nici al înălțării, pentru că ele înseamnă o 
absorbire a materialității în lumină, o covârşire a ei prin 
lumina dumnezeiască, o ridicare în  transcendenţa 
pnevmatică... De aceea nu s-a mai văzut înălţarea Fecioarei. 
Lumina care începuse în momentul morții s-o acopere, a 
acoperit-o după aceea total. Prin moarte, trupul ei a pierdut 
tot ce-l făcea vizibil ochilor naturali.” 

Sfinții Părinţi şi scriitori bisericeşti răsăriteni spun că 
Mântuitorul lisus Hristos a înălțat-o cu trupul la cer pe 
Maica Sa pentru că aceasta trebuia să ajungă întru cele ale 
Fiului său, în curțile „casei Dumnezeului nostru”. Cea care a 
zămislit şi a purtat în pântece pe Ziditorul lumii trebuia să 
locuiască „întru lumina cea pururea fiitoare a Fiului său”. 


15 D. Stăniloae, Învățătura despre Maica Domnului la ortodocşi şi 
catolici, în rev. Ortodoxia, II, nr.4/ 1950, p. 597. 
1% Ibidem, p. 599-600. 

Și Petru Rezuş, încercând să lămurească modul 
trecerii din această viaţă în cea veşnică a Maicii Domnului, 
a spus: „Adormirea Maicii Domnului a fost o adormire sau o 
moarte naturală şi reală. Cea care era «plină de har» şi 
«curăţită de Sfântul Duh» nu era nemuritoare. În virtutea 
integrităţii sale perfecte, ea nu avea nici o urmă sau pată de 
păcat în fiinţa sa, însă fiinţa sa rămâne mărginită. Această 
fiinţă materială a sa moare adevărat, aşa cum a murit cu 
adevărat însuşi Domnul nostru lisus Hristos, după natura Sa 
omenească, luată în întregime din Maria. Maria, totuşi, nu 
moare din aceleaşi condiții determinante, datorită cărora 
mor toţi oamenii. Ea, neavând păcat, nu a suferit nici de 
boală, care este o urmare a păcatului şi deci nu a fost supusă, 
în acelaşi grad cu oamenii, nici ascuţişului morții. Moartea 
sa, de aceea, poate fi mai luminos redată prin «adormire». 
Ea adoarme «din dragoste serafică şi din topitorul ei dor 
fierbinte» după mult iubitul ei Fiu. 

Despre moartea sa, Sfântul loan Damaschin spune: 
«Fără dureri a fost naşterea sa şi fără dureri a fost şi trecerea 
sa. Ea în care acul morții, păcatul, a fost omorât, este 
începutul vieții de mai bine.» Trupul său, fără boală şi fără 
pata păcatului nu putea fi supus stricăciunii. Ar fi fost o 
victorie nemeritată, ce ar fi obținut-o forțele distrugătoare 
ale răului, asupra acestui trup imaculat şi neprihănit... 
Dumnezeu, Fiul său, nu lasă acest trup, din care a luat carne 
ŞI sânge, părăsirii şi uitării. El îl preamăreşte, a treia zi, 
înălțându-l la EI, în ceruri. 

Aceasta este adevărata credinţă ortodoxă... Înălţată la 
cer, Preacurata Fecioară şi Preasfânta Maică Mana îşi 
începe adevărata sa viaţă, cea preamărită, alături de Fiul său 
cel mult iubit.'” 


1! Petru Rezuş, Mariologia..., p. 552-553. 

Cronologia Vieţii Maicii Domnului” 


Data Evenimente 
18 î.d.H.1%,9 dec. Zămislhrea Maicii Domnului de către 
Sfânta Ana. 
17 î.d.H., 8 sept. Naşterea Maicii Domnului. 
14 î.d.H., 21 nov. Intrarea în Templu a Maicii Domnului, 


la vârsta de 3 ani. 
2 î.d.H. Ieşirea din Templu a Maicii Domnului. 


| î.d.H. Logodna cu dreptul Iosif şi stabilirea lor 
în Nazaret. 


] 2 . A ..w 5) . » * 
” Prezenta cronologie a fost întocmită după calendarul creştin, fără să 


se țină seama de eroarea de calcul a Sfântului Dionisie Exiguul. Eroarea 
respectivă e de cinci ani şi a apărut atunci când Dionisie a considerat ca 
anul 1 al erei creştine (anul naşterii Domnului lisus Hristos) anul 753 de 
la zidirea Romei, în loc de anul 749. Pentru exemplificare, semnalăm că 
Irod cel Mare a domnit între anii 37-4 î.d.H. Dar din Sfintele Evanghelii 
reiese clar că Irod era regele iudeilor în anul naşterii Domnului, an în 
care a şi emis decretul de ucidere a pruncilor din Betleem. Deci anul real 
al morții lui Irod a fost anul 750 de la zidirea Romei (ad urbe condita) şi 
anul 2 al erei creştine (vezi A. Plămădeală, Cuvinte la zile mari, Sibiu, 
1989, p. 62). 

Cronologia este un rezumat al Părții întâi a prezentei lucrări, şi am 
întocmit-o pentru o mai uşoară receptare a datelor esențiale din viața 
Maicii Domnului. 

1% Anul de pornire al acestei cronologii l-am stabilit prin următorul 
calcul: Fecioara Maria a intrat în templu la trei ani; a stat aici 
doisprezece ani, şi logodna a durat cca. doi ani. Deci 3+12+2=17 ani. 
Prin urmare, naşterea Maicii Domnului a fost în anul 17 î.d.H., iar 
zămishrea ei a fost în anul 18 î.d.H. 

1 d.H., 25 mar. 


1 d.H., 25 dec. 
2 d.H., 1 ian. 
2 d.H... 2 febr. 


2 d.H. 
cca. 4-5 d.H. 


12 d.H. 


30 d.H. 


30-33 d.H. 


33d.H.; 


duminică, 2 apr. 


33d.H.; 
Joi, 6 apr. 


33d.H.; 
vineri, 7 apr. 


Buna Vestire. Fecioara Maria era în anul 
al 18-lea al vieţii. 


Naşterea Domnului. 
Tăierea Împrejur a lui lisus Hristos. 


lisus Hristos este închinat în Templu 
(Intâmpinarea Domnului). 


Fuga în Egipt. 


Întoarcerea din Egipt. Stabilirea în 
Nazaret. 


Călătorie la Ierusalim. Pruncul lisus se 
pierde de familie. 


Începutul vieţii publice a Mântuitorului: 
Botezul, Ispitirea, Alegerea Apostolilor, 
Nunta din Cana Galileii. 


Maica Domnului Îl însoţeşte pe Fiul ei 
în activitatea Sa publică. 


Intrarea triumfală a Mântuitorului în 
Ierusalim. Fecioara Maria e alături de 
El. 


Cina cea de Taină. Prinderea 
Mântuitorului. Maica Domnului e 
martoră la aceste evenimente. 


Procesul Mântuitorului. Condamnarea 
Lui la moarte. Maica Sfântă asistă la 
această dramă, copleşită de durere. 

Moartea Mântuitorului şi îngroparea 

33 d.H.; 
vineri-duminică, 7-9 
apr. 


33 d.H.; 


duminică, 9 apr. 


33 d.H.; 
9 apr-lO mai 


33 d.H.; 
Joi, LO mai 


33 d.H.; 
duminică, 20 mai 


anii 34-45(48) d.H. 


45(48) d.H. 


Lui. Fecioara Maria e de faţă. 


Maica Domnului nu se mişcă de lângă 
mormântul Fiului ei. 


Mântuitorul lisus Hristos învie din 
mormânt, Maica Sfântă fiind martora 
slăvitei Sale învieri. 


În această perioadă, Domnul Iisus 
Hristos Se arată Mamei Sale de mai 
multe ori, fie când aceasta era în 
compania Apostolilor şi ucenicilor, fie 
când era singură. 


Pe muntele Eleonului, în faţa Maicii 
Domnului şi a Apostolilor, Mântuitorul 
se înalță la ceruri. 


Pogorârea Sfântului Duh peste Apostoli. 
Maica Sfântă era prezentă în mijlocul 
lor. 


Maica Domnului rămâne în Sion, 
Ierusalim, locuind în casa Sfântului 
loan. După unele tradiţii, în acest 
interval de timp, ar fi călătorit la M. 
Athos şi la Efes. 


Adormirea Maicii Domnului la 
Ierusalim. La 3 zile de la înmormântare, 
vine Apostolul Toma şi se deschide din 
nou mormântul şi se constată că trupul 
Fecioarei Maria a fost înălțat la cer de 
către Fiul ei. 

Partea a doua 


Cinstirea Maicii Domnului 


În pietatea ortodoxă, cinstirea Maicii Domnului este 
strâns legată de dumnezeirea Fiului său, Mântuitorul nostru 
Iisus Hristos. Pe această realitate, că este Mamă a Fiului lui 
Dumnezeu Întrupat, s-a dezvoltat cultul nostru creştin 
ortodox. Datorită faptului că Fecioara Maria a fost ridicată 
de Dumnezeu prin Har deasupra tuturor făpturilor, şi 
îngerilor şi oamenilor, noi îi aducem Sfintei Fecioare o 
supracinstire sau supravenerare (IINHnLh d — hiperdulia). 
Această supracinstire este diferită de actul de adorare 
(Ldoah d — latreia) pe care îl aducem numai lui Dumnezeu. 
Actul de supracinstire a Maicii Domnului nu se suprapune 
celui de adorare adus lui Dumnezeu, nici nu diminuează 
cultul cuvenit exclusiv lui Dumnezeu. Dimpotrivă, cinstirea 
sfinților şi a Maicii Domnului aduce o mai mare anvergură 
adorării lui Dumnezeu, pentru că „minunat este Dumnezeu 
întru sfinții Săi” (Psalm 67, 36). 

Motivele cinstirii Maicii Domnului sunt sintetizate 
în salutul arhanghelului Gavriil adus Fecioarei Maria la 
Buna Vestire: „Bucură-te, cea plină de har, Domnul este cu 
tine. Binecuvântată eşti tu între femei” (Luca 1, 28), salut 

completat de cuvintele de întâmpinare ale Elisabetei când a 
fost vizitată de Maica Domnului: „Binecuvântată eşti tu 
între femei şi binecuvântat este rodul pântecelui tău” (Luca 
1, 42). Cinstirea de care se va bucura Fecioara Maria din 
partea oamenilor este anunţată de ea însăşi: „Că iată de 
acum mă vor ferici toate neamurile” (Luca 1, 48). 

Argumentând cinstirea Maicii Domnului, I. Todoran 
a spus: „Prin bunăvoința dumnezeiască, ea, cea mai curată 
fiinţă umană, a fost aleasă să slujească lui Dumnezeu ca 
mamă în întruparea Fiului Său pentru mântuirea lumii; iar 
credincioşii cinstind-o pentru cinstea cu care Dumnezeu 
însuşi a învrednicit-o, au şi motiv de mare şi veşnică 
recunoştinţă față de Fecioara, pentru că ea, în numele tuturor 
oamenilor, a răspuns afirmativ la inițiativa dumnezeiască de 
mântuire şi pentru că ea, prin rugă necurmată, neîncetat 
mijloceşte la Fiul său pentru dăruirea către toţi a harului 
mântuitor şi a tot ajutorul dumnezeiesc. 

Asfel, referitor la Maica Domnului, Biserica 
Ortodoxă nepărăsind, ca pretutindeni în învăţătura sa, 
terenul sigur al cuvântului lui Dumnezeu din Sfânta 
Scriptură şi Sfânta Tradiţie, a învăţat şi învaţă, fără adăugire 
omenească şi fără neevlavioasă ştirbire, ceea ce au învăţat 
Apostolii dimpreună cu Biserica ecumenică totdeauna, 
anume că Preasfânta Marie este adevărată Născătoare de 
Dumnezeu (IJiro&krO — theotokos), că ea este pururea 
fecioară (CHPNănlJrtro-— aeipartenos) şi că, în consecinţă, i se 
cuvine cinstire mai presus de toți sfinții şi îngerii, adică 
supravenerare sau preacinstire (hiperdulie). Aceste trei 
elemente fundamentale -—  Theotokia, Acipartenia şi 
Hiperdulia — care sunt prerogativele Mariei, constituie 
conținutul mariologiei ortodoxe, conţinut identic cu acela al 

Sfintei Scipturi din istorisirea Buneivestiri şi cu acela al 
propovăduirii apostoleşti.”!** 

Aceste atribute ale Fecioarei Maria — Născătoare de 
Dumnezeu şi Pururea Fecioria ei — nu trebuie privite ca 
însuşiri personale, ci dobândite tocmai din calitatea de 
Maică a lui lisus Hristos. Dumnezeirea Mântuitorului şi 
faptul că s-a născut din ea îi conferă aceste calități, iar aceste 
însuşiri ale Maicii Domnului şi-au primit strălucirea din 
strălucirea Fiului lui Dumnezeu Întrupat, care s-a născut din 
ea. În cele ce urmează vom prezenta mai amănunțit aceste 
însuşiri ale Maicii Sfinte. 


194 A Ş aa : : A i i 
” Isidor Todoran, Consideraţii mariologice, în rev. Mitropolia 


Ardealului, nr. 3-4/1958, p. 218- 219. 

Fecioara Maria — Născătoare de 
Dumnezeu 


Învățătura Bisericii Ortodoxe referitoare la Maica 
Domnului — bazată pe Sfânta Scriptură şi Sfânta Tradiţie — 
evidenţiază două prerogative ale Sfintei Fecioare: „Fecioara 
Maria este Născătoare de Dumnezeu (/Einotkii = 
Theotokia)” şi „Pururea Fecioria Mariei (A HNănUJIt d = 
Aeiparthenia)”. Această învăţătură nu s-a formulat strict 
legată de persoana Maicii Domnului, ci a fost derivată din 
învăţătura că „lisus Hristos este Fiul lui Dumnezeu 
Întrupat”, fund „„Dumnezeu adevărat şi om adevărat”. În 
acest sens, Dumitru Stăniloae a spus: „Biserica a considerat 
totdeauna pe Fecioara Maria Născătoare de Dumnezeu, căci 
în aceasta se implică mărturisirea că Cel ce S-a născut din ea 
nu este o persoană omenească deosebită de cea 
dumnezeiască, ci Însuşi Fiul lui Dumnezeu S-a născut din 
ca, după firea Sa omenească... Din Fecioara Maria Se naşte 
deci Fiul lui Dumnezeu însuşi ca persoană a firii omeneşti. 
A respinge calitatea aceasta a Fecioarei Maria înseamnă a 
respinge întruparea Fiului lui Dumnezeu, a contesta că Fiul 
lui Dumnezeu însuşi S-a făcut om, a nega că lisus Hristos 
este Însuşi Fiul lui Dumnezeu cel întrupat pentru un dialog 
etern cu noi, făcându-se în acest scop şi persoană 
omenească. A nega că Fecioara Maria este Născătoare de 
Dumnezeu, înseamnă a nega că Însuşi Fiul lui Dumnezeu 
S-a făcut Fiul ei, deci Fiul Omului... Numai întrucât Însuşi 
Fiul lui Dumnezeu S-a făcut Fiul Fecioarei, El S-a făcut Fiul 
omului şi Fratele oamenilor şi prin aceasta l-a făcut pe 

oameni fii a lui Dumnezeu prin har. Numai aşa Însuşi Fiul 
lui Dumnezeu S-a împărtăşit de pătimirile noastre şi de 
moartea noastră şi prin aceasta le-a biruit. Numai aşa a 
îndumnezeit firea omenească.” 

Aceste două însuşiri — „Născătoare de Dumnezeu” şi 
„„Pururea Fecioară” — ale Maicii Domnului sunt strâns legate 
una de cealaltă. „„Maternitatea divină” e un sinonim al 
fecioriei Mariei, în sensul că una se împletește cu alta, că nu 
există una fără alta: calitatea de Mamă a lui Dumnezeu o are 
Maria fiindcă a născut pe Fiul lui Dumnezeu, dar această 
naştere nu a atins fecioria Mariei, făcând-o mamă în 
înţelesul omenesc al cuvântului, întrucât pierderea fecioriei 
ar fi însemnat că Cel născut nu era Dumnezeu; păstrarea 
fecroriel însă înseamnă că Cel născut era Dumnezeu, care nu 
se putea naşte altfel. 

Textele sacre de bază ale maternității divine pe care 
îşi construiesc Părinții doctrina mariologică sunt: „Duhul 
Sfânt se va pogori peste tine şi puterea Celui Prea Înalt te va 
umbri; pentru aceasta şi Sfântul care se va naşte din tine, 
Fiul lui Dumnezeu se va chema”; apoi: „Și de unde mie 
aceasta, ca să vină la mine Maica Domnului meu?” (Luca |; 
35, 43). „„A trimis Dumnezeu pe Fiul Său născut din femeie” 
(Galateni 4, 4)..% 

Termenul Theotokos — Născătoare de Dumnezeu — 
este termenul cel mai cuprinzător pentru a defini Fecioria 
Maicii Domnului. El semnifică nu numai „„Maica lui 
Dumnezeu” ci mai precis „cea care 1-a dat naştere lui 
Dumnezeu”. Apariţia acestui termen trebuie legată de 
salutul de întâmpinare al Elisabetei: „de unde mie aceasta, 
ca să vină la mine Maica Domnului meu?” (Luca 1, 43). Se 


1% D. Stăniloae, Teologia Dogmatică Ortodoxă, vol. IL, Edit. Institutului 
Biblic, Bucureşti, 1978, p. 76-77. 
1% 1.G. Coman, Și Cuvântul..., p. 394-395. 

extinde deci apelativul de la „Maica Domnului” la „Maica 
Dumnezeului meu” sau mai explicit, „Maica care L-a născut 
pe Dumnezeul meu” adică „Născătoarea de Dumnezeu”. 

Sfinţii Părinţii când vorbesc de Fecioara Maria ca 
Maică a Domnului folosesc expresii echivalente cu 
„Lheotokos” precum: „născut din Fecioară” sau „purtat în 
pântece de Maria”. Sfântul Ignatie Teoforul a spus că „lisus 
Hristos s-a născut din Maria şi din Dumnezeu” sau că „Ela 
fost purtat în pântece de Maria, potrivit iconomiei lui 
Dumnezeu”. Tot el defineşte persoana Mântuitorului: „lisus 
Hristos, după trup e din neamul lui David şi este fiu al 
omului, dar şi Fiul lui Dumnezeu.” 

Sfântul Irineu de Lyon, deşi nu foloseşte explicit 
sintagma „Născătoare de Dumnezeu”, în opera lui apar 
formulări de genul: „Fiul lui Dumnezeu s-a născut din 
Fecioară”; „nu e decât un singur şi acelaşi lisus Hristos 
Domnul nostru, Acela s-a născut din Mana”; sau „Hristos 
născut din Maria este Emanuel."!"% Şi Tertulian foloşeşte 
aceleaşi expresii: „Dumnezeu născut”, „Fecioara care a 
născut pe Dumnezeu cu noi (Emanuel), „Fiul lui 
Dumnezeu născut din Fecioară” fără a o numi pe Fecioara 
Maria în mod direct, Născătoare de Dumnezeu. 

Făcând o analiză a operelor Sfinților Părinți din 
primele trei veacuri — Sfântul Ignatie Teoforul, Sfântul 
Iustin, Tertulian, Ipolit şi Origen — putem concluziona că 
aceşti părinți au apărat ideea că Fecioara Maria este 
Născătoare de Dumnezeu folosindu-se de textele Sfintelor 
Scripturi: profeţi, evanghelii, epistolele pauline; fără a folosi 
direct acest termen de „„Născătoare de Dumnezeu”. 


197 Sfântul Ignatie Teoforul, Scrisoarea către Efeseni, 7, 18, 20; Dumitru 
Fecioru, Scrierile Părinților Apostolici, în P.S.B. 4, Bucureşti, 1979. 

1% Irineu de Lyon, Contra ereziilor, Il, 18, în ed. E. Neubert, Marie 
dans | 'eglise anteniceeune, Paris, V, 1908, p. 121-130. 

Reticenţa lor ar putea fi explicată şi datorită ereziilor 
hristologice din acea perioadă. 

Termenul explicit de „Născătoare de Dumnezeu” se 
pare că a fost folosit pentru prima dată de episcopul 
Alexandru al Alexandriei în enciclica 10 din anul 319 cu 
privire la erezia lui Arie.!” Iar Teodoret de Cyr scrie: „.... În 
afară de aceasta noi ştim despre învierea din morţi, al cărui 
început a fost Domnul nostru lisus Hristos, Care a purtat cu 
adevărat trup şi nu în aparență, din Fecioara Maria, 
Născătoare de Dumnezeu." 

„Lermenul «Născătoare de Dumnezeu» este o creaţie 
pur creştină care a apărut la început în limbajul evlaviei 
populare față de Maica Domnului şi apoi a primit o 
justificare teologică din partea Bisericii prin clarificarea pe 
care aceasta a adus-o asupra persoanei lui Hristos." 
Sinoadele ecumenice 1 (325) şi al Il-lea (381) au luptat 
împotriva ereziilor care negau divinitatea Mântuitorului 
lisus Hristos (în special arianismul). Prin formulele 
dogmatice adoptate se afirma dumnezeirea Fiului — 
„Dumnezeu adevărat, din Dumnezeu adevărat, născut iar nu 
făcut, Cel ce este deofunţă cu Tatăl ...” Prin aceste formule 
dogmatice se susținea indirect şi maternitatea divină a 
Fecioarei Maria. 

După Sinodul I ecumenic, Sfinţii Părinţi folosesc în 
lucrările lor termenul de „Născătoare de Dumnezeu”, sau cel 
de „Maica Domnului” şi „Maica lui lisus Hristos” (Sfântul 
Atanasie ț373; Sfântul Ilarie Ț368; Sfântul Ambrozie 7397; 


1 Alexandru din Alexandria, Epistola către Alexandru din 


Constantinopol, 11, P.G. 18, 568, în A. Sărăşan, Sinodul 1 Ecumenic de 
la Niceea, 325, Edit. Crisserv, Mediaş, 2009, p. 476-489. 

2% Teodoret de Cyr, Istoria Bisericească, 1, 4 în col. P.S.B., vol. 44, 
Bucureşti, 1995, p. 34. 

1 Jaroslav Pelikan, Fecioara Maria de-a lungul secolelor, trad. Silvia 
Palade, Edit. Humanitas, Bucureşti, 1996, p. 63. 

Didim cel Orb Ț398; Fericitul leromin 7420; etc.). Sfântul 
Grigore de Nazians (Ț390) a spus: „Dacă cineva nu crede că 
Sfânta Maria este Născătoare de Dumnezeu, e despărțit de 
Dumnezeu.” După el, de acest adevăr depinde mântuirea 
noastră. 

Începutul secolului al V-lea aduce în Biserica 
creştină o nouă tulburare, erezia lui Nestorie, care susținea 
că în lisus Hristos există două persoane: persoana divină a 
Fiului lui Dumnezeu, născut din veci din Tatăl; şi persoana 
umană sau 1storică a lui lisus Hristos, cu care s-a născut din 
Fecioara Maria. Consecința acestei erezii era că Fecioara 
Maria n-a născut pe Fiul lui Dumnezeu şi deci, nu poate fi 
numită „Născătoare de Dumnezeu” (IJiro&k'r5) cum învăţa 
Biserica, şi că ea l-a născut pe Hristos omul şi de aceea ea 
trebuie numită „Născătoare de om” (Ufogi Nro&kr0). Cu 
îngăduință, spunea el, poate fi numită cel mult „Născătoare 
de Hristos” (9 ni [ISeoekrD). 

Împotriva acestei blasfemii s-a ridicat Sfântul Ciril al 
Alexandriei (444), scriind mai multe tratate: Despre 
dreapta credință, Cinci cărți pentru combaterea blasfemiei 
lui Nestorie şi cele 12 capitole numite Anatematismele lui 
Ciril din Alexandria.” Anatematisma 1 sună astfel: „dacă 
cineva nu mărturiseşte că Emanuel este cu adevărat 
Dumnezeu, iar Sfânta Fecioară pentru aceasta: Născătoare 
de Dumnezeu (căci a născut trupeşte pe Cuvântul lui 
Dumnezeu Cel întrupat), să fie anatema.” Sinodul al III- 
lea ecumenic (Efes 431) a aprobat învăţătura Sfântului Ciril 
şi a condamnat erezia lui Nestorie. Cei 198 de episcopi, 
bazându-se pe Anatematismele Sfântului Ciril şi pe alte texte 


2 Grigore de Nazians, Epistola 101 către Caledoniu, contra lui 
Apolinarie, Migne P.G., 35-38. 

*% Migne, P.G. 66, 1021-1736. 

4 Constantin Voicu, Patrologie, vol. II, Edit. Basilica, Bucureşti, 2009, 
p. 74. 

din opera Sfinților Părinți Vasile cel Mare, Grigorie de 
Nazians şi Grigore de Nissa (7394) au declarat: „În Iisus 
Hristos sunt două firi, una divină şi alta umană, dar o 
singură persoană, cea divină a Fiului lui Dumnezeu. 
Legătura dintre cele două firi este o legătură firească, 
ipostatică, nu numai una morală. Hristos, Fiul lui 
Dumnezeu, este consubstanţial cu Tatăl, după Dumnezeire, 
şI consubstanțial cu noi după umanitatea pe care a primit-o 
în sânul Fecioarei Maria. 

Denumirea de IJiro&k'ro-— Născătoare de Dumnezeu — 
dată Fecioarei Maria a fost ridicată la însemnătatea ce 1 se 
cuvenea." 

Sinodul al IV-lea ecumenic (Calcedon, 451), în 
şedinţa a V-a din 22 octombrie, reafirmă hotărârea 
Sinodului al III-lea ecumenic (Efes, 431) şi o extinde: 
„Urmând Sfinţilor Părinţi, noi învăţăm şi mărturisim cu toți 
pe Unul şi acelaşi Fiu, pe Domnul nostru lisus Hristos, 
desăvârşit în Dumnezeire şi desăvârşit în umanitate, 
Dumnezeu adevărat şi om adevărat, având suflet rațional şi 
trup, deoființă cu Tatăl după Dumnezeire, şi deofiinţă cu noi 
după umanitate, fiind întru toate asemenea nouă în afară de 
păcat. Ca Dumnezeu, s-a născut mai înainte de toţi vecii din 
Tatăl, după Dumnezeire, iar ca om s-a născut în zilele cele 
de pe urmă pentru noi şi pentru a noastră mântuire din 
Fecioara Maria, Născătoare de Dumnezeu — IJiroekTB, cu 
Unul şi acelaşi Hristos, Fiu, Domn, Unul-Născut, cunoscut 
în două firi în chip neamestecat şi neschimbat (contra ereziei 
lui Eutihie) şi nedespărțit (contra ereziei lui Nestorie), 
deosebirea firilor nefiind nicidecum distrusă prin unire, 


“% loan Rămureanu, Nestorianismul. Sinodul III ecumenic de la Efes din 
431, în Istoria Bisericească Universală, vol. | , Edit. Institutul Biblic, 
Bucureşti, 1975, p. 252. 

păstrându-se mai ales însuşirea fiecăreia şi întâlnindu-se 
împreună într-o singură persoană şi un singur ipostas.""% 

Sfântul loan Damaschin sintetizează în chip 
magistral cele de mai sus spunând: „Pe bună dreptate şi cu 
adevărat numim Născătoare de Dumnezeu pe Sfânta Maria. 
Acest nume constituie toată taina întrupării. lar dacă aceea 
care a născut este Născătoare de Dumnezeu, negreşit şi că 
Cel născut din ea este Dumnezeu, şi negreşit este om. Căci 
cum s-ar fi născut din femeie Dumnezeu care este existență 
înainte de veci, dacă nu s-ar fi născut om? Este evident că 
Fiul Omului este om... 

Nu numim deloc pe Sfânta Fecioară Născătoare de 
Hristos. Această denumire a născocit-o spurcatul, pângăritul 
Nestorie, pentru a desfiinţa termenul «Născătoare de 
Dumnezeu», ca supărător şi spre a necinsti pe singura care 
cu adevărat este mai cinstită decât toată zidirea, pe 
Născătoarea de Dumnezeu. 

Astfel urgisitul de Dumnezeu Nestorie s-a semeţit să 
numească purtător de Dumnezeu pe Cel născut din 
Fecioară... Noi Îl numim Dumnezeu întrupat. Căci însuşi 
Cuvântul s-a făcut trup, a fost conceput din Fecioară, s-a 
născut Dumnezeu împreună cu natura pe care a luat-o şi care 
a fost îndumnezeită de EI în acelaşi timp în care a fost adusă 
la existenţă, în aşa fel încât cele trei: luarea naturii noastre, 
existența şi îndumnezeirea ei de către Cuvântul, s-au 
întâmplat simultan. Şi în chipul acesta Sfânta Fecioară se 
înţelege şi se numeşte Născătoare de Dumnezeu, şi nu 
numai din pricina firii Cuvântului, ci şi din pricina 
îndumnezeirii firii omeneşti. Zămislirea şi existenţa 
acestora, adică zămishrea Cuvântului şi existenţa trupului în 


*% Joan Rămureanu, Evenimentele istorice înainte şi după Sinodul de la 
Calcedon, în Studii Teologice, XXII, nr. 3-4/ 1970, p. 183; Istoria 
Bisericească Universală, Bucureşti, 1975, vol. I, p. 260. 

însuşi Cuvântul, au avut loc într-un chip minunat în acelaşi 
timp. Însăşi Maica lui Dumnezeu a dat în chip minunat 
Făcătorului trup să ne plăsmuiască, iar lui Dumnezeu şi 
Făcătorului universului să se facă om, îndumnezeind ceea ce 
a luat...” Iar în final Sfântul loan Damaschinul, după 
aceste detalieri, întreabă: „Cum deci să nu fie Născătoare de 
Dumnezeu aceea care a născut din ea pe Dumnezeu 
întrupat? În adevăr, este în sensul propriu şi real Născătoare 
de Dumnezeu, Doamnă care stăpâneşte toate făpturile, roabă 
şi Maică a Creatorului."2% 

Dumitru Stăniloae relefează rolul mare pe care l-a 
avut Fecioara Maria în naşterea Fiului lui Dumnezeu ca om 
în chip feciorelnic, spunând: „Duhul Sfânt a contribuit ca 
persoană la realizarea actului prin care Fiul lui Dumnezeu se 
face ipostas al firii omeneşti şi a lucrat şi asupra celei ce se 
face prin aceasta Maica Lui, aşa cum lucrează şi Cuvântul 
însuşi, Care Îşi formează firea omenească din ea tot ca 
persoană. Dar eficienţa Duhului asupra cuiva este în 
proporție cu puritatea sau disponibilitatea celui asupra 
căruia Duhul lucrează. Căci puritatea înseamnă 
disponibilitatea nemicşorată pentru Dumnezeu, în rolul celui 
ce răspunde şi se dăruieşte. Maica Domnului se dăruieşte 
deplin cuvântului, nu numai prin cuvânt ci prin punerea sa 
integrală la dispoziţia Lui... Cine nu face din partea sa totul 
pentru puritate nu poate fi sfințit de Duhul şi copleșit de EI. 
Cine nu se dăruieşte integral lui Dumnezeu într-o deplină 
eliberare de pasiuni, nu-L poate primi integral pe Dumnezeu 
ca persoană pentru a-şi afla în el personalitatea deplină. 
Leonţiu de Bizanţ observă că şi mamele altor prooroci au 
fost sfinţite de Duhul şi prin aceasta şi prorocii ce se aflau în 
pântecele lor (Ieremia, loan Botezătorul etc.) «Dar numai 


“% Sfântul loan Damaschin, Dogmatica, p. 139-140. 
“* Ibidem, p. 208. 

Născătoarea de Dumnezeu este în particular cea care a avut 
pe Duhul însuşi, umbrind-o şi sălăşluit în ea, şi L-a născut 
pe Cel conceput ca ipostas al trupului luat din ea. Căci nu a 
născut pe cineva sfințit, ci pe Sfântul care, născându-Se din 
ca, a şi sfinţit-o»." 

Calitatea Mariei de Născătoare de Dumnezeu 
defineşte şi starea ei de Pururea Feciorie, a spus D. 
Stăniloae. Aceasta deoarece umbrirea Duhului Sfânt şi actul 
zămislirii lui lisus Hristos în pântece trebuia să se facă 
într-un „trup fără de prihană”, într-o fecioară. Dar fiindcă 
Cel zămislit în ea era „Cel ce a făcut cerul şi pământul”, Fiul 
lui Dumnezeu s-a întrupat în ea în chip negrăit şi naşterea 
lui lisus Hristos s-a petrecut peste puterile firii, nestricând 
pecețile. Fiind beneficiara lucrării de slavă a lui Dumnezeu, 
Maica Domnului a rămas total dăruită lui Dumnezeu. Ea a 
fost eliberată de păcatul strămoşesc în momentul zămislirii 
Fiului ei, biruind în felul acesta robia păcatului şi a morții. 
„Dacă Fecioara Maria a putut aduce prin puritatea ei o 
contribuție la întruparea lui Dumnezeu ca om, la asumarea 
firii umane în El ca ipostas al ei, aceasta se datoreşte 
faptului că ea singură a dus la împlinire o putere pe care 
Dumnezeu de la început «a sădit-o în om împotriva 
păcatuluv». Păcatul strămoşesc îl avea şi ea, dar în ca şi prin 
ca «omul... cu multă vigoare, a arătat puterea sădită în el 
împotriva păcatului, ocolind prin cuget treaz şi prin hotărâre 
dreaptă şi prin mărimea înţelepciunii, tot păcatul de la 
început până la sfârşit... Prin frumuseţea ei a arătat lui 
Dumnezeu frumuseţea comună a firii» şi «L-a mişcat spre 
iubirea oamenilor».  Propriu-zis, ca s-a deschis deplin lui 
Dumnezeu şi prin aceasta era unită cu EI, încă înainte ca El 
să desăvârşească unirea Lui cu ea prin formarea firii Sale 
prin firea ei. «Pe Acela pe Care mai târziu avea să-L 


*% D. Stăniloae, Teologia Dogmatică... p. 84u. 

îmbrace în trup din trupul ei şi astfel să-l înfățişeze ochilor 
tuturor, L-a desemnat în ea prin faptele ei. La «plinirea 
vremiv», de care vorbeşte Sfântul Apostol Pavel, a contribuit 
şi umanitatea prin ea, făcându-se aptă pentru această 
inserare a lui Dumnezeu în rândul persoanelor umane, prin 
asumarea firii noastre în lpostasul Său, în vederea 
îndumnezeirii ei.”710 

Sintetizând strânsa legătură între Întruparea Fiului 
lui Dumnezeu şi calitatea Fecioarei Maria de Născătoare de 
Dumnezeu, D. Stăniloae a spus: „....între chenoza Fiului lui 
Dumnezeu şi Întruparea Lui sau calitatea Fecioarei Maria de 
Născătoare de Dumnezeu, e o legătură internă, ca de altfel 
între toate implicaţiile Întrupării sau ale uniunii celor două 
firi într-un ipostas. Leonţiu din Bizanţ (542) leagă strâns de 
naşterea Fiului lui Dumnezeu, sau de calitatea ei de 
Născătoare de Dumnezeu, chenoza Lui şi îndumnezeirea 
firii Sale omeneşti. Numai pentru că cel ce s-a născut din 
fecioară a fost Dumnezeu, a primit El însuşi pătimirile 
omeneşti, biruindu-le şi a putut învia." 

În perioada maternității, Fecioara Maria s-a 
împărtăşit de toată slava dumnezeiască, slavă care nu s-a 
mai luat de la ea. În acest sens D. Stăniloae a spus: „Am fost 
obişnuiţi să vedem numai ceea ce a dat Fecioara Domnului 
prin alcătuirea trupului Lui din trupul ei şi prin formarea 
sufletului şi a virtuții Lui omeneşti din sufletul şi mintea ei — 
lucru pe care am văzut că îl accentuează şi Nicolae Cabasila, 
am fost obişnuiţi să cugetăm la unirea dintre Pruncul lisus, 
ce creştea în pântecele Maicii, şi Maica ce-l comunica 
sângele şi viaţa ei prin cordonul ce făcea din cei doi o 
unitate duală. Dar am fost mai puţin obişnuiţi să vedem ce a 
dat prezenţa de Lumină şi de puritate a lpostasului 


"10 Ibidem, p. 86. 
“1 /bidem, p. 88. 

Cuvântului trupului şi sufletului şi înţelegerii Fecioarei, în 
timpul cât se afla în această unire cu ea, în pântecele ei. 
Primind el sângele şi sufletul din ea şi încadrându-le în 
Ipostasul Său Dumnezeiesc, nu exercita nici o înrâurire 
asupra lor? Și de unde începea şi unde se oprea această 
înrâurire pe calea pe care treceau ele în El? Nu trebuia să 
devină sub înrâurirea Ipostasului Dumnezeiesc  atotcurată 
cea care devenea Maica Acestui lpostas Atotcurat care 
devenea Om, comunicându-l din ea o fire atotcurată? A 
coborât Duhul Sfânt în ea, fără să-i dea, odată cu puterea de 
a naşte pe Cuvântul dumnezeiesc în mod mai presus de fire, 
ŞI sfințenia? 

Sfântul Efrem Sirul, «chitara Duhului Sfânt» — poate 
cel mai mare poet al creştinătăţii primelor secole creştine, 
cântă: «Într-o clipă roaba a devenit fiică a Împăratului, prin 
Tine, Fiul Împăratului. lată, cea prea umilă a ajuns din 
pricina Ta, o, Fiul lui David, în casa lui David; fiica 
pământului a ajuns în cer (în cerul curăției, n.n.) prin Cel 
ceresc)». 

Într-un fel fătul din pântece dă din caracterele Sale 
prin Duhul Său cel Sfânt, Maicii ce-L poartă în pântece: 
chipul Lui se reflectă pe faţa ei... Un mister mai mare decât 
toate se săvârşeşte în trupul ei. Nu se resimte ea de acest 
mister în lucrare? Dumnezeu îşi alcătuia din sângele ei un 
trup, din sufletul ei un suflet, şi sângele şi sufletul ei nu se 
resimţeau de acest fapt? 

La Maica Domnului avem misterul sfinţenie 
culminante. Dacă simpla iradiere a unei vieţi sfinte îţi aduce 
ceva din ea, cum n-ar fi sfințit-o pe ea în mod desăvârşit 
«Sfântul Sfinţilor», sălăşluit în trupul ei, ca în nimeni altul, 
săvârşind o comunicare desăvârşită între EI şi ea."717 


"12 D. Stăniloae, Maica Domnului în Prologul Evangheliei de la Luca, în 


rev. Ortodoxia, XXXII, nr. 3/1980 p. 448-449. 

Reiese limpede şi clar din cele de mai sus strânsa 
legătură dintre divinitatea Mântuitorului lisus Hristos şi 
calitatea de Născătoare de Dumnezeu a Maicii Sale, 
neputând fi separate aceste două entităţi care alcătuiesc un 
adevăr unic, în care se integrează iconomia mântuirii 
neamului omenesc. „Dacă Maria nu era Născătoare de 
Dumnezeu, Hristos născut din ea nu era Dumnezeu şi deci 
nu ne-a mântuit. Lucrul acesta a fost văzut foarte devreme 
de Părinţi, îndeosebi de Sfântul Irineu. Este mai ales meritul 
Sfântului Chiril, patriarhul Alexandriei, de a fi articulat 
definitiv dogma maternității divine a Sfintei Maria în 
ansamblul hristologiei şi sotereologiei patristice. Această 
integrare nu s-a făcut artificial: ea are o evoluţie lungă care 
începe cu luptele antignostice şi se termină cu Sinoadele III 
ŞI IV ecumenice. Paralel cu evlavia marială crescândă şi cu 
construirea de biserici măreţe, înfloreau, se afirmau şi se 
poetizau şi atributele Născătoarei de Dumnezeu. Poeziile lui 
Roman Melodul, Omuiluile Sfântului Modest de Ierusalim, 
ale Sfântului Gherman, patriarh de Constantinopol, ale 
Sfântului Andrei Criteanul, ale Sfântului loan Damaschin, 
troparele şi acatistele în cinstea Sfintei Marii sunt dovezi 
elocvente în această privinţă.” 1" 


"15 1.G. Coman, Și Cuvântul... p.413. 

Pururea Fecioria Maicii Domnului 


Atributul de „„Născătoare de Dumnezeu” a Maicii 
Domnului este condiţionat de starea sa de sfinţenie 
personală, ilustrată mai ales prin însuşirea de „Pururea 
Fecioară”. Această calitate, ilustrată în iconografie prin cele 
trei steluțe de pe creştetul şi umerii Fecioarei Maria, o 
prezintă pe Maica Domnului ca „Fecioara prin excelență” cu 
un întreit aspect: fecioria înainte de naştere, în timpul 
naşterii şi după naştere. 


1. Fecioria înainte de naştere (ante partum) 


Deşi fecioria Maicii Domnului înainte de naştere n-a 
fost pusă sub semnul îndoielii, considerăm că este imperios 
necesar să evidențiem această însuşire a Maicii Sfinte. 
„Evanghelistul” Vechiului Testament, profetul Isaia, în 
cartea profeţiei sale, capitolul 7, 14, spune: „Pentru aceasta 
Domnul meu va da un semn: lată fecioara va lua în pântece 
ŞI va naşte fiu şi vor chema numele lui, Emanuel.” Această 
descoperire făcută lumu prin profetul Isaia cu 7 secole 
înainte de Hristos, ne arată că Dumnezeu a hotărât 
întruparea Fiului Său într-o Fecioară. Noul Testament 
confirmă împlinirea acestei profeţii în persoana Mariei din 
Nazaret (Matei 1, 20-25; Luca 1,26). Cuvântul folosit de 
profet a fost acela de fecioră, şi nu de copilă sau tânără. El a 
avut această viziune că Fecioara Maria a zămislit şi a născut 
în chip suprafiresc pe Mesia, pe care-L numeşte „Imanuel”, 

adică Fiul lui Dumnezeu, ce se tâlcuieşte „cu noi este 


214 
Dumnezeu”. 


Starea de feciorie în care se află Maica Domnului şi- 
a afirmat-o ea însăşi în fața arhanghelului Gavriul: „Și iată 
vel lua în pântece şi vei naşte fiu şi vei chema numele Lui 
lisus... Şi a zis Maria către înger: Cum va fi aceasta, de 
vreme ce cu nu ştiu de bărbat?” (Luca 1, 31-34). 
Evanghelistul Matei, având primii destinatari ai Evangheliei 
sale pe creştinii proveniți dintre iudei, citează profețule 
mesianice vechi-testamentare pentru a le dovedi acestora că 
toate s-au împlinit în persoana Mântuitorului. Între acestea 
el citează şi Isaia 7, 14 (în Matei 1, 23): „lată Fecioara va 
avea în pântece şi va naşte Fiu şi vor chema numele Lui 
Emanuel, care se tâlcuieşte: Cu noi este Dumnezeu...” 


21 Legat de această profeție s-a format o istorioară. Se spune că regele 
Egiptului Ptolemeu  Philadelphul (308-246 î.d.Hr.) a transformat 
Alexandria într-un puternic centru cultural şi a inițiat şi traducerea 
Bibliei în greceşte, traducere care va purta numele de Septuaginta. 
Pentru aceasta a chemat la Alexandria 70 de învăţaţi evrei care 
cunoşteau bine şi limba greacă. Fiecare a primit o cameră de lucru. Între 
e1 era şi „dreptul Simeon”, care-L va primi în braţe pe pruncul lisus când 
Acesta va fi închinat Domnului la templu, la vârsta de 40 de zile (Luca 
2, 22-29). Când dreptul Simeon a ajuns cu traducerea la profetul Isaia 
capitolul 7, 14 „lată fecioara va lua în pântece şi va naşte fiu...” , ela 
tradus „fecioară” cu „tânără”: „lată tânăra va lua în pântece”, 
considerând că aşa este logic. S-a culcat şi a doua zi a găsit cuvântul 
„tânără” şters şi înlocuit cu cel de „fecioară”. A crezut că un coleg a 
intervenit fără să-i spună şi iarăşi a scris „tânără”. Această experienţă s-a 
repetat de mai multe ori şi Simeon nu putea înţelege ce se petrece. 
Atunci a auzit un glas care 1-a zis: „lraducerea corectă este cu 
«fecioară», şi dacă nu crezi nu vei muri până nu-L vei vedea pe cel care 
se va naşte din Fecioară.” De aceea Simeon n-a murit până la momentul 
„Întâmpinării Domnului”, ajungând la vârsta de cca. 380 ani. Se spune 
că primindu-L în braţe pe pruncul lisus, a rostit cuvintele: „Acum, 
slobozeşte pe robul Tău, Stăpâne, după cuvântul Tău în pace...” (Luca 
2, 29). 

Evanghelia după Luca capitolul 1, 26-27 spune de 
asemenea: „lar în luna a şasea a fost trimis îngerul Gavriil 
de la Dumnezeu într-o cetate din Galileea, al cărei nume era 
Nazaret, la o fecioră, logodită cu un bărbat care se chema 
Iosif, din casa lui David; iar numele fecioarei era Mania.” 

În Biserica primară, Maica Domnului era numită 
Fecioara Maria, dar şi simplu „„fecioara”, toată lumea legând 
denumirea de fecioară cu Maica Domnului. Nu s-a pus sub 
semnul întrebării starea de feciorie a Mariei, atât înainte de 
naştere, cât şi după naştere. Numele de „Fecioara” era 
echivalent cu „Unica”. Şi primele formulări doctrinale ale 
credinţei creştine evidenţiază acest lucru. În Simbolul 
apostolic se mărturiseşte: „Credem şi în lisus Hristos Fiul 
Cel Unic, Domnul nostru, Care s-a născut din Duhul sfânt şi 
Maria Fecioară."2!" 

La fel şi în Simbolul Roman se afirmă: „Care s-a 
născut din Duhul Sfânt şi Maria Fecioara.”71!* Şi Simbolul 
niceo-constatinopolitan, în articolul 4, afirmă aceeaşi 
credință: „...şi s-a întrupat din Duhul Sfânt şi din Fecioara 
Maria şi s-a făcut om.” 

În concluzie spunem că încă din perioada Bisericii 
primare, Sfânta Tradiţie având la bază Sfânta Scriptură 
afirmă „fecioria” ca un atribut al Maicii Preacurate, atribut 
ce va rămâne nedespărţit de numele ei, Feciora Maria." 

Momentul de deplină afirmare a fecioriei Maicii 
Domnului va fi Sinodul al III-lea ecumenic (Efes, 431), 
când Biserica precizează mai îndeaproape învăţătura despre 
Maica Sfântă. La definiția dogmatică a acestui Sinod se 
adaugă ulterior definițiile dogmatice ale  Sinoadelor 
ecumenice Constantinopol 553 şi Niceea 787. Atributul 


215 PL. XXXIX, col. 2181; vezi A. Sărăşan, op. cit., p. 189. 

"1 IN.D. Kelly, Altehristliche Glaubensbekenntnisse, Geschichte und 
Theologie, Gâttingen, 1972, p. 105. 

217 Sfântul Epifanie, Adversus Haereses, P.G. LXII, col 75. 

Fecioarei Maria de „„Pururea Fecioară” a fost decretat ca 
dogmă." Acelaşi Sfânt Părinte, Sfântul loan Damaschin, 
evidențiază nu numai starea de feciorie trupească a Maicii 
Domnului, ci şi pe cea a fecioriei sufleteşti, afirmând şi 
caracterul ei unic în această privință: „Este singura, 

totdeauna Fecioară cu duhul, sufletul şi trupul." 

Cel mai puternic argument al „fecioriei înainte de 
naştere” îl furnizează Sfintele Evanghelii, care îl numesc pe 
Iosif logodnicul Mariei (Matei 1; 18, 19, 20, 24; Luca 1, 2- 
6; 2, 5), dar niciodată bărbatul Mariei, tocmai pentru a 
exclude total ideea vreunui raport conjugal între Fecioara 
Maria şi Iosif. 


2. Fecioria în naștere (in partum) 


Fecioria Maicii Domnului în timpul naşterii a fost 
preînchipuită prin reprezentările simbolico-profetice ale 
Vechiului Testament: scara lui Iacov (Facere 28, 11-12); 
chivotul Legii (leşire 37, lu); toiagul lui Aaron ce a odrăslit 
(Numeri 17, 8u). Cea mai elocventă prefigurare a Fecioriei 
Maicii Domnului în Vechiul Testament este cea a rugului 
aprins (leşire 3, 2u): rugul ardea şi nu se mistuia, iar prin 
lucrarea Sfântului Duh, Fecioara naşte şi devine Mamă, fără 
a înceta să fie în continuare Fecioară. 

Naşterea Preasfintei Fecioare a fost fără dureri, mai 
presus de rânduiala firii pentru că la baza zămuislirii 
Pruncului lisus a stat puterea Sfintei Treimi: „Duhul Sfânt 
se va cobori peste tine şi puterea celui Preaînalt te va 
umbri”. 


"15 Vasile Loichiţă, Doctrina Sfântului loan Damaschin despre Maica 
Preacurată, ed. |, Cernăuţi, 1937, p. 28. 

719 Saint Jean Damascene, Homelie sur la Nativite, 5, în Sources 
chretiennes, nr. 8, trad. Pierre Voulet, Paris, 1961, p. 57. 

Naşterea feciorelnică a Maicu Domnului a fost 
prevestită de prorocul lezechiel prin imaginea uşii închise: 
„Poarta aceasta va fi închisă, nu se va deschide şi nici un om 
nu va intra prin ea, căci Domnul Dumnezeul lui Israel a 
intrat pe ea. De aceea va fi închisă” (lezechel 44, 2). 

Sfinţii Părinţi şi scriitorii bisericeşti susţin aproape 
unanim fecioria Maicii Domnului în timpul zămislirii, a 
naşterii, precum şi în perioada de după naştere. Astfel 
Sfântul Ignatie Teoforul (7107?) spune în Scrisoarea către 
Efeseni (18, 2): „Dumnezeul nostru lisus Hristos a fost 
zămislit potrivit iconomiei lui Dumnezeu, de Maria, cea din 
sămânţa lui David, dar din Duhul Sfânt”, iar în Scrisoarea 
câtre Smirneni (1, 1) atirmă că: „Domnul nostru lisus 
Hristos este din neamul lui David după trup, Fiu al lui 
Dumnezeu după voinţa şi puterea lui Dumnezeu, născut cu 
adevărat din Fecioară, botezat de loan, ca să se împlinească 
în EI toată dreptatea.” 2“ 

Sfântul Iustin Martirul (eca 165) afirmă în lucrarea 
Dialogul cu iudeul Trifon: „lisus Hristos a avut o naştere 
feciorelnică, împlinindu-se proorocia lui Isaia (7, 14) «lată 
Fecioara va lua în pântece şi va naşte Fiu şi vor pune numele 
lui Emanoil.»” Apoi precizează: “În neamul lui Avraam nu 
s-a născut după trup încă nimeni din Fecioară şi nici nu se 
spune a se fi născut, afară de Hristos (capitolul 43); Hristos 
s-a născut întrupându-se din Fecioara din neamul lui David 
(capitolul 45); Iosif şi Maria erau numai logodiţi (78, 3); 
Naşterea feciorelnică a avut loc prin puterea şi voința 
Creatorului (capitolul 84, 2). 

Sfântul Irineu de Lyon (Ț202) argumentează, în 
lucrarea Contra ereziilor, cinstirea Maicii Domnului şi 


20 Sfântul Ignatie Teoforul, Scrisori, P.G. 5. 
“1 Sfântul Iustin Martirul, Dialogul cu iudeul Trifon, trad. Olimp N. 
Căciulă, P.S.B. 2, Bucureşti, 1980, p. 91-266. 

fecioria ei pe textul din Isaia (7, 14) „lată fecioara...”, cu 
dialogul arhanghelului Gavriil cu Fecioara Mana din 
Evanghelistul Luca (1, 26-38), precum şi pe descoperirea 
făcută lui Iosif în vis de acelaşi arhanghel Gavriil, din 
Evanghelistul Matei (1, 19-23). Sfântul Irineu ne-a lăsat 
expresia „purus pure puram aperiens vulvam” — Fiul lui 
Dumnezeu cel curat a deschis în mod curat sânul cel curat al 
fecioarei. Această expresie a Sfântului Irineu aduce 
clarificări legate de puritatea Mântuitorului, puritate şi 
lucrare Dumnezeiască ce se răsfrânge implicit şi asupra 
Fecioarei, şi anume: „puritatea dumnezeiască a pruncului 
lisus face şi menţine fecioară pe Mama Sa." 

Este de reținut că fecioria Maicii Sfinte este un dar 
pe care Maria îl primeşte de la şi prin Fiul Său. Ca Fiu al 
lui Dumnezeu, El e zămislit fără de păcat, se va naşte fără 
păcat, adică nedeschizând sânul mamei Sale în chip păcătos, 
neatingând fecioria mamei Sale. Expresia completă este: 
„Purus pure vulvam cam quae regenerat homines in Deum 
quam ipse puram fecite” — Fiul lui Dumnezeu cel curat a 
deschis în mod curat sânul cel curat al Fecioarei, prin ea 
regenerându-se neamul omenesc, aducându-l la starea cea 
dintâi — înainte de cădere.” 

O notă discordantă în gândirea Părinților şi a 
scriitorilor bisericeşti din secolul al II-lea, cu privire la 
fecioria Mariei, a făcut Tertulian (Ț240).-% Deşi acesta 
afirmă în repetate rânduri naşterea feciorelnică, mai târziu în 
lucrarea De carne Cristi, 23 afirmă în mod surprinzător: 
„...€ fecioară sub raportul legăturilor ei în raport cu 


2% Sfântul Irineu de Lyon, Contra ereziilor, IV, 33, ll în J.P. Migne, 
P.G.7, 437-1224. 

2% 1.G. Coman, Și Cuvântul... p. 358. 

24 Gândirea şi erorile scriitorului apusean sunt atent studiate de E. 
Dublanchy în St. Marie, Dictionnaire de Theologie Catholique, IX, 2“ 
partie, 1927, col. 2370. 

bărbatul, dar nu este fecioară întrucât a născut... Dacă Maria 
a zămislit ca fecioară, ea n-a mai fost fecioară în naştere.” 
Mai mult, Tertulian vorbeşte despre „fraţii lui lisus” ca 
despre copii ai Mariei după trup.” Motivul principal al 
acestei atitudini a lui Tertulian se pare că a fost dorinţa lui 
de a demonstra docheților că lisus Hristos s-a născut din 
fecioară şi nu „prin fecioară” cum susțineau aceşti eretici. 
Datorită faptului că Tertulian a afirmat că Mântuitorul lisus 
Hristos s-a născut din Fecioară şi nu „prin Fecioară”, dar şi 
pentru alte afirmaţii asemănătoare, fericitul Ieronim (420) 
îl caracterizează pe Tertullian ca nefiind fiu al Bisericii. € 

ȘI Origen spune că Fecioara Maria a născut ca orice 
femeie, nemairămânând Fecioară, deşi mai târziu în 
Comentariu la Levitic se contrazice, socotind-o pe Sfânta 
Maria fecioară în timpul zămislriui şi al naşterii. 

Sfântul Grigore Taumaturgul (270) în Omilie la 
Naşterea Domnului, păstrată în limba armeană, afirmă 
categoric fecioria Mariei şi în timpul naşterii: „Se cuvenea 
ca învățătorul fecioriei să-şi manifeste slava sa ieşind din 
sân feciorelnic şi fără pată... lată ce afirmăm şi credem cu 
adevărat invocând ca dovadă pecețile unei feciorii nepătate, 
pentru că a statornicit că Dumnezeu este atotputernic. 
Făcător al sânului, descoperitor şi predicator al fecioriei, El 
a ales un mod de naştere fără pată. EI s-a făcut om cum a 
vrut. Ce a născut Fecioara în adevăr? Pe Domnul firu 
trupeşti... Fecioara a născut, nu cum a voit ea ci cum a voit 
Acela care trebuia să fie născut... Dumnezeu a arătat lumi o 
naştere minunată, pentru a-şi manifesta puterea Sa. EI a voit 


“5 Tertullian, Adversus Marcionem, IV, 19; De carne Cristi, 1; De 
monogamia, 8; De virginibus velandis, 6 — toate în P.L., I şi II. 

2% Sfântul Irineu de Lyon, Contra lui Helvidius, Migne, P.G., XXII, 
21]. 

aud Origen, Omilii la Sfântul Luca, 14, în P.S.B. 7, 8 şi 9, trad. 1. 
Bodogae, N. Neaga, Z. Laţcu şi C. Galeriu. 

să arate că făcându-se om, El nu s-a născut ca om cl El s-a 
făcut om ca Dumnezeu... Care e chipul naşterii Sale? Nu 
nădăjduiesc să-l tălmăcesc, n-am încercat să-l exprim prin 
cuvintele mele, nu cred că-l voi putea atinge cu mintea mea: 
frica lui Dumnezeu nu cade sub experiență, mintea n-o 
atinge şi săraca noastră înţelegere n-o cuprinde. Trebuie să 
credem în puterea lucrărilor sale. Cunoaştem legile firii 
trupeşti. Când o femeie e căsătorită, ea zămisleşte şi naşte 
după legile căsătoriei. Dar când o fecioară necăsătorită naşte 
în chip minunat un fiu ea rămânând fecioară, lucrul acesta 
depăşeşte legea trupurilor. Să cercetăm ceea ce e după firea 
trupească, dar să păstrăm tăcerea asupra a ceea ce depăşeşte 
această fire: nu pentru că ne temem dar lucrul e de 
negrăit. 725 

ȘI scrierile apocrife din secolul al II-lea mărturisesc 
Fecioria Maicii Domnului în timpul naşterii. 
Protoevanghelia lui lacov, 19, 20 spune în acest sens „ȘI 
lată o femele cobora de la munte; ea îmi zise: «Omule unde 
te duci?» Și eu îi zisel: «Caut o moaşă evreică.» Ea îi 
răspunse şi zise: «Eşti din Israel?» Eu îi spusei: «Da.» Ea 
îmi zise: «Și cine e aceea care naşte în peşteră?» ŞI eu îi 
răspunsei: «E Mania, aceea care a fost crescută în templul 
Domnului, care mi-a fost dată prin sorț ca femeie, şi care 
totuşi nu e femeia mea, ci a zămislit din Duhul Sfânt.» Şi 
moaşa zise: «E adevărat?» ȘI losif îi zise: «Vino şi vezi.» ŞI 
ca merse cu el, pătrunseră în locul peşterii şi iată un nor 
luminos acoperea peştera. Moaşa zise: «Astăzi sufletul meu 
s-a înălțat, căci ochii mei au văzut minune; s-a născut 
mântuire pentru Israel.» Și îndată norul a dispărut din 
peşteră şi se arătă o lumină mare în peşteră, încât ochii 
noştri n-o suportau; după puţin timp dispăru aceea lumină; 


2% Neubert Emil-Nicolas, Marie dans | 'Eglise  anteniceenne, 
Bibliotheque theologiquce, ed. II, Paris, V, 1908, p. 186-189. 

apoi se văzu copilul care luă sân de la mama sa Maria. 
Moaşa strigă şi zise: «Salomea, Salomea, am să-ţi povestesc 
o privelişte nemaiauzită: a născut o fecioară, lucru pe care 
natura, totuşi, nu-l îngăduie.» Și Salomea zise: «Viu este 
Domnul Dumnezeul meu, dacă nu cercetezi starea ei nu cred 
că o fecioară a născut.» 

Moaşa intră şi zise Mariei: «Pregăteşte-te cum 
trebuie, că ai să susții o luptă mare.» Ea cercetă semnele şi 
se văită zicând: «Vai pentru sacrilegiul meu şi pentru 
necredința mea? Am ispitit pe Dumnezeu cel viu. lată mâna 
mea arde şi cade de la mine.» Şi Salomea îngenunchie 
înaintea Domnului şi zise: «Dumnezeul părinților mei, 
adu-ţi aminte că eu sunt sămânţa lui Avraam, a lui Isaac şi a 
lui lacob şi nu mă expune privelişti copiilor lui Israel ci 
redă-mi brațul, căci Tu, Doamne ştii că eu îmi fac datoria în 
numele Tău şi am primit răsplată de la Tine.» Un înger se 
înfățişă şi zise: «Salomea, Salomea, Domnul te-a auzit, 
scoală, întinde mâna ta către copil, ia-l în braţe şi-ţi va aduce 
tămăduire şi bucurie.» Și Salomea se aproprie, luă copilul şi 
zise: «Vreau să-l venerez căci el s-a născut ca un mare rege 
pentru Israel.» Şi iată Salomea fu tămăduită pe loc şi ieşi 
îndreptată din peşteră." 

Prin prezentarea acestei istorisiri autorul 
Protoevangheliei a vrut să întărească convingerea tuturor 
creştinilor că zămislirea lui lisus Hristos în pântecele Mariei 
a păstrat „uşa închisă”; că precum această zămislire a fost 
mai presus de fire şi de cuvânt, şi naşterea a fost tot aşa. 
Verificarea empirică a virginității Mariei făcută de moaşa 
Salomeea vine şi înlătură, în viziunea autorului, orice 
suspiciune şi neîncredere în ce priveşte fecioria Mariei „în 
timpul naşterii”. 


*% 1.G. Coman, Și Cuvântul..., p. 324-325. 

Tot în aceeaşi perioadă, Înălţarea lui Isaia, o altă 
scriere apocrifă, evidențiază fecionia Sfintei Maria prin 
intermediul unei viziuni a profetului Isaia: „Când ea fu 
logodită, se află însărcinată şi losif, teslarul, voia s-o 
părăsească. Dar îngerul Duhului apăru în această lume și 
Iosif nu mai părăsi pe Maria, ci o păstră şi nu descoperi 
nimănui acest cuvânt. El nu se apropia de Maria, ci o păzea 
ca pe o fecioară sfântă deşi zămislise... Dar zvonul despre 
copil se răspândi în Betleem. Unii ziceau: fecioara Maria a 
născut de două luni, înainte de a se căsători. Mulţi spuneau: 
ca n-a născut pentru că moaşa nu s-a dus acolo, şi noi n-am 
auzit nici un scâncet. Și ei nu erau siguri în privinţa 
copilului; toți îl cunoşteau, dar nimeni nu ştia de unde era el. 
Părinţii îl luară şi veniră la Nazaret în Galileea." 

Această scriere este mai puţin folosită de Sfinţi 
Părinți în argumentarea fecioriei Sfintei Marii, comparativ 
cu Protoevanghelia lui Iacov, care deşi apreciată ca apocrifă 
este cea mai des uzitată atât de părinții post apostolici, cât şi 
de cei ulteriori, precum: Sfântul Maxim Mărturisitorul, 
Sfântul loan Damaschin, Sfântul Grigore Palama, Nicolae 
Cabasila etc. 

Perioada a doua patristică duce mai departe şi 
aprofundează ideea şi evlavia despre fecioria Sfintei Maria 
cu aproape aceleaşi formule, cu specificația că în lupta cu 
ereziile ariene, apolinariste şi nestoriene, aceste formule 
sunt întărite prin introducerea lor în hotărârile sinoadelor 
ecumenice. „Pururea Fecioria” devine un atribut deosebit de 
preţios şi totodată necesar în definirea şi susținerea celuilalt 
atribut principal al Maicii Domnului şi anume „„Născătoare 
de Dumnezeu”. Sfinții Părinţi ai secolului al IV-lea: Sfântul 
Atanasie, Sfântul Efrem Sirul, Sfântul Chiril al 


250 Ascensiunea lui Isaia 11, în L.G. Coman, Și Cuvântul..., 11, p. 354- 
355. 

Ierusalimului, Sfântul Grigore de Nazians, Sfântul Epifanie, 
Sfântul Ilarie ş.a. susțin fecioria Maicii Domnului cu 
întreitul ei aspect: înainte de naştere, în timpul naşterii şi 
după naştere. 

Sfântul Efrem Sirul a scris peste douăzeci de imne 
de o frumuseţe rară, închinate Fecioarei Maria. La acestea se 
adaugă cele închinate Naşterii Domnului. El o numeşte pe 
Maria Poarta Închisă (lezechiel 44, 2), că ea poartă în sân şi 
în braţe pe cel născut rămânând fecioară, poartă cele 
fecioreşti şi hrăneşte cu lapte pe pruncul lisus ca o maică, 
Cc. 

Sfântul Grigore de Nazians afirmă că lisus s-a 
format în sânul Mariei în acelaşi timp şi ca om şi ca 
Dumnezeu (Scrisoarea 101). 

Sfântul Grigore de Nyssa afirmă în Omilie la 
Naşterea Domnului că Maica Domnului a fost în acelaşi 
timp şi mamă şi fecioară, că „Cel zămislit” a păstrat peceţile 
fecioriei neatinse după minunata sa trecere. 

Fericitul leromin, marele apărător al fecioriei 
mariale, în controversele cu Helvidium şi cu Jovian“! 
afirmă fecioria Maicii Domnului în timpul zămislirii ca fiind 
un adevăr de credinţă bazat pe Sfânta Scriptură, şi care în 
consecinţă nu trebuie dovedit. Fecioria în timpul nașterii, în 
viziunea lui, e confirmată de faptul că Fecioara Mana a 
născut singură, fără moaşă, că ea singură şi-a înfăşat pruncul 
în scutece. Şi mai spune că „Cel ce s-a născut din Fecioară 
este Dumnezeu şi credem şi mărturisim aceasta pentru că 
aşa citim în Sfânta Scriptură.” Fericitul leromin îşi susține 
credința în „fecioria în timpul naşterii” prin comparații 
biblice: mormântul Domnului a fost nou, era tăiat în piatră şi 
în el n-a mai fost nimeni îngropat. Apoi, folosind imaginea 


“1 Fericitul leromin, Liber adversus Helvidium de perpetua virginitate 


ŞI Adversus Jovinianum, J.P. Migne, PL 22-30. 

uşilor încuiate prin care Mântuitorul a intrat după Înviere la 
Sfinţii Apostoli, spune: „Să ni se spună cum a intrat lisus 
prin uşile încuiate şi voi răspunde cum Maria este în acelaşi 
timp şi mamă şi fecioară." 

Sfântul Chiril al Alexandriei vorbeşte despre fecioria 
Mariei, combătând ideile lui lulian Apostatul.“ De 
asemenea, în lucrarea Omilii afirmă mereu că Maica 
Domnului e „pururea fecioară”, este „fecioară mamă”, e 
„sân feciorelnic” etc. 

Roman  Melodul (7560), printre multele imne 
închinate Maicii Sfinte, a scris şi Condacul Naşterii 
Domnului: „Fecioara astăzi pe Cel mai presus de fiinţă naşte 
şi pământul peştera Celui neapropiat aduce! Îngerii cu 
păstorii măresc iar magii cu steaua călătoresc, că pentru noi 
s-a născut Prunc tânăr, Dumnezeu cel mai înainte de veci.” 

Un alt text liturgic de la aceeaşi sărbătoare sună 
astfel: „Spune-mi, Fiule, cum ai fost însămânţat în mine sau 
cum te-ai născut din mine? Te văd, o măruntaie ale mele, şi 
mă minunez că am sânul plin de lapte şi totuşi nu sunt 
căsătorită, te văd înfăşat în scutece şi totuşi floarea fecioriei 
mele este neatinsă. Căci, Tu păzind-o, ai binevoit să te naşti 
Prunc tânăr Dumnezeu mai înainte de veci”. 

Sfântul Gherman, patriarhul  Constantinopolului 
(740), în Omilie la Intrarea în Biserică a Maicii Domnului, 
defineşte foarte limpede relația între însuşirile de fecioară şi 
mamă în persoana Maicii Domnului, spunând: „Care 
fecioară a născut, sau care e aceea care născând şi-a păstrat 
fecioria neatinsă, decât tu singură, prea fericită copilă, care 
neschimbată ai purtat pe Dumnezeu în trup pentru noi?” În 
continuare, Sfântul Gherman foloseşte nişte metafore 


252 Fericitul Ieronim, Scrisoarea 48, 21 în Migne , P.L. 22 -30 
“55 Sfântul Chiril al Alexandriei, Contra lui Iulian VIII, J.P. Migne, P.G. 
76, col. 900 A. 

încântătoare la adresa Maicii Sfinte, afirmând că „ea este 
paradisul fermecător şi rațional plantat de mâna cea 
atotputernică a lui Dumnezeu la Răsărit, în care înfloreşte 
crinul parfumat şi trandafirul cel neveşteţit; este palatul zidit 
cu sfințenie, neîntinat şi cu totul pur al lui Dumnezeu, 
Regele suprem; Maria este Noul Sion, Ierusalimul 
dumnezeiesc, cetatea sfântă a marelui Rege-Dumnezeu; 
Mana s-a făcut tron sfânt al lui Dumnezeu, ofrandă 
dumnezeiască, sălaş al slavei, podoabă de o rară frumuseţe, 
odor ales, mijloc de împăcare al întregii lumi, cer care spune 
slava lui Dumnezeu.” În concluzie, Sfântul Gherman afirmă 
că „Maria este mai sfântă decât sfinţii, e mai înaltă decât 
cerurile, e mai slăvită decât Heruvimii, mai cinstită decât 
Serafimii, mai vrednică de cinstire decât toată zidirea." 

Sfântul Andrei Criteanul (7740), contemporan al 
Sfântului Gherman, defineşte calitățile de mamă şi fecioară 
ale Maicii Domnului astfel: „Fecioara a ajuns mamă fără să 
cunoască cele ale mamelor; ea a alăptat în chip minunat pe 
Acela pe care-L născuse fără bărbat; Fecioara a născut fără 
sămânță şi a rămas fecioară castă, păstrându-şi după naştere 
semnele fecioriei."*? 

Sfântul loan Damaschin (749) a manifestat în 
lucrările sale o evlavie profundă, caldă şi cu totul aparte faţă 
de Fecioara Maria. În Omilii, scrieri de o frumuseţe 
încântătoare, el defineşte calitatea de Mamă a Preasfintei, 
ipostază care 1-a permis să se bucure de toate prerogativele 
ce 1 le-a conferit această calitate: să-L poarte în pântece pe 
Cel ce ţine toate cu palma, să-L alăpteze pe Hrănitorul 


* Sfântul Gherman, Patriarhul Constantinopolului, Omilie la Intrarea 
în Biserică a Maicii Domnului, 12, 14-18, Migne P.G. 98, col. 304 CD, 
305 BCD, 308 A.B. 

5 Sfântul Andrei Criteanu, Cuvântul I la Naşterea Preacuratei 
Născătoarei de Dumnezeu, Migne, P.G. 97, col. 813 C. 

făpturii, buzele ei să se atingă de creştetul Stăpânului, să 
trăiască bucuria de a 1 se spune mamă de Dumnezeu... 

În monumentala sa lucrare Dogmatica, sintetizând 
gândirea Sfinților Părinţi dinaintea lui, Sfântul loan 
Damaschin face şi o prezentare a Celei ce este definită 
Maică şi Fecioară, însuşiri care nu se anulează una pe alta. 
„Stăruie în rugăciune şi sfinţenie şi se arată templu sfânt, 
minunat şi vrednic al Prea Înaltului Dumnezeu... Logodna 
el a fost păzitoare a fecioriei şi înşelăciune a celui care 
pândea fecioarele (diavolul). Când a venit plinirea vremii 
(Galateni 4, 4) a fost trimis îngerul Domnului la ea şi i-a 
binevestit zămislirea Domnului (Luca 1, 26-38). Astfel a 
zămisht pe Fiul lui Dumnezeu, puterea enipostatică a 
Tatălui, nu din voinţa trupului, nici din voinţa bărbatului 
(loan 1, 13), adică din împreunare şi sămânță, ci din 
bunăvoința Tatălui şi din conlucrarea Sfântului Duh. A 
îngăduit Creatorului să Se creeze, Făcătorului să Se 
plăsmuiască, Fiul lui Dumnezeu şi lui Dumnezeu să Se 
întrupeze şi să Se facă om din cărnurile şi sângiurrile ei 
curate şi neîntinate, plătind datoria strămoaşei. Căci după 
cum aceea a fost plăsmuită fără împreunare din Adam, tot 
aşa şi aceasta a născut pe noul Adam, Care s-a născut 
potrivit legii naşterii, dar mai presus de natura naşterii. Se 
naşte fără de tată, din femeie, şi fără de mamă din lată. 
Potrivit legii naşterii, pentru că S-a născut din femeie; mai 
presus de natura naşterii, pentru că S-a născut fără tată; 
potrivit legii naşterii, pentru că S-a născut la timpul sorocit 
naşterii — căci se naşte când a împlinit nouă luni şi trece în a 
zecea; mai presus de legea naşterii, căci S-a născut fără să 
pricinuiască durere. În adevăr, aceleia căreia nu i-a precedat 
plăcerea, nu i-a urmat nici durerea, potrivit cuvintelor 
profetului: «Înainte de a simţi dureri a născut» (Isaia 66, 7). 
Şi iarăşi: «Înainte de a veni vremea durerilor, ea a fugit şi a 
născut un băiat» (Isaia 66, 7)... 

După cum atunci când a fost zămislit, Cuvântul a 
păstrat fecioară pe aceea care a zămislit, tot astfel şi atunci 
când a fost născut, a păzit nevătămată fecioria ei, trecând 
numai prin ca şi păstrând-o încuiată. Zămislrea s-a făcut 
prin auz, iar naşterea prin scoaterea obişnuită la iveală a 
celor care se nasc, cu toate că unii spun poveşti că s-a născut 
prin coasta Maicii Domnului. Căci era cu putință să treacă 
prin uşă fără să strice peceţile. 

Rămâne aşadar şi după naştere fecioară, cea pururea 
Fecioară necunoscând deloc bărbat până la moarte.”2"* 

Constantin Galeriu, caută să explice cum se împacă 
aceste două însuşiri ale Maicii Domnului, cea de Mamă cu 
cea de Fecioară: „Fecioară şi Mamă! Una din antinomule 
Revelației, alături de altele «cu anevoie de primit 
sufletului», cum cugetă conştiinţa creştină. Dar, de observat, 
Biserica tocmai pentru aceea o laudă pe Fecioara-Mamă, 
rostind împreună cu Îngerul întâistătător: «Bucură-te cea 
care ai adunat cele potrivnice întru una; Bucură-te ceea ce ai 
împreunat fecioria cu naşterea» (Icosul al 8-lea, Acatistul 
Bunei Vestiri). Deci pentru că ea nu e numai fecioară, fără 
prihană, sfântă, ci, pentru că în acelaşi timp şi concepe, 
devine şi Mamă, e Născătoare de Dumnezeu. Pentru că este 
«fecioară hrănitoare de prunc». Şi când Biserica înfăţişează 
în icoană pe Maica cu Pruncul în braţe, e însemnată cu trei 
stele, la frunte şi pe umeri, întărind odată mai mult credinţa 
în întreita feciorie: înainte, în timpul şi după naştere. 

Biserica nu învaţă şi nu omagiază fecioria în sine şi 
pentru sine, în singularitatea ei, ci, «paradoxal» în unitate cu 
maternitatea. De aceea şi proclamă: «Fecioara naşte»; - 
«Bucură-te Mireasă pururea Fecioară». 


“* Sfântul loan Damaschin, Dogmatica, Cartea IV, capitolul 14, p. 207- 
208. 

Fecioara Mania îşi recunoaşte rațiunea fecioriei, ca 
dar, ca ofrandă a ei neîntinată care se împlineşte zămislind 
neprihănit şi devenind locaş al lui Dumnezeu Cuvântul.” 

I.G. Coman a vorbit despre naşterea Mântuitorului şi 
fecioria Maicii Domnului în timpul naşterii astfel: 
„Maternitatea umană a Sfintei Maria a fost şi rămâne 
garanția istoricităţii persoanei Mântuitorului. Fără această 
naştere Hristos n-a venit în lume şi toate relatările despre 
viaţa, faptele şi învăţătura Sa se evaporează în aburii 
inconsistenți ai mitului sau legendei. Elucubraţiile 
docheților primejduiau serios însăşi existenţa Bisericii. 
Creştinii n-ar fi acceptat niciodată să moară martiri pentru 
un Hristos aparent, fictiv... Realitatea maternității umane a 
Mariei însemna şi realitatea mântuirii neamului omenesc. 
Păcatul şi toate relele din ființa noastră psiho-fizică nu pot fi 
înlăturate de puterea fictivă a unei figuri aparente."2"* 


3. Fecioria după naştere (post partum) 


Această teză din cadrul doctrinei creştine despre 
Maica Domnului a consfințit o stare de fapt, şi anume că 
Fecioara Maria şi-a păstrat fecioria după naşterea Fiului ei, 
ceea ce înseamnă că ea nu a trăit ca celelalte femei şi că nu a 
mai născut alți copii. Deşi anumite texte scripturistice ar 
induce ideea că Mântuitorul a avut frați şi surori, lisus 
Hristos fiind întâiul născut, şi că Iosif „n-a cunoscut-o pe ea 
până ce...” (Matei 1, 25), totuşi o atentă interpretare a 
acestor pasaje elimină orice umbră de îndoială. Această 
învăţătură a fost apărată înaintea Sinodului de la Efes (431) 
de Fericitul Ieronim contra lui Helvidius (P.L. 23,183-206), 


*! Constantin Galeriu, op. cit., p. 462-463. 
*% 1.G. Coman, Și Cuvântul..., p. 393. 

de Sfântul Ambrozie contra lui Bonosus (De Instit. Virg. VI, 
44 PL. 16, 317A), de sfinţii capadochieni etc., şi fixată în 
dogmă de Sinodul al III-lea ecumenic (Efes, 431). 

Sfântul loan Damaschin, referindu-se la fecioria 
Maicii Domnului după naştere, a spus: „Rămâne aşadar și 
după naştere fecioară cea pururea Fecioară, necunoscând 
deloc bărbat până la moarte. Chiar dacă s-a scris: «Şi nu a 
cunoscut-o până nu a născut pe Fiul ei cel primul născut» 
(Matei 1, 25), trebuie să se ştie că prim născut este cel care a 
fost născut întâi, chiar dacă ar fi unicul născut. Cuvintele 
«prim născut» arată că s-a născut primul, dar nu indică 
negreşit şi naşterea altora... 

Cum ar fi admis legătura cu bărbat, ea, care a născut 
pe Dumnezeu şi care a cunoscut minunea din experienţa 
celor care au urmat? Departe cu acest gând! Nu este propriu 
unei rațiuni înțelepte de a gândi asemenea lucruri şi în nici 
un caz de a le face. 

Dar însăşi fericita, care a fost învrednicită cu darurile 
supranaturale, care a fost scutită de dureri când a născut, le-a 
suferit pe acestea în timpul patimilor Domnului, suportând 
sfâşierea inimii din pricina dragostei de mamă, pentru 
motivul că vede omorât ca pe un făcător de rele pe Acela pe 
care Îl ştia Dumnezeu prin naştere; atunci a fost sfâşiată de 
gânduri ca o sabie. Acest lucru vor să-l spună cuvintele: «Şi 
sabie va trece prin însuşi sufletul tău» (Luca 2, 35). Bucuria 
învierii însă care propovăduieşte că este Dumnezeu Cel care 
a murit în trup, schimbă durerea." 

Fecioria Maicii Domnului după naştere este puternic 
contestată de vrăjmaşii Maicii celei Preacurate, aceştia 
interpretând în mod eronat textele scripturistice ce fac 
referire la aşa numiții „frați ai Domnului”. Tocmai de aceea 


“ Sfântul loan Damaschin, Dogmatica, Cartea IV, capitolul 14, p. 208- 
209. 


Copyright O 2012, Achim Sărăşan 
185 


Pururea Fecioria Maicii Domnului 


vom trata cu atenția cuvenită aceste erezii reactualizate de 
creştinii protestanți şi neoprotestanţi. 

Fraţii Domnului 


Contestarea însuşirii de „Pururea Feciorie” a Maicii 
Domnului, de către protestanți şi neoprotestanţi în zilele 
noastre, nu este o problematică „nouă” cu care se confruntă 
Biserica Ortodoxă. Ca şi alte învățături greşite — erezii —, şi 
negarea calității de „Pururea Feciorie” a Maicii Domnului 
este o reactivare a unor erori doctrinare apărute în Biserica 
primară, atunci când, de fapt, se structura învăţătura 
creştină. Acum ca şi atunci, opinile greşite sunt argumentate 
cu texte scripturistice interpretate tendențios sau unilateral. 

În cele ce urmează prezentăm aceste texte, însoţite 
de explicaţiile şi comentariile ce se impun. 

|. „Și n-a cunoscut-o pe ea, până ce nu a născut pe 
Fiul său cel Întâi Născut, căruia I-a pus numele lisus” 
(Matei 1, 25). 

Problemele de interpretare ce le ridică acest text sunt 
legate de conjuncţia temporală X O — heos (până ce); şi de 
adjectivul zen 0E0z'r5-— prototocos (întâiul născut). 

a) Conjuncţia „heos” din acest text i-a determinat pe 
cei răuvoitori să afirme că Fecioara Maria ar fi avut o viaţă 
de familie normală cu dreptul Iosif, ca soţ şi soție, după 
naşterea Mântuitorului lisus Hristos. Exegeza corectă a 
textului nu lasă loc pentru o astfel de interpretare. Teologii 
explică astfel textul aminitit: conjuncția temporală „heos” 
(până, până ce) are şi semnificația de continuitate, 
perpetuitate (Bailly — dicționar). Verbul care o precede 'NFK 
HE ti CRT — ouk eghinosken (nu a cunoscut-o), redat în 
limbile moderne prin perfectul compus, este în original 
imperfectul durabil (osty), care exprimă o acţiune ce nu se 

termină, care nu are capăt. Pentru a înțelege mai bine, 
comparăm textul cu II Regi, 6, 23: „Micol (fiica regelui 
Saul, căsătorită cu regele David) n-a avut copii până în ziua 
morţii ei”; Psalmul 109, 1: „Şezi de-a dreapta Mea până ce 
voi pune pe vrăjmaşii Tăi aşternut picioarelor Tale”; Matei 
28, 20: „lată, Eu sunt cu voi în toate zilele, până la sfârşitul 
veacului”. 

În toate cazurile, heos nu semnifică un capăt al 
acțiunii sau situației care-l angajează (că Micol ar fi avut 
copii după moartea ei, că Fiul n-ar fi şezut de-a dreapta 
Tatălui după înfrângerea vrăjmaşilor, că lisus n-ar mai fi cu 
apostolii după sfârşitul veacului...), de unde rezultă fără 
echivoc că textul de faţă nu implică o legătură maritală între 
Fecioara şi Iosif nici înainte, nici după naşterea lui lisus.-“ 
Acelaşi teolog, referindu-se la textul din Matei 1, 25, face 
următoarele precizări: „În limbajul biblic, a cunoaşte o 
femeie înseamnă a avea legături trupeşti (cu ea). 
Evanghelistul este preocupat aici numai de faptul că lisus 
s-a născut din Fecioară, prin zămislirea de la Duhul Sfânt. 
Textul de faţă nu atestă în mod explicit pururea fecioria 
Mariei aşa acum reiese din restul Evangheliuilor şi din 
tradiţia Bisericii, dar nici nu infirmă.” 

După părerea nostră, pentru a înţelege corect textul 
din Matei 1, 25 trebuie să avem în vedere scopul 
Evangheliei şi primii ei destinatari. Scopul Evangheliei este 
precizat de Sfântul Apostol loan în Evanghelia Sa, în 
capitolul 20, 31: „ar acestea s-au scris, ca să credeţi că lisus 
este Hristosul, Fiul lui Dumnezeu, şi crezând să aveţi viaţă 
în numele Lui.” Primu destinatari ai Evangheliei după Matei 
au fost creştinii proveniți dintre iudei. Aceştia nu au 
recunoscut în persoana Mântuitorului pe „Mesia cel 


0 Bartolomeu Anania, Biblia, edit. 2001, Nota a, p. 1462. 
“1 Ibidem, Nota a, p. 1462. 

aşteptat”, ei spunând despre El „Au nu este Acesta fiul 
teslarului? Au nu se numeşte mama lui Maria şi frații lui 
Iacov şi Iosif şi Simon şi luda? Şi surorile Lui au nu sunt 
toate la noi?” (Matei 13, 55-56). 

Analizând capitolul 1 al acestei Evanghelii observăm 
că prin prezentarea Genealogiei Mântuitorului, autorul a 
căutat să evidențieize originea împărătească a Domnului 
lisus Hristos şi că în EI s-au împlinit profeţile Vechiului 
Testament. Prin faptul că în Genealogie a inclus pe Iosif 
(logodnicul Mariei) a lăsat loc de interpretare pentru iudei, 
în sensul că ar fi „fiul teslarului”. În continuare în capitolul 
| Evanghelistul Matei face următoarele precizări: „Maria, 
mama Lui fiind logodită cu Iosif, fără să fi fost ei înainte 
împreună, s-a aflat având în pântece de la Duhul Sfânt” 
(Matei 1, 18); „losife, fiul lui David, nu te teme a lua pe 
Maria, logodnica ta, că ce s-a zămislit într-însa este de la 
Duhul Sfânt. Ea va naşte Fiu şi vei chema numele Lui lisus, 
căci El va mântui poporul Său de păcatele lor. Acestea toate 
s-au făcut ca să se împlinească ceea ce s-a zis de Domnul 
prin proorocul care zice: «lată, fecioara va avea în pântece şi 
va naşte fiu şi vor chema numele Lui Emanuel, care se 
tâlcuieşte: cu noi este Dumnezeu” (Isaia 7, 14; Matei 1, 20- 
23). 

Pentru a combate convingerea iudeilor că „lisus este 
fiul teslarului”, Sfântul Matei afirmă încă o dată că Iosif „nu 
a cunoscut-o pe ea până ce l-a născut pe Fiul ei” (Matei |], 
25), şi în consecinţă lisus Hristos este Mesia, Mântuitorul 
lumii. 

b) Adjectivul „Prototocos” (Întâiul Născut) nu aduce 
în mod special o dificultate de interpretare. La evrei „întâi 
născut” poate să fie primul născut dintre mai mulți frați, dar 
poate fi şi unicul născut. De fapt, proclamarea de „întâi 
născut” a celui de parte bărbătească se făcea imediat la 
naştere şi exista posibilitatea ca acesta să rămână şi unul 

născut, unicul fiu. Proclamarea întâiului născut se făcea cu 
dublu scop: să fie inclus în genealogia familiei ca atare 
(Facere 25, 31) şi să exercite prerogativele quasi- 
sacerdotale.“ 

2. În cele ce urmează vom analiza textele din Noul 
Testament cele mai des folosite de contestatarii calităţii de 
„Pururea Feciorie” a Maicii Domnului, texte în care se face 
referire la grupul aşa-numiţilor „fraţi” ai Domnului. 

Matei 12, 46-47. „Şi încă vorbind El mulțimilor, iată 
mama şi frații Lui stăteau afară, căutând să vorbească cu EI. 
Cineva I-a zis: lată mama Ta şi fraţii Tăi stau afară, căutând 
să-Ţi vorbească.” 

Matei 13, 55-56. „„Au nu este Acesta fiul teslarului? 
Au nu se numeşte mama Lui Maria şi fraţii Lui: Iacov şi 
Iosif şi Simon şi Iuda? Şi surorile Lui au nu sunt toate la 
n01?” 

Marcu 3, 31-32. „Şi au venit mama Lui şi frații lui 
ŞI, stând afară, au trimis la EI ca să-L cheme. Iar mulțimea 
şedea împrejurul Lui. Și I-au spus unii: lată mama ta şi frați 
Tăi şi surorile Tale sunt afară. Te caută.” 

Marcu 6, 3. „„Au nu este Acesta teslarul, fiul Mariei 
ŞI fratele lui lacov şi al lui Iosif şi al lui luda şi a lui Simon? 
Și nu sunt oare surorile Lui aici la noi?” 

Luca 5, 19-20. „ŞI au venit la El mama Lui şi fraţii 
Lui; dar nu puteau să se aproprie de EI din pricina mulțimii. 
Și 1 s-a vestit: mama Ta şi frații Lăi stau afară şi voiesc să 
Te vadă.” 

loan 2, 12. „După aceasta S-a coborât în 
Capernaum, El şi mama Sa şi frații şi ucenicii Săi, şi acolo 
n-au rămas decât puţine zile.” 


“2 Dumitru Abrudan, Corniţescu Emilian, op. cit., p. 164. 


Copyright O 2012, Achim Sărăşan 
190 
Viaţa şi cinstirea Maicii Domnului 

Ioan 7, 3. „Au zis deci către EI frați Lui: Pleacă de 
aici şi du-le în ludea, pentru ca şi ucenicii Lăi să vadă 
lucrurile pe care Tu le faci.” 

Ioan 7, 5. „Pentru că nici fraţii lui nu credeau în El.” 

loan 7, 10. „Dar după ce frații Săi s-au dus la 
sărbătoare, atunci S-a suit şi El, dar nu pe faţă, ci pe 
ascuns.” 

Faptele Apostolilor 1, 14. „Toţi aceştia într-un cuget 
stăruiau în rugăciune, împreună cu femeile şi cu Maria, 
mama lui lisus, şi cu frații Lui.” 

1 Corinteni 9, 5. „N-avem oare dreptul să purtăm cu 
noi o femeie soră, ca şi ceilalți apostoli, ca şi fraţii 
Domnului, ca şi Chefa?” 

Galateni 1, 19. „lar pe altul din apostoli n-am văzut, 
decât numai pe Iacov, fratele Domnului.” 

Aceşti „frați ai Domnului” amintiţi de textele de mai 
sus nu puteau să fie frați de sânge ai Mântuitorului pentru că 
în aceste texte sau altele nou-testamentare nu sunt amintiţi 
niciodată fiii lui Iosif şi ai Mariei. La fel nu se întâlneşte 
expresia Maria şi fiii Săi, ci întotdeauna „Maria şi frații 
Lu”. Sfintele Evanghelii îl numeau „fiul Mariei” numai pe 
lisus (Marcu 6, 3). 

În Evanghelia după Luca 2, 41-51 ne este prezentat 
episodul singular din copilăria Mântuitorului, „lisus la 12 
ani”. Deşi călătoria la Ierusalim era un pelerinaj de familie, 
Mântuitorul a călătorit numai cu Fecioara Maria şi dreptul 
Iosif, nefiind amintiţi alţi membri, fraţi sau surori, ca făcând 
parte din grupul de călători. În plus, dacă Fecioara Maria ar 
fi avut copii mai MICI şi i-ar fi lăsat acasă trebuia să-i 
încredinţeze cuiva spre îngrijire, întrucât această călătorie 
ținea mai bine de trei săptămâni (opt zile praznicul Paştilor). 
Mai mult, anumite texte evanghelice, ca de exemplu Matei 
12, 46-50 şi Marcu 3, 31-35, îi menționează pe aşa-zişii 
„fraţi ai Domnului” în calitate de sfătuitori şi ocrotitori ai 

Mântuitorului, aceştia revendicându-şi şi o atitudine de 
tutelă pe care n-o puteau exercita decât frații mai mari 
asupra celor mai mici. Aceştia îl sfătuiau pe Mântuitorul să 
renunţe la activitatea Sa pe care ei nu o înțelegeau (loan 7, 
2-5) şi să se întoarcă în Nazaret pentru că fariseu şi 
cărturarii căutau să-l piardă (Matei 12, 14; Marcu 3, 6; Luca 
6, 11; loan 5, 18). Or, lisus n-ar fi putut să aibă frați mai 
vârstnici decât El pentru că la Buna Vestire Maria era 
fecioară (Isaia 7, 14; Matei 1,18-25; Luca 1, 27-34). 

O altă dovadă că lisus a fost Unicul Născut al Mariei 
este faptul că, pe Cruce fiind Mântuitorul, a încredinţat-o pe 
mama Sa spre îngrijire Sfântului Apostol loan (loan 19, 26- 
27): „Deci lisus, văzând pe mama Sa şi pe ucenicul pe care 
îl iubea stând alături a zis mamei Sale: Femeie, lată fiul tău! 
Apoi a zis ucenicului: lată mama ta! Și din ceasul acela 
ucenicul a luat-o la sine.” Dacă lisus ar mai fi avut alţi fraţi, 
atunci ar fi încredinţat-o pe mama Sa spre îngrijire acestora 
ŞI nu ucenicului Său. 

Un alt argument în sprijinul Fecioriei Maicii 
Domnului îl aduce Sfântul loan Damaschinul (Ț749): 
„Rămâne aşadar şi după naştere Fecioară, cea pururea 
Fecioară, necunoscând deloc bărbat până la moarte. Chiar 
dacă s-a scris: „ȘI nu a cunoscut-o până nu a născut pe fiul 
e1 cel Unul-Născut.» (Matei 1,25), trebuie să se ştie că prim 
născut este cel ce a fost născut întâi, chiar dacă ar fi unicul 
născut. Cuvântul prim născut arată că s-a născut primul, dar 
nu indică negreşit şi naşterea altora... Cum ar fi admis 
legătura cu bărbat, ea, care a născut pe Dumnezeu şi care a 
cunoscut minunea din experienţa celor care au urmat? 
Departe de acest gând! Nu este lucrul unei raţiuni înțelepte 
de a gândi asemenea lucruri şi nici un caz de a le face.” 


“ Sfântul loan Damaschin, Dogmatica, Cartea IV, capitolul 14, p. 208- 
209. 

Cu trei veacuri înainte de Sfântul loan Damaschinul, 
Fericitul Ieronim (7420) a spus: „Credem că Dumnezeu s-a 
născut dintr-o Fecioară, căci aşa citim (în Evanghelii); nu 
credem că Maria a cunoscut bărbat după naştere (a lui lisus), 
deoarece nicăieri nu citim acest lucru.” 

Dar cine sunt de fapt fratii Domnului? 

O primă opinie este acea conform căreia aceşti „fraţi 
al Domnului” ar fi copii ai dreptului Iosif dintr-o căsătorie 
anterioară logodnei cu Prea Sfânta Fecioară. Această opinie 
este împărtăşită de mai mulți Sfinţi Părinţi şi scriitori 
bisericeşti din Răsărit ca: Origen (Ț254), Clement 
Alexandrinul (țeca. 230), Sfântul Efrem Sirul (Ț378), 
Sfântul Epifanie (Ț403); iar din Apus, Sfântul Ilarie de 
Poiters (366). Se pare că ei şi-au format această convingere 
influenţaţi de Protoevanghelia lui Iacov (8, 3; LI, 2): „Eu 
am fii şi sunt om bătrân. Ea este tânără şi mi-e teamă să nu 
mă fac de râs în faţa copiilor lui Israel.” 

Această opinie este însă contrazisă de Sfântul loan 
Damaschin, care pe baza Tradiţiei Bisericii din Ierusalim 
afirmă că dreptul Iosif n-a mai fost căsătorit, ci şi-a trăit 
viața în feciorie. „Dar cum ea (Fecioara Maria) ajunge la 
vârsta maturității şi întrucât legea o oprea să mai rămână în 
curtea templului, este dată de către preoți în mâinile unui 
mire ca unui păzitor al fecioriei ei, lui losif, care până la 
această vârstă înaintată a păzit mai bine ca oricare altul 


4 Fericitul Ieronim, Împotriva lui Helvidius, P. L. 23, 213. 


*5 1.G. Coman, Și cuvântul..., p. 319. (Protoevanghelia lui Iacov este 
menţionată pentru prima dată de Origen. Autorul se numeşte pe sine 
Iacov (25, l —p. 327) şi afirmă că trăieşte în Ierusalim şi că ar fi “fratele 
Domnului”. Criticii acestei cărți susţin că ar fi fost scrisă în secolul al II- 
lea, dincolo de graniţele Palestinei, iar Decretum Gelasianum o declară 
apocrifă, neautentică.) 

legea fecioriei sale." Sfântul loan Damaschin şi-a bazat 
această afirmație şi pe textul din Evanghelia după Matei |, 
19: „losif logodnicul ei drept fiind...” În plus, Sfintele 
Evanghelii îl numeau fiul lui Iosif numai pe lisus: „....fiul lui 
Iosif...” (Luca 3, 23; Luca 4, 22); „,...lisus fiul lui Iosif din 
Nazaret” (loan l, 45); „Au nu este Acesta fiul teslarului?” 
(Matei 13, 55). 

Mai mult, Sfintele Evanghelii o numesc şi pe mama 
fraților lui Iisus, „Maria lui Cleopa” (Matei 27, 56); „Mana 
mama lui lacov şi a lui Iosif, şi mama fiilor lui Zevedeu” 
(Matei 27, 56); „...între ele: Mania Magdalena, Maria, 
mama lui lacov cel Mic şi a lui Iosif, şi Salomea,...” (Marcu 
15, 40); „lar Mania Magdalena şi Maria, mama lui Iosif, 
priveau unde L-au pus” (Marcu 15, 47); „Și după ce a trecut 
ziua sâmbetei, Maria Magdalena, Maria, mama lui Iacov şi 
Salomea au cumpărat miresme ca să vină să-L ungă” 
(Marcu 16, 1); „Şi stăteau lângă crucea lui lisus, mama Lui 
şi sora mamei Lui Maria lui Cleopa... ” (loan 19, 25). 

Faptul că mama „fraților Domnului” este Maria lui 
Cleopa — nu a lui Iosif — exclude posibilitatea ca aceştia să fi 
fost fiu lui Iosif, întrucât nu putea aceeaşi femeie să fie soție 
a doi bărbaţi în acelaşi timp. Este surprinzător faptul că 
această versiune a fost preluată mai târziu în Sinaxare şi în 
Cazanii. 

Dacă „frații Domnului” nu sunt fiii lui Iosif dintr-o 
căsătorie anterioară, atunci cine sunt ei? 

Istoricul iudeo-creştin Hegesip (180), fost episcop 
în Ţara Sfântă, consemnează tradiția potrivit căreia Cleopa 
era fratele dreptului Iosif. Informaţia este preluată şi 
transmisă de istoricul creştin Eusebiu de Cezareea (cca. 


5 St. Jean Damascene, Sur la Dormition, |, 6, în Homelies sur la 
nativite et la dormition, trad. Pierre Voulet, în Sources chretiennes, nr. 
80, Paris, 1961, p.97 

339): „Într-adevăr Hegesip istoriseşte că Cleopa era frate cu 
Iosif; „După ce lacov cel Drept (cel Mic) a suferit 
moarte de martir din aceleaşi motive ca şi Domnul, a fost 
aşezat ca episcop Simeon, fiul lui Cleopa, unchi al 
Domnului.”2* Cleopa este amintit doar de Evanghelia după 
Luca (24, 18), legat de arătarea Mântuitorului după Înviere 
celor doi ucenici ce mergeau la Emaus (Luca 24, 13-33). 

Mai des amintită este Maria lui Cleopa, ea făcând 
parte din grupul femeilor care-L urmau pe Mântuitorul şi-l 
slujeau Lui (Luca 8, 1-3). Sfântul Evanghelist loan o 
numeşte „sora Maicii Domnului” (loan 19, 25). Evangheliile 
sinoptice vin cu alte amănunte: Evanghelistul Matei, 
relatând îngroparea Mântuitorului (27, 59-60), în versetul 61 
o numeşte simplu „cealaltă Marie”; Sfântul evanghelist 
Marcu o numeşte Maria, „mama lui Iosif” (Marcu 15, 47), 
ori „Maria, mama lui lacov” (Marcu 16, 1) sau, „Maria lui 
Iacov cel Mic şi a lui Iosif” (Marcu 15, 40); de asemenea 
Evanghelistul Matei o numeşte „Mania mama lui lacov şi a 
lui Iosif” (Matei 27, 56). 

Deci lacov şi losi (Iosif), menţionaţi de Sfintele 
Evanghelii (Matei 27, 56; Marcu 15, 40) sunt „fui Maner” şi 
sunt aceeaşi cu primii doi din cei patru aşa-zişi „fraţi ai 
Domnului” amintiţi în Matei 13, 55 şi Marcu 6, 3. Dacăei 
sunt numiți de Sfintele Evanghelii „frații lui lisus” în baza 
vorbirii curente a limbi ebraice, fără ca ei să fie copiu după 
trup ai Maicii Domnului, rezultă că şi ceilalți doi, Simeon şi 
Iuda, precum şi „surorile Domnului” sunt rude ale lui lisus 
într-un grad mai îndepărtat. 


1 Rusebiu de Cezareea, Istoria Bisericească, UI, 11 şi IV, 22, 4, în 
P.S.B. 13, Bucureşti, 1987, p. 116. 
5 Ibidem, p. LTL. 

Despre lacov, Eusebiu din Cezareea spune că era 
„unul din aşa numiții fraţi ai Domnului” şi a fost numit de 
Sfinţi Apostoli Petru şi loan primul episcop al 
Ierusalimului. Era numit «cel drept» şi a fost ucis de evrei 
cu puţin înainte ca Vespasian să atace Ierusalimul.“ După 
el a fost aşezat episcop Simeon, fiul lui Cleopa, despre care 
amintesc Sfintele Evanghelii (Luca 24, 18; loan 19, 25), 
vrednic să urce pe scaunul episcopal al acestei Biserici, ca 
unul care era cum se spune, văr al Mântuitorului. Într-adevăr 
Hegesip istoriseşte că, Cleopa era frate cu Iosif, logodnicul 
Mariei.” 

Despre cel de-al patrulea „frate al Domnului” Iuda, 
Eusebiu din Cezareea scrie că el însuşi se numea fratele 
Domnului după trup.-? 

Analizând informaţiile evanghelice şi istorice 
privitoare la cei patru „frați ai Domnului”, doar doi sunt 
numiți fiii Mariei lui Cleopa, adică Iacov şi Iosi (Marcu 15, 
40; Matei 27, 56). Din cele prezentate mai sus reiese că 
Cleopa era fratele dreptului Iosif. Mania lui Cleopa, soția 
acestuia, era cumnata lui losif şi nu sora Maicii Domnului 
cum o numeşte Evanghelia (loan 19, 25). Şi Sfântul loan 


* Ibidem, p. 64-65. 
*0 Ibidem, p. 92-95. 
*! Ibidem, p. 16. 
“2 Ibidem, p. 119. 

Damaschin — bazându-se pe Tradiţia Bisericii din secolul al 
II-lea — afirmă că drepţii Ioachim şi Ana au avut o singură 
fiică la bătrâneţe, pe Fecioara Maria, şi chiar dacă Maria lui 
Cleopa este numită sora mamei Sale (Ana), nu se putea ca 
într-o familie două fete să aibă acelaşi nume, adică Maria. 

În concluzie, putem spune că „fraţii Domnului” nu 
puteau să fie fiu lui Iosif dintr-o căsătorie anterioară, şi în 
nici un caz fiii lui losif cu Fecioara Maria, ci erau de fapt 
verii ai doilea ai Mântuitorului lisus Hristos pe linia 
Fecioarei Maria, iar pe linia lui Iosif, care era considerat 
tatăl lui lisus, erau veri primari. 

Dar se naşte o întrebare legitimă: de ce cărțile 
Noului Testament îi menționează cu termenul de frați — 
EFRLt "70, şi surori — EFFL:t dij când de fapt ei sunt rude mai 
îndepărtate! Autorii cărților Noului Testament fiind evrei 
(iudei) şi trăind în mediul iudaic au redat în scrierile lor 
corespondentul grec EFFLt Dal cuvântului ebraic ah — frate; 
sau ahim — frați, fără să țină seama de sfera semantică mai 
largă a termenului ebraic nx — frate, care mai înseamnă şi 
văr, nepot, cunoştinţe, etc. Că aşa stau lucrurile, 
argumentăm cu texte din Vechiul Testament care traduse în 
limba greacă au pierdut unele semnificaţii: 

Facere 1], 31. „Şi a luat Terah pe Avram, fiul său, şi 
pe Lot, fiul lui Haran şi nepotul său, şi pe Sarai, nora sa...” 

Facere 12, 5. „Și a luat Avram pe Sarai, femeia sa, 
pe Lot, fiul fratelui său...” 

Din aceste texte deducem că Lot era nepotul lui 
Avram de la fratele său Haran. Mai târziu în Facere 13, 8 
„Atunci a zis Avram către Lot: «Să nu fie sfadă între mine şi 
tine,... căci suntem frați.” 

Tot aşa şi în relația lui Iacov cu Laban, fratele 
mamei sale: 

Facere 27, 43. „Acum dar, fiul meu, ascultă povaţa 
mea şi sculându-te, fugi la Haran, în Mesopotamia, la fratele 
meu Laban.” 

Facere 13, 15. „Auzind Laban de sosirea lui Iacov, 
fiul surorii sale, a alergat în întâmpinarea lu şi, 
îmbrățişându-l, l-a sărutat şi l-a sus în casa sa... ŞI a stat 
Iacov la el o lună de zile. Atunci Laban a zis către Iacov: 
«Au dară îmi vei sluji în dar pentru că îmi eşti frate?” 

Tot în loc de veri este folosit cuvântul frați în 
Paralipomena 23, 22 „Elazar însă a murit şi n-a avut feciori, 
ci numai fete şi le-au luat de soţii fiii lui Chiş frații (verii) 
lor.” 

Studiind lexicul limbi ebraice dar şi aramaica, 
dialect al limbii ebraice ce se vorbea în Ţara Sfântă în 
vremea Mântuitorului, vom constata că nici una dintre ele 
nu posedă un termen corespunzător pentru văr. În textele 
amintite în locul folosirii unor locuţiuni mai complicate ca 
de exemplu „fiul unchiului său”, „fiul mamei sale” etc. a 
fost folosit termenul de frate cu înţelesul mai larg de rudenie 
mai apropiată sau mai îndepărtată. 

Termenul de „fraţi” este folosit şi pentru a desemna 
membrii aceluiaşi trib (II Regi 19, 12; Numeri 8, 26), ai 
aceleiaşi familii sau seminţii (Neemia 3, 1; | Regi 20, 29), 
dar şi pentru a indica pe un conaţional (Ieşire 2, 12 şi 4, 18; 
Judecători 14, 3). Acelaşi termen de „fraţi” îl întâlnim şi în 
redarea unei relaţii de rudenie spirituală (Isaia 66, 20) sau 
cum ne definim şi noi „fraţi întru lisus Hristos”.2%5 

În concluzie putem spune cu toată convingerea că 
„fraţii Domnului” n-au fost fiii Fecioarei Maria. Cercetarea 
exegetico-teologică şi cea istorică pe care am prezentat-o în 


55 Vezi Wilhelm  Gesenius,  Hebrâisches und  Aramaisches 
Handworterbuch, vierzehnte Auflage, Leipzig, 1905, cuvânt “ah” 

rezumat confirmă tradiția fermă şi neîntreruptă a Bisericii 
noastre despre Pururea Fecioria Maicu Domnului. 

Cinstirea Maicii Domnului 
în cultul ortodox 


Pe Fecioara Mania o cinstim în cultul ortodox mai 
mult decât pe Îngeri şi decât pe ceilalți Sfinţi. Datorită 
calității sale de Maică a Domnului şi implicit datorită rolului 
el în procesul de mântuire a lumii, Sfânta Fecioară este 
preacinstită sau supravenerată (hiperdulia). 1 se cuvine 
această preacinstire pentru că Sfânta Treime a găsit-o 
vrednică ca în pântecele ei să se întrupeze Fiul lui 
Dumnezeu. Ea a fost sfințită prin lucrarea Treimică: Duhul 
Sfânt s-a pogorât peste ea, Puterea Celui Preaînalt a 
umbrit-o şi în ea şi-a alcătuit trup omenesc, din sângele şi 
carnea ei, Fiul lui Dumnezeu care s-a născut din ea „la 
plinirea vremii”. 

Maica Domnului este venerată în cultul ortodox mai 
mult şi mai presus decât toți sfinţii, fiind „mai cinstită decât 
Heruvimii şi mai mărită fără de asemănare decât Serafimil.” 
Tatăl, Fiul şi Sfântul Duh au cinstit-o alegând-o să fie Maica 
Domnului pentru curăţenia şi vrednicia ei. Fiul ei, Domnul 
nostru lisus Hristos, a cinstit-o numind-o Mamă, dându-i 
ascultare, iubind-o ca un fiu adevărat. Deci cinstirea Maicii 
Domnului a început cu cinstirea de care s-a bucurat din 
partea lui Dumnezeu. 

A fost cinstită şi de arhanghelul Gavriil care la Buna 
Vestire a salutat-o cu cuvintele „Bucură-te ceea ce eşti plină 
de har, Domnul este cu tine. Binecuvântată eşti tu între 
femei!” (Luca 1, 28). Aceleaşi cuvinte le aude Fecioara 
Maria şi când o vizitează pe verişoara sa Elisabeta la 
Ierusalim: „Binecuvântată eşti tu între femei şi binecuvântat 


Copyright O 2012, Achim Sărăşan 
200 

Viaţa şi cinstirea Maicii Domnului 
este rodul pântecelui tău” (Luca 1, 42). Cu acest prilej 
Fecioara Maria, insuflată de Sfântul Duh, înalţă un minunat 
imn de slavă şi mulţumire adus lui Dumnezeu. În acest imn 
însă Maica Domnului îşi precizează şi propria ei poziţie în 
cadrul actului Întrupării, precum şi consecinţele ulterioare 
ale cinstei cu care a învrednicit-o Dumnezeu: „„Măreşte 
sufletul meu pe Domnul, şi s-a bucurat duhul meu de 
Dumnezeu, Mântuitorul meu. Că a căutat spre smerenia 
roabei Sale. Că, iată, de acum mă vor ferici toate neamurile. 
Că mi-a făcut mie mărire Cel Puternic...” (Luca 1, 46-49). 
Sfânta Fecioară prevesteşte prin aceste cuvinte poziția ei 
privilegiată, excepţională între celelalte femei şi venerația de 
care urma să se bucure în toată lumea datorită rolului ei de 
mare importanță în istoria mântuirii. În acelaşi timp ea 
conştientizează că toate acestea se vor împlini „pentru că 
mi-a făcut mie mărire Cel Puternic”. 

Cinstirea Fecioarei Maria de către oameni a venit 
într-un mod direct, ca o consecinţă firească a aprecierii de 
care s-a bucurat de la început, împodobită fiind cu toate 
virtuțile, şi datorită minunilor pe care le făcea Mântuitorul în 
timpul activităţii Sale şi a cuvântărilor Sale dumnezeieşti. 
Ea fiind „Maica Domnului”, admiraţia oamenilor faţă de 
Fiul său se răsfrângea şi asupra ei: „Fericit este pântecele 
care Te-a purtat şi fericiţi sunt sânii pe care 1-ai supt!” (Luca 
11, 27). La această apreciere făcută de o femeie din popor, 
cu trimitere directă la Maica Domnului, Mântuitorul a 
răspuns: „Aşa este!” (Luca 11, 28). 

Nu trebuie uitată cinstirea de care s-a bucurat Maica 
Sfântă din partea apostolilor, a femeilor minorosiţe şi a 
primilor creştini care o mărturiseau ca Maică a Domnului. 
Cinstirea ei a început deci încă din timpul vieţii ei, persoana 
el fiind întotdeauna asociată cu cea a dumnezeiescului ei 
Fiu, fiind înconjurată cu dragoste şi respect de cei din jur. 

Sfântul loan Damaschin, în Omila de la Adormirea 
Maicii Domnului, ne-a spus că la acest moment din viaţa 
Maicii Sfinte (Adormirea ei) au fost de faţă ceata 
Apostolilor, a patriarhilor şi a îngerilor, dar şi comunitatea 
creştină din Ierusalim, cu toții închinându-i imne prin care îi 
slăveau însuşirile dumnezeieşti, preamărindu-i Adormirea. 
Cu prilejul acesta credincioşii care erau de faţă I-au 
îmbrățişat şi i-au sărutat trupul ei cel sfânt pentru a se 
împărtăşi şi ei de sfinţenie şi a primi binecuvântare." 

În primele trei secole Cinstirea Maicii Domnului a 
continuat, dar în forme discrete. A fost perioada în care 
învăţătura creştină se structura şi se organiza. Cultul Maicii 
Domnului a fost unul individual al creştinilor din Biserica 
Ierusalimului, legat îndeosebi de locurile unde a trăit Maica 
Domnului şi de mormântul ei din Grădina Ghetsimani. 
Începutul secolului al IV-lea, prin Edictul de la Milan din 
anul 313, a adus schimbări majore în organizarea Bisericii 
creştine, dezvoltându-se cultul religios. În cadrul acestuia se 
amplifică şi cultul mariologic prin compozițiile poetice ale 
Sfântulu Efrem Sirul, Sfântului Grigorie de Nazians şi ale 
altor Sfinți Părinţi. Sfântul Ambrozie motivează această 
dezvoltare a cultului Maicii Domnului spunând: „Cine este 
mai de cinste decât Maica Domnului?” 

În prima jumătate a secolului al V-lea, cultul 
Fecioarei Maria a avut o dezvoltare explozivă, mereu 
crescândă, mai ales din cauza ereziei lui Nestorie.-* 


254 Sfântul loan Damaschin, Homilia I In dormitionem B. V. Mariae, 
Migne P.G. XCVI, col. 705 A-B; 713C; 7374 . 

* Sfântul Ambrozie, De virginibus, |, 2, 7, P.L. t. XVI, col. 220B. 

* Nestorie susţinea că în ființa lui Hristos ar exista două persoane 
diferite (dioprosopism): una dumnezeiască şi una omenească. În 
consecinţă Fecioara Maria a născut doar pe omul Hristos şi nu poate fi 
numită Născătoare de Dumnezeu, ci numai Născătoare de om 
(antropotokos), sau cel mult Născătoare de Hristos (Hristotokos). 

Denumirea  /AEiroeKk'mD -— Theotokos („Născătoare de 
Dumnezeu”) dată Fecioarei Maria, a fost ridicată la 
însemnătatea ce i se cuvenea.” 

Strâns legate de doctrina marială a theotokiei Sfintei 
Fecioare s-a afirmat şi dezvoltat şi cea a aiparteniei, adică 
Pururea Fecioria Maicii Sfinte. După aceea cultul Maicii 
Domnului se va dezvolta nestingherit şi destul de repede. 


Sinodul al III-lea ecumenic de la Efes din anul 431 a condamnat erezia 
lui Nestorie şi a stabilit doctrina ortodoxă cu privire la firile divină şi 
umană ale Mântuitorului astfel: „În lisus Hristos sunt două firi, una 
divină şi alta umană, dar o singură persoană, cea divină a Fiului lui 
Dumnezeu. Legătura dintre ambele firi este o legătură firească 
ipostatică, nu numai una morală. Hristos, Fiul lui Dumnezeu, este 
consubstanțial cu Tatăl după Dumnezeire şi consubstanțial cu noi după 
umanitatea pe care a primit-o în sânul Fecioarei Maria.” 

“1. Rămureanu, Nestorianismul. Sinodul III Ecumenic de la Efes din 
4311, în Istoria Bisericească Universală, vol. 1, Bucureşti, 1975, p. 252. 

Instituirea sărbătorilor închinate 
Maicii Domnului 


Unii cercetători ai istoriei creştinismului susțin că 
prima sărbătoare închinată Maicii Domnului a fost una care 
avea ca obiect maternitatea divină în general şi îndeosebi 
zămislirea cea mai presus de fire. Sărbătoarea era numită 
Pomenirea Sfintei Născătoarei de Dumnezeu şi Pururea 
Fecioarei Maria. Această sărbătoare se ținea în Biserica 
Antiohiei încă de la sfârşitul secolului al IV-lea, în preajma 
Crăciunului, fiind strâns legată de Naşterea Domnului. ”* 

În Apus, sărbătorirea Maicii Domnului era legată tot 
de momentul naşterii Domnului, astfel: în Galia începând cu 
secolul al VI-lea (18 decembrie) şi în Spania începând cu 
secolul al VII-lea, hotărâre luată la Sinodul de la Toledo din 
056. Se pare că aceste tradiții au determinat mai târziu 
stabilirea sărbătorii Soborul Maicii Domnului în 26 
decembrie, ca o sărbătoare recapitulativă închinată Maicii 
Sfinte. 

Ulterior, începând cu a doua jumătate a secolului al 
VI-lea, s-au stabilit şi alte sărbători legate de evenimente 
deosebite din viaţa Maicii Domnului. Vom încerca să le 
prezentăm în ordine cronologică. 

1. Naşterea Maicii Domnului (Sfânta Măria mică) 

la 8 septembrie. 


5 La premiere fete mariale en Orient et en Occident, în rev. Echos 
d'Orient, XXXVI, 1923, p. 129-152; F. Cabrol în Dictionnaire 
d 'Archeologie chretienne et de Liturgie, t. V, col. 1416; Sejorne în 
Dictionnaire de Theologie Catholique, t. XIV, col. 927. 

Unii teologi situează începutul acestei sărbători în 
prima jumătate a secolului al V-lea, folosind următorul 
raționament: sărbătoarea este în uz la Bisericile 
necalcedoniene, la Copţii egipteni ce o sărbătoresc la 9 
mai” şi la Iacobiţii sirieni. Având în vedere că ei s-au rupt 
de Biserica Răsăriteană după Sinodul al IV-lea ecumenic, 
Calcedon 451, şi ulterior n-au mai preluat nimic din 
învățătura şi cultul răsăritean, se pare că sărbătoarea Naşterii 
Maicii Domnului era în uz în întregul Răsărit creştin la 
începutul secolului al V-lea. Sărbătoarea a fost iniţial legată 
de Sfinţirea în Ierusalim a unei Biserici închinate Fecioarei 
Maria.“ 

Sărbătoarea Naşterii Maicii Domnului în Apus s-a 
introdus sub influenţa patriarhului Constantinopolului de 
papa Serghie 1 (687-701). Generalizarea ei în Apus s-a făcut 
abia în secolele IX-X. O atestare indirectă a vechimii acestei 
sărbători în Răsăritul ortodox sunt compozițiile liturgice 
Condacul şi icosul sărbătorii ale lui Roman Melodul (7560) 
ŞI canonul Utreniei scris de Sfântul Andrei Criteanul (715, 
1740)! 

Mai târziu în secolul al VIII-lea, legat de această 
sărbătoare, Biserica Răsăriteană a rânduit la 9 septembrie 
pomenirea sfinților, drepţilor şi dumnezeieştilor părinți ai 
Maicii Domnului, loachim şi Ana. 

2. Intrarea în Biserică a Maicii Domnului 
(Vovidenia sau Ovidenia) la 21 noiembrie. 

Această sărbătoare a fost rânduită în amintirea zilei 
în care Sfinţii loachim şi Ana au dus-o pe prunca Maria în 


”” OH. Burmester, The Egiptian or Coptic Church. A detailed 
description of her liturgical Services and the rites and ceremonies 
observed in the administration of her Sacraments, Cairo, 1967, p. 15. 

2% A. Baumstark, Liturgie comparee, III, d. Revue par B. Botte O.S.B. 
Chevâtogne, 1953, p. 210 

**! Mineiul pe luna septembrie, ziua 8 

vârstă de peste trei ani să o închine slujirii lui Dumnezeu, 
după cum au promis. Prunca va rămâne aici 12 ani, deci 
până la vârsta de peste 15 ani. 

Sărbătoarea Intrării în Biserică este cea mai nouă 
sărbătoare închinată Maicii Domnului. Iniţial ea a fost legată 
de serbarea anuală a sfințirii bisericii Sfânta Maria cea 
Nouă, zidită de împăratul Iustinian aproape de ruinele 
Templului din Ierusalim şi sfinţită la 21 noiembrie 543. 
Până la sfârşitul secolului al VII-lea sărbătoarea a fost 
generalizată în tot Orientul.” În Apus, ea a fost introdusă 
mai greu, începând cu secolul al XI-lea în Anglia, secolul al 
XIV-lea în Franţa. Generalizarea ei s-a făcut în Biserica 
Romano-Catolică în 1472 de papa Sixt IV. Papa Pius V 
(1566-1572) a anulat-o şi papa Sixt V a reintrodus-o la 
1585. 

3. Buna-Vestire (B/agoveştenie) la 25 martie. 

Blagoveştenia, termen de origine slavă, este cea mai 
veche sărbătoare confirmată de documente. Este singura 
sărbătoare a Maicii Sfinte cu suport scripturistic (Luca 1, 
26-38) şi a fost rânduită în amintirea zilei în care 
arhanghelul Gavriil i-a vestit Fecioarei Maria că va naşte pe 
Mesia. E ziua în care s-a şi zămislit Dumnezeiescul Prunc în 
pântecele Fecioarei. În cinstea acestei sărbători s-au rostit 
cuvântările rămase celebre ale patriarhului Proclu al 
Constantinopolului (%446).% De altfel, pentru a marca 
această zi din viaţa creştinilor, încă din secolul al IV-lea s-a 


2 B. Capelle, Les fetes mariales, în vol. L'Eglise en pricre. 
Introduction d la Liturgie, red. par A.G. Martimort, Tournai, 1961, p. 
762. 

*% Silvestru Bălănescu, Sărbătoarea Intrării în Biserică a Prea Sfintei 
Născătoare de Dumnezeu, în rev. B.O.R. an II, nr. 1/1875, p. 67-72; H. 
Leclerg, Fete de la Presentation de Maria, în Dictionnaire 
d 'Archeologie chretienne et de Liturgie, t. XIV, col. 1729-1731. 

** Migne, P.G. t. LXV, col. 679. 

construit la Nazaret o Biserică în locul unde Fecioara Mania 
a primit vizita arhanghelului Gavriil. 

La începuturile ei, data acestei sărbători era diferită 
în funcție de zone: în Răsărit la S ianuarie, apoi 25 martie 
din prima jumătate a secolului al V-lea, când s-a generalizat 
data de 25 decembrie ca zi de aniversare a Naşterii 
Domnului; în Apus (Spania, Galia, nordul Italiei), Buna- 
Vestire se aniversa la 18 decembrie. Generalizarea sărbătoru 
Bunei-Vestiri în Apus a fost făcută de papa Leon II (681- 
663) cu denumirea Festum Expectationy Partus Beatae 
Marie Virginis — Sărbătoare a aşteptării Naşterii Domnului. 
Data de 25 martie s-a generalizat în lumea catolică din 
secolul al XI-lea. Numai Armenii au o altă dată de serbare a 
Bunei-Vestiri, în 7 aprilie, datorită menţinerii calendarului 
pe stil vechi, ei sărbătorind Naşterea Domnului în 6 
lanuarie. 

4. Adormirea Maicii Domnului (Sfânta Mărie 
Mare) 15 august. 

A fost rânduită în amintirea zilei în care Fecioara 
Maria şi-a încheiat vieţuirea pe pământ.-* 

Știri documentare despre existența acestei sărbători 
avem din secolul al V-lea.“ Se pare că iniţial sărbătoarea 
Adormirii era la 15 ianuarie. Generalizarea acestei sărbători 
în Răsărit este legată de construirea şi sfințirea în grădina 
Ghetismani a Bisericii Maicii Domnului de împăratul 
bizantin Mauriciu (582-603), tot el fixând şi data sărbătorii 
la 15 august.“ În Apus sărbătoarea Adormirii este 


“5 M. Pâslaru, Sărbătoarea Adormirea Maicii Domnului. Vechimea ei şi 
locul unde se află mormântul Sfintei Fecioare Maria, în rev. Glasul 
Bisericii, XIX, Nr. 7-8/1960, p. 585 u. 

ii Funk-Bihlmeyer, Lehrbuch der  Kirchengeschichte, vol. VI, 
Paderboru, 1911, p. 238. 

“4! Nichifor Calist, Istoria Bisericii, XVII, 28, P.G. t. CXLVII, col. 292. 

introdusă de papa Teodor 1 (642-649). Ulterior Biserica 
Apuseană, inspirându-se dintr-o veche tradiție pioasă, a fixat 
o nouă sărbătoare, la trei zile după Adormire, când Sfânta 
Fecioară a fost ridicată cu trupul la cer.” Tradiţia a trecut şi 
în Răsărit, fiind consemnată în cărţile noastre de slujbă.” 
Pornind de la această legendă pioasă şi înscriindu-se pe linia 
dezvoltării exagerate a cultului Maicii Domnului, Biserica 
Romano-Catolică a decretat o nouă dogmă, şi anume 
Ridicarea cu trupul la cer a Sfintei Fecioare Maria în 1950 
(Assumptio Beatae Mariae Virginius).-”! 

Privind retrospectiv cele de mai sus, conchidem că 
aceste sărbători fac parte din grupul Praznicelor Împărăteşti, 
fiind reprezentate iconografic pe Sfintele Catapetesme ale 
Sfintelor altare. Fecioara Maria este supranumită şi 
Împărăteasa cerului. Dar cultul dezvoltat în jurul 
personalități sale nu s-a impus singur, individual, ci strâns 
legat de cel al Mântuitorului, al Celui ce s-a născut din ea. 

Dintre aceste sărbători ale Maicui Domnului, 
sărbătoarea Bunei Vestiri nu este una proprie Fecioarei 
Maria ci una deopotrivă şi a Mântuitorului, pentru că de fapt 
ca comemorează zămislirea Pruncului lisus în pântecele 
Fecioarei. La fel şi sărbătoarea Naşterii Domnului nu este 
una proprie Mântuitorului ci deopotrivă şi a Maicii 
Domnului, pentru că nu poţi vorbi de Naşterea Domnului 
lisus Hristos fără să aminteşti de Fecioara Maria, cea care 


*% Anton Baumstark, op. cit., p. 210. 

*% Calist Nichifor, Istoria Bisericii, Cartea a II-a, cap. 21 ş.u. şi Cartea a 
XV-a, cap.14, P.G. t. CĂLV, col. 809 ş.u. şi t. CXLVII, col. 44 . 

*% Sinaxarul din ziua a 15-a din Mineiul pe luna August, Edit. 
Institutului Biblic, Bucureşti, 2003; Vieţile Sfinţiilor pe luna August, p. 
207, Edit. Episcopia Romanului, 1998, etc. 

271 F. Cabrol, Fâte de l'Assomption, în Dictionnaire d'Archeologie 
chretienne et de Liturgie, t. |, col. 2995-3001; A. Races, Aux origines de 
la fete de 1'Assomption, în Orientalia Christiana Periodica, Roma, XII, 
1946, p. 262-274 

L-a născut. De fapt privim aceste două sărbători ca un tot 
unitar pentru că Naşterea Domnului este rezultatul Bunei 
Vestiri. Probabil din această cauză creştinii au simţit nevoia 
să lege de sărbătoarea Naşterii Domnului o sărbătoare 
recapitulativă pentru Maica Domnului, necesitate 
materializată în stabilirea în 26 decembrie a sărbători 
Soborul sau Adunarea Prea Sfintei Născătoare de 
Dumnezeu. Sărbătoarea datează dinainte de Sinodul din 
Calcedon, 451, de vreme ce o găsim la eterodocşii din 
Răsărit. Mai târziu în secolul al VIl-lea, canonul 79 al 
Sinodului Trulan face referire la tradiţiile dezvoltate în jurul 
acestei sărbători.-"7 

De-a lungul timpului, cu privire la anumite minuni 

săvârşite prin mujlocirea Maicii Domnului sau arătări ale ei 
anumitor credincioşi, s-au stabilit şi alte zile comemorative 
consacrate în calendar. Amintim: 

1. Vinerea Izvorului Tămăduirii — în vinerea din 
Săptămâna Luminată (Sinaxarul din Penticostar 
din această zi); 

2. Acoperământul Maicii Domnului -— la | 
octombrie (Mineiul pe luna octombrie, Sinaxarul 
la | octombrie). Sărbătoarea e legată de arătarea 
Maicii Domnului în cartierul Vlaherne din 
Constantinopol Sfântului Andrei cel Nebun 
pentru Hristos, în timpul împăratului Leon 
Înțeleptul, 886-911. La noi sărbătoarea a fost 
preluată de la ruşi în secolul al XII-lea; 

3. Zămislirea Sfintei Fecioare — la 9 decembrie (în 
calendar şi sinaxare e trecută ca „Zămislirea 
Sfintei Ana”; considerăm că este mai corect să 
fie numită „Zămislirea Sfintei Fecioare de către 


“2 N. loan Floca, Canoanele Bisericii Ortodoxe, 1991, p. 141. 

Sfânta Ana”) cu nouă luni înainte de Naşterea 
Maicii Domnului; 

4. Punerea în raclă a cinstitului veșmânt al Maicii 
Domnului — la 2 iulie (Mineiul pe luna iulie, 
Sinaxarul la 2 iulie); 

5. Punerea în raclă a brâului Maicii Domnului — 3 
august (Mineiul pe luna august, Sinaxarul la 31 
august); 

6. Minunea Maicii Domnului — | septembrie 
(Mineiul pe luna septembrie, Sinaxarul la 1 
septembrie). 

Cinstirea Maicii Domnului în 
rugăciuni şi cântări (Cultul Maicii 
Domnului) 


Sfânta noastră Biserică o cinsteşte pe Maica 
Domnului într-un mod deosebit, fără însă a substitui pe 
Mântuitorul nostru, Unicul Mijlocitor, cu Fecioara Maria în 
cult şi rugăciuni. Cinstirea Maicii Domnului în cult derivă 
nemijlocit din credinţa în lisus Hristos şi o găsim practicată 
din primele zile ale creştinismului. O cinstim pe Maica 
Sfântă ca MAMĂ a lui lisus Hristos, în pântecele căreia s-a 
întrupat, luându-și trup şi sânge din trupul ei. O cinstim 
pentru că L-a născut pe Fiul lui Dumnezeu Întrupat mai 
presus de fire şi de cuvânt aşa cum şi zămislirea s-a făcut 
mai presus de fire. O cinstim pentru că L-a hrănit şi purtat în 
braţe pe Mântuitorul şi buzele ei L-au sărutat cu dragoste 
maternă. O cinstim pentru că după Înălţarea la cer a Fiului 
Său a devenit împreună rugătoare şi mujlocitoare a noastră 
către Dumnezeu, „căci mult poate rugăciunea Maicii spre 
îmblânzirea Stăpânului”. Toate aceste aspecte sunt surprinse 
în cultul nostru creştin reflectat în cărțile de slujbă care 
conțin Revelația dumnezeiască exprimată la nivelul de 
înţelegere al credincioşilor. 

Cultul Maicii Domnului este legat de cultul Fiului 
Său, al Mântuitorului, deci nu este un cult de sine stătător. 
Prin rugăciuni o conjurăm pe Maica Domnului, care a 
devenit Maică a noastră a tuturor, să se roage împreună cu 
noi Fiului Său ca să ne ajute, aşa cum în urma rugăciunii ei 

la nunta din Cana Galileei, Mântuitorul i-a ajutat pe cei de 
acolo prefăcând apa în vin. 

Din imnele închinate Fecioarei Maria răzbate 
misterul, taina divină care ne ajută să înțelegem Taina 
Întrupării dar şi misterele întregii Revelaţii divine. Prin 
intermediul imnelor ne exprimăm iubirea şi venerația față de 
Fecioara, ele fiind sufletul pietății ortodoxe, partea «ei 
centrală care ne încălzeşte şi însufleţeşte întreaga noastră 
fiinţă. Nu există slujbă bisericească în cadrul căreia să nu 
existe rugăciuni sau cântări în cinstea Maicii Domnului. Ea 
este lăudată alături de alți sfinți în fiecare zi liturgică a 
anului bisericesc prin tropare, stihiri, canoane pe care le 
găsim în cărțile de slujbă, în Octoih, Triod, Penticostar, 
Minee, Ceaslov etc. De regulă, ultima stihiră ce se cântă în 
timpul slujbelor bisericeşti — de exemplu la slujba Vecerniei, 
la „Doamne strigat-am...”, la Stihoavnă, la Sedelnele şi 
Laudele Utreniei, la taina Sfântului Maslu, la ierurgii şi la 
Fericiri în cadrul Sfintei Liturghii — precedată de „Şi 
acum...” este închinată Născătoarei de Dumnezeu. 

În Minee, la slujbele Vecerniei şi Utreniei din zilele 
de sărbătoare ale Maicii Domnului, imnele liturgice prezintă 
în rezumat semnificaţia acestor sărbători, modul în care Fiul 
S-a coborât pe pământ asumându-și firea noastră 
omenească. Totodată, aceste imne sunt răspunsul pe care noi 
oamenii l-am dat acestei chemări sfinte de însuşire a harului 
dumnezeiesc, har pe care îl primim permanent în Biserică 
prin intermediul Sfintelor Taine. Aceste imne liturgice ne 
ajută să intrăm în sfera misterului divin pe care îl sesizăm şi 
îl trăim în Biserică. Ne ajută să înţelegem „taina mântuirii 
noastre”. De exemplu, „Măcar că, prin vrerea lui Dumnezeu, 
şi alte fericite femei sterpe au odrăslit, dar Maria a strălucit 
mai presus decât toți cei născuţi, cu Dumnezeiască cuviinţă. 
Căci din maică neroditoare în chip preamărit născându-se, a 


Copyright O 2012, Achim Sărăşan 
212 

Viaţa şi cinstirea Maicii Domnului 
născut cu trup pe Dumnezeul tuturor mai presus de fire, din 
pântece fără de sămânță: singură fiind uşa a Unuia-Născut 
Fiul lui Dumnezeu, prin care trecând încuiată a păzit-o Şi 
toate cu înţelepciune terminându-le, precum Însuşi ştie, 
tuturor oamenilor a lucrat mântuire." 

Cel mai mult cântat eveniment din viaţa Maicii 
Domnului în cultul nostru creştin este momentul Bunei 
Vestiri, aceasta mai ales datorită consecinţelor Întrupării 
Fiului lui Dumnezeu, în planul mântuirii noastre. Pe de o 
parte, se reliefează venirea pe pământ a Fiului lui Dumnezeu 
ca o consecinţă a iubirii lui Dumnezeu faţă de lume; pe de 
altă parte, se încearcă explicarea evenimentului în sine. 
„Făcătorul  milostivindu-se de făptură şi de adâncul 
îndurărilor Sale fiind înduplecat, vine să se sălăşluiască în 
pântecele Fecioarei, copilei lui Dumnezeu, către care marele 
arhanghel a venit zicându-i: Bucură-te ceea ce eşti de 
Dumnezeu cu har dăruită! Acum Dumnezeul nostru este cu 
tine. Nu te înspăimânta de mine mai marele voievod al 
Împăratului! Căci ai găsit harul pe care Eva, strămoaşa ta l-a 
pierdut de demult şi vei zămislii şi vei naşte pe cel de o 
fiinţă cu Tatăl.” 

Imnele închinate Maicii Domnului, ca de fapt toate 
compozițiile liturgice, sunt de cea mai înaltă teologie. Ele 
încearcă într-un limbaj mai accesibil să explice tainele 
credinţei noastre. „Trimis a fost din cer Gavriil arhanghelul 
să binevestească Fecioarei zămislirea. Și venind în Nazaret, 
cugeta întru sine, de minune spăimântându-se: Cum cel ce 
este necuprins întru cele de sus, din Fecioară va să se nască? 
Cel ce are scaun cerul şi aşternut picioarelor pământul, în 
pântec de fecioară încape. Spre Care cei cu câte şase aripi şi 


"75 Stihira a 3-a, la Doamne strigat-am, Mineiul pe luna septembrie, 
Bucureşti, 2003, p. 112. 
24 Mineiul pe luna martie, Alba Iulia, 2001, p. 185. 

cu ochi mulți a privi nu pot. Acela numai prin cuvânt a se 
întrupa dintr-însa a binevoit! Al lui Dumnezeu este cuvântul 
acesta. Deci, pentru ce stau şi nu grăiesc Fecioarei? Bucură- 
te cea plină de har, Domnul este cu tine! Bucură-te 
Fecioară! Bucură-te mireasă, care nu ştii de mire! Bucură-te 

Maica Vieţii! Binecuvântat este rodul pântecelui tău!" 

Având în vedere că aceste imne liturgice închinate 
Maicii Domnului au fost compuse de Sfântul Efrem Sirul, 
Sfântul Grigore Teologul, Sfântul loan al Antiohiei, Sfântul 
Sofronie al Ierusalimului, Cosma Melodul, Roman Melodul, 
Sfântul loan Damaschin etc., înțelegem înalta gândire 
teologică pe care o transmit ele într-o formă atât de 
accesibilă. În aceste imne este exemplificată şi Theotokia — 
calitatea de Născătoare de Dumnezeu şi Aipartenia — 
Pururea Fecioria Maicii Domnului. 

Un mesaj cu totul deodebit ni-l transmit imnele 
liturgice din canonul Catavasiilor, cântarea a IX-a, de la 
toate sărbătorile. Irmoasele sărbătorilor ce se cântă la Sfânta 
Liturghie conturează dimensiunile Maicii Sfinte şi rolul ei în 
procesul mântuirii, dar şi frumuseţea actului Întrupării. De 
exemplu „Măreşte suflete al meu pe cea mai cinstită şi mai 
mărită decât oştile cele de sus. Taină străină văd şi 
preamărită, cer fiind peştera, scaun de heruvimi Fecioara, 
ieslea sălăşuire, întru care s-a culcat cel neîncăput, Hristos 
Dumnezeu, pe care lăudându-L Îl mărim."* Sau: 
„Binevesteşte pământule, bucurie mare. Lăudaţi ceruri 
mărirea lui Dumnezeu. Ca de un sicriu însuflețit al lui 
Dumnezeu nicicum să nu se atingă mâna necredincioşilor, 
iar buzele credincioşilor fără tăcere, glasul îngerului 


*% Şi acum la Domnul strigat-am, compoziţie a lui loan Monahul, Minei 


pe luna martie, Alba Iulia, 2001, p. 187-188. 
“7% Irmos la Naşterea Domnului 

cântând, cu bucurie să strige: Născătoare de Dumnezeu 
bucură-te cea plină de dar, Domnul este cu tine.”7"7 . 

Toate  imnele închinate Sărbătorilor Maicii 
Domnului, adică Naşterea Maicii Domnului, Intrarea în 
Bisencă a Maicii Domnului, Buna Vestire, Adormirea 
Maicii Domnului, dar şi praznicul împărătesc al Naşterii 
Domnului reuşesc să ne transpună în sfera divinului, 
înțelegând dimensiunile miracolelor acestor evenimente, 
taina lor. Expresiile „Taină minunată şi neobişnuită văd, cer 
fiind peştera, scaun de heruvimi Fecioara” sau „Fecioara 
astăzi naşte...” evidențiază şi intensitatea stărilor emoţionale 
pe care le trăim noi credincioşii, dar şi faptul că reuşim să 
înțelegem şi ne bucurăm de descoperirea tainelor 
dumnezeieşti. 

Analizând cultul Fecioarei Maria, N. Buzescu a 
afirmat: „Cultul Preasfintei Născătoare de Dumnezeu are o 
amploare covârşitoare în Biserica noastră ortodoxă, întrucât 
Fecioara Maria este considerată centrul istoriei mântuirii 
neamului omenesc. Acest cult ne introduce direct într-o 
atmosferă pur spirituală, dumnezeiască, iar toată bogăţia şi 
frumuseţea lui literar-poetică nu pot fi înţelese decât 
duhovniceşte, prin acceptarea miraculosului, a paradoxului, 
aşa cum au fost transmise Bisericii prin Tradiţie. Mineele 
sunt pentru noi o sinfonie a sacrului şi miraculosului, ca 
irumpere în sfera umană a puterii dumnezeieşti. Or, 
evenimentul crucial al penetrației divinului în uman este 
evenimentul Buneivestiri. 

Din acest moment, Fecioara Maria devine un 
exponent al întregii revelații şi spre ea converg Sfintele 
Scripturi ale Vechiului şi Noului Testament. Este adevărat 
că în Noul Testament nu se vorbeşte pe larg de Sfânta 
Fecioară decât în momentul Bunervestiri, la Naşterea 


2 si 
7! Irmos la Buna Vestire 

Domnului, la fuga în Egipt, apoi în câteva împrejurări din 
viața Mântuitorului, când este arătată ca maică a Sa, Maica 
Domnului, apoi la Răstignire, îngropare şi la Cincizecime, 
când Maica Domnului era împreună cu Sfinții Apostoli. 
Datele istorico-scripturistice sunt foarte sumare, 
chiar sărace, ceea ce ar putea fi interpretat ca o situație 
minoră a Maicii Domnului în ansamblul vieţii lui Hristos. În 
schimb, tradiția Bisericii suplineşte aceste date şi ne 
furnizează elemente completive de o uimitoare bogăţie în 
legătură cu persoana Preasfintei Născătoare de Dumnezeu, 
ceea ce denotă că tradiția are un conţinut revelațional mult 
mai profund decât Sfânta Scriptură, care e şi ea o formă 
scrisă a tradiției. Acest conţinut mai bogat a fost consemnat 
în cărțile de cult şi dezvoltat teologic şi dogmatic în Minee, 
Triod, Octoih şi Penticostar."7/$ 
Din secolul al V-lea, cultul Maicu Domnului s-a 
dezvoltat şi mai mult. Hotărârile sinoadelor ecumenice de la 
Efes (431) şi Calcedon (451) prin care Fecioara Maria a fost 
proclamată „Născătoare de Dumnezeu” şi  „„Pururea 
Fecioară” au fost transpuse în formulări liturgice, în mod 
special în cadrul Sfintei Liturghii. La sfârşitul ecteniilor se 
rosteşte solemn: „Pe Preasfânta, curata, preabinecuvântata, 
mărita, Stăpâna noastră, de Dumnezeu Născătoarea şi 
pururea Fecioara Maria, cu toţi sfinții să o pomenim”, iar 
cântarea imnului marianic este precedată de rostirea 
solemnă a formulei: „Mai ales pentru Preasfânta, curata, 
preabinecuvântata, mărita Stăpâna noastră, de Dumnezeu 
Născătoarea şi Pururea Fecioara Maria.” Introducerea 
acestor definiții dogmatice de către Sfinţii Părinţi în cadrul 
Sfintei Liturghii, slujba religioasă cea mai intens frecventată 


“75 Nicolae C. Buzescu, „Panaghia Theotokos ” în imnologia Mineelor, 
în rev. Ortodoxia, XXXII, nr. 3, 1980, p. 538. 

de credincioşi, a avut un scop bine precizat şi anume acela 
de popularizare a cinstirii Maicii Domnului în credinţa 
noastră şi implicit în cult şi rugăciune. Cinstirea Maicii 
Domnului a ajuns la momentul de culme în secolele VII- 
VIII. Sfântul loan Damaschin, numit şi Psalmistul Noului 
Testament, contribuie decisiv la consacrarea definitivă a 
dogmei Theotokos — Născătoare de Dumnezeu — în lucrarea 
Dogmatica, cartea a III-a şi a IV-a. Tot de la el ne-a rămas şi 
imnul De tine se bucură ce se cântă la Liturgia Sfântului 
Vasile cel Mare. 

Dintre imnele Maicii Domnului, cele mai larg 
răspândite sunt: axionul Cuvine-se cu adevărat, imnul 
Acatist Apărătoare Doamnă şi troparul Născătoare de 
Dumnezeu Fecioară. 

Imnul Cuvine-se cu adevărat poate fi considerat o 
mărturisire liturgică a credinţei Bisericii în Maica Domnului 
şi are două părți: „Ceea ce eşti mai cinstită decât Heruvimiu 
şi mai mărită fără de asemănare decât Serafimii, care fără 
stricăciune pe Dumnezeu Cuvântul a. născut, pe tine, cea cu 
adevărat Născătoare de Dumnezeu te mărim” — este irmosul 
cântării a IX-a a canonului din Vinerea Mare”? şi a fost 
compus de Sfântul Cosma Melodul, episcop de Maiuma din 
742, prieten cu Sfântul loan Damaschin. Tot Sfântul Cosma 
a scris şi irmosul cântării a IX-a al canonului Înălţării Sfintei 
Cruci. Prima parte a axionului, „Cuvine-se cu adevărat să te 
fericim pe tine, Născătoare de Dumnezeu, cea pururea 
fericită şi prea nevinovată şi Maica Dumnezeului nostru”, 


datează din secolul al X-lea şi este de origine atonită.-%0 


i Triod, Edit. Institutul Biblic, Bucureşti, 2000, p. 616. 

2% De această parte a imnului se leagă următoarea istorioară: Pe Sfântul 
Munte Athos se afla şi o chihe cu hramul Adormirea Maicii Domnului 
ce ținea de mănăstirea Pantocrator şi avea doi vieţuitori, unul bătrân şi 
celălalt tânăr. Cel bătrân avea obiceiul ca în fiecare sâmbătă seara să 
meargă la slujba Vecerniei şi să privegheze la Biserica mare numită 

Imnul acatist „Apărătoare Doamnă, pentru biruință 
mulţumire,  izbăvindu-ne din nevoi, Născătoare de 
Dumnezeu aducem ţie noi robii tăi. Şi ca ceea ce ai stăpânire 
nebiruită, slobozeşte-ne dintru toate nevoile, ca să strigăm 
te: Bucură-te mireasă pururea Fecioară!” este şi condacul 
sărbătorii Bunei Vestiri. A fost compus probabil de Roman 
Melodul. În 626 Constantinopolul era asediat de trupe 
avaro-persane, împărat fiind Heraclie (610-641). În timpul 
luptelor s-a arătat pe ziduri Fecioara Maria, ocrotitoarea 


Protaton din Karyes. În seara zilei de 10 spre 11 iunie 980, călugărul cel 
bătrân a plecat la priveghere după obicei şi cel tânăr a rămas în chilie. 
După puţin timp la uşa chilie: a venit un monah tânăr, a bătut la uşă şi a 
cerut găzduire iar ucenicul cel tânăr l-a primit. La vremea utreniei, 
ucenicul şi monahul oaspete au mers în paraclis pentru a împlini 
canonul. Ajungând la cântarea „Ceea ce eşti mai cinstită...” pe care o 
rosteau în fața icoanei Preacuratei, monahul străin a început o cântare 
necunoscută: „„Cuvine-se cu adevărat, să te fericim Născătoare de 
Dumnezeu cea pururea fericită şi prea nevinovată şi Maica Dumnezeului 
nostru” şi a continuat cu „Ceea ce eşti mai cinstită...” Ucenicul a fost 
atât de impresionat de aceste versuri încât 1-a cerut monahului străin să 1 
le scrie. Neavând hârtie, a scris cu degetul pe o lespede de piatră şi apoi 
a zis: „De acum înainte aşa să cântaţi” şi s-a făcut nevăzut. Monahul 
străin a fost Arhanghelul Gavriil. Lespedea de piatră a stat o vreme pe 
Sfântul Munte apoi a fost mutată la Constantinopol. Icoana Maicii 
Domnului în faţa căreia s-a făcut minunea a fost mutată la Biserica 
Protaton, unde se găseşte şi astăzi. Chilia unde s-a arătat Arhanghelul 
Gavril se numeşte: „Axion estin”. 

„Cea mai solidă confirmare istorică a tradiției atonite este că deşi 
cântarea Cuvine-se cu adevărat se regăsea în textele alcătuite la Sinodul 
al III-lea ecumenic din Efes în secolul al V-lea şi mai târziu în scrierile 
dogmatice ale Sfântului loan Damaschin din secolul al VIII-lea, ca a fost 
introdusă în textele de slujbă abia după această minune, în vremea 
împăratului Bizanțului, Vasile al II-lea Bulgaroctonul (976-1025). 
Prăznuirea minunii se face la 11 iunie.” (vezi rev. Lumea credinţei, an 9, 
nr. 6, iunie, 2011, p. 61-63; Monah Pimen Vlad, Sfântul Munte Athos. 
Gradina Maicii Domnului, Edit. Bunavestire, Bacău, 2008, p. 81-84) 
Imnul Axion Estin este numit azi Imnul Sfântului Munte Athos. 

metropolei şi poporul 1-a cântat imnul acatist. Bizantinii 
resping atacul prin intervenţia miraculoasă a Fecioarei 
Maria. Patriarhul Serghei I (610-638) a dat ordin ca imnul să 
fie generalizat în cult.“ 

Troparul Născătoare de Dumnezeu este de bună 
seamnă cel mai vechi imn închinat Fecioarei. A fost alcătuit 
din salutul îngerului Gavril la Buna Vestire şi salutul 
Elisabetei: „Bucură-te ceea ce eşti plină de har (Marie) 
Domnul este cu tine — Binecuvântată eşti tu între femei” 
(Luca 1, 28); „Binecuvântată eşti tu între femei şi 
binecuvântat este rodul pântecelui tău” (Luca 1, 42). La 
imnul scripturistic s-a adăugat probabil după Sinodul al III- 
lea ecumenic învăţătura dogmatică Născătoare de 
Dumnezeu, Fecioră, şi în partea finală: „că ai născut pe 
Mântuitorul sufletelor noastre.” Troparul acesta se cântă la 
slujba Vecerniei de duminica seara în perioada Triodului şi 
la Vecernia cu Litie.2%7 

Pe lângă imnele Maicii Domnului amintite mai sus 
s-au alcătuit şi slujbe speciale cu scopul de a aduce cinste şi 
laudă Fecioarei. Ele poartă numele de Acatiste. Având în 
vedere că dintre toate episoadele din viaţa Fecioarei Maria 
care au stârnit evlavia credincioşilor şi creativitatea 
artiştilor, Buna Vestire este pe primul loc, depăşind cu mult 
aria de răspândire a tuturor celorlalte teme mariologice la un 
loc, se pare că primul Acatist a fost cel al Bunei Vestiri sau 


%1 Cameron Averil, The Theotokos in Sixth-Century Constantinopole; A 
City finds its Symbol, in Journal of Theological Studies, 29, 1978, p. 79- 
108. 

%2 D.1. Belu, Maica Domnului în lumina imnelor liturgice, Caransebeş, 
1941. 

Textul se regăseşte şi în Biserica romano-catolică, cu puţine schimbări, 
sub titlul Ave Maria: „Ave Maria gratia plena, Dominus tecum, 
benedicta tu in mulieribus, et benedictus fructus ventris tul, lesus. Sancta 
Maria, Mater Dei, ora pro nobis peccatoribus, nunc et in hora mortis 
nostrae.” 

al Născătoarei de Dumnezeu. Ulterior au apărut şi altele ca: 
Acatistul Maicii Domnului, Acatistul Adormirii Maicii 
Domnului, Acatistul Sfântului  Acoperămât al Maicii 
Domnului etc. Se pare că o parte dintre ele s-au dezvoltat în 
Biserica Rusă de unde au trecut şi la noi. 

Cele două Paraclise ale Maicii Domnului au apărut 
mai târziu şi se oficiază în mod deosebit în Postul Adormirii 
Maicu Domnului. 

Din secolul al XVI-lea, ca urmare a dezvoltării 
cultului mariologic, a apărut Prohodul Maicii Domnului, ca 
o imitație a Prohodului Domnului nostru lisus Hristos de la 
slujba Deniei din Vinerea Mare (Iriod). Se pare că autorul 
acestei compoziţii a fost Manuel Corinteanul la începutul 
secolului al XVI-lea. Prohodul Maicii Domnului vine la noi 
tot pe filieră rusească, fiind tradus în româneşte de Ioniță 
Pralea şi tipănit la laşi în 1820 cu titlul Urmări pe 
mormânturi..“ Prohodul Maicii Domnului se face în ajunul 
Praznicului Adormirii Maicii Domnului, după Vecernie, 
fiind parte integrantă a slujbei de priveghere din această zi. 

Pe lângă preamărirea Maicii Domnului în imne aşa 
cum am amintit mai sus, în sânul poporului nostru circulă 
mai multe cărți de pietate despre viaţa şi minunile Maicii 
Domnului, cele mai multe dintre ele fiind apocrife, de 
origine bogomilică. Menţionăm: Visul Maicii Domnului, 
Epistolia Maicii Domnului, Minunile Maicii Domnului, 
Călătoria Maicii Domnului la iad etc. Deşi aceste scrieri nu 
au recunoaşterea Bisericii, ele circulă foarte mult, fiind o 
dovadă a venerației şi încrederii pe care credincioşii au 
acordat-o şi o acordă Fecioarei Maria. 


“5 1. Bianu, N. Hodoş, D. Simionescu, Bibliografia românească veche, 
vol. III, Bucureşti, 1912-1936, p. 338. 

Cinstirea Maicii Domnului în sfintele 
icoane 


Reprezentarea în imagini a chipului Maicii 
Domnului şi cinstirea acestor icoane este o altă formă de 
cinstire a Fecioarei Maria în cultul nostru creştin. Aceste 
reprezentări iconografice ale Maicii Domnului au o tradiție 
apostolică; primele icoane ale Maicii Domnului ar fi fost 
făcute de Sfântul Evanghelist Luca, ele devenind modele în 
ce priveşte reprezentarea grafică a Maicii Sfinte. 

Icoana Maicii Domnului, alătun de icoana 
Mântuitorului, este fundamentul tuturor iconografiilor care 
îl reprezintă pe Dumnezeu şi pe sfinţii Săi. Ulterior, această 
tradiție a icoanelor, care de-a lungul anilor s-au înmulțit şi 
care s-au oferit şi credincioşilor spre sărutare, a fost 
fundamentată şi prin hotărâri sinodale. În acest sens amintim 
canonul 82 al Sinodului al VI-lea ecumenic, Constantinopol 
692, care baza cinstirea icoanei Mântuitorului pe dogma 
„Întrupării Sale”. 

Cinstirea sfintelor icoane şi rolul lor în cultul creştin 
au fost reglementate definitiv prin hotărârile Sinodului al 
VII-lea ecumenic, Niceea 787, când s-a adoptat următoarea 
învățătură: „Hotărâm cu toată acurateţea şi grija ca la fel cu 
semnul cinstitei şi făcătoarei de viaţă cruci să aşezăm 
icoanele cele venerate şi sfinte, acele din culori şi din 
mozaicuri şi din alt material potrivit, în sfintele biserici ale 
lui Dumnezeu, în sfintele vase şi îmbrăcăminte, pe ziduri şi 


%4 Joan N. Floca, Canoanele Bisericii Ortodoxe, Bucureşti. 1991, p. 


143. 

în porți, în case şi pe drumuri; icoana Domnului şi 
Dumnezeului şi Mântuitorului nostru lisus Hristos, şi 
(icoana) neprihănitei noaste Doamne, a Sfintei Născătoare 
de Dumnezeu şi a cinstiților îngeri şi a tuturor bărbaţilor 
sfinți şi cuvioşi. Şi cu cât mai stăruitor sunt priviţi prin 
înfăţişarea în imagini, cu atât şi aceia care privesc la acestea 
sunt îndrumați spre amintirea şi dorul după prototipurile lor, 
ŞI să le acorde acestora iubirea şi închinarea de cinstire, nu 
însă adevărata adoraţie cea după credința noastră, care se 
cuvine numai lui Dumnezeu; ci să le aducă cinstire prin 
mireasma tămâiei şi luminii, la fel ca şi semnului crucii celei 
cinstite şi de viață făcătoare şi sfintelor evanghelii şi 
celorlalte sfinte aşezări, precum s-a obişnuit în mod evlavios 
de cei vechi. Căci cinstirea icoanei trece şi asupra 
prototipului (a celui reprezentat în icoană);... lar pe aceia 
care îndrăznesc să cugete sau să înveţe altfel sau să distrugă 
tradițiile bisericeşti, urmând ereticilor afurisiţi, şi se gândesc 
la vreo înnoire sau să elimine ceva din cele aşezate de 
biserică, evanghelia sau chipul crucii sau pictura în icoană 
sau sfintele moaşte... aceştia dacă sunt episcopi sau clerici să 
fie caterisiți (îndepărtați din funcție), dacă însă sunt monahi 
sau laici, să fie îndepărtați din comunitate.” 

Tradiția Biserici spune că Sfântul Evanghelist Luca, 
după ce a făcut prima icoană a Maicu Domnului, 1-a arătat-o 
acesteia şi Fecioara Maria a atestat exactitatea asemănării. 

Astfel, Maica Domnului este cunoscută şi percepută 
ca o întruchipare a perfecțiunii fizice şi morale, deoarece în 
pântecele ei s-a întrupat Mântuitorul lumii. În reprezentarea 
în icoane s-a urmărit să se transpună frumuseţea şi 
perfecțiunea fizică a Fecioarei Maria. De aceea chipul 


* V. Loichiţă, Hotărârile şi definițiile dogmatice de credinţă ale celor 
şapte sinoade ecumenice, în rev. Mitropolia Banatului, LX, nr.1-2/1959, 
p. 43-44. 

tradițional al Maicii Sfinte în icoane este astfel: o linie fină a 
feţei, ochii mari, migdalați, cu orbitele întunecate, 
exprimând blândeţe şi bunătate. Nasul este drept şi îngust, 
urechile abia perceptibile, buzele subțiri şi bărbia deosebit 
de fină. Privirea blândă a chipului Maicii Domnului este 
îndreptată spre privitor. Capul este acoperit cu tradiționala 
mahramă iudaică. Veşmintele sunt de culoare închisă, 
combinată şi variind: fie de culoare albastră, simbolul 
fecioriei dar şi al umanității Maicii Domnului, fie purpurie 
(roşu închis), simbolul regalității dar şi al sfințeniei. Pe 
capul şi pe umerii Maicii Domnului sunt pictate trei steluțe, 
acestea simbolizând fecioria Maicu Domnului înainte de 
naştere, în timpul naşterii şi după naştere. În braţe, pe partea 
stângă, Fecioara Maria ţine în brațe pe dumnezeiescul 
Prunc, pe Mântuitorul lisus Hristos. În unele icoane 
Fecioara Maria ţine dumnezeiescul Prunc în dreptul 
pieptului. Chipul Pruncului este deja al Domnului. Fruntea 
este mare, sprâncenele accentuate, dând fermitate privirii. 
Privirea Pruncului este îndreptată fie spre Maica Sa, fie spre 
privitor. Veşmântul Domnului este purpuriu (roşu închis), 
simbolul regalității. Cu mâna dreaptă Domnul 
binecuvintează şi în mâna stângă ţine un papirus, simbolul 
Evangheliei Sale. Foarte rar, mai târziu, Maica Domnului 
este pictată singură, în chip de orantă (rugătoare), stând în 
picioare, fără a avea în braţe pe Mântuitorul, sau ca Maică 
îndurerată, având ochii înlăcrimaţi. 

Icoanele Maicii Domnului zugrăvite de Sfântul 
Evanghelist Luca s-au păstrat la Ierusalim. Una dintre ele a 
fost trimisă de aici la Constantinopol de împărăteasa 
Eudoxia, văduva împăratului Teodosie al II-lea (408-450), 
împărătesei Pulheria şi a fost aşezată şi păstrată în Biserica 
Maicii Domnului din cartierul Vlahernelor (de aceea icoana 
s-a numit Vlachernitissa). Se pare că această icoană a fost 

distrusă din ordinul împăratului iconoclast Constantin 
Copronimul (741-775) în timpul luptelor iconoclaste.-*€ 

O altă icoană a Sfântului Evanghelist Luca” ar fi 
fost adusă pe Muntele Athos de trimisul episcopului 
Iuvenalie al Ierusalimului (422-458), Climent, care i-ar fi 
încreştinat pe locuitorii Sfântului Munte. 

O altă icoană a Sfântului Luca a fost aşezată în 
Biserica Anastasis, construită de împărăteasa Elena şi 
împăratul Constantin cel Mare la mormântul Domnului. 


*% Biserica creştină a fost profund tulburată în secolul al VIII-lea 
datorită luptelor iconoclaste. Unii împărați isaurieni şi armeni, Leon III 
Isaurul (717-741) şi Constantin V zis Copronymos (741-775), influenţaţi 
de unii clerici, s-au implicat în lupta împotriva sfintelor icoane. 
Mişcarea icononoclastă a apărut ca o reacție împotriva prea marii 
dezvoltări a cultului icoanelor şi a abuzurilor legate de cinstirea acestora. 
Urmarea acestei reacții a fost declanşarea luptelor pentru distrugerea 
icoanelor, precum şi a prigoanelor împotriva celor care le cinsteau şi le 
venerau (iconoduli). Aceşti împărați au fost influenţaţi şi de polemica 
iudaică contra icoanelor, şi cea a arabilor care acuzau Biserica Creştină 
că încalcă porunca a doua a Decalogului — Să nu-ți faci chip cioplit, nici 
să te închini lui. Această prigoană împotriva icoanelor şi a cinstitorilor 
de icoane se numeşte „iconoclasm” (distrugerea icoanelor) sau 
„Iconomahie” ( luptă împotriva icoanelor). Marea tulburare ivită în 
Biserică s-a atenuat în timpul domniei împăratului Leon IV Chazarul 
(775-780) şi s-a sfârşit datorită împărătesei Irina, soția acestuia, care a 
convocat alături de fiul ei Constantin VI (780-797) sinodul al VII-lea 
ecumenic în anul 787 la Niceea. Sinodul a restabilit cultul icoanelor, 
hotărând că cinstirea icoanei nu este legată de materia din care este 
făcută ci de ceea ce este reprezentat în icoană. În consecinţă este 
bineplăcută cinstirea icoanei Mântuitorului, a Maicii Domnului şi a 
tuturor sfinților, ca şi cinstirea sfintelor moaşte şi a Sfintei Cruci (P.G. 
127, col 979u). Tot la acest sinod s-a stabilit că icoanele au un rol 
estetic, de a împodobi biserica; un rol pedagogic, de a învăţa istoria 
Bisericii pe creştini; un rol latreutic, de a însoţi cultul divin; şi un rol 
haric, de a mijloci harul divin. 

*%1 Despre icoana Maicii Domnului zugrăvită de Sfântul Luca vezi: 
Teodor Lectorul, Istoria Bisericească, trad. losit Gheorghian, Bucureşti, 
1899, p. 282. 

Icoana s-a păstrat aici o bună perioadă de timp — secolele 
IV-VI —, pelerinii închinându-se în faţa ei la intrarea în 
biserică. Această icoană a contribuit la convertirea Sfintei 
Maria Egipteanca.-% 

Tradiţia Bisericească menţionează că Sfântul Luca ar 
fi făcut trei tipuri de icoane ale Maicii Domnului: 

1. Umilenia — Maica Domnului, singură, cu mâinile 

încrucişate pe piept, rugându-se. 

2. Fleusa — Maica Domnului ține în braţe pe 
Mântuitorul, care are faţa îndreptată spre ea şi o 
mână în jurul gâtului, într-un gest de mare 
tandreţe. 

3. Hodigitria, Călăuzitoarea — Maica Domnului ţine 
în braţe pe Fiul său şi arată cu mâna spre 
Mântuitorul, care este „Calea, adevărul şi viața” 
(loan 14, 6). 

Cercetătorii susțin că ar exista douăzeci şi unu de 
icoane copii după icoanele Sfântului Luca. Nimeni nu 
confirmă însă că s-ar fi păstrat un original. Este cert însă că 
icoana Maicii Domnului zugrăvită de Sfântul Luca a devenit 
un model pentru toți pictorii. Fiecare popor însă a introdus 
în zugrăvirea icoanei Maicii Domnului caracteristici proprii: 
romanii vestimentația romană, bizantinii hainele regale, 
popoarele africane au zugrăvit-o ca pe o femeie de culoare. 

După reprezentarea iconografică a Maicii Domnului 
de către Sfântul Luca, din punct de vedere cronologic, 
următoarele reprezentări iconografice ale Fecioarei Maria au 
fost făcute în catacombele din jurul Romei. Se pare că cea 
mai veche imagine a Maicii Domnului este în catacomba 
Priscila şi datează din secolul al II-lea. Următoarele imagini 
ale Maicii Sfinte datează din secolele III-IV: Profetul Isaia, 


“5 Sfântul Sofronie al Ierusalimului, Viața cuvioasei Maria Egipteanca, 
trad. Fecioru Dumitru, în Triod, Bucureşti, 1946, p. 825u. 

evanghelistul Vechiului Testament, alături de Maria cu 
Pruncul (catacomba Domitillei);, Închinarea magilor în faţa 
Fecioarei Maria cu Pruncul (catacomba Sfântul Petru şi 
Marcelin); Fecioara Maria Orantă, având Pruncul în braţe 
(Cimitirul Ostrian). 

Reprezentarea iconografică a Maicii Domnului cu 
Pruncul în catacombele romane este de trei tipuri: 

|. Fecioara Maria ţine Pruncul în dreptul pieptului; 
Fecioara Maria ţine Pruncul în braţe în partea 
stângă; 

3. Fecioara Maria ţine Pruncul pe genunchi. 

Acest al treilea tip s-a răspândit în arta bizantină 

timpurie. 

În timpul împăratului Justinian (527-565) 
iconografia ortodoxă s-a dezvoltat foarte mult. A apărut un 
nou stil arhitectonic şi iconografic, „stilul bizantin”. De 
atunci reprezentarea iconografică a Maicii Domnului s-a 
diversificat. Tipurile de icoane ale Maicii Domnului pot fi 
grupate astfel: 

1. Călăuzitoarea, Hodigitria — Maica Domnului ÎI 
ține pe Mântuitorul în braţe şi arată cu mâna 
dreaptă spre El, ca o călăuză spre mântuire. 

2. Mila afectuoasă, Eleusa -— Maica Domnului Îl 
tine în brațe pe Mântuitorul care are faţa 
îndreptată spre ea şi o mână în jurul gâtului ei — 


îmbrăţişarea Maicii — într-un gest firesc de 
iubire, simbolizând iubirea lui Dmnezeu faţă de 
om. 


3. Dulcea sărutare, Glhkofilusa — Mântuitorul are 
fața hpită de faţa Maicii Sale, într-un gest de 
mare tandreţe. 

4. Milostiva, Panakranta — Maica Domnului 
aşezată pe tron, cu Mântuitorul Hristos în poală, 
având privirea  aţintită înainte.  Ironul 

simbolizează măreţia regală. Conform hotărânilor 
Sinodului al IV-lea ecumenic, Calcedon 451, 
Mântuitorul cu Maica Sa veghează asupra 
destinelor lumii. 
Mijlocitoarea, Agiosortissa — Fecioara Maria este 
singură, rugându-se cu mâinile înălțate spre cer. 
Ea priveşte spre partea stângă unde este 
reprezentat Mântuitorul într-o icoană. Privirea 
îndreptată spre El sugerează că Lui i se roagă 
pentru întreaga lume. 
Rugătoarea, Oranta sau Platitera, Panaghia sau 
Preasfânta, Doamna  Semnului — Maica 
Domnului se află în rugăciune, cu măinile 
desfăcute. Mântuitorul este zugrăvit într-un 
medalion, aşezat în zona pântecelui Marci 
Sfinte. Se numeşte „Doamna Semnului” fiindcă 
se face trimitere la textul din profetul Isaia 7, 14: 
„Pentru aceasta Domnul meu vă va da un semn: 
lată Fecioara va lua în pântece şi va naşte fiu şi 
vor chema numele lui Emanuel”. 
Maica Domnului,  Galaktotrofusa -— Maica 
Domnului hrăneşte la sân pe Pruncul lisus. 
Maica Domnului, Triherusa — este o icoană cu un 
aspect mai aparte, care are şi o istorie mai 


„289 
deosebită. 


*% Sfântul loan Damaschin (3749) a fost în perioada de început a 
secolului al VIII-lea consiler al califului Wald al Damascului (705- 
715), însărcinat cu rezolvarea problemelor populației creştine din 
Damasc. Când au început disputele pe tema cinstirii sfintelor icoane, 
Sfântul loan s-a implicat în apărarea cinstirii acestora. Prin cuvântările şi 
scrierile sale apăra tradiția veche a Bisericii de cinstire a sfintelor 
icoane. Împăratul iconoclast Leon Isaurul, dorind să-l reducă la tăcere pe 
acest aprig apărător al icoanelor, 1-a făcut un denunţ mincinos lui loan 
Damaschin califului Damascului. Falsificându-i scrisul, i-a fabricat o 
scisoare prin care chipurile Sfântul loan l-ar fi îndemnat pe împăratul 

Icoanele Maicii Domnului sunt foarte răspâdite în 
Ortodoxie. Calendarul Bisericii Ruse, de pildă, enumeră în 


Leon să atace Damascul în timp ce califul Walid lipsea din localitate. 
Împăratul a trimis această scrisoare mincinoasă califului, care a crezut că 
într-adevăr Sfântul loan a uneltit împotriva sa. Supărat, califul a dat 
ordin ca mâna dreaptă a Sfântului loan Damaschin, cu care chipurile ar 
fi scris scrisoarea, să-i fie tăiată în piaţa Damascului. Seara, sfântul l-a 
rugat pe calif să-i fie data mâna tăiată. A primit-o şi s-a dus în Paraclisul 
pe care-l avea în casa sa din Damasc, s-a aşezat în genunchi în faţa 
icoanei Maicii Domnului şi s-a rugat toată noaptea, având ciotul mâinii 
tăiate lipit de locul de unde s-a făcut secționarea. Rugându-se, o implora 
pe Maica Sfântă să-l vindece, ca să poată continua să scrie pentru 
apărarea sfintelor icoane. În timpul rugăciunii a aţipit şi în vis îi apare 
Născătoarea de Dumnezeu care era vie în icoana sa şi care îi spune că 
mâna îi va fi vindecată dar să-şi țină promisiunea de a scrie despre 
cinstirea sfintelor icoane. Sfântul s-a trezit şi a constatat că mâna 1 s-a 
vindecat. Dar minunea vindecării mâinii este însoțită de o alta; jos, în 
partea stângă a icoanei Maicii Domnului, a apărut în culoare argintie 
imaginea mâinii sale tăiate. Din acest motiv icoana a fost numită 
„Iriherusa” adică Cea cu trei mâini. După vindecare, Sfântul Ioan s-a 
retras din viaţa publică, şi-a luat icoana Binefăcătoarei sale, Sfânta 
Fecioară Triherusa, şi s-a retras la mănăstirea Sfântul Sava cel Sfinţit. 

Sfântul Sava murise încă din secolol al Vl-lea, dar a lăsat 
testament ca atunci când va veni la mănăstirea sa un pelerin ce-i va purta 
numele — Sava — , călugării să-i dea cârja sa şi o icoană a Marcii 
Domnului „Galaktotrofusa” — cea care alăptează. Auzind Sfântul loan ce 
poruncă a lăsat Sfântul Sava, a lăsat şi el poruncă ca acelui pelerin, fiu 
de rege, cu numele de Sava, să 1 se dea şi icoana sa „Iriherusa”. 

În anul 1217, fiul regelui Serbiei, Ştefan Neimanovici, a venit de la 
mănăstirea Hilandar — Athos, unde era vieţuitor, la mănăstirea Sfântul 
Sava ca să se închine la mormântul protectorului său, Sfântul Sava cel 
Sfinţit. La plecare, călugării de aici i-au dat acestuia cârja Sfântului Sava 
şI icoana „Galaktotrofusa”, împlinind testamentul acestuia, dar şi icoana 
„Iriherusa” a Sfântului loan Damaschin. Călugărul Sava s-a întrors pe 
muntele Athos şi icoana „„Iriherusa” a fost aşezată în biserica mănăstirii 
Hilandar. În secolul al XIV-lea icoana a ajuns la mănăstirea Studeniţa 
din Serbia, iar din secolul al XV-lea s-a întors în chip minunat la 
Hilandar şi a rămas aici. În 12 iulie se prăznuieşte minunea icoanei 
Sfintei Fecioare „„Iriherusa”. 

jur de 260 de icoane făcătoare de minuni şi celebrate 
hturgic. Mineiul lui Serghie din Radonej prezintă 700 de 
icoane ale Maicii Domnului. Și în Biserica noastră se află 
zec1 de icoane ale Fecioarei Maria, făcătoare de minuni, care 
se bucură de o cinstire aparte din partea credincioşilor 
noştri. În iconografia Bisericii noastre, avem o reprezentare 
iconografică a Maicii Domnului cu totul aparte: Maica 
Domnului cu aripi, ce se găseşte la Mănăstirea Govora. 
Biserica Greacă enumeră şi ea câteva zeci de icoane ale 
Maicii Domnului, iar pe Muntele Athos se află alte zeci de 
icoane ale Marcu Sfinte, făcătoare de minuni. 

Analizând aria de răspândire a icoanelor Maicii 
Domnului şi cinstea de care se bucură acestea în Răsăritul 
ortodox, E. Branişte a spus: „La mai toate popoarele creştine 
există icoane ale Maicii Domnului care se bucură de multă 
venerație atât în cultul public cât şi în cel particular 
(familial), unele dintre ele fiind reputate ca făcătoare de 
minuni şi devenind obiective de pelerinaj. Astfel de icoane 
sunt numeroase mai ales în Biserica Rusă, unde s-au instituit 
ŞI sărbători speciale în cinstea lor. Dintre acestea amintim, 
de exemplu, icoana Maicii Domnului din Novgorod (secolul 
al XII-lea); pe cea de la mănăstirea de lâgă râul Tolga (un 
afluent al Volgăi), aflată într-o scorbură de copac (secolul al 
XIV-lea); cea de al Iaroslav (sărbătoare la 8 iunie); icoana 
Uspensia din Lavra Perceska-Kiev (sărbătoare la 3 mai). La 
polonezi amintim vestita icoană a Maicii Domnului din 
Mănăstirea Czestochowa, numită şi „Fecioara cea Neagră” 
din pricina culorilor întunecate cu care e zugrăvită. Şi la 
greci există asemenea icoane, cu diverse numiri şi 
reprezentând diferite tipuri  iconografice ale Maicii 
Domnului: Portăriţa, Glycofilusa (sau Dulceiubitoarea), 
Platytera (Cea mai cuprinzătoare decât cerurile), Odighitria 
(Călăuzitoarea) ş.a., se păstrează mai ales în mănăstirile 
atonite (la Filoteos, Chilandari, Vatoped ş.a.). 

În mănăstirile româneşti şi chiar în unele biserici de 
enorie, se păstrează, de asemenea, unele icoane de acest fel, 
ca de exemplu cea de la Neamţu, numită «Închinătoarea» 
(primită de domnitorul Alexandru cel Bun de la împăratul 
bizantin loan Paleologul, la 1424); cea de la Mănăstirea 
Agapia, tot de provenienţă bizantină (sec. XIV), de curând 
restaurată; icoana Maicii Domnului de la biserica Mănăstirii 
Dintr-un Lemn (sec. XVI); cea de la biserica mânăstirii lui 
Neagoe din Curtea de Argeş (icoana «junghiatăy»); cele din 
bisericile Olar şi Icoana din Bucureşti (icoană din 1682) 
ş.a 2290 

Icoanele Maicii Domnului, fie avându-L în braţe pe 
Mântuitorul, fie doar singură rugându-se, sunt foarte 
prezente şi în iconografia murală din interiorul sau 
exteriorul bisericilor. Erminule de pictură indică locurile în 
care este reprezentată iconografic Fecioara Maria pe bolțile 
pronaosului, în naos, pe bolta altarului, precum şi pe 
catapeteasmă.-”! Scena de cele mai mari dimensiuni a 
Maicii Domnului cu Pruncul este cea din centrul bolți 
altarului (pe semicalota absidei), deasupra Sfintei Mese. 
Această scenă poartă numele «Cea mai înaltă 
(cuprinzătoare) decât cerurile» (B se LdogoG)d ok 'n dk 4). 
Maica Domnului este aşezată pe un tron împărătesc şi are în 
braţe sau pe genunchi pe pruncul lisus. De o parte şi de alta 
Maica Sfântă este încadrată de obicei de Sfinţii Arhangheli 
Mihail şi Gavriil care stau într-o poziție de adorare. De jur 
împrejurul tronului sunt zugrăvite stelele cerului şi cetele 
îngerilor, încât Maica Domnului este numită «Doamnă a 
îngerilor». 


*% B. Branişte, Cinstirea Maicii Domnului în cultul ortodox şi formele ei 
de exprimare, în rev. Ortodoxia, an XXIII, nr. 3/1980, p. 532. 

“1 Informaţii preluate din E. Branişte, Programul iconografic al 
Bisericii Ortodoxe, în rev. B.O.R., XCII, nr. 5-6/1974, p. 730-744. 

În unele biserici scena Fecioarei Maria, Cea mai 
înaltă decât cerurile, este înlocuită cu Maica Domnului stând 
în picioare în atitudine de rugăciune, cu mâinile întinse, 
rugându-se lui Dumnezeu şi prin mijlocirea ei ocrotind 
credincioşii ce se află în biserică în rugăciune. 

Pe catapeteasmă se găsesc următoarele reprezentări 
iconografice ale Maicii Domnului: 


în registrul cel mai de jos, pe uşile împărăteşti, se 
află scena Bunei Vestiri: Maica Domnului 
rugându-se în picioare şi Arhanghelul Gavriil, de 
obicei cu o floare de crin în mână, aducându-i 
vestea cea bună că va naşte pe Mântuitorul lumii; 
în registrul icoanelor împărăteşti, pe spațiul 
dintre uşile împărăteşti şi uşa laterală, în partea 
stângă (spre nord) se  zugrăveşte icoana 
împărătească a Maicii Domnului având în braţe 
pe Mântuitorul sau ţinându-l pe genunchi. Pe 
această icoană, ca de fapt pe toate icoanele 
Maicii Domnului cu pruncul lisus în braţe, avem 
inițialele: M.P. (Maica Precista) Pe.- A. 
(P uoen /Einy, Maica Domnului sau M.D. pe 
icoanele româneşti. Pe această icoană se poate 
scrie rugăciunea „Ceea ce eşti izvorul milei, 
învredniceşte-ne pe noi milostivirii, Născătoare 
de Dumnezeu...” sau „„Uşa milostivirii deschide-o 
nouă, Născătoare de Dumnezeu...” 

În registrul al doilea, al praznicelor împărăteşti, 
Maica Domnului este prezentă atât în icoanele ce 
reprezintă scene din viaţa Mântuitorului, în 
calitate de Mamă (Naşterea Domnului, Tăierea 
împrejur, Întâmpinarea Domnului, Înălțarea 
Domnului şi Pogorârea Duhului Sfânt), cât şi în 
icoanele ce reprezintă scene din viaţa personală a 

Sfintei Fecioare (Buna Vestire, Adormirea 
Maicii Domnului). 

- În registrul de sus, în mijlocul icoanelor cu 
chipurile celor doisprezece prooroci, se află 
icoana O Maicii Domnului cu Pruncul 
Dumnezeiesc în braţe, indicând faptul că 
proorociile acestora s-au împlinit prin Naşterea 
lui lisus Hristos de către Fecioara Maria. 

În partea superioară a catapetesmei se aşează Sfânta 

Cruce, având pictat pe ea pe Mântuitorul răstignit. Sfânta 
Cruce este încadrată de două «molene»: cea din partea 
dreaptă are pictată pe Maica Domnului plângând sub cruce, 
iar cea din partea stângă pe Sfântul Apostol şi Evanghelist 
loan. 

Privind pictura catapetesmei în ansamblu, o putem 
percepe ca pe un «arbore al lui lesei», având ca punct de 
pornire sau rădăcină Buna Vestire de pe uşile împărăteşti, 
ramificându-se apoi în icoanele împărăteşti şi Praznicile 
împărăteşti ca o continuare a derulării evenimentelor din 
viața publică a Mântuitorului. 

O altă reprezentare iconografică de ansamblu, în 
naos, de obicei pe partea sudică, este grupul iconografic 
Deisis (40 Gp), adică rugăciune de mijlocire sau Trimorfion 
(cele trei fețe sau chipuri): Mântuitorul în mijloc şezând pe 
tron, în partea dreaptă Maica Domnului şi în partea stângă 
Sfântul loan Botezătorul, înfățişați ca mijlocitori pentru 
neamul omenesc. 

Tot în naos, pe partea superioară a peretelui sudic, se 
zugrăveşte Naşterea Domnului, într-un spaţiu mai generos. 
Această icoană este înconjurată cu scene din viața 
Domnului: Buna Vestire (Luca LI, 26-38); Vizita Sfintei 
Fecioare la Elisabeta (Luca 1, 39-56); Închinarea Magilor 
(Matei 2, 1-12); Fuga în Egipt (Matei 2, 13u), toate aceste 
scene având în prim-plan pe Maica Domnului. 

Pe bolta longitudinală de deasupra naosului sau pe 
peretele de sud, între tablourile ce ilustează viaţa, activitatea 
şi învăţătura Mântuitorului, se adaugă scene din viaţa Maicii 
Domnului, care ilustrează marile sărbători: Naşterea Sfintei 
Fecioare (8 sept.); Intrarea în Biserică a Maicii Domnului 
(21 nov.); Buna Vestire (25 martie), Adormirea Maicii 
Domnului (15 aug.). 

În pronaosul Bisericii, pe a doua boltă sau turlă, se 
ilustrează Axionul Liturghiei Sfântului Vasile cel Mare, „De 
tine se bucură, ceea ce eşti plină de daruri...” Scena o 
prezintă pe Sfânta Fecioară cu mâinile întinse pentru 
rugăciune către Dumnezeu şi cu privirea învăluind mulțimea 
credincioşilor spre ocrotire, iar în dreptul pieptului, într-un 
medalion, este zugrăvit pruncul lisus Hristos. Maica 
Domnului este înconjurată de proorocii mesianici şi de cete 
îngereşti. Pe marginea tabloului se scriu cuvintele: «De tine 
se bucură ceea ce eşti plină de daruri, toată făptura...» 

Scena „Axionului Liturghiei Sfântului Vasile” de 
deasupra pronaosului poate fi înlocuită cu tabloul „Maica 
Domnului Orantă”, având în medalion în dreptul pieptului 
pe Pruncul dumnezeiesc. Tabloul este înconjurat de chipuri 
de prooroci sau de chipurile imnografilor Maicii Domnului: 
Sfântul Roman Melodul, Sfântul loan Damaschin, Sfântul 
Cosma de Maiuma, Sfântul Cosma Melodul. 

Dacă spațiul permite, în pronaos se poate zugrăvi 
Acatistul Sfintei Fecioare. 

În exterior, deasupra intrării, la bisericile ce au hram 
evenimente din viața Maicii Domnului (Naşterea, Buna 
Vestire, Adormirea) se pictează tabloul hramului. 

În concluzie, putem spune că reprezentarea Maicii 
Domnului în iconografia noastră ilustrează supracinstirea de 
care se bucură Maica Sfântă în credinţa şi cultul nostru. Ea 
este percepută şi prin pictură ca fiind nu numai Maică a 

Domnului, ci şi Maică a noastră a tuturor, pururea rugătoare 
pentru noi către Fiul său. 

Zidirea de Biserici în cinstea şi 
pomenirea Maicii Domnului 


Cum era şi firesc, primele biserici cu hramul 
Fecioarei Maria s-au construit la locurile sfinte: la Nazaret, 
unde locuia Fecioara Maria când arhanghelul Gavriil 1-a 
adus vestea cea bună; la Betleem, la peştera unde Maica 
Domnului L-a născut pe Mântuitorul; pe Sion unde a locuit 
Fecioara Mana în ultima parte a vieții şi a adormit; în 
grădina Ghetsimani unde a fost înmormântată Maica 
Domnului. Bisericile închinate Maicii Domnului au avut şi 
au numiri diferite: Născătoarea de Dumnezeu — Theotokos; 
Sfânta Maria — Precista, adică Preacurata; Sfânta Maria 
Panaghia — Preasfânta; iar în Apus San(c)ta Maria, Notre- 
Dame, Heilige Jungfrau etc. 

Bisericile ce au hram anumite sărbători ale Maicii 
Domnului au următoarele numiri: Vovidenia — Intrarea în 
Biserică, Blagoveştenia - Buna Vestire, Uspensia — 
Adormirea Maicii Domnului, Pocrovul — Acoperământul 
Maicu Domnului etc. 

Dacă în perioada de început a creştinismului s-au 
construit biserici închinate Maicii Domnului la locurile 
sfinte, ulterior acestea s-au înmulțit în toată lumea creştină. 
Dintre cele mai vechi şi mai renumite amintim: Santa Maria 
Majora şi Santa Maria-Antiqua, la Roma, în secolul al V- 
lea; Biserica Vlahernelor din Constantinopol, ctitorită de 
împărăteasa Pulheria în secolul al V-lea (aici au fost depuse 
brâul şi veşmântul Maicii Domnului); Catedrala Sfânta 
Fecioara Maria din Efes, în care s-a ținut Sinodul al III-lea 
ecumenic din anul 431; Panaghia Acheiropoietis din 

Tesalonic — secolul al V-lea; Sfânta Maria Diaconissa 
(Slujitoarea), ctitorită de împăratul Mauriciu în anul 598; 
Biserica Adormirii din Niceea, din secolul al IX-lea; 
Biserica Fecioarei Kharie-Giami din Constantinopol; Notre- 
Dame din Paris sec. XI-XII, operă reprezentativă a stilului 
gotic francez; Biserica Adormirii — Uspensia şi Biserica 
Bunei Vestiri — Blagoveştenia din Moscova, secolul al XV- 
lea. 
La noi cele mai reprezentative biserici închinate 
Maicii Domnului sunt: 
- Biserica Mănăstirii Curtea de Argeş, cu hramul 
Adormirea Maicii Domnului, ctitorită de Neagoe 
Basarab şi sfințită la 15 august 1517 — în Ep. 
Râmnicului şi Argeşului; 


- Biserica Mănăstirii Putna cu hramul Adormirea 
Maicii Domnului şi Biserica Mănăstirii 
Moldoviţa cu hramul Buna Vestire — ambele în 
Ep. Sucevei; 


- Biserica Mănăstirii Brâncoveanu-Sâmbăta de 
Sus, cu hramul Adormirea Maicii Domnului — în 
Ep. Sibiului; 

- Biserica Mănăstirii Nicula, cu hramul Adormirea 


Maicii Domnului — în Ep. Clujului; 


- Bisericile Mănăstirilor Rohia şi Moisei, ambele 
cu hramul Adormirea Maicii Domnului — în Ep. 
Maramureş; 


- Biserica Mănăstirii Polovragi, cu hramul 
Adormirea Maicu Domnului — în Ep. Craiovei; 


- Biserica Mănăstirii Lainici, cu hramul Intrarea în 
Biserică — în Ep. Craiovei; 

- Biserica  Mănăstarii Tismana, cu hramul 
Adormirea Maicii Domnului — în Ep. Craiovei; 


- Biserica Mănăstirii Bistriţa, cu hramul 
Adormirea Maicii Domnului — în Ep. Vâlcei; 


- Biserica Mănăstru Dintr-un lemn, cu hramul 
Naşterea Maicii Domnului — în Ep. Vâlcei; 


- Biserica Mănăstirii  Tigănăşti, cu hramul 
Adormirea Maicii Domnului — în Ep. Bucureşti; 


- Biserica Mănăstirii Snagov, cu hramul Intrarea în 
Biserică — în Ep. Bucureşti; 


- Biserica Mănăstirii Negru Vodă, cu hramul 
Adormirea Maicii Domnului — în Ep. Târgovişte; 


- Biserica Mănăstirii Vladimireşti, cu hramul 
Adormirea Maicii Domnului — în Ep. Râmnicului 
ŞI Argeşului; 

- Biserica Mănăstirii Bistriţa, cu hramul 
Adormirea Maicii Domnului — în Ep. laşiului; 

- Biserica Mănăstirii Sihăstria, cu hramul Naşterea 
Maicii Domnului — în Ep. laşiului; 

- Biserica Mănăstirii  Văratic, cu hramul 
Adormirea Maicii Domnului — în Ep. laşiului; 

- Biserica Mănăstirii Voroneţ, cu hramul Naşterea 
Maicii Domnului — în Ep. laşiului; 

- Biserica Mănăstrii Hodoş-Bodrog, cu hramul 
Adormirea Maicii Domnului — în Ep. Arad. 


Pe lângă aceste mănăstiri, în cuprinsul Patriarhiei 
Române mai sunt foarte multe biserici ale mănăstirilor cu 
hram dublu: 

- Biserica Mănăstirii Dealu, cu hramul Sfântul 
Nicolae şi Acoperământul Maicii Domnului — în 
Ep. Târgoviştei; 


- Biserica Mănăstirii Cheia, cu hramul Sfânta 
Treime şi Adormirea Maicii Domnului — în Ep. 
Bucureşti; 


- Biserica Mănăstirii Pasărea, cu hramul Sfânta 
Treime şi Adormirea Maicii Domnului — în Ep. 
Bucureşti; 


- Biserica Mănăstirii Râmeţ, cu hramul Izvorul 
Tămăduirii şi Adormirea Maicii Domnului — în 
Ep. Alba; 


- Biserica Mănăstirii Frăsinei, cu hramul Naşterea 
Sfântului loan Botezătorul şi Adormirea Maicii 
Domnului — în Ep. Râmnicului şi Argeşului. 


Nu numai bisericile mănăstirilor au fost închinate 
Maicui Domnului şi ocrotirii ei, ci şi o multitudine de 
biserici de mir. Fără a avea pretenţia unei inventarieri 
exacte, considerăm că în cuprinsul ţării noastre sunt sute de 
biserici închinate Maicii Domnului. Acest fapt a determinat 
numirea țării noastre ca «Grădina Maicii Domnului». 

Alte modalităţi de cinstire a Maicii 
Domnului 


Cinstirea Maicii Domnului se regăseşte într-un mod 
cu totul special în cadrul cuvântărilor liturgice. În cultul 
divin public, începând cu secolul al V-lea s-au dezvoltat mai 
multe genuri de cuvântări — predici: Omilii, Cuvântări 
tematice, Cuvântări de laudă, Panegirice la marile sărbători 
ale Maicii Domnului. Inspirându-se din vechii Părinți ai 
Bisericii (patriarhii Proclu ŞI Gherman al 
Constantinopolului, Sfântul Andrei Criteanul, Sfântul loan 
Damaschinul, la care s-au adăugat apoi Sfântul Grigorie 
Palama, Nicolae Cabasila şi Sfântul Teofan al Niceei ş.a.) 
preoţii şi ierarhii din timpurile mai vechi şi mai noi prezintă 
credincioşilor în cuvântări bine documentate viaţa, 
activitatea şi minunile Maicii Domnului. Acest mod de 
popularizare în rândul credincioşilor a Fecioarei Maria a dus 
la dezvoltarea unei legături foarte strânse între creştini şi 
Maica Sfântă, pe care o percep ca pe o Maică a noastră a 
tuturor. 

Tot o formă de legătură între credincioşi şi Maica 
Domnului, şi în acelaşi timp o formă a supracinstirii pe care 
1-0 acordă creştinii acesteia, este frecvenţa numelui «Maria» 
şi a numelor derivate din el, pe care le găsim în rândul 
credincioşilor noştri. Conform statisticelor de la nivelul 
anului 2012, în sânul poporului nostru este prezent numele 
«Maria» şi derivate ale lui la cca. 2.231.032 de oameni. 
Numele «Maria» este purtat cu respect şi demnitate de 
1.392.707 femei, «Mariana» de 273.806 şi «Marinela», 
«Mărioara» şi «Mărie» de 51.593, iar bărbaţi care poartă 

nume derivate din «Maria» (Marin, Marinel, Marian etc.) 
sunt în număr de 417.418. Statistica relevă şi ea dragostea şi 
ataşamentul poporului nostru față de Maica Domnului. 

Cinstirea Maicii Domnului la celelalte 
culte creştine 


1. Mariologia romano-catolică 


Primele opt secole din viaţa Bisericii creştine 
reprezintă o perioadă în care s-a propovăduit Evanghelia la 
toate neamurile, răspândindu-se credința în lisus Hristos 
„până la marginile pământului”. Biserica creştină şi-a 
structurat doctrina, adică învățătura sa dogmatică, fie ca o 
consecinţă firească a dezvoltării acesteia, fie ca o măsură de 
apărare şi de combatere a învățăturilor greşite ce au apărut 
între creştini. Învățătura creştină trebuia propovăduită 
neamurilor uniform, fără schimbări sau adăugiri, pentru ca 
toți „într-un gând şi o inimă să mărească preacinstitul şi de 
mare cuviință numele Tău, al Tatălui şi al Fiului şi al 
Sfântului Duh”. Unitatea doctrinară în sânul comunității 
creştine trebuia păstrată fără schimbări sau adăugiri pentru a 
nu se crea deosebiri între membrii Bisericii din diferite zone 
geografice în ce priveşte dogma, cultul şi rânduielile 
canonice-disciplinare, astfel încât toţi creştinii, individual 
dar şi colectiv, să se poată mântui. Însă aria largă de 
răspândire a creştinismului şi imposibilitatea de a se menţine 
o legatură reală între Bisericile din Apus şi Răsărit, datorită 
distanței dintre ele, dar şi a mijloacelor greoaie de 
comunicare, a dus la apariția ereziilor şi a inovaţiilor 
unilaterale în credinţă, cult şi practica Bisericii. La început, 
Sinoadele locale şi ecumenice au rezolvat prin hotărârile lor 
aceste situaţii, întotdeauna aceste hotărâri fund comunicate 

tuturor Bisericilor, care ulterior le-au acceptat şi însuşit, 
devenind astfel respectate în toată lumea creştină. Dar din 
nefericire începând cu a doua jumătate a secolului al IX-lea 
au apărut neînţelegeri între Biserica Răsăriteană şi Biserica 
Apuseană, neînţelegeri de ordin dogmatic, cultic şi canonic. 
Primatul papal, acceptarea tezei despre purgatoriu ca loc 
intermediar între rai şi iad (papa Grigorie cel Mare 
590-604), introducerea în Apus a «misser romane, mai 
scurtă, în locul liturghiei ortodoxe, acceptarea pascalei 
romane în locul celei alexandrine, stabilită la Sinodul | 
ecumenic (Niceea 325), celibatul preoţilor”, introducerea 
în Apus a învăţăturii greşite că „Sfântul Duh purcede de la 
Tatăl şi de la Fiul” numită Filiogque, introdusă în Simbolul 
niceo-constantinopolitan””” — toate aceste inovaţii au dus la 
ruptura dintre Răsărit şi Apus, ruptură ce poartă în istorie 
numele de Schisma cea Mare din 1054. După acest moment 
istoric, deosebirile dogmatice şi cultice între Biserica 
Răsăriteană-Ortodoxă şi cea Romano-Catolică au continuat 
să se adâncească. Apusenii au introdus noi dogme, inclusiv 

în doctrina despre Maica Domnului numită „Manologie”. 
O bună perioadă de timp mariologia ortodoxă şi cea 
catolică şi-au păstrat elementele comune: Pururea Fecioria 
Mariei (aeiparthenia), calitatea ei de Născătoare de 


292 A AG . . e. . e. . . A AD 
Pe lângă aceste inovaţii, apusenii erau acuzaţi de greci că încalcă 


unele hotărâri ale Sinodului II Trulan (691-692) ca: celhbatul preoților 
(can. Sl Ap. şi 13 Trulan), consumarea sângelui animalelor şi a 
animalelor sugrumate (can. 63, 67 Trulan), postul de sâmbăta (can. 66 
Ap. şi 55 Trulan), mâncarea de ouă şi brânză în sâmbetele şi duminicile 
Postului Sfintelor Paşti (can. 56 Trulan), pictarea Mântuitorului sub 
chipul unui miel (can. 82 Trulan) ş.a. 

*% Sfinţii Părinţi de la Sinodul II ecumenic (Constantinopol, 381) au 
stabilit că Sfântul Duh purcede numai de la Tatăl. Introducerea 
adaosului „Filioque” în întreaga Biserică Romano-Catolică s-a făcut de 
către papa Benedict VIII (1012-1024) la 14 februarie 1014, la cererea 
împăratului german Henric al II-lea (1002-1024). 

Dumnezeu (theotochia) şi Cinstirea ei mai presus de toți 
sfinții şi îngerii (hyperdulia). Aceste elemente au la bază 
evenimentul Bunei Vestiri, descris în Sfânta Scriptură, şi au 
fost propovăduite de Sfinţii Apostoli şi urmaşii acestora. 

Începând cu secolul al XIX-lea romano-catolicii au 

introdus elemente noi în mariologia apuseană. Acestea sunt: 

e  Imaculata concepție a Fecioarei Maria (8 
decembrie 1854); 

e Înălțarea Feciarei Maria cu trupul la cer, ca o 
credință unanim acceptată în Apus (1950); 

e Maica Domnului este împreună 
răscumpărătoare a neamului omenesc alături de 
Fiul său (corredemptrix — comântuitoare), la 
început cu titlul de doctrină teologică 
(teologumenă), urmând să devină dogmă. 

Analizând aceste elemente de noutate introduse în 
doctrina mariologică apuseană, D. Stăniloae a spus: „Prin 
aceste elemente noi mariologia catolică manifestă un spirit 
propriu, deosebit de spiritul marniologiei ortodoxe. El s-ar 
putea rezuma în următoarele trei tendinţe: 

e tendința de-a paraleliza pe Fecioara Maria cu 
Isus Hristos, de a-i atribui un rol oarecum 
coordonat cu al Lui în mântuirea lumii; 

e tendinţa de-a autonomiza pe Maica Domnului 
de  dumnezeiescul ei Fiu, de a scoate 
evenimentele vieții ei din lumina Lui, sub care 
ca le-a voit acoperite; 

e tendința de-a scoate pe Maica Domnului din 
solidaritatea cu neamul omenesc şi cu 
universul creat, de-a o ridica deasupra Lui, 
după chipul în care e ridicat lisus Hristos."2"* 


4 D. Stăniloae, Învățătura despre Maica Domnului la Ortodocși şi 


Catolici, în rev. Ortodoxia, II, nr. 4/1950, p. 559-560. 

În cele ce urmează vom prezenta aceste tendinţe ale 
mariologiei catolice în formulările lor doctrinare, învățături 
ce au dus la îndepărtarea apusenilor de fondul vechi şi 
comun al mariologiei creştine de la începuturile ei. 


1.1. Imaculata concepţie 


Această învăţătură a apărut în Apus ca o părere 
teologică personală în secolul al VIII-lea. Ea afirmă că 
„precum Mântuitorul lisus Hristos a fost conceput şi s-a 
născut fără păcatul strămoşesc, tot aşa s-a conceput şi s-a 
născut fără acest păcat şi mama Sa, Fecioara Marna”. 
Această teologumenă a fost declarată în secolul al XII-lea ca 
„dogmă implicită” şi a fost susținută în mod special de 
franciscani” ”. Dominicanii, dar şi marii teologi scolastici 
Bernard de Clairvauix (1143), Alexandu de Halles 
(1245), Toma d'Aquino (ț1277) şi Bonaventura (1279) 
au combătut-o în scrierile lor, invocând pe de o parte 
universalitatea păcatului originar şi transmiterea lui prin 
Zămislire şi naştere, iar pe de altă parte unicitatea şi 
universalitatea mântuirii realizate de lisus Hristos pe cruce. 
Această opinie teologică se dezvoltă şi se răspândeşte şi 
datorită faptului că Sinodul de la Basel (1439) şi-o însuşeşte 
parțial ca „o învăţătură pioasă, în acord cu cultul Bisericii, 
cu credinţa catolică, dreapta rațiune şi Sfânta Scriptură”. 
Ulterior Conciliul de la Trento (1546) a formulat învăţătura 
Bisericii Apusene despre păcatul originar. Cu această 
ocazie, conciliul a hotărât că păcatul strămoşesc nu o 
include pe Fecioara Maria. 

La mijlocul secolului al XVIl-lea s-a încercat în 
Apus o revenire la linia ortodoxă a cinstirii Maicii 


* Primul tratat al zămislirii fără de păcat a Maicii Domnului aparține 
lui Eadmer (1128), discipolul lui Anselm de Cantembury (1033-1109). 

Domnului înlocuind formula „Imaculata Concepţie a 
Fecioarei Maria” cu formula „Concepţia Imaculatei Maria”, 
hotărâre întărită printr-un Decret al Inchiziției în anul 1644. 
Ulterior papa Alexandru al VI-lea anulează acest decret, 
revenind la vechea expresie, pentru ca papa Clement al XI- 
lea, în anul 1708, să repună în vigoare decretul din 1644. 
Din secolul al XVIll-lea Vaticanul cedează presiunii 
credincioşilor şi a clericilor şi reinstaurează învăţătura 
«Imaculatei Concepții». 

«Imaculata Concepţie» este declarată solemn dogmă 
la 8 decembrie 1854 prin bula papală «Ineffabilis Deus» * 
dată de papa Pius al IX-lea. „Prin autoritatea Domnului 
nostru lisus Hristos, a fericiților Apostoli Petru şi Pavel şi a 
Noastră, noi declarăm, pronunţăm şi definim ca învăţătură 
că, printr-un har şi un privilegiu deosebit al lui Dumnezeu 
Cel atotputernic şi în vederea meritelor lui lisus Hristos 
Mântuitorul neamului omenesc, Preafericita Fecioară Maria 
a fost, din clipa zămislirii sale ferită de orice pată a păcatului 
originar. Aceasta este o învățătură revelată de Dumnezeu şi 
prin urmare trebuie să fie crezută în mod formal şi conştient 
de toţi credincioşii." 

În sprijinul acestor formulări dogmatice teologii 
apuseni invocă următoarele temeiuri biblice: Facere 3, 15; 
Luca 1, 28 şi Apoc. 12, Il. Despre această fundamentare 
scripturistică a teologilor apuseni I. Todoran a spus: „.... 
textele scripturistice aduse de romano-catolici în spijinul 
imaculatei concepţii nu cuprind nimic în favorul acestei 
învățături. Cel dintâi, protoevangheliul (Facere 3, 15) nu 


2% X. M. — Le Bachelet, L'Immaculee conception dans l'Eglise latine 
apres le concile d'Ephese, în Dictionnaire de Theologie Catolique, VII, 
1, Paris 1923, col. 979-1218. 

1 M. Jugie, L'Immaculee conception dans l'Eglise greque apres le 
concile d'Ephese, Dictionnaire de Theologie Catholique, VII, 1, Paris 
1923, col. 895. 

cuprinde deloc ideea curăţirii Maicii Domnului, fundcă nici 
nu se referă la ea, ci exclusiv la Eva, şi exprimă făgăduiţa 
unui mântuitor, urmaş al femeii, mântuitor care, învingând 
răul, va pătimi. Cel de-al doilea (Luca 1, 28), în care în 
legătură cu Fecioara se găseşte expresia «plină de har» sau 
«cu har dăruită», nu se referă la harul mântuirii, adică al 
ştergerii păcatului strămoşesc, fiindcă acest har nu-l putea 
avea Fecioara în acel moment, întrucât el nu se dă decât 
exclusiv «în» şi «prin» lisus Hristos. A susţine că cineva se 
poate mântui înainte şi în afară de lisus Hristos înseamnă a 
contrazice însăşi fiinţa creştinismului ca religie a mântuirii 
în Hristos." 

Teologul apusean M. Jugie, într-un amplu studiu,” 
face un adevărat excurs în operele Sfinților Părinţi 
răsăriteni, începând cu secolul al IV-lea, căutând să găsească 
în acestea argumente în sprijinul dogmei apusene a 
«Imaculatei Concepții». Analizând prezentarea gândirii 
Sfinților Părinţi răsăriteni făcută de M. Jugie în găsirea unei 
argumentări patristice în sprijinul «Imaculatei Concepții», 
D. Stăniloae a spus: „E clar că învăţătura catolică nu se 
poate întemeia pe învăţătura Sfinților Părinți şi a scriitorilor 
şi teologilor din Răsărit, cum încearcă teologii catolici să o 
facă. Cetirea scriitorilor bizantini ne-a sugerat următoarea 
concluzie: Ei se mulţumesc să laude în general curăția 
Fecioarei, evitând distincţiile şi preciziunile în baza cărora 
ar fi putut afirma apriat că Maria s-a născut sau nu cu 
păcatul strămoşesc. Ei au evitat să raționalizeze şi să 


*% Isidor Todoran, op. cit., p. 223. 

** M. Jugie, op. cit., col. 893-979 

5% Rezumatul acestei încercări de fundamentare teologică îl face D. 
Stăniloae în studiul Învățătura despre Maica Domnului la Ortodocși şi 
Catolici, în rev. Ortodoxia, II, nr. 4/1950, p.569-591. Un studiu similar 
găsim la Vasile Loichiţă, Doctrina Sfântului loan Damaschin despre 
Maica Preacurată, ed. II, Cernăuţi, 1929. 

simplifice în asemenea termeni precişi marea taină a curăției 
Fecioarei. A trebuit să vină teologia catolică, la începuturile 
ci scolastice, marcate printr-un raționalism pueril, să 
săvârşească această mare greşeală şi să spună în ce constă 
curăția Fecioarei. lar bula papală din 8 decembrie 1854 a dat 
caracter de dogmă acestui fruct al distinciiilor şi 
simplificărilor raționale. Prin aceasta s-a reținut din cei doi 
poli, paradoxal echilibrați, ai stării Fecioarei numai unul, 
sacrificându-se celălalt. S-a unilateralizat învăţătura, s-a 
destrămat taina. Nu s-a mai cunoscut curățirea ulterioară, ci 
numai cea de la început.” 

Deşi învăţătura catolică a «Imaculatei Concepţiw 
este legată de numele papei Pius al IX-lea, consacrarea ei ca 
dogmă în 1854 a fost o legitimare a unor evoluţii în gândirea 
teologilor catolici în domeniul mariologiei, precum şi al 
pietății excesive ce s-a dezvoltat în rândul credincioşilor 
apuseni. Analizând aceste aspecte loan LI. Ică jr. a spus: 
„Veneraţia acordată Fecioarei Mania în Biserica Romano- 
Catolică se amplifică constant începând cu secolul al XVI- 
lea. În anul 1572, ca mulţumire pentru înfrângerea flotei 
otomane la Lepanto în 1571, Pius V a instituit pe 7 
octombrie sărbătoarea Fecioarei Mana a  Rozariului 
(echivalentul «Acatistulu» în Ortodoxie) generalizată în 
1716. Cu excese, criticate de teologi şi chiar de Vatican, 
devoțiunea marială a luat în epoca barocă forme noi tot mai 
exaltate. Dacă în 1674 Clement X emitea rezerve faţă de 
dezvoltările Mariei de Agreda (1602-1665) din «Citadela 
mistică», în 1765 Clement XII instituia sărbătonle Inimii lui 
lisus şi a Mariei pe baza viziunilor din 1673-1675 ale Mariei 
Margarette Allacogque (1647-1690), devoţiuni generalizate 
în 1856 în întreaga Biserică Romano-Catolică. (Natura 
cultului Sfintei Inimi va fi precizată în detaliu în 1956 de 


*9 D. Stăniloae, Învățătura despre Maica Domnului... p. 590. 

Pius XII în enciclica Hauretis aguas.) În 1617 Paul V şi în 
1622 Grigore XV au exclus oficial posibilitatea ca Fecioara 
Maria să fi fost zămuislită cu pata păcatului strămoşesc, ca în 
1661 Alexandru VII să declare că sufletul Mariei a fost de la 
început liber de păcatul originar, iar în fața protestelor 
janseniste în 1708 Clement XI să generalizeze în toată 
Biserica Romano-Catolică sărbătorirea pe 8 decembrie a 
«Imaculatei Concepții» — Neprihănitei Zămisliri a Fecioarei 
Maria. După un recul explicabil în secolul XVIII, secolul 
iluminismului şi raționalismului, entuziasmul marial revine 
în forță în secolul al XIX-lea, ca reacție la excesele 
materialiste ale modernității dominând întreg intervalul 
1850-1960. Scandat de ritmul aparițiilor mariale de la 
Lourdes (1858), Fatima (1917) şi Medugorţe (1981), cu un 
impact masiv în pietatea maselor populare, acest interval e 
jalonat de cele două inițiative dogmatice din 1854 şi 1950 
ale papilor în formularea doctrinei mariologice romano- 
catolice." 

Respectând adevărul istoric constatăm că 
dogmatizarea «Imaculatei Concepții» a fost precedată de 
solicitări şi mii de petiții venite din partea laicilor, clericilor 
şi membrilor ordinelor călugăreşti. Răspunzând acestor 
cereri papa Pius al IX-lea a procedat la consultarea 
episcopatului romano-catolic în scris. Atât cererile primite 
cât şi opiniile episcopatului au fost publicate de Vatican în 
mai multe volume. La 2 februarie 1849 papa Pius al IX-lea 
(1846-1878) emite enciclica «Ubi primum» prin care cere 
colegiului episcopal catolic să se pronunţte cu privire la 
dogmatizarea «Imaculatei Concepţib». Rezultatul a fost 
următorul: din 621 de membrii 564 s-au pronunţat pentru şi 


5% Toan I. Ică jr., Maica Domnului în teologia secolului XX şi în 
spiritualitatea isihastă a secolului XIV, edit. Deisis, Sibiu, 2008, p.27- 
28. 

57 contra. Primind acest aviz favorabil al episcopatului, 
papa Pius al IX-lea a promulgat la $ decembrie 1854 
Constituţia Apostolică „Ineffabilis Deus”, documentul 
oficial de proclamare a dogmei «Imaculatei Concepții». 

Analizând documentul se poate observa că motivaţia 
teologică principală invocată a fost „maternitatea divină a 
Fecioarei Maria” pe care Dumnezeu a pregătit-o pentru 
întruparea Fiului Său într-un mod special, acordându-i 
„Sfințenia maximă”. Invocând textele scripturistice Facere 3, 
15 şi Luca 1, 28, teologii apuseni au afirmat că Fecioara 
Maria fiind „cu har dăruită” de Dumnezeu, de la concepere 
a fost lhpsită de orice pată a păcatului, mereu unită cu 
Dumnezeu, pregătită pentru a-L primi pe Fiul Lui 
Dumnezeu în pântecele ei. La aceste afirmaţii ale teologilor 
catolici D. Stăniloae a răspuns astfel: „Teologii catolici aduc 
în sprijinul dogmei despre Imaculata Concepţie a Fecioarei 
curăţenia pe care mai ales din veacul V încoace 1-0 atribuie 
Părinți şi scriitorii bisericeşti chiar de la naşterea ei, înainte 
de a se întrupa din ea Fiul lui Dumnezeu. Dar ei trec peste 
faptul că chiar scriitorii bisericeşti cari descriu în cele mai 
categorice accente sfințenia, curăția Mariei de la naştere, 
vorbesc de altă curăţie a ei la zămislirea dumnezeiescului ei 
Fiu... Maria «curățită», «sfințită» în momentul zămislirii 
Cuvântului, e «deslegată de blestemul Evei». Dar de ce a 
avut Sfânta Fecioară trebuinţă de curățire în momentul 
întrupării Cuvântului, dacă ea era curată de pata păcatului de 
la concepția ei? Căci toţi ortodocşii şi catolicii sunt de acord 
că Mania n-a săvârşit nici un păcat personal de care să fi 
trebuit să fie curăţită. Prin aceasta se dă cel mai satisfăcător 
răspuns şi la întrebarea în ce a constat darul cu care a fost 
înzestrată Fecioara Maria de la naştere? Într-o putere 
deosebită care 1-a ajutat să nu săvârşească păcate personale. 
Prin această putere, care nu exclude lucrarea personală, ea a 
tinut în frâu slăbiciunea naturii ca pe o pură potențialitate. 

Numai în felul acesta Maria a câştigat şi o vrednicie 
personală în faţa lui Dumnezeu. Altfel ea n-ar fi avut niciun 
merit pentru sfinţenia ei mai presus de a tuturor oamenilor. 
Contrastul categoric în care Părinţii şi scriitorii bisericeşti o 
situează față de Eva e întemeiat numai pe faptul că pe când 
Eva deşi nu avea pata unui păcat moştenit s-a întinat, Maria 
cu toate că avea acea pată s-a păstrat într-o totală 
curăţenie.” 

Se naşte o întrebare firească: dacă Fecioara Maria s-a 
născut cu păcatul strămoşesc, când şi cum a putut ea să se 
curețe de acesta şi să ajungă la starea de sfinţenie? 
Întrebarea este legată şi de învăţătura Bisericii noastre 
despre urmările păcatului strămoşesc în om: întunecarea 
rațiunii (greutatea mare de a discerne între bine şi rău), 
slăbirea voinţei (omul nereuşind să se mobilizeze suficient 
pentru înfăptuirea binelui şi ocolirea răului), dar mai ales 
înclinarea firii omeneşti spre păcat. Toate acestea 
îngreunează procesul mântuirii. 

Pentru a se putea ajunge la starea de curăţenie — 
sfințenie în Vechiul Testament, drepți şi proorocii şi 
implicit Maica Domnului au conlucrat într-un grad foarte 
înalt cu harul în general, ca putere dumnezeiască spre a face 
binele şi a ocoli răul. Deoarece ei n-au primit harul 
mântuirii, al eliberării de păcatul strămoşesc care a venit 
prin Hristos, n-au putut să se mântuiască până la întruparea 
Fiulu lu Dumnezeu: „Pentru că Dumnezeu rânduise ca ei 
să nu ia fără de noi desăvârşirea.” (Evrei 11, 40). În 
concluzie, Biserica noastră ne învaţă că toţi oamenii se nasc 
cu păcatul strămoşesc după căderea protopărinților noştri 
(Romani 5, 12; loan 3, 6) şi toţi au nevoie de mântuire. 
Mântuirea e o lucrare sinergetică, ce se dobândeşte prin 
conlucrarea dintre efortul personal şi harul mântuitor pe care 


*% D. Stăniloae, Învățătura despre Maica Domnului... p. 566. 

îl primim prin Sfintele Taine. Proorocii şi drepți Vechiului 
Testament n-au putut să se mântuiască până la venirea 
Domnului nostru lisus Hristos. Deci precum printr-un singur 
om a venit păcatul în lume (Adam) şi prin el a trecut la toţi, 
aşa prin lisus Hristos a venit mântuirea la toată lumea. Ori 
catolicii, excluzând-o pe Fecioara Maria prin Imaculata 
concepţie de sub incidenţa legii naşterii cu păcatul 
strămoşesc, o scot şi de sub necesitatea mântuirii prin lisus 
Hristos. Pentru ea lisus Hristos nu mai este unicul 
Mântuitor. Ea s-a mântuit înainte de a veni pe lume Fiul lui 
Dumnezeu. Ea nu se mântuieşte prin harul adus de Domnul 
lisus Hristos. 

La întrebarea Care a fost starea de curățenie a 
Fecioarei Maria la momentul Bunei Vestiri? D. Stăniloe, 
sintetizând opiniile Sfinților Părinţi, a răspuns astfel: „Ea a 
avut supremul grad de sfinţenie la care nu s-a ridicat şi nu se 
va ridica niciodată niciun om. Ea a fost culmea cea mai 
înaltă la care s-a ridicat omenirea în întâmpinarea lui 
Dumnezeu. Dar aceasta a fost o curăţie personală, nu curăția 
firii, care  constitule fondul comun, transmisibil al 
umanităţii, care avea să fie curățit numai prin lisus Hristos, 
când avea să înceapă mântuirea tuturor ce se împărtăşesc de 
El. Faptul că ca primeşte la naştere darul unei astfel de 
sfințenii şi că naşterea ei «înseamnă apariţia muntelui celui 
mai înalt», a «scării însuflețite» pe care avea să coboare Fiul 
lui Dumnezeu în firea omenească, începând mântuirea 
noastră, fac pe Sfinții Părinți şi scriitori bisericeşti să 
glorifice evenimentul zămislirii Fecioarei, dacă au ocazia să 
vorbească despre el, ca pe evenimentul care deschide epoca 
mântuirii în istoria omenirii. Și de asemenea, sfințenia 
personală unică a Fecioarei chiar înainte de momentul 
zămislrii Fiului lui Dumnezeu în ea, îi face să recurgă la 
cele mai avântate descrieri pentru a o reda în mod adecvat... 
Lauda sfinţeniei Fecioarei dinainte de Buna Vestire nu-i 

opreşte pe scriitorii bisericeşti din Răsărit să vorbească de o 
nouă curăţire în clipa zămislrii Cuvântului. 

La lumina acestei învățături ortodoxe se înţeleg 
expresiile dialectice ale Părinților şi scriitorilor bisericeşti 
despre curățirea Mariei de la început şi despre curățirea ei la 
Buna Vestire. Ea ţine seama şi de necesitatea ca Fiul lui 
Dumnezeu să fi fost primit de o inimă plină de credinţă în 
întruparea Sa, dar şi de principiul că eliberarea de păcat a 
venit pentru tot omul prin Hristos. În felul acesta Fecioara e 
ridicată mai presus de tot neamul omenesc, dar ea rămâne în 
aceeaşi vreme în solidaritate cu neamul omenesc." 

Începând cu secolul al XVI-lea teza catolică a 
«Imaculatei concepții» a determinat teologia ortodoxă să 
răspundă că Fecioara Maria s-a născut cu pata păcatului 
strămoşesc. Datorită complexităţii acestei probleme care 
include şi aparente paradoxuri, Ortodoxia n-a răspuns 
printr-o formulare dogmatică la dogma catolică a 
«Imaculatei concepții». Răspunsurile Bisericii ortodoxe la 
această problematică sensibilă au fost făcute cu deosebită 
atenţie, cu reţinere, pentru a nu altera adevărul revelat. S-a 
simţit însă datoare să formuleze aceste răspunsuri întrucât 
acceptarea tezei catolice amintite antrena nişte consecinţe 
dogmatice grave, după cum arată |. Todoran: „Mai întâi, 
admiterea unei mântuiri în afară şi înainte de Hristos 
înseamnă înstrăinarea de esenţa însăşi a creştinismului. Al 
doilea, admiterea ideii primirii harului mântuitor în afară de 
comuniunea cu Hristos implică afirmaţia că Întruparea nu-i 
necesară pentru mântuire. Al treilea, dacă Fecioara se 
mântuieşte în afară şi înainte de Hristos, atunci El nu mai 
este singurul mijlocitor şi deci singurul Mântuitor, cum ne 
zice cuvântul Dumnezeiesc (Romani 5, 15; | Timotei 2, 5). 
Al patrulea, dacă Fecioara se mântuieşte altfel decât toți 


*% Ibidem, p. 567-569. 

oamenii, atunci ea nu se mai găseşte în solidaritate cu 
neamul omenesc. Al cincelea, dacă Fecioara se zămisleşte şi 
se naşte fără păcatul strămoşesc, ca şi lisus, atunci ea e 
aşezată în paralelă şi chiar egalitate cu lisus, iar caracterul 
hristocentric al creştinismului este pierdut.” 

Formularea dogmatică catolică a  «Imaculatei 
concepții» nu era o necesitate a Bisericii, ea fiind o deviaţie 
de la linia ecumenicității creştine. Fecioara Maria a fost, este 
ŞI va fi întotdeauna mai slăvită decât heruvimii şi serafimii 
şi mai cinstită decât orice făptură, dar nu în afară de Hristos, 
ci numai în Hristos şi prin Hristos. 

În concluzie, redăm o parte din Comunicatul 
Sfântului Sinod din anul 1950 pe tema «Imaculatei 
concepții»: „Bisericii primare îi este străină această 
paralelizare a Fecioarei în raport cu Domnul lisus Hristos. 
Ea e ascunsă în lumina covârşitoare a Dumnezeiescului ei 
Fiu. Ea nu s-a născut fără păcatul strămoșesc, ci s-a curăţit 
de acest păcat prin Duhul Sfânt care lucra asupra ei din 
Cuvântul dumnezeiesc în momentul când s-a atins de ea, 
începând a-şi face trup din ea. Deci şi ea primeşte mântuirea 
tot prin Hristos, căci prin El a venit mântuirea la toată 
lumea.""% 

După proclamarea dogmei «Imaculatei concepții», în 
lumea catolică s-a răspândit foarte mult cultul Maicii 
Domnului, „încât a copleşit adorarea Sfintei Treimi. În 
conştiinţa credincioşilor catolici, Maica Domnului a devenit 
chiar un fel de a patra persoană a Sfintei Treimi, un fel de 
Dumnezeu feminin, prin care se orientează politeist pietatea 
populară. Pe lângă societățile şi congregațiile mariane mai 
vechi, ca Notre Dame etc., chiar în 1854 a luat naştere la 


*% Isidor Todoran, op. cit., p. 224. 
3% Comunicatul Sfântului Sinod al Bisericii Ortodoxe Române din anul 
1950, în rev. Ortodoxia, II, nr. 4/1950, p. 500. 

Paris societatea numită «Reparatric», a surorilor care voiau 
să reabiliteze cultul Maicii Domnului. Au urmat apoi 
nenumărate societăţi, congregaţii şi asociaţii de bărbaţi şi de 
femei. Înşirăm spre exemplificare o seamă dintre acestea: 

- 1857 — Fuu imaculatei; 

- 1657 — Congregația călugărilor Assumţionişti, 
care îndată după proclamarea dogmei despre 
«Concepţia imaculată», au obţinut aprobarea 
oficială de funționare, în scopul cultivării şi 
răspândirii legendei despre înălțarea la cer cu 
trupul a Maicii Domnului; 


- 1857 — Fraţii Doamnei noastre (ai Maicii 
Domnului); 

- 1860 — Copiii misionari ai imaculatei inimi a 
Mariei; 


- 1863 — Fraţi mai mici ai Mariei; 

- 1863 — Surorile sărace ale Mariei imaculate; 

- 1864 -— Oratoriul lui lisus şi al Mariei imaculate; 

- 1865 — Surorile oblate assumţioniste, - dublura 
feminină a congregației Assumţioniştilor; 

- 1865 — Preoţii Marianişti; 

- 1867 — Fucele Mariei Imaculate; 

- 1876 — Misionarii Imaculatei; 

- 1876  —  Canonicii regulari (călugări) ai 
«Concepţiei imaculate»; 

- 1892 — Copiii Mariei imaculate; 

- 1892 — Fraţii Mariei din Lourdes; 

- 1900 — Congregația inimei imaculate a Mariei; 

- 1902 — Terțiarii capucini ai Mariei îndurerate; 

- 1910 — Congregația clericilor regulari (călugări) 
mariani; 

- 1911 — Părinţii Sf. Edmund, ai Sfintei inimi a lui 
lisus şi ai imaculatei inimi a Mariei; 

- 1921 — Congregația surorilor Maicii Domnului; 

- 1923 — Institutul de misiuni: consolata; 

- 1931 — Preoţii Sfintei Marii. 

Pe lângă acestea, o puzderie de felurite alte 
organizaţii laice pentru cultul Maicii Domnului, în frunte cu 
«Reuniunile Mariane», au răspândit şi adâncit, dar mai ales 
au exagerat şi deformat cultul Sfintei Marii." 


1.2. Înălţarea Fecioarei Maria cu trupul la cer 


Asumptio corporea Beatae Mariae Virginis in coelum 


La data de | noiembrie 1950, papa Pius XII a emis 
Constituţia Apostolică «Munificentissimus Deus» prin care 
promulga o nouă dogmă, credinţa în «înălţarea cu trupul la 
cer a Fecioarei Maria». În partea introductivă a actului se 
menţionează că promulgarea acestei dogme noi a Bisericii 
Catolice a fost o consacrare a unei stări de fapte deja 
existente în viaţa credincioşilor apuseni. Această credinţă 
era împărtăşită şi de teologii din Apus. În formularea 
dogmei se declara: „Când s-a încheiat cursul vieţii ei 
pământeşti, Maica Domnului, Maria Semper Virgo, a fost 
înălţată cu trupul şi sufletul în slava cerurilor." 

Papa Pius XII face în partea introductivă a actului 
respectiv o prezentare a evlaviei creştinilor faţă de Fecioara 
Maria, evlavie care este în plină dezvoltare. Se aminteşte că 
proclamarea «Imaculatei concepțib» făcută de Papa Pius IX 
în 1854 a fost primul pas făcut pe drumul consacrării şi 
dezvoltării cultului mariologic şi că actuala dogmă, 


*% Liviu Stan, O nouă rătăcite a papalității, în rev. Ortodoxia, Il, 
4/1950, p. 615-616. 

5% Vezi Henricus Denzinger, Adolfus Schânmetzer (ed.), Enchiridion 
symbolorum editionum et declarationum de rebus fidei et morum, ediția 
36-a, Herder, Freiburg şi Roma, 1976, 3903. 

«Asumpția corporală a Fecioarei Maria», este strâns legată 
de cea a «Imaculatei concepții». 
loan 1. Ică Jr. a sintetizat conţinutul acestei bule 
papale astfel: „Dacă printr-un privilegiu unic Fecioara Maria 
n-a fost atinsă încă de la zămislire de prihana păcatului 
strămoşesc, ea n-a putut fi supusă nici legii descompunerii 
fizice a trupului ei în mormânt; liberă de păcat, trebuia să fie 
hberă şi de consecinţele lui. După ce menţionează petiţiile 
primite, consultarea episcopatului şi acordul unanim al 
acestuia, se realizează că e vorba de o credință comună a 
întregii Biserici. Cum atestă şi nenumăratele biserici 
închinate episodului final din viața Mariei (Adormirea), 
cultul solemn care-l prăznuieşte atât în Răsărit cât şi în 
Apus. Dar întrucât nu cultul naşte credinţa, ci el ţâşneşte din 
credință, sunt inventariate principalele mărturii 
scripturistice: Psalm 131, 8; Psalm 44, 10-14; Cântarea 
Cântărilor 3, 6; Apocalipsa 12, l şi următoarele mărturii 
patristice: loan Damaschinul, Gherman al 
Constantinopolului şi cele medievale: Amadeo de Lausanne, 
Antonio di Padua, Albert cel Mare, Toma d'Aquino, 
Bonaventura, Bernandino da Siena, Bellarmino, Francois de 
Sales, Petru Canisius, Francisco Suarez, din care trage 
următoarea concluzie: Mama e atât de intim legată de fiul ei 
divin, încât nu poate fi separată de El nici după moarte, şi 
aşa cum Învierea din morţi şi înălţarea la cer e culminaţia 
victorioasă a luptei Fiului împotriva păcatului, tot aşa 
glorificarea trupului Fecioarei este deznodământul firesc şi 
al luptei Fecioarei cu păcatul şi moartea, Fecioara obținând 
drept culme a privilegiilor ei şi păstrarea liberă de 
descompunerea fizică proprie mormântului. Această 
credință sporeşte, pe de-o parte, slava Prea Sfintei Treimi de 
care Fecioara Mamă a Domnului e legată îndeosebi, iar pe 
de altă parte, face mai puternică credinţa creştină în înviere 
şi este spre folosul societății umane, întrucât opune 

învățăturilor iluzorii ale materialismului şi coruperii morale 
nu doar un exemplu glorios de viață închinată total lui 
Dumnezeu şi răsplătirea ei, ci arată şi cărui țel măreț sunt 
destinate sufletele şi trupurile noastre. «De aceea 
pronunțăm, declarăm şi definim drept dogmă revelată de 
Dumnezeu faptul că, încheindu-și viața pământească, 
imaculata Mamă a lui Dumnezeu, Pururea Fecioară Maria, a 
fost ridicată (assumptam) cu trupul şi sufletul la slava 
cerească.» De aceea, oricine îndrăzneşte să o nege sau să o 
pună la îndoială trebuie să ştie că a căzut cu totul din 
credința dumnezeiască şi catolică.” 

La vremea proclamării acestei dogme, teologii 
catolici au recunoscut că în Sfânta Scriptură nu există nici 
un temei pentru această învățătură. La fel au recunoscut că 
nici în operele Sfinţilor Părinți din primele şase veacuri nu 
există argumente în acest sens. Neavând aceste temeiuri, 
teologii catolici fundamentează această dogmă pe o 
«revelațiune făcută Apostolilor».*!0 „Unii teologi socotesc 
că această revelațiune a fost o intervenţie divină directă care 
le-a dat Apostolilor ocazia să contemple misterul înălțării 
Fecioarei, sau măcar le-a confirmat faptul. Deci ar fi un fel 
de revelațiune formală explicită. Alţi admit numai o 
revelațiune formală implicită.  Revelaţiunea formală 
explicită e faptul imunităţi ei de orice corupţie care s-ar fi 
opus fecioriei. Dar în această imunitate se manifestă 
absolvirea Mariei de blestemul Evei («în durere vei naşte 
fi» Facere 3, 16). De acest blestem ţine însă şi corupția 
mormântului («în ţărână te vei întoarce» Facere 3, 19). 
Maria fiind eliberată de blestemul Evei, a fost eliberată deci 


*% Joan I. Ică Jr., op. cit., p. 34-36. 
510 L. Lercher, Institutiones Theologiae Dogmaticae, vol. III, Lipsca, 
1942, p. 323; J. Bellamy, Assomption..., col. 2140u. 

şi de corupția mormântului. Aceasta este o revelație formală 
implicită. 

Alţi teologi admit amândouă revelațiunile. Pe ce 
întemeiază ei afirmarea că înălțarea Fecioarei e un fapt 
direct revelat, dacă nu avem nici un text în Sfânta Scriptură 
şi în tradiția primelor veacuri? Pe faptul că credinţa aceasta 
e testată în scrisul Bisericii începând din veacul VII (Patr. 
Modest al Ierusalimului 634 şi Grigorie de Tours Ț594). Ea 
n-a putut apărea atunci în scrisul Bisericii, decât dacă a fost 
primită din tradiția anterioară, iar în aceasta nu s-ar fi putut 
naşte asemenea credință decât dacă a fost primită chiar de la 
Apostoli ca un lucru sigur, nu numai ca o deducție de la 
găsirea mormântului gol... Apariția acestei credințe în 
documentele Bisericii ale veacului al VII-lea ne face se ne 
întrebăm de ce n-a apărut această credinţă mai curând în 
aceste documente dacă a fost o revelație? Şi răspunsul nu 
poate fi decât unul din două: sau faptul înălțării a fost o 
revelaţie, pe care totuşi Apostolii şi primele veacuri creştine 
au păstrat-o într-o respectuoasă discreție, sau Dumnezeu 
însuşi a voit să țină faptul acesta acoperit de taină, lăsând 
doar să se cunoscă mormântul gol şi nimic altceva în mod 
direct. Şi tradiția cea mai veche atâta spune: că Apostolu au 
găsit după trei zile mormântul gol, deducând din aceasta că 
Domnul lisus Hristos a luat trupul Fecioarei la cer.” 

Catolicii însă deduc dogma «Înălţării cu trupul la 
cer» a Fecioarei Maria din cea a «Imaculatei concepții», 
spunând că e o consecinţă a acesteia. Fecioara fiind născută 
fără păcatul strămoşesc, ei susțin că moartea acesteia n-a 
mai avut aceleaşi motive ca la toți oamenii. Moartea este 
considerată ca o consecință a păcatului strămoşesc sau a 
păcatelor personale, ori la Fecioara Maria nu poate fi vorba 
de aşa ceva fiindcă ea, spun catolicii, n-a avut nici pata 


"1 D. Stăniloae, Învățătura despre Maica Domnului... p. 592-593. 

păcatului strămoşesc şi cu atât mai puţin păcate personale. 
Și atunci moartea ei fizică n-a fost o necesitate ci un 
eveniment prin care ea s-a asociat cu Hristos Fiul său. Ea s-a 
supus de bunăvoie morții şi pentru că a primit-o de bunăvoie 
a primit din partea lui Dumnezeu şi învierea şi înălțarea el. 
Teologii catolici vorbesc de o «asociere a Mariei» în 
moartea şi învierea lui Hristos şi pe cale de consecinţă şi în 
lucrarea de mântuire realizată de Fiul ei. Deşi catolicii nu 
îndrăznesc să explice moartea Mariei ca pe cea a 
Mântuitorului lisus Hristos ei o consideră ca fiind deosebită 
de a celorlalți oameni, datorită faptului că dacă la oameni 
moartea e consecinţă a păcatului la ea nu poate fi vorba de 
aşa ceva. Deci moartea Fecioarei Maria e ceva singular: nici 
ca a oamenilor şi nici ca a lui Hristos. Totuşi unii teologi 
catolici acceptă moartea Fecioarei Maria ca o necesitate 
fizică, dar spun că ea s-a supus liber morții şi «asociată fund 
prin moartea sa morţii lui Hristos s-a automântuit pe sine, 
contribuind şi la mântuirea altora». 1? Deci, concluzionează 
catolicii, învierea şi înălțarea i-au venit Fecioarei pentru că a 
acceptat de bunăvoie moartea. 

Promulgarea dogmei «Înălțarea Fecioarei Maria cu 
trupul la cer» de către Papa Pius XII a determinat apariția 
unor reacţii critice din partea teologilor atât în Biserica 
Ortodoxă cât şi în Bisericile Protestante. Cu acest prilej s-a 
întrunit Sinodul permanent al Bisericii Ortodoxe Române 
care, analizând referatul mitropolitului Nicolae Bălan legat 
de această problematică, a formulat un comunicat. În cadrul 
comunicatului se specifică: „Deşi înălţarea Fecioarei cu 
trupul la cer este o credinţă scumpă şi de circulație generală 
în Biserica Ortodoxă şi în evlavia poporului ei 
drepteredincios, totuşi Biserica Ortodoxă Română socoteşte 
că nimic nu impune definirea ei în dogmă. Aceasta cu atât 


"2 Ibidem, p. 59. 

mai mult cu cât în Sfânta Scriptură şi în primele şase veacuri 
creştine lipsesc cu totul temeiurile care să ofere elementele 
unei definiții lipsite de greşeli şi de unilateralitate... Iar 
Sfânta Scriptură şi Sfânta Tradiţie, până în veacul al VII-lea, 
neoferind asemenea temeiuri şi sensuri pentru această 
dogmă, ele au trebuit să fie înlocuite cu temeiuri şi sensuri 
produse pe altă cale, care ca atare pot fi greşite şi în orice 
caz nesigure. 

De fapt catolicismul neputându-se sprijini pe o 
revelaţie explicită la definirea acestei dogme, apelează la o 
revelație implicită... în noua sa dogmă se prelungesc şi se 
dezvoltă greşeli care stau la baza dogmei despre Imaculata 
concepție. Fecioara e desprinsă de Hristos, pusă într-o 
paralelă cu El, e scoasă din solidaritatea cu neamul 
omenesc. Precum prin Imaculata concepție se eliberează de 
păcatul strămoşesc în afara de Hristos, aşa înălţarea ei 
decurge din însuşirile intrinsece excepționale ale fiinţei ei, 
dobândite prin Imaculata concepţie, deci nu e un act săvârşit 
de Hristos cu ea. Faţă de aceste temeiuri şi sensuri greşite 
ale înălțării Maicii Domnului, Biserica Ortodoxă se vede 
îndatorată să atragă atenţia asupra acestora... 

Precum s-a spus, în toate punctele care deosebesc 
mariologia catolică de cea ortodoxă se observă tendința 
Bisericii catolice de a tăia legătura strânsă dintre Domnul 
nostru lisus Hristos şi Prea Curata Sa Maică şi de a-i da 
acesteia un rol paralel afirmând: Domnul lisus Hristos se 
naşte fără de păcatul strămoşesc, Fecioara se naşte fără de 
păcatul strămoşesc; Domnul lisus Hristos e răscumpărător, 
Fecioara e împreună răscumpărătoare a neamului omenesc; 
Domnul lisus Hristos s-a înălţat cu trupul la cer, Fecioara 
s-a înălțat cu trupul la cer; etc. Bisericii primare îi este 
străină această paralelizare a Fecioarei în raport cu Domnul 
lisus Hristos. Ea e ascunsă în lumina covârşitoare a 
Dumnezeiescului ei Fiu. Ea nu s-a născut fără păcatul 

strămoşesc ci s-a curăţit de acest păcat prin Duhul Sfânt care 
lucra asupra ei din Cuvântul dumnezeiesc în momentul când 
s-a atins de ea, începând a-şi face trup din ea. Deci şi ea 
primeşte mântuirea tot prin Hristos, căci prin el a venit 
mântuirea a toată lumea. Fecioara nu e «împreună 
răscumpărătoare» (corredemptrix) ci împreună mujlocitoare 
cu Hristos pentru lume, căci «unul e Mijlocitorul între 
Dumnezeu şi oamneni: cel ce s-a făcut om: Hristos lisus» (| 
Timotei 2, 5) şi exclusiv sângele Lui a răscumpărat păcatul 
întregii lumi. Maica Domnului însăşi a fost răscumpărată 
prin Fiul ei. 

Ea nu s-a înălţat cu trupul la cer în sensul în care s-a 
înălţat lisus Hristos, printr-o însuşire proprie a trupului ei, ca 
în cazul Mântuitorului, care era Dumnezeu întrupat şi care 
dobândise această însuşire pentru trupul Său prin suportarea 
morții pe cruce. Fecioara nu s-ar fi putut înălța decât numai 
prin lucrarea specială a Fiului ei. Fecioara a fost şi este în 
toate cea mai apropiată de Hristos, dar tocmai de aceea cea 
mai acoperită de slava Lui. Lucrarea ei e lucrarea Fiului ei. 

Trăsătura aceasta a vieţii Mariei, de a rămâne 
ascunsă în lumina Fiului ei şi de a depinde în toate faptele ei 
suprafireşti de Fiul ei, o arată şi faptul că Evangheliile lasă 
ascunsă în taină viaţa ei şi aşa face şi tradiția primelor şase 
veacuri. Scriptura şi Tradiţia scot în relief numai acele 
prerogative ale Fecioarei care pun în lumină dumnezeirea 
Mântuitorului nostru născut din ea: theotokia, pururea 
fecioria şi cinstirea ei mai presus decât cinstirea tuturor 
sfinților şi a îngerilor. 

Catolicismul desprinde, prin dogma recentă, printr-o 
raționalizare  neduhovnicească potrivnică duhului de 
smerenie al Fecioarei, potrivnică duhului de viață al 
Bisericii străvechi, un alt eveniment al menirei Maicii 
Domnului din scufundarea ei în lumina lui Hristos. Tradiţia 
nu vorbeşte despre o înălțare a Fecioarei în văzul vreunui 

martor. Ea n-a ieşit cu trupul din mormânt ca Mântuitorul, 
n-a petrecut între Apostoli o vreme cu trupul înviat şi nu s-a 
înălțat în văzul lor. Tradiţia, din veacul al VII-lea încoace, 
spune numai că s-a găsit mormântul gol. Sunt aici adânci 
semnificaţii de taină... A fost voia lui Dumnezeu ca acest 
eveniment să rămână acoperit de taină. 

Catolicismul nu înţelege această taină. El slăbeşte 
legătura Maicii Domnului cu Fiul ei. Doctrina despre grația 
creată îl mână la ideea că o făptură poate să se ridice la 
culmile desăvârşirii în chip despărțit de Hristos, pe când în 
Ortodoxie harul fund o energie necreată ce izvorăşte din 
fiinţa divină şi nedespărțită de ea, nu se poate avea decât în 
comuniune cu Hristos prin a cărui întrupare se revarsă în tot 
omul care crede. Catolicismul poate desprinde astfel pe 
Maica Domnului din uniunea intimă necontenită cu Fiul ei. 
El raţionalizează şi naturalizează tainele Creştinismului, 
slăbindu-i puterea religioasă şi înlocuind-o cu una rațională, 
naturală, pământească." |” 

Se poate observa uşor din acest comunicat că Sfântul 
Sinod a evidențiat punctele deosebitoare între doctrina 
mariologică a Bisericii Ortodoxe şi cea a Bisericii Romano- 
Catolice, condamnând noile dogme care au dus la crearea 
unor noi neînţelegeri între cele două Biserici. 


1.3. Fecioara Maria împreună-răscumpărătoare 
«corredemptrix» cu Hristos a neamului omenesc 


Am văzut în cele prezentate ce a realizat Biserica 
Apuseană prin cele două dogme noi formulate în Maniologia 
romano-catolică — «Imaculata concepție» şi «Inălţarea cu 


"15 Comunicatul Sfântului Sinod al Bisericii Ortodoxe Române, în rev. 
Ortodoxia, Il, nr. 4/1950, p. 497-502. 

trupul la cer», şi anume scoaterea Fecioarei Maria din starea 
de solidaritate cu neamul omenesc şi aşezarea ei într-o stare 
de egalitate cu lisus Hristos, eliminând caracterul 
hristocentric al creştinismului. Din păcate, teologia apuseană 
nu s-a oprit cu exagerările sale doctrinare mariologice aici, 
ci a mers mai departe formulând noi învățături şi anume: 
„Maria este împreună răscumpărătoare cu Hristos a 
neamului omenesc” şi că „„Maria e mijlocitoarea tuturor 
grațiilor (darurilor) către noi, că toate harurile ce le primim 
de la Hristos ne vin numai prin ea”."!* Aceste învățături au 
rămas la stadiul de teleogumene, adică de păreri, opinu ale 
unor teologi apuseni, deci încă n-au fost fixate în dogme. ȘI 
în argumentarea acestor opinii, teologii apuseni, negăsind 
texte scripturistice care să le susțină tezele, au apelat la 
scrierile patristice, folosind unilateral formulănile Sfinților 
Părinți legate de învățătura că Maica Domnului este 
„mijlocitoarea noastră către Fiul său”. Se supralicitează şi 
opiniile scriitorilor bizantini care au recunoscut şi afirmat 
rolul Maicii Domnului în procesul de mântuire a neamului 
omenesc. Dar scriitorii răsăriteni s-au mărginit în afirmaţiile 
lor la a spune „că din ea s-a născut Mântuitorul nostru şi că 
ca a fost părtaşă a acestui act dumnezeiesc, din trupul şi 
sufletul ei neprihănit născându-se Fiul lui Dumnezeu 
întrupat.” Însă teologii răsăriteni n-au folosit niciodată 
expresii ca „Maica Domnului împreună răscumpărătoare” 
sau „împreună mântuitoare”, ci doar cea de „mijlocitoare”. 
Chiar şi în folosirea acestui termen, Biserica Răsăriteană a 
avut foarte mare grijă, în sensul că n-a numit-o pe Fecioara 
Maria „împreună mijlocitoare cu Hristos”, ci „„mijlocitoare 
între noi şi Fiul său”. Deci ea nu e considerată intermediara, 
puntea de legătură între noi şi Dumnezeu, pentru că singurul 


314 : E , a A i d 
Louis Prunel, Maria, Maica grațiilor, în Cours superieur de religion, 


III, Paris, 1924, p. 268. 

mijlocitor între noi şi Dumnezeu este lisus Hristos. Dumitru 
Stăniloae precizează: „Ea nu poate fi un mijlocitor, un 
răscumpărător, un mântuitor egal sau paralel cu lisus 
Hristos, căci «unul este Mijlocitorul între Dumnezeu şi 
oameni: Cel ce s-a făcut om: Hristos lisus» (| Timotei 2, 3). 
«Printr-însul avem apropiere către Tată» (Efeseni 2, 18), şi 
«întru el, prin sângele Lui, avem răscumpărarea şi iertarea 
păcatelor, potrivit harului Său cel bogat» (Efeseni 1, 7). 
Mijlocitorul propriu-zis e numai unul: lisus Hristos. Căci EI 
e şi Dumnezeu şi Om, aducându-ne prin aceasta El însuşi 
aproape sfinţenia şi harul dumnezeiesc şi împăcând şi unind 
în Sine pe Dumnezeu şi omul. Numai El ne dă de la Sine 
mântuirea, numai El ne dă de la Sine iertarea, numai în omul 
lisus avem pe Dumnezeu, avem viaţa veşnică. Nu se poate 
admite că Maria a «comeritat şi a consatisfăcut cu Hristos», 
realizând împreună opera de mântuire obiectivă. Nu putem 
pune o făptură în rând cu Dumnezeu.” 

Învățătura catolică «Maica Domnului 
comântuitoare» a fost fundamentată prin bula papală 
«Ineffabilis Deus», cea care a consacrat dogma catolică a 
«Imaculatei concepţii». În această lucrare Maica Domnului 
este aşezată într-o poziţie de «asociere în opera de mântuire 
a neamului omenesc». Citatul scripturistic „dușmănie voi 
pune între tine şi între femeie, între sămânţa ta şi sămânţa ei; 
aceasta îți va zdrobi capul iar tu îi vei înţepa călcâiul” 
(Facere 3, 15) este folosit pentru ilustrarea în acest sens. 
Această opinie teologică a evoluat în timp astfel că la 28 
august 1935 papa Pius XI, cu ocazia închiderii jubileului 
închinat operei de mântuire, a dat Maicii Domnului titlul de 
«Corredemptrix». Consacrarea publică a aceste învățături o 
aduce Conciliul al II-lea de la Vatican (1962-1965) care 
evidențiază rolul mare pe care l-a avut Fecioara Maria în 


"PD. Stăniloae, Învățătura despre Maica Domnului... p. 604-605. 

procesul de Întrupare a Fiului lui Dumnezeu, dar şi rolul pe 
care l-a avut în „taina răscumpărării pe cruce”. Extrapolarea 
rolului Fecioarei Maria în procesul de mântuire a dus în 
gândirea teologilor romano-catolici la apariția mai multor 
tendințe extreme. O analiză a lor ne prezintă Chesarie 
Gheorghescu: 

„a) Prima neagă orice cooperare imediată a Mariei în 
opera de mântuire obiectivă. Maica Domnului, se afirmă, 
n-a luat parte decât la întrupare, şi pe aceasta se bazează 
meritul ei ceresc. Reprezentanţii acestei păreri sunt: 
Goosens, De cooperatione immediata Matris Redemptoris 
ad redemptiones objectivam şi Pere Lennerg, Beata Virgine. 

b) O altă extremă o reprezintă un mare grup de 
teologi care spun că Maica Domnului se bucură de propriul 
său merit în opera de răscumpărare a lui Hristos. Ei nu se 
sfiesc să vorbească despre un merit propriu-zis «de 
condigney», derivând din acel al lui Hristos, dar de aceeaşi 
natură cu a lui. Începând cu Ripalda (1648), această temă e 
reluată în prezent de un număr de teologi franciscani, printre 
care Pere Ballie, dar îndeosebi de numeroşi mariologi, cum 
ar fi Pere Culivo, care explică foarte clar gândirea sa în 
articolele din Ciencia Thomista, t. LVII, 1938: La gracia y 
el merito de Maria (p. 84-104); şi La gracia y el merito de 
Maria en su cooperacion a la obra de nuestra salud (p. 204- 
233). 

Mai sunt şi alte tendinţe intermediare, dintre care 
una admite rolul deplin şi imediat al Sfintei Fecioare în 
aducerea la îndeplinire a operei colective de mântuire a 
oamenilor şi nu ezită a vorbi de un merit al ei de 
«corredemptrix», dar cu condiţia ca acest merit să nu fie 
decât de «congruo» (coincidenţă), care în fond reprezintă un 
drept de iubire. Aceasta este tendinţa cea mai clasică în 
teologia catolică de azi. Ea este susținută îndeosebi de 
Suarez, Terrien, Dillenschneider, Roschini ş.a. Printre 

studiile numeroase consacrate istoriei Fecioarei Maria 
«comântuitoare», un loc deosebit îl ocupă lucrarea lui 
Dillensechneider, Maria au service de la Redemption, 
Haguenau, 2) ie Ada 

În concluzie, spunem că doctrina teologică catolică, 
conform căreia „Fecioara Maria este împreună mântuitoare 
cu Hristos a neamului omenesc” este complet străină de 
Sfânta Scriptură şi Sfânta Tradiţie, ba mai mult de-atât, le 
contrazice. Sfânta Scriptură afirmă clar şi răspicat că există 
un singur Răscumpărător care a împăcat pe om cu 
Dumnezeu, şi anume „cel ce s-a făcut om, lisus Hristos, care 
s-a dat pe sine preţ de răscumpărare pentru toți” (| Timotei 
2, 5-6). Numai lisus Hristos a putut realiza mântuirea 
neamului omenesc pentru că în EI s-a unit Dumnezeu cu 
omul şi în El s-a împăcat omul cu Dumnezeu. Numai Fiul 
lui Dumnezeu Întrupat a avut puterea dumnezeiască de a 
zdrobi păcatul, dăruindu-ne iertare şi viaţa cea veşnică. 
Numai El ne-a mântuit. 

Din învăţătura catolică care afirmă că „Maica 
Domnului e comântuitoare” teologii apuseni au dezvoltat o 
altă teză, şi anume că „Fecioara este mijlocitoarea tuturor 
grațiilor”. Aceştia îşi argumentează opiniile pe nişte 
considerații teologice speculative, afirmând că Maica 
Domnului a fost unită deplin cu Fiul ei şi că unde este ea 
este şi El şi ce lucrează EI lucrează şi ea. Expresia „Maică a 
tuturor harurilor” ilustrează convingerea lor că toate 
harurile, fără nici o excepție, ne vin prin ea. Ori, Biserica 
Ortodoxă a învăţat întotdeauna că toate darurile şi harurile 
ne vin de la Domnul nostru lisus Hristos prin Duhul Sfânt în 
Biserică. Teologia ortodoxă învaţă că mântuirea noastră se 


510 Chesarie Gheorghescu, Învățătura despre Marica Domnului în 
Ortodoxie şi Catolicism, în rev. Ortodoxia, XXII, nr. 3/1970, nota 75, p. 
394-395. 

realizează prin împărtăşirea de umanitatea îndumnezeită a 
lui lisus Hristos, prin revărsarea darurilor din ea. 

Și la unii scriitori bizantini întâlnim expresia „Maică 
a tuturor harurilor” (Teofan al Niceei, 11381), dar nu în 
înțelesul ei rigid, ci prezentând pe Maica Domnului ca 
mijlocitoarea a tuturor harurilor între Hristos şi oameni. 
Diferenţa între ortodoxie şi catolicism pe tema „Maria, 
Maică a tuturor grațiilor” reiese şi din modul diferit de a 
înţelege însuşi termenul de «grație». D. Stăniloae ne 
lămureşte această diferență spunând: „În concepţia catolică, 
mijlocirea Maicii Domnului se poate înţelege ca o aşezare a 
e1 între noi şi Hristos, căci grațiile pe care le mijloceşte ea, 
fiind create, nu ne dau prin ele pe Hristos însuşi. Ele nu 
izvoresc numaidecât din Hristos, ci pot fi create în ea din 
Duhul Sfânt, în mod autonom, cum sunt create în 
omenitatea lui lisus Hristos... În Ortodoxie, harurile sunt 
însă energiile, iradierile fiinţei divine, nedespărțite de ea. 
Aceste energii, purtate de Duhul, revărsate întâi în 
omenitatea lui Hristos, se revarsă din ea în Maica Domnului, 
dar aceasta înseamnă că înşişi persoanele Sfintei Treimi sunt 
prezente în aceste energii în ea şi apoi în orice om în care se 
revarsă din ea. În special însuşi Hristos este unit cu ea prin 
plinătatea energiilor divine a Duhului, care se revarsă din el 
în ea. Atât Ortodoxia cât şi Catolicismul văd în Maica 
Domnului, ca prima şi cea mai înaltă făptură desăvârşită, 
pârga Bisericii, inima ei, esenţa ei. Dar pe când 
Catolicismul, prin concepția lui despre grație consideră 
Biserica drept o mujlocitoare care separă de Hristos, având 
grațiile date în administrarea ei şi procurându-le în mod 
autonom, în Ortodoxie Biserica e plină de Hristos şi El 
însuşi se comunică în harurile Bisericii. Biserica nu se 
trăieşte ca intermediară care separă de Hristos, ea e covârşită 

de prezenţa lui Hristos, e scăldată şi copleşită de lumina 
Lu 

În concluzie, analizând modul de transmitere a 
harurilor (graţiilor) dumnezeieşti nouă oamenilor, acelaşi 
autor a spus: „„Maica Domnului nu are o lucrare a ei 
deosebită. Lucrarea ei e lucrarea dumnezeiască a lui Hristos. 
Acesta a înălţat-o, aceasta ni s-a dat nouă. Nu se poate vorbi 
de o lucrare a ei, autonomă, nu se pot contura în ele înşile 
evenimentele din viaţa ei. Activitățile ei sunt activitățile Lui. 
El e mai unit cu Maica Lui decât inima ei cu ea însăşi. 
Precum nu s-a despărțit de Tatăl, aşa nu s-a despărțit de 
Maică. «Căci nu s-a despărțit de Tatăl născându-se din EI, ci 
e întreg în El; aşa locuieşte şi în Maica Lui, rămânând 
nedespărțit de ea.» Voința ei e şi a Lui, sunt una... Deci voia 
Fecioarei e voia Fiului ei."*!5 

O altă opinie teologică catolică e cea legată de 
raportul Maria-Biserică. Conform acestei teorii, Fecioara 
Maria personifică Biserica şi într-o oarecare măsură îi ţine 
locul în fața actului de răscumpărare a lui Hristos. Însă 
Maica Domnului nu personifică Biserica. Ea e o prezenţă 
reală şi lucrativă în Biserică. Ea se roagă în Biserică pentru 
noi. Dumnitru Stămloae a spus că „Maica Domnului e inima 
Bisericii care se roagă. Se roagă nu pentru sine, ci pentru fiii 
el. Fiu ei luptă pentru Dumnezeu, năzuiesc spre Dumnezeu. 
Ei desfăşoară o activitate vizibilă, sunt încă pe drum, nu au 
ajuns încă în intimitatea lui Dumnezeu. Maica Domnului, 
inima Bisericii, ne însoţeşte, ne ajută, ne atrage spre 
intimitatea dumnezeiască unde este ea, prin rugăciune, adică 
printr-o stăruință sub acoperământul tainic al luminii 
dumnezeieşti."5!? 


517 D. Stăniloae, Învățătura despre Maica Domnului... p. 606. 
"15 Ibidem, p. 608. 
"19 Ibidem, p. 608. 

Diferenţele între Mariologia catolică şi cea ortodoxă 
nu sunt numai de ordin dogmatic, ci şi cultic. De exemplu, 
sărbătorile Maicu Domnului, imnele liturgice ş.a. sunt 
diferite.  Romano-catolicii au instituit următoarele 4 
sărbători mai mari pentru cinstirea Maicii Domnului: 

-  Imaculata Concepţie (8 decembrie); 

- Maria, Mama lui Dumnezeu (1 ianuarie — în 
locul Tăierii Împrejur a Domnului); 
Buna Vestire (25 martie); 
- Luarea cu trupul la cer (15 august); 
ŞI 8 sărbători mai Mici: 
- Fecioara de la Guadelupe (12 decembrie, în 

amintirea apariţiei Mariei în 1531 în Mexic) “; 

- Fecioara de la Lourdes (11 februarie, în 


amintirea apariţiei din 1858 de la Lourdes)”; 


*0 Sărbătoarea este închinată unor viziuni pe care le-a avut Juan Diego, 
prima dintre ele având loc la 9 decembrie 1531 la Guadalupe, Mexic. Cu 
acest prilej s-a imprimat pe mantia acestuia o imagine miraculoasă a 
Fecioarei Maria cu o dimensiune de 1.43x0.55 numită şi «Fecioara 
brunetă din Guadalupe, împărăteasa Americii». Juan Diego a murit la 17 
ani după aceste apariţii. Anual, 20 de milioane de oameni fac pelerinaj la 
Guadalupe. 

Scriitorul hispano-american Richard Rodriguez aprecia că „Fecioara din 
Guadalupe simbolizează Mexicul în ansamblu, trup şi suflet... Imaginea 
Maicii Domnului de la Guadalupe (pe care, în semn de afecțiune, 
mexicanii o numesc La Morenita — Micuța Oacheşă) a devenit emblema 
lor neoficială, de suflet.” (Richard Rodriguez, Days of Obligation; An 
Argument with My Mexican Father, Penguin Books, New York, 1993, p. 
16-20) 

*1 Lourdes este o localitate la poalele munţilor Pirinei. La 11 februarie 
1858 tinerei Bernadette Soubirous, în vârstă de 14 ani, i s-a arătat 
Fecioara Maria. Viziunea s-a repetat până când parohul Pyramale a venit 
şi a constatat şi el miracolul de la grota «Massabile». Lourdes a devenit 
centru de pelerinaj din 1858. Bernadette Soubirous a murit la 1879 şi a 
fost declarată sfântă la 8 decembrie 1933. Vezi şi Rene Laurentin (ed.), 
Lourdes: Documents authentiques, L. Lethielleux, Paris, 1966. 

- Fecioara Regina Cerului (| mai); 


- Fecioara de la Fatima (13 mai, în amintirea 


apariţiei din 1917 de la Fatima)”; 


-  Feciora Regină (3l mai); 

- Vizitarea Elisabetei (22 august); 

- Naşterea Fecioarei Maria (8 septembrie); 

- Fecioara Maria a Rozariului (7 decembrie)”. 

Calendarul romano-catolic mai are două luni întregi 
consacrate Maicii Domnului: luna mai a Mariei şi luna 
octombrie a Rozariului. 

Diferenţele doctrinare între Răsărit şi Apus, între 
Biserica Ortodoxă şi Biserica Romano-Catolică, se 
datorează în bună parte modului în care Biserica Apuseană a 
formulat dogme, mai ales după 1054. Se ştie că Biserica 
primară accepta foarte greu să definească o învăţătură ca 


2 La 13 mai 1917, în localitatea portugheză Fatima din districtul Leiria, 
Fecioara Maria s-a arătat la trei copii: Lucia de 10 ani şi verii ei, Franco 
de 9 ani şi Jacinto de 7 ani, la un stejar şi i-a îndemnat să vină acolo în 
fiecare lună la data de treisprezece. Apariţia a avut loc în 5 luni 
consecutive. Ultima apariție a avut loc la 13 septembrie 1917, când 
alături de copi se aflau 25000 de oameni. Cu acest prilej, Fecioara le-a 
spus copiilor „rugaţi-vă pentru terminarea războiului”. Anual, la Fatima 
mii de pelerini aduc cinste şi preamărire Fecioarei Maria. 

* Practica rozariului e posibil să nu fi fost întemeiată de Sfântul 
Dominic. Totuşi, rozariul are legătură cu Ordinul Predicatorilor 
(Dominicanilor). Rozariul, ca şi în hinduism, budism şi islam, este un 
şirag de mărgele folosit ca mnemotehnică pentru rostirea rugăciunilor. 
Termenul englezesc „bead” (mărgea) provine de la cuvântul germanic 
pentru „a se ruga”, „beten” în germana modernă şi „bid” în engleza 
modernă. În dicţionarul englez Oxford se explică că numele a fost 
transferat de la „rugăciune” la mărgelele folosite ca „„mătănu” pentru 
numărarea rugăciunilor rostite. Cu mici variații, rugăciunile rozariului 
constau din 15 Pater Noster, de 15 ori câte 10 Ave Maria şi 15 Gloria 
Patri, fiecare din grupurile de 15 rugăciuni concentrându-se asupra uneia 
din tainele mântuirii; astfel, un ciclu întreg al rozariului include 150 de 
rugăciuni Ave Maria (cf. ]. Pelikan, op. cit., p. 102-103). 

dogmă. Ea s-a pronunţat în acest sens numai în situații 
extreme, pentru a feri Biserica de învățături greşite şi de 
dezbinare, şi atunci când a făcut-o a întrunit Biserica din 
întreaga lume pentru consultare şi luarea unor hotărâri. 
După Schisma cea Mare, Biserica Ortodoxă a evitat să mai 
formuleze dogme noi tocmai pentru păstrarea misterului 
divin, „sfiindu-se să formuleze singură în dogme tezaurul 
comun al creştinătăţii din primele opt veacuri, aşteptând 
mereu reunirea tuturor fraților şi ştiind că această reunire 
numai prin reîntoarcerea la punctul lor comun de plecare se 
poate face. 

Nu acesta a fost cazul cu dogmele fixate de Biserica 
Catolică de la ieşirea ei din comunitatea cu Biserica 
Ortodoxă. Ea a formulat dogme nu din nevoi reale, ci din 
încrederea în puterea rațiunii de a pătrunde taina şi deci din 
dorinţa de a-şi afirma superioritatea faţă de celelalte ramuri 
creştine. Dogmele ei poartă deci caracterul de unilateralitate 
raţionalistă şi de exclusivitate trufaşă. 52 

Care au fost consecinţele acestor dogmatizări? În 
primul rând o îndepărtare a celor două Biserici şi de 
instaurare a unei răceli şi mai mari între Răsăritul ortodox şi 
Apusul catolic. „Dar păcatul de unilateralitate raționalistă a 
fraților a silit teologia ortodoxă să accentueze uneori, tot 
raționalist, latura nesocotită de formulările lor, de dragul 
adevărului, care nu trebuie să rămână ciuntit. Nu a mers însă 
până la pretenţia de a fixa în dogmă pe care a trebuit s-o 
accentueze, conştientă mereu de caracterul tainic, paradoxal, 
larg cuprinzător al învățăturilor în discuție şi aşteptând 
reunirea Bisericilor, pentru ca să formuleze atunci împreună 
în spirit ferit de exclusivitate, acele învățături în dogme, 
dacă necesitatea o va cere... Teologia ortodoxă de la veacul 
al XVI-lea încoace s-a văzut silită să afirme apriat, fără 


* Ibidem, p. 591. 

bucurie, în fața afirmării catolice unilaterale a naşterii 
Fecioarei fără de pata păcatului strămoşesc, că ea s-a născut 
cu această pată dar n-a dat acestei afirmări o formulare 
dogmatică, dându-și seama de complexitatea paradoxală a 
acestei probleme. Tot aşa e şi cu dogma catolică (mai) 
recentă a înălțării Fecioarei cu trupul la cer.” 


2. Cinstirea Maicii Domnului la Protestanţi 


Schisma din 1054 n-a rămas din păcate un eveniment 
singular în istoria Bisericii care să ducă în final la o ruptură 
a el. Secolele XIV şi XV au adus o stare de degradare 
religioasă şi bisericească în Apus. Biserica Apuseană, ieşită 
din Renaştere, se confrunta cu o stare de lucruri de aşa 
natură încât ea însăşi a cauzat necesitatea reformei. Devenită 
în Evul Mediu «cârma feudală», Biserica papală care a 
căutat să controleze şi să conducă viaţa bisericească, 
politică, social-economică şi culturală a Apusului, a sfârşit 
prin a distruge ea însăşi ideea catolică. Schisma papală 
(1378-1417) a determinat ivirea unei dorințe de schimbare, 
de înnoire în sânul Bisericii romano-catolice, idee cuprinsă 
în dictonul «reformatio in capite et membris». Dar din 
nefericire, până să se producă această schimbare în 
interiorul Bisericii apusene, s-a produs în Apus o altă 
schimbare, şi anume Reforma protestantă. Reforma de la 
începutul secolului al XVI-lea a fost anticipată şi pregătită 
de prereformatorii Girolamo Savonarola (1498) în Italia, 
John Wyclif (1384) în Anglia şi Jan Hus (ţ1415) în 
Boemia. Creştinii din Apus doreau şi susțineau o schimbare 
a stării lucrurilor dar fără să se rupă de Biserică. Însă 


* Ibidem, p. 591. 

reformatorii protestanți au determinat tocmai ruperea 
Bisericii apusene. 

Reforma a fost declanşată de Martin Luther (1483- 
1546) în Germania şi apoi Huldrich Zwingli (1484-1531) şi 
Jean Calvin (1509-1564) în Elveţia. Aceşti reformatori, 
luând atitudine faţă de abuzurile puterii papale şi exagerările 
doctrinare din Biserica apuseană, au ajuns prin ideile lor 
tocmai la partea extremă a acestora. Dacă în august 1520 
Martin Luther, în scrirea program Către nobilimea creştină 
de națiune germană despre îndreptarea stării creştine, 
critica abuzurile puterii papale cerând poporului să se 
elibereze de această stăpânire, în cel de-al doilea manifest 
din octombrie 1520, Despre captivitatea babilonică a 
papilor, s-a ocupat de problemele teologice, negând 
caracterul sacramental al Bisericii, admițând doar trei Taine: 
Botezul, Euharistia şi într-o măsură mai mică Pocăinţa. Dar 
prezentarea unui sistem de credinţă reformată Martin Luther 
o face în Catehismul mic, program sistematizat de Philip 
Melanchton (1497-1560) în colaborare cu Eramus de 
Rotterdam (1466-1536) în celebra Confessio Augustana — 
Augsburg, 1530. Ideile lor de bază erau: «Sola Scriptura» 
prin care se elimina Sfânta Tradiţie ca izvor al Revelaţiei; 
«Sola fidae» prin care se elimina rolul faptelor bune în 
procesul de mântuire, credinţa fiind considerată suficientă; 
şi «Sola gratiae» conform căruia numai harul mântuieşte. 

Sărăcia spirituală şi relativismul dogmatic protestant 
au determinat micşorarea foarte mare a fondului credinţei 
apostolice. Înlăturând Tradiţia ei s-au rupt de Biserica 
primară, de tot ce însemna viaţă şi trăire creştină. Înlăturând 
Tradiţia au înlăturat-o pe Fecioara Maria din viaţa lor 
religioasă şi cult. Teologii protestanți n-au înţeles că Maica 
Domnului face parte integrantă din sistemul teologic creştin, 
aşa cum face parte din el Dumnezeu, Mântuitorul lisus 
Hristos cu întreaga lui operă de mântuire realizată prin viaţă, 

cuvântări, minuni, moarte şi înviere, lucrarea Duhului Sfânt 
în lume, şi în final cu judecata şi viaţa veşnică. Păstrarea 
integrității doctrinei creştine presupune înţelegerea 
Revelaţiei divine prin toate elementele prin care s-a produs, 
fiecare element purtând în sine un mesaj care întregeşte 
mesajul creştin global. 

Deşi reformatorii protestanți au afirmat că respectă 
hotărârile sinoadelor ecumenice, sinoade care afirmând 
divinitatea Mântuitorului au afirmat indirect şi calitatea de 
„Născătoare de Dumnezeu” şi cea de „Pururea Feciorie a 
Mariei”, ei au eliminat cinstirea Maicii Domnului, scoţând-o 
din cultul lor, în care nu mai există nici o rugăciune adresată 
el. Protestanții o consideră pe Maica Domnului şi o 
recomandă ca un model demn de urmat. Doar atât. 

Părinții Reformei, fiind crescuți în cultul Maicii 
Domnului, n-au fost atât de vehemenţi încât să nege rolul 
Fecioarei Maria în actul Întrupării Fiului lui Dumnezeu şi 
chiar rolul de „„mijlocitoare între noi şi Fiul său”. Dar 
ulterior urmaşii lor au negat rolul de „„Mediatoare” a Maicii 
Domnului şi cel de „împreună rugătoare cu noi către 
Dumnezeu”. Prin aceste formulări de credință, protestanții 
susțineau că au luat atitudine împotriva „abominabilei 
idolatrii a mariologiei medievale, o idolatrie care nu o 
venera pe Maria, ci o calomnia, făcând din ea un idol”.3% 

Protestanţii au căutat să respingă caracterul inovator 
ŞI artificial, antropocentric şi juridic al mariologiei catolice 
şi de aceea au respins cultul Maicii Domnului şi cultul 
sfinților în general. Deşi acceptă teoretic că din cele trei 
virtuţi teologice: credința, nădejdea şi dragostea, cea mai 
mare este dragostea, rămânând în cadrul gândirii Sfântului 
Apostol Pavel (1 Corinteni, 13), totuşi ulterior au afirmat că 


**Martin Luther, House Postil, în Luthers Werke; Kritische 
Gesamtausgabe, 57 vol., Hans Bohlau, 1883, 52, p. 689. 

faptele iubirii creştine nu au nici o importanţă în lucrarea 
mântuirii, ci numai credinţa. Au uitat protestanții faptul că 
în faţa lui Dumnezeu nu ne prezentăm ca inşi izolați, ci în 
comuniune, în solidaritate, prin rugăciunile unora pentru 
alții şi ale sfinţilor împreună cu noi şi pentru noi. Au uitat că 
Maica Domnului „„mujloceşte pe lângă Hristos” pentru noi. 

Faptul că Fecioara Maria a fost cinstită într-un fel de 
părinţii Reformei şi altfel de protestanți îl relevă şi Fulvio 
Ferrario, spunând: „Maria este importantă în măsura în care 
ca ajută la a înțelege mai bine caracterul central al lui lisus 
Hristos. Părinții Reformei, de la Luther la Zwingli, au scris 
multe pagini despre Fecioara Maria, întotdeauna în context 
hristologic, adică niciodată dacă nu există o legătură cu lisus 
Hristos.” Și conchide: „„Acceptăm virginitatea Mariei la 
naşterea lui Hristos şi considerăm pe acei «frați ai Domnului 
ca fiind de fapt verişorii lui lisus.» Ne rugăm cu Maria, ca 
Maria dar nu Mariei." 

Scoaterea Maicii Domnului din cult de către 
protestanți s-a datorat conceptului lor conform căruia 
„Hristos este unicul mediator între noi şi Dumnezeu şi că nu 
avem nevoie de alt mediator, dincolo de această viaţă, în 
afara lui." % 

Philip Melanchthon, în articolul Cu/ru/ Sfinților, îl 
defineşte pe Hristos „Unicul mare preot, apărător şi 
mijlocitor înaintea lui Dumnezeu. Numai El a promis să ne 
asculte rugăciunile.”2” Acesta este însă de fapt punctul de 
vedere al Bisericii Ortodoxe care a afirmat întotdeauna că 
Mântuitorul lisus Hristos este „mijlocitorul unic între noi şi 


*Fulvio Ferrario, Mary as Seen by Orthodox, Protestants, and 
Catholics, în Roman Catholic News, vol. III, nr. 3, 2003. 

% Articolele 19 şi 29 din cele Şaizeci şi şapte de Articole ale lui Urlich 
Zwingl din 1523, în Jaroslav Pelikan, op. cit., p. 154. 

* Articolul 21 din Confesiunea de la Augsburs, în ]. Pelikan, op. cit., p. 
154. 

Dumnezeu”, dar a susținut totodată şi că Maica Domnului 
este „Mijlocitoarea noastră între noi şi Fiul său”. 

Reforma protestantă a reactivat unele erezii din 
Biserica primară referitoare la Mântuitorul lisus Hristos şi 
implicit la Fecioara Maria. Analizând această latură J. 
Pelikan a spus: „Unii protestanți radicali cum ar fi spre 
exemplu Orbe Phillips care, respingând ideea că «trupul lui 
Hristos a fost făcut de Maria» (aşa cum crede şi afirmă 
lumea în totală necunoştință de cauză), a susținut că 
dimpotrivă «Dumnezeu, Tatăl ceresc, 1-a întocmit trup lui 
Hristos, unicul Său Fiu (Evrei 10, 5), însă nu din sămânță 
omenească plină de stricăciune (Luca 1, 35), ci din sămânţa 
sa nestricăcioasă.» Căci, a continuat el, «este imposibil ca 
trupul lui Hristos să fie zămislit din sămânța Mariei, nici cea 
a unei alte creaturi pământeşti nu poate să fie pâinea cea 
adevărată care se coboară din cer şi care dă viaţă lumii (loan 
6, 31-35), sau să fie astfel numită.» Drept răspuns la astfel 
de speculaţii ale protestanților radicali, Bisericile anglicană, 
luterană şi reformată au reafirmat doctrina tradițională a 
dreptei credinţe răsăritene şi apusene, elaborată pentru a da 
o replică gnosticismului, potrivit căruia întreaga natură 
umană a lui Hristos, trup şi suflet, este creatură, provenind 
din trupul uman creat al Fecioarei Maria şi nefiind sub nici o 
formă  preexistentă.”% Convenţia luterană din 1577, 
consacrată, în cea mai mare parte, analizării diferenţelor 
dintre Reforma luterană şi cea calvinistă în privinţa unor 
elemente de doctrină, precum relația dintre cele două fini în 
persoana lui Hristos, prezenţa reală în Euharistie şi dubla 
predestinare, a respins teoria calvinistă potrivit căreia 


550 Aici completăm opinia autorului evidențiind faptul că trupul şi 
sufletul lui lisus Hristos nu sunt numai creația Fecioarei Maria, 
eliminând lucrarea Treimică din acest act: „Duhul Sfânt se va pogori 
peste tine, Puterea celui Preaînalt te va umbri; pentru aceea şi Sfântul 
care Se va naşte din tine, Fiul lui Dumnezeu se va chema” (Luca 1, 35). 

«Hristos nu a primit trupul şi sângele de la Fecioara Maria, 
ci le-a adus din cer»! 

Trebuie însă să recunoaştem şi aspectele pozitive din 
doctrina protestantă legate de cinstirea Fecioarei Maria. Deşi 
această cinstire este una pur teoretică, totuşi în cuprinsul 
Confesiunilor protestante se vor menţine hotărârile 
sinoadelor ecumenice. De exemplu, în Marele catehism din 
1645 se spunea: „Hristos, Fiul lui Dumnezeu, s-a făcut om, 
asumându-și un trup adevărat şi un suflet rațional, fund 
zămislit prin puterea Duhului Sfânt în pântecele Fecioarei 
Maria, din substanța ei, născut din ea, şi totuşi fără de 
păcat.” 

Făcând o sinteză a modului în care părinții Reformei 
Luther, Calvin, Zwingli şi Bullinger au oglindit în operele 
lor viaţa şi rolul Fecioarei în procesul de mântuire, Walter 
Tappolet, într-o lucrare sub titlul Reformatorii în cinstea 
Fecioarei Maria, a căutat să surprindă din predicile şi 
tratatele lor de teologie o „Ortodoxie a mariologiei 
protestante”. Zwingli, spre exemplu (p. 158), o numea pe 
Maria «cea mai însemnată creatură după Fiul ei şi «Maica 
lui Dumnezeu», iar Balthasar Hubmeier îi afirma pururea 
fecioria. La fel a procedat şi Luther şi nu numai în scrierile 
particulare şi în predici unde o descrie pe Fecioara Maria ca 
fiind «Fecioară, atât înainte cât şi după naştere». Chiar şi în 
mica sa mărturisire de credinţă care a fost adoptată în mod 
oficial de Biserica luterană şi inclusă în colecția oficială 
Carta Convenţiei din 1550 (au fost incluse în această Cartă 
ŞI Catehismul Mic şi Catehismul Mare, dar acestea nu sunt 
confesiuni în sensul strict al cuvântului), în Articolele de la 
Smalkald din 1537; textul latinesc conţine cuvintele (care nu 


*1 JI. Pelikan, op. cit., p. 156-157. 
*2 Larger Catechism, punctul 37, în School of Faith, p. 191, cf. J]. 
Pelikan, op. cit., p. 158. 

apar totuşi în versiunea germană): „Din Maria, pură, sfântă 
şi Pururea Fecioară (ex Maria pura, sancta, Semper 
Virgine). Însă dincolo de caracterul ortodox al limbajului şi 
învățăturilor lor despre Fecioara Maria, reformatorii 
protestanți au vorbit cu multă călduă şi însuflețire despre ea, 
precum o face Luther în 1521, anul excomunicării sale de 
către Papa Leon al X-lea, în finalul «Comentariului despre 
Magnificaty»: «Fie ca Domnul să ne dăruiască aceasta prin 
mijlocirea şi de dragul Maicii Sale Maria! Amin.» 

Respingerea cinstirii Maicii Domnului de către 
protestanți trebuie privită şi înţeleasă în contextul mai amplu 
al contestării caracterului sacru al Bisericii. Ei refuză să 
accepte faptul că Biserica împărtăşeşte prin Sfintele Taine 
harul dumnezeiesc care-l ajută pe om să se ridice la starea 
de sfințenie. Afirmând că Biserica nu este sfântă, afirmă 
implicit că ea nu poate să împărtăşească sfinţenia 
dumnezeiscă şi nici iertarea păcatelor. În consecință nimeni 
pe pământ nu poate atinge starea de sfinţenie şi atunci 
cinstirea Maicii Domnului, a sfinților, a sfintei cruci, a 
icoanelor şi a sfintelor moaşte trebuie respinsă şi 
condamnată. Ori prin aceste idei protestanții neagă însăşi 
Sfinţenia lui Hristos, care n-a reuşit să-şi sfințească firea Sa 
omenească, sufletul şi trupul ce Şi le-a asumat, şi n-a reuşit 
să transmită starea de sfinţenie nici Maicii Domnului, nici 
Sfinulor Apostoli, şi nici unui sfânt prin Trupul Său 
Euharistic. Ei n-au înţeles că cinstirea Maicii Domnului şi a 
Sfinților nu subminează autoritatea şi rolul mântuitor al lui 
lisus Hristos pentru că mântuirea ne vine numai de la EI. 

Din păcate protestantismul n-a rămas la acest nivel 
de gândire teologică, secolele XIX şi XX aducând o 
schimbare radicală în gândirea teologilor protestanți. Apar 
diferite curente teologice care tind spre o secularizare a 


5 Cf. J. Pelikan, op. cit., p. 158. 

teologiei, apar teologi care vorbesc de religie fără 
Dumnezeu, de creştini fără religie. Antonie Plămădeală 
sintetizează trecerea gândirii teologice de la vechii 
reformatori la protestanții actuali astfel: „Formele care 
astăzi pot fi socotite blânde, ale primului impuls secularizant 
dat de Reformă, au evoluat neaşteptat de rapid, mai ales în 
secolul nostru (XX). Teologia dialectică inspirată de 
existențialism, şi mă gândesc în special la Karl Barth, a 
stabilit distanţa infinită şi inabordabilă dintre Dumnezeu şi 
om... Astfel după ce Reforma îl prezenta pe om doar ca pe 
un corupt incapabil de recuperare, totul revenindu-i lui 
Dumnezeu — soli Dei gloria şi sola fide — teologia crizei îl 
prezintă ca pe-un izolat, incapabil să imagineze termenii 
unui raport cu un Dumnezeu cu care nu avem nici limbaj 
comun, nici alt mijloc de comunicare." 

Analizându-i gândirea lui Karl Barth (1886-1968) şi 
referindu-se la problematica noastră, loan I. Ică Jr. a spus: 
„Karl Barth, deşi acceptă apelativul «Theothokos» şi 
«Aeiparthenia» Mariei ca asigurare a hristologiei şi apărare 
a realităţii Întrupării divine, acesta nu ezită să proclame că 
«oriunde este venerată Maria, acolo nu există Biserica lui 
Hristos» (Kirchliche Dogmatik, |, 2, 1939, p. 154) şi că 
«mariologia romano-catolică e un cancer, o dezvoltare 
teologică bolnavă, iar cancerele trebuie extirpate (Ibidem, p. 
153), mariologia şi cultul marial fiind «erezia» prin 
excelență a Bisericii Romano-Catolice (Jbidem, p. 157). 
Motivul invocat e acela că ridică un om la nivelul lui 
Dumnezeu şi-i acordă acestuia un rol independent, chiar 
dacă relativ, în procesul mântuirii, făcând astfel ca aceasta 
să depindă de om, de receptivitatea şi reciprocitatea lui ceea 


5 Antonie Plămădeală, Maica Domnului în Teologia şi Viaţa ortodoxă 
în Ca toți să fie una, Edit. Institului Biblic, Bucureşti, 1979, p. 395. 

ce ar însemna o atingere inacceptabilă adusă priorități 
inițiativei divine şi medierii unice a lui lisus Hristos." 
Teologii protestanți devin tot mai radicali. Rând pe 
rând aceştia elimină „certitudinile teologiei şi evlaviei 
creştine, tot ceea ce înseamnă lisus istoric, minuni şi 
învățături sistematice. Totul e redus la Kerigmă, la un 
nucleu pe cât de sărac, pe atât de arbitrar determinat. Ce mai 
rămâne din «sola Scriptura» după potopul şcoli lui 
Bultmann ar fi în măsură să sperie desigur şi pe cei mai 
radicali dintre cei dintâi reformatori, căci din Scriptură nu 
mai rămâne acum nimic. Și totuşi momentul următor face 
din Bultmann un teolog cuminte, căci alții mai noi vor 
împinge lucurile şi mai departe." 
Teologii protestanți ca Rudolf Bultmann (1884- 
1976), Dietrich Bonhoffer (1906-1945), episcopul anglican 
J.A.T. Robinson (1919-1983) şi Paul Van Buren (1924- 
1998) cu teologia morții lui Dumnezeu, Harvey Cox (n. 
1929) ş.a. au mers mai departe distrugând pur şi simplu 
creştinismul, negând întruparea Fiului lui Dumnezeu şi 
afirmând că lisus Hristos nu este Dumnezeu adevărat şi om 
adevărat, că minunile săvârşite de Mântuitorul sunt legende, 
că nu poate fi vorba de învierea lui Hristos etc. În astfel de 
gândiri nicidecum creştine, bineînţeles că Maica Domnului 
nu poate avea nici un loc. Cei care totuşi vorbesc de ea 
evidențiază «credinţa Mariei prin acel Fiaby, ca rezultat al 
dialogului pe care l-a avut cu arhanghelul Gavriil la Buna 
Vestire. Această «credinţă a Mariev», spun ei, trebuie privită 
ca un «adevărat model de credinţă». Din păcate protestanții 
nu se mai raportează la esenţa creştinismului, la naşterea lui 
lisus din Fecioară, lucrarea de mântuire realizată de 
Mântuitorul lisus Hristos prin propovăduire, minuni, 


* loan |. Ică Jr., op. cit., nota 12, p.27. 
*% Antonie Plămădeală, op. cit., p. 395-396. 

moarte, înviere, înălţarea la cer, evenimente la care Maica 
Domnului a fost părtaşă, fiind mereu alături de Fiul ei cel 
iubit. 

Neoprotestanţii, deşi nu neagă (pentru că nu pot) 
textele biblice ce vorbesc despre Fecioara Maria, despre 
cinstirea pe care 1-a acordat-o tot timpul Fiul său, ei n-au 
găsit altceva de spus despre Maica Domnului decât 
următoarele: „Scurta prezentare pe care o găsim în Noul 
Testament cu privire la Mania şi la relația dintre ea şi 
Domnul nostru lasă multe goluri care au fost în scurt timp 
umplute de legende pioase. Dar noi nu putem să forțăm 
relatările Evangheliei dincolo de limitele lor istorice şi 
aceasta înseamnă că trebuie să ne mulțumim să observăm 
cel puţin umilința Mariei, ascultarea ei şi devotamentul ei 
clar faţă de lisus. Şi fundcă a fost mama Fiului lui 
Dumnezeu, noi nu putem spune despre ea mai puţin decât a 
spus verişoara ei Elisabeta, şi anume «că este binecuvântată 
între femei».”*” lar referindu-se la «Pururea fecioria 
Marie», aceeaşi lucrare afirmă: „«Fraţu lui lisus» au fost 
copiii mai MICI al lui losif şi Maria... De la Reformă încoace 
aceasta a fost părerea cel mai frecvent susținută de 
protestanți. 

Le putem răspunde protestanților şi neoprotestanților 
că dacă tot susțin că ei sunt cei „care respectă cuvintele 
Scripturii”, de ce nu înțeleg că cinstind-o pe Maica 
Domnului îl cinstesc pe Fiul ei şi că necinstind-o pe Maica 
Domnului nu-L cinstesc pe Fiul ei? Dacă tot susțin că sunt 
„cei aleşi a lui Hristos”, de ce nu îşi pun întrebările: „Cum 
ne vom întâlni cu lisus judecătorul la judecată? Cum îl vom 
privi pe El dacă în viaţă i-am ponegrit şi necinstit Mama?” 


SS CAL Dicţionar Biblic, Edit. Cartea Creştină, Oradea, 1995, p. 809. 
*% Ibidem, p. 469. 

Sau ce înțeleg prin cuvintele scripturistice „Că, iată, de 
acum mă vor ferici toate neamurile” (Luca 1, 48)? 

Antonie Plămădeală, referindu-se la modul cum 
protestanții şi  neoprotestanții o «cinstesc pe Maica 
Domnuluw, le răspunde altfel: „Maica Domnului face parte 
din sistemul nostru teologic, exact aşa cum face parte din el 
Dumnezeu, lisus, mântuirea, minunile, învierea şi viaţa de 
apoi. Fa face parte din sistem în măsura în care prin ea ni se 
dezvăluie o parte din intențiile lui Dumnezeu cu lumea, 
intenții dezvăluite în întregime prin lisus şi prin opera Lui 
de răscumpărare. A trata deci un subiect ca acesta nu 
presupune numai apărarea unei realităţi şi învățături 
creştine, contestate sau trecute mult în umbră, ci presupune 
afirmarea integrității doctrinei creştine, înțelegerea revelație 
prin toate elementele prin care s-a produs, pentru că fiecare 
element poartă cu sine un mesaj care întregeşte mesajul 
creştin global.” 


* Antonie Plămădeală, op. ciz., p. 398. 

